
LAAKARI, ANTIIKKI JA YLIOPISTO 


Ei ole alkuunkaan helppoa vastata kysymykseen, mikä on antii- 
kin lääketieteen merkitys nykyajan yliopistoille ja niissä harjoi- 
tettavalle akateemiselle lääketieteelle. Platonin Akatemia voidaan 
kyllä jossakin mielessä rinnastaa yliopistolaitokseen, koska se 
saattoi yhteen arvostetut opettajat ja opinhaluiset nuoret. Lisäksi 
se saavutti jokseenkin yhtä pitkän iän kuin nykyinen universitas- 
instituutio, yli 900 vuotta, sillä sen lakkautti keisari Justinianus 
vasta 520-luvulla. Silti Akatemiassa ei lääketiede koskaan ollut 
erityisesti esillä, ja Platonia suurempi merkitys olikin Aristoteleel- 
lä ja hänen Lyceionillaan. 

Valitettavasti Aristoteleen tieteellinen lähestymistapa, joka pe- 
rustui pikemminkin intuitioon ja järjen käyttöön kuin kokeelli- 
seen tai havainnoivaan tutkimukseen, yhdessä hänen ylivertaisen 
auktoriteettiasemansa kanssa oli tärkeä syy lääketieteen ajautu- 
misessa harhapoluille yli tuhanneksi vuodeksi. Silti lääketiede ei 
ollut ainoa harhailija, mikäli Bertrand Russellia on uskominen. 
Hän kirjoitti, että ”kaikki mitä Aristoteles sanoi tieteestä osoit- 
tautui kehityksen esteeksi”. On kuitenkin syytä huomata, että 
Russellin kielenkäytössä ”science” merkitsi ennen kaikkea luon- 
nontieteitä eikä esimerkiksi matematiikkaa tai filosofiaa. 

Antiikin lääketiede ei silti ole vailla merkitystä nykyajalle. Vaik- 
ka käsitykset sairauksista ja niiden hoidosta olivat perusteiltaan vir- 
heelliset, Hippokrates ja hänen koulukuntansa ovat luoneet perus- 
tan sellaiselle lääkärin etiikalle, joka ei ole menettänyt ajankohtai- 
suuttaan. Turhaan ei ammattikunta edelleen vanno Hippokrateen 
valaa, tosin modernimpaan muotoon puettuna. Monien historial- 
listen kirjoitelmien lisäksi hänen ajatuksensa ovat pohjana säveltä- 
jä Einojuhani Rautavaaran laatimalle Helsingin yliopiston lääke- 
tieteellisen tiedekunnan promootiokantaatin yhden osan tekstille. 
Sen otsikkona on ”Näin opetti Hippokrates” : 

Lääkärin arvokkuus vaatii 

että hän on itse terveen näköinen: 
juuri niin tukeva ja pyöreä 

kuin miksi luonto hänet tarkoittikin. 


Olkoon hän puhdas, hyvin puettu, 
hyvänhajuisilla voiteilla voideltu, 
ei kuitenkaan epäilyttävillä. 
Tämä on potilaalle miellyttävä. 


Pitäköön hän huolta moraalistaan, 

ei vain arvokkaalla hiljaisuudella 
vaan myös elintavan säännöllisyydellä. 
Näin hänen maineensa on kasvava. 


Luonteeltaan hän olkoon herrasmies, 
vakava, kaikille ystävällinen 

Kas, tungettelevaisuutta inhotaan 
(vaikka se joskus saattaisi olla hyödyllistä) 


kun taas miestä joka hillittömästi nauraa hohottaa, 
pidetään rahvaanomaisena. 


Potilas antaa itsensä lääkärin käsiin. 
Joka hetki, kaikkialla tämä kohtaa 


naisia, neitoja ja arvokasta omaisuutta. 
Itsehillintä on kaikkeen tähän nähden tarpeen. 

Vaikka Aristoteleen käsitykset eivat ole olleet erityisen siunauk- 
sellisia antiikin ja keskiajan lääketieteen kehitykselle, en kuiten- 
kaan halua vähätellä tämän suuren filosofin epäsuoraa vaikutusta 
ns. länsimaiseen ajatteluun, erityisesti käsityksiin hyvasta elämästä. 
Tämä kysymys on ikuisesti ajankohtainen, ja monet niistä hyvän 
elämän aineksista, jotka Nikomakhoksen etiikka hahmottelee, ovat 
edelleen relevantteja ja koskevat myös lääketieteen pyrkimyksiä. 

On helppo yhtyä käsitykseen, että terveys ja ajattelukyky ovat 
hyvän elämän edellytyksiä. Samoin yhteisöllisyyden merkitys ko- 
rostuu erityisesti syrjaytymisen ja sairastumisriskin välisenä yhteyte- 
nä. Mutta erityisen mielenkiintoinen on Aristoteleen ajatus elämän 
rajallisuuden oivaltamisesta yhtenä hyvän elämän tunnusmerkkinä, 
vaikka toisaalta kuoleman uhka herättää myös ahdistusta. 

Vaikka elinajan odote länsimaissa on antiikin ajoista vähin- 
tään kaksinkertaistunut, pyrkimykset elämän pidentämiseen kei- 
nolla millä hyvänsä näyttävät saavuttavan aina vain suurempaa 
kiinnostusta biologian ja lääketieteen tutkijoiden keskuudessa 
ja suurta kysyntää potilaskunnassa. Ihmisen genomin kartoitus- 
projektin alkuvaiheessa ajatusta markkinoitiin väitteellä, että tie- 
to perimän rakenteesta antaa mahdollisuuden pidentää ihmisen 
elinkaari 150 vuoteen. Vanhenemiseen liittyvät geenit ovat in- 
tensiivisen tutkimukset kohteena, ja kalorinsaannin sekä insu- 
liinireseptorien kautta tapahtuvan signaalinvälityksen yhteydet 
elinikään ovat jo johtaneet useisiin patentteihin ja aikanaan ehkä 
vanhenemista lykkäävään lääkehoitoon. 

On helppo kuvitella, millaiset markkinat ja kuinka suuret dol- 
larivuoret tämän alan puuhamiehilla on silmiensä edessä. Samas- 
sa tarkoituksessa myös teknologia, mukaan lukien nanotutkimus, 
on valjastettu korvaamaan iän myötä tapahtuvan normaalin ku- 
lumisen tärväämiä kudoksia ja elimiä. 

Ihminen on kuitenkin biologinen olento, eikä kuolematto- 
muuden tavoittelu voi olla lääketieteen perimmäinen tarkoitus. 
Pikemminkin tulisi pyrkiä siihen, että kaikki saisivat kuolla ter- 
veinä. Aristoteles ja hänen seuraajansa voivat tässä suhteessa antaa 
meille täysin nykyaikaan sopivaa ajattelemisen aihetta. 

ANTIIKIN HISTORIA SIVISTYNEEN LAAKARIN RAVINTONA 


es Antiikin kulttuurihistoria, joka ilmestyi 1970-luvulla, 
opettajani, professori Jaakko Suolahti kirjoitti esipuheessa seuraa- 
vasti: ”Kreikkalaisilta olemme saaneet individualismimme, mutta 
roomalaisilta olemme oppineet pitämään sen kurissa. Helleenit 
keksivät rationaalisen ja teoreettisen ajattelun rajattomat mah- 
dollisuudet, roomalaiset löysivät niille sovellutuksen. Meissä on 
sekä kreikkalaisen fabuloivaa fantasiaa ja roomalaista lujuutta ja 
formalismia.” Suolahti oli Oppihistoriallisen Seuran perustaja ja 
kiinnostunut antiikin lääketieteestä. 

Antiikin jälkivaikutus on myös suolahtelainen termi. ”Krei- 
kasta olemme saaneet Homerokselta ihmiskeskeisyyden ja taipu- 
muksen katsoa asioita eri puolilta, joonialaisilta rationaalisuuden 
ja teoreettisten mallien käytön, doorilaisilta järjestyksen tavoitte- 
lun ja 400-luvun Ateenasta uskon ihmisen mahdollisuuksiin ra- 
tionaalisen toiminnan avulla voittaa maailma itselleen. Rooma- 
laiset antoivat kreikkalaiselle sivistysperinnölle sen yhtenäisen ja 
hiukan lattean muodon, joka soveltui eurooppalaisen kulttuurin 
pohjaksi. Rooma kykeni ottamaan vastaan kreikkalaisen perin- 
nön, välittämään ja levittämään sitä”. Rooman Imperiumi salli 
valloittamiensa alueiden asukkaiden säilyttää kielensä, uskonton- 
sa ja kulttuurinsa. Niitä ei kuulunut harmonisoida. 

Länsimaisen kulttuurin arvojen taustalla nähdään siis kolme 
traditiota. Juutalais-kristillinen perinne on tuonut sivistykseem- 
me rakkauden ja kärsimyksen käsitteet. Antiikista olemme saa- 
neet totuuden, kauneuden ja hyvyyden käsitteet. Kolmantena 
juonteena on valistuksesta periytyvä usko ja pyrkimys rationali- 
teettiin ja ihmisen tiedonetsinnän autonomia sekä kriittisyys. 

Antiikista periytyy Sokrateen esittämä ajatus ihmisestä järjel- 
lisenä olentona. Aristoteleelta periytyy hyvän elämän malli, jossa 
kansalainen on sekä yksilö että yhteisön jäsen. Kolmas on stoalai- 

sessa filosofiassa esitetty ajatus yleismaailmallisesta ja tasa-arvoi- 
sesta ihmisyydesta, joka koskee kaikkia yhteiskunnallisesta ase- 
masta, syntyperästä, etnisestä ja kulttuurisesta taustasta, kansal- 
lisuudesta tai sukupuolesta riippumatta. Stoalaiset ymmärsivät 
moraaliset ongelmat yleisinhimillisiksi. Ihminen sitoutuu heidän 
mukaansa vain ihmisyyteen. Tämä on keskeinen arvo tällä vuosi- 
tuhannella. Antiikin filosofiassa on yhä nykypäivän elämälle älyl- 
listä haastetta tarjoavaa oivallusta. 

Usein sanotaan, että antiikin monipuolisilla kasvatusideoilla 
on pisin vaikutus eurooppalaiseen perintöön. Antiikin ajattelussa 
on selkeästi ilmaistu tiedon ja tietämisen arvostaminen. Niiden 
sisältö kulminoituu sanoihin humanistinen ihmiskäsitys. Antii- 
kin kasvatuksen perintö on siinä pysyvässä arvossa, että kasvatuk- 
sen, kulttuurin tehtävä on kasvattaa ihmistä itseään, ihmistä itse- 
nään eikä vain välineellisesti tuottaja-kuluttajana, pienenä rattaa- 
na talouselämän ehdoilla. 

Kun sanomme, että eurooppalaisen ihmisen ajattelun kaksi kul- 
makiveä ovat Aristoteleen logiikka ja Paavalin etiikka, tarkoitamme 
meihin rakennettuja järjen ja eettisen omantunnon kysymyksiä. 
Nämä molemmat ovat yhä edelleen tärkeitä arvomaailmassamme. 

Kulttuurin tuntemus on antiikinkin sisällöistä ehdottomasti 
tärkein. Antiikin myytit ovat pystyneet toimimaan inhimillisen 
muistin runkona historian kaikkina aikoina. On totta, että Ho- 
meroksen ja Aristoteleen välisenä aikana tuotettiin lähes kaikki 
avainideat ihmisestä sekä kaikki kirjallisuus- ja taidemuodot, jot- 
ka elävät yhä. Kreikkalaisen draaman perusteemat ovat eläneet 
aina. Oidipuksen, Medeian ja Oresteian tarujen tarinat kertautu- 
vat jopa aikamme televisiosarjoissa. 

Jaakko Suolahti painotti, että kaikki tärkeä ihmisestä sanot- 
tiin jo antiikin aikana. Minusta oli kiinnostavaa professori Simo 

Knuuttilan sanoma, että kognitiotiede ja kognitiivinen psykolo- 
gia eivat ole pystyneet tutkimaan tunteita. Kuitenkin juuri tun- 
nekokemuksen ilmaisemisen tarve on ollut tärkeä liikkeelle pane- 
va voima antiikista asti sekä taiteessa että filosofiassa. 

Antiikki on jättänyt eurooppalaiseen traditioon kolme kes- 
keisilmiötä: Järjestyksen, Valistuksen ja Kauneuden tai tutum- 
min Totuuden, Kauneuden ja Hyvyyden. 


Pohjolan Hellas 


Me suomalaiset olemme uskoneet Pohjolan Hellaan aatteeseen. 
1800-luvulla uushumanistinen klassisismi löi leimansa aikakauden 
koko kultuurielämään. Sen näkee konkreettisesti Senaatintorilla. 
Helsingin yliopistossa ovat kreikkalaiset pylväät tieteen symbolina 
ja Senaatin talossa roomalaiset pylväät hallintoa symboloimassa. 
Jo Porthanin ajoista Suomessa on uskottu antiikin jaloon yk- 
sinkertaisuuteen ja sopusuhtaisuuteen. Vuoden 1809 jälkeen 
Hellaan suosio jatkui, kun taas Ruotsi uskoi romantiikan tapaan 
keskiajan merkitykseen. Meillä antiikin Kreikka oli ihailun kohde 
ja Suomi vertautui Pohjolan Hellaaksi. Runebergin, Lönnrotin ja 
Topeliuksen päivistä alkaen antiikki on ollut yksi keskeisimpiä 
innoituksen lähteitä myös suomalaisessa kaunokirjallisuudessa. 


Antiikin filosofian tutkimus nousussa 


Suomea on pidettävä kulttuurimaana, koska meillä on käännetty 
kunnianhimoisesti antiikin filosofit sekä Platon että Aristoteles. 
Se on tärkeää, koska jokainen historian aikakausi on keskustellut 
Platoninsa ja Aristoteleensa kanssa. 

Aristoteleen Politiikka-teos on eurooppalaiseen poliittiseen 
ajatteluun eniten vaikuttanut yksittäinen teos. Hänen pohdin- 

tansa kansalaispalkasta, ammatillisen ja yleisivistävän koulutuk- 
sen suhteesta, terveyspalvelujen rahoittamisesta, lähiöiden ra- 
kentamisesta, perhesuunnittelusta, lapsen sopivasta kouluun- 
menoiästä (7-vuotta, johon Suomi on uskonut) tai musiikin ja 
urheilun kasvatuksellisesta merkityksestä, ovat edelleen ajankoh- 
taisia. Aristoteles loi mallin kansalaisuuteen perustuvalle valtiol- 
le, jonka tehtävänä oli yhteisöllisyys ja kansalaisen hyvän elämän 
edistäminen. Sieltä on tullut meille nykyisin suosittu keskuste- 
lunaihe: minkälainen on hyvä elämä? 


Aristoteleen määrittämä hyvä elämä 
Eurooppalaisen poliittisen ajattelun historia myöhäiskeskiajalta 
nykyaikaan asti voidaan suurelta osin ymmärtää kahden perus- 
lähtökohdan kiistaksi. Nämä ovat antiikin velvollisuudentuntoi- 
sen kansalaisen malli ja sille vastakkainen vapaan yksilön malli. 
Aristoteleen kaupunkivaltiossa on olennaista ajatus, että poliit- 
tisten järjestelyjen tulee turvata kaikille kansalaisille todelliset 
edellytykset ihmisarvoiseen elämään. Tällöin se lähenee idealtaan 
pohjoismaista hyvinvointivaltiota. Aristoteles loi mallin kansalai- 
suuteen perustuvalle valtiolle, jonka tehtävänä oli yhteisöllisyys 
ja kansalaisen hyvän elämän edistäminen. Yksilön ja yhteisön vä- 
linen dialogi on osa eurooppalaista arvoperintöä. Yhdysvalloissa 
painotetaan selkeästi vapausaatetta valtioaatteen sijasta. Keskuste- 
lu jatkuu yhä ja se kattaa koko ihmiselämän kirjon. 


Kristilliset silmälasit 


Käsityksemme antiikista luotiin pitkään kristillisten silmälasien 
läpi. Jo 400-luvun eKr. Ateenassa perhe ymmärrettiin pienim- 
mäksi humanistiseksi yksiköksi ja yhteisölle tärkeäksi. Avioliiton 

side oli jo silloin koko koko olemassaolon malli, joka perustui 
yhteisyyteen ja laheisyyteen. 

Antiikin maailmassa vallitsi uskontojen rinnakkainelo. Antiikin 
uskonto oli enemmän "à la carte” -uskonto kuin kiinteän ruoka- 
listan uskonto. Jos kristillinen kirkko oli yhden näkemyksen val- 
tio, niin pakanuus oli vapaa yritys. Jokainen sai valita uskontonsa 
ja olla valitsemansa jumalan asiakas. Roomalaisuudesta meille on 
tullut suvaitsevaisuuden perinne uskonnollisissa, filosofisissa ja et- 
nisissä käsityksissä. On paradoksi, että vaikka kristinuskon nousu 
moraalisena voimana oli tärkeä, kristilliset johtajat eivät uudista- 
neet moraalia. Niin sanotut kirjan uskonnot, joita ovat muun mu- 
assa kristinusko ja islam, loivat käsityksen, että heidän Jumalansa 
on muita jumalia parempi. Rooman satamakaupungissa Ostiassa 
oli neljätoista eri jumalan temppeliä vierekkäin ja sulassa sovussa. 
Siinä voisi olla malli uskontojen rinnakkainelolle. 


Naishistoria 


Maria-kultti katolisessa kirkossa perustuu antiikin ja sitäkin var- 
hemman ajan Äiti Jumalattaren perintöön. Ilman antiikin juma- 
lattaria ei olisi vahvaa Maria-kulttia. Roomassa rakennettiin Ma- 
ria-kirkot aina naisjumalien temppelien päälle: Santa Maria sopra 
Minerva — Pantheonin lähellä. Siinä kirkossa on Suomen kappe- 
li, missä pidetään Pyhän Henrikin päivänä ekumeeninen messu. 
Varhaisen kristillisen kirkon oli ikään kuin keksittävä ja luotava 
Maria-kultti. Kun Isis vaihtui Neitsyt Mariaan, on yksi idea sii- 
nä prosessissa, mitä nimitetään kristinuskon roomalaistamisek- 
si ja roomalaisuuden kristillistämiseksi. Historia on tärkeimmil- 
lään kulttuurihistoriallista jatkumoa eli aina on rakennettu edel- 
lisen perinteen pohjalle. Isis-Maria jatkumon merkkinä meillä on 
Neitsyt Marian sininen tähtilippu Euroopan Unionin lippuna. 


20 


ANTIIKIN HISTORIA SIVISTYNEEN LAAKARIN RAVINTONA 


Lopuksi 


Nykyihmiselle suositellaan humaania rationalismia antiikin perin- 
tönä. Tämän vuosituhannen alun sanoma on antiikin monipuolis- 
ten klassikkojen — Platonista Ciceroon — paluu osaksi sivistyneen 
ihmisen maailmankuvaa. Historia on tunnettava siksikin, että mei- 
dän on helpompi ymmärtää oman hahmotustapamme historialli- 
suus ja katoavuus. Olen ranskalaisen historioitsija Braudelin kanssa 
samaa mieltä, että "ei ole kuin yksi vakuuttava tapa ylistää Euroop- 
paa: puhua sen kulttuurista ja sivilisaatiosta. Eurooppaisuutta on 
se, että meistä eurooppalaisista on nautinto avata kirja ja kuunnella 
musiikkia. Lienee niin, että eurooppalaisuutta ymmärtää parhai- 
ten lukemalla eurooppalaisia klassikkoja ja erityisesti antiikin klas- 
sikkoja. Kulttuuriperinnön tuntemus konkretisoituu siinä, että eu- 
rooppalaisissa taidemuseoissa ei ymmärrä teosten sanomaa ja sisäl- 
töä, jos ei tunne antiikin mytologiaa ja Raamattua. 

"ES on lyhyt, taito pitka, tilaisuus pian mennyt, kokemus 
pettava, arviointi vaikeaa.” Tama tunnettu hippokraattinen afo- 
rismi — joka tosin enimmäkseen tunnetaan lyhennetyssä ja vääris- 
tyneessä muodossa ”Elämä lyhyt, taide pitkä” — kuvastaa lääkä- 
rintyön epävarmuutta ja oikeiden ratkaisujen vaikeutta niin an- 
tiikin aikana kuin paljolti nykyäänkin. Mutta sama aforismi so- 
veltuisi myös lääketieteen historian tutkimiseen. Käytettävissäm- 
me on kyllä monia kirjallisia ja kuvallisiakin esityksiä kreikkalais- 
roomalaisen antiikin lääkintätaidosta, mutta siihen, mitä taval- 
linen lääkäri todella tiesi omasta alastaan, emme pääse helposti 
käsiksi. Tietomme monien antiikin filosofien opeista ovat varsin 
fragmentaarisia, ja niitä koskevat dokumentitkin saattavat olla sa- 
toja vuosia myöhemmiltä ajoilta. Enintään voimme tehdä oletta- 
muksia ja arvailuja siitä, mitä roomalaisen lääkärin — joka usein 
oli kansallisuudeltaan ja kulttuuritaustaltaan kreikkalainen — olisi 
pitänyt tietää ihmiselimistöstä ja sen sairauksien parantamisesta. 

Varhaisimpien tietojen lähteinä ovat papyrukset, piirtokirjoi- 
tukset, hieroglyfit ja muut kirjoitukset samoin kuin esimerkiksi 
votiivipatsaat, joihin parannettava tai parannettu sairaus tai vam- 
ma oli kuvattu. Anatomian ja fysiologian tuntemuksesta ne eivät 
kuitenkaan kerro paljon, eikä tiedossa esimerkiksi ole yhtään sys- 
temaattista anatomian oppikirjaa antiikin ajoilta, ainakaan ennen 
myöhäisantiikin Galenosta. 

Useimmat uskonnot ovat olleet esteenä ruumiiden leikkelyille. 
Oikeastaan vain Egyptissä, missä ruumiiden palsamointia harras- 
tettiin varsin pitkään, dissektiot olivat mahdollisia. Palsamoijaa- 
kaan ei anatomia sinänsä kiinnostanut. On kuitenkin syytä pan- 
na merkille, että kun anatomian varsinainen tutkimus sai alkun- 
sa hellenistisenä aikana, se tapahtui nimenomaan Aleksandriassa, 
siis Egyptin alueella. Käytännössä tietenkin kirurgit saivat tais- 
teluista ja gladiaattorikisoista aika lailla konkreettista anatomi- 

an tuntemusta, ja jopa Homeros mainitsee nimeltä kaksi sotaki- 
rurgia, Makhaonin ja Podaleirioksen. Eläinten anatomian kanssa 
taas jouduttiin tekemisiin silloin kun tulevia asioita piti ennustaa 
uhrieläinten maksaa, joskus muitakin elimiä tutkimalla. Tata var- 
ten oli olemassa erityinen ammattikuntakin, haruspexit, kun taas 
toisenlaiset ennustajat, augurit, perustivat ennustuksensa lintu- 
jen lentoon. Niin järjettömältä kuin molempien toiminta meistä 
kuulostaakin, uhrieläinten maksan tutkijoita oli hämmästyttävän 
laajalla alueella: Babyloniassa, Egyptissä, Palestiinassa, Kreikassa, 
Etruriassa, Roomassa ja germaanien parissa. 


Alkmaion Krotonilainen 


Antiikin ja nimenomaan kreikkalaisen antiikin käsitykset fysio- 
logiasta olivat yleensä paljolti filosofian sävyttämiä, jopa niin että 
näiden erottaminen olisi osin mahdotonta. Ehkä ensimmäinen, 
joka pyrki ikään kuin itsenäistämään anatomiaa ja fysiologiaa, oli 
vuoden 500 eKr. tienoilla Etelä-Italiassa elänyt Alkmaion Kro- 
tonilainen, jota jälkimaailma on luonnehtinut ”ensimmäiseksi 
kokeilijabiologiksi” mutta myös "empiirisen psykologian perus- 
tajaksi”. Roberto Margotta arvelee lääketieteen historiassaan, että 
juuri Alkmaionin ansiosta lääketiede sai todellisen tieteen arvon. 
Alkmaionin kerrottiin ensimmäisenä uskaltautuneen leikkelyyn, 
ilmeisesti siis ihmisruumiin leikkelyyn, sillä eläinten leikkaami- 
seen tuskin olisi tarvittu erityistä uskallusta. Hän havaitsi silmien 
yhteyden aivoihin, joita hän piti aistimisen ja ajattelun tyyssijana. 
”Tämä anatomian ja fysiologian mestari teki myös eräitä varhai- 
sia havaintoja verenkierrosta ja erotti laskimot valtimoista”, tote- 
aa Margotta. Mikä ehkä tärkeintä, Alkmaion esitti yleisen teorian 
terveydestä ja sairaudesta, selittämällä että sairaudet johtuivat iso- 
nomian puutteesta, siitä että jokin voima tai ominaisuus oli kas- 

vanut muthin nähden liian vahvaksi. Oppi-isänsä Pythagoraan 
tavoin hàn ajatteli, etta luonto koostuu vastakohtapareista, mutta 
oli joustavampi eikä halunnut nimetä eri vastakohtia tai täsmen- 
tää niiden lukua. Alkmaionin elämästä tiedetään tuskin mitään, 
eikä hänen opeistaankaan paljon, mutta Hippokrateen koulu- 
kunta sai häneltä monia vaikutteita ja Aristoteles kirjoitti koko- 
naisen teoksen häntä vastaan; ikävä kyllä tuo teos on kadonnut, 
samoin kuin Alkmaionin oma Peri fyseos, ”luonnosta”, jota on 
arveltu ensimmäiseksi kreikkalaiseksi proosateokseksi. Alkmai- 
onin puolesta tusinasta säilyneestä lauseesta tärkeimmät koske- 
vat tiedon luonnetta ja ihmisen asemaa; molemmat osoittavat ra- 
tionaalista ajattelua. Alkmaion näet selitti, että vain jumalilla on 
varmaa tietoa, kun taas ihminen pystyy hankkimaan suhteellista 
tietoa päättelykyvyllään, ja että ihminen eroaa muista eläimistä 
siten, että muut aistivat mutta ihminen myös ymmärtää. Pelkäs- 
tään nämä lauseet nostaisivat Alkmaionin antiikin suurten ajatte- 
lijoiden joukkoon. 


Diogenes Apollonialainen 


Alkmaionin työtä jatkoi tavallaan Apollonian Diogenes, joka 
400-luvun puolivälissä eKr. laati kirjan kosmologiasta ja toisen 
”ihmisen luonnosta”. Siitä tunnetaan kymmenkunta fragment- 
tia, joista käy ilmi, että Diogeneen mielestä tuntemukset ja muut 
psyykkiset ilmiöt johtuivat ilman virtauksesta ruumiin ja aivojen 
läpi. Mutta Diogenes harrasti myös itsenäistä anatomian tutki- 
musta, ja Aristoteles lainasi ”Eläinhistoriassaan? hänen kuvaus- 
taan suoniston kulusta, samoin kuin kyprolaisen Syennesiksen 
sekä kosilaisen Polyboksen vastaavia kuvauksia. 


26 


LIMA, VERI JA SAPPI 


Empedokles 


Krotonissa, nykyisessä Crotonessa, Italian ”saappaan” päkiässä, 
oli ilmeisesti jo ennen Alkmaionin aikaa huomattava lääkäri- 
koulu. Toinen koulu oli Sisiliassa, missä sen tunnetuin edustaja 
oli Akragaassa, nykyisessä Agrigentossa, 400-luvulla eKr. elänyt 
Empedokles. Hän toimi lääkärinä, filosofina, poliitikkoja ja lo- 
pulta profeettana ja teki legendan mukaan itsemurhan hyppää- 
mällä Etnan kraateriin. Katkelmia hänen runoelmastaan "Luon- 
nosta” on säilynyt, ja hänen ajatuksensa ovat vaikuttaneet varsin- 
kin Aristoteleen kautta huomattavasti myöhempään biologiseen 
ja fysiologiseen ajatteluun. Empedokles tunnetaan ennen kaikkea 
elementtiopin perustajana. Hanen mukaansa alkuaineita eli ele- 
mentteja oli neljä: maa, vesi, ilma ja tuli. Näitä vastaavat perus- 
ominaisuudet olivat toisaalta kylmyys ja lämpö, toisaalta kosteus 
ja kuivuus siten, että maa oli kylmä ja kuiva, vesi kylmä ja kostea, 
ilma lämmin ja kostea, tuli taas lämmin ja kuiva. Kaiken muu- 
toksen perustana olivat elementtien suhteiden muutokset, joita 
johtivat vastakkaiset voimat Rakkaus ja Riita. Empedokles katsoi 
ihmisruumiin osien koostuvan elementeistä eri suhteissa: lihas- 
sa niitä oli kaikkia yhtä paljon, luissa kaksi osaa maata ja vettä ja 
neljä osaa tulta, hermoissa yksi osa maata, yksi tulta ja kaksi vet- 
tä. Elimistön tärkein osa oli veri, jossa elementit olivat täydelli- 
simmin sekoittuneet ja jossa myös ajattelu tapahtui; veri virtasi 
edestakaisin sydämeen ja siitä pois. Hengitys tapahtui keuhko- 
jen ja ihohuokosten kautta, ja henki, pneuma, levisi verisuonitse 
kaikkialle ruumiiseen. Aistimukset taas johtuivat siitä, että aistin- 
nan kohteista irtosi hiukkasia, joita vastaavat elementit aistimissa 
tunnistivat. 

Demokritos 


Empedokleen luonnonkäsitys oli hyvin erilainen kuin häntä hie- 
man nuoremman traakialaisen Demokritoksen, joka Ateenassa 
kehitteli edelleen opettajansa Leukippoksen perustamaa atomi- 
oppia. Sen mukaan maailma koostui muuttumattomista, jaka- 
mattomista atomeista, joita oli eri muotoisia ja eri kokoisia. Ato- 
mien liikkeitä hallitsi luonnon välttämättömyys vailla tarkoituk- 
sia; kaikki tapahtuminen, myös elämä, oli atomien liikkumista, 
yhtymistä ja eroamista. Ihmisruumis koostui monenlaisista ato- 
meista, joista sielun pallomaiset atomit olivat erityisen pieniä ja 
nopealiikkeisiä. Ajattelun tyyssijana olivat aivot — tässäkin De- 
mokritos erosi jyrkästi Empedokleesta — mutta rohkeus puoles- 
taan asusti sydämessä ja tunteet maksassa. (Ajatus sydämestä roh- 
keuden mutta myös tunteiden tyyssijana on ilmeisesti hyvin van- 
haa perua, ja kielikuvana se vaikuttaa vahvasti tänä päivänäkin.) 
Aistimukset taas johtuivat esineistä lentävistä atomeista, jotka 
muodostivat kuvia silmiin ja muihin aistimiin. Sairauksien syis- 
tä Demokritoksella oli omintakeinen käsitys: ne johtuivat toisil- 
ta taivaankappaleilta tulleista vieraista atomeista, mikä nykyisen 
bakteriologian ja virologian valossa ei näytä niin mielettömältä 
kuin ensi katsannolta luulisi, joskin tyydymme nykyään sijoit- 
tamaan epidemioiden alkulähteet tänne omalle planeetallemme. 
Eräät tähtitieteilijät, kuten Fred Hoyle, ovat kuitenkin puoltaneet 
ajatusta, että koko maapallon elämä olisi kotoisin meteoriiteissa 
tänne kulkeutuneista bakteereista! 

Demokritoksen ajatukset eivät saaneet myöhempinä aikoina 
suurtakaan vastakaikua, varsinkaan siksi että niissä luonto esiin- 
tyi tarkoituksettomana eikä jumalilla ollut osuutta sen toimin- 
taan. Itse asiassa vasta 1600-luku "lóysi" kreikkalaisen atomismin 
ja kuljetti sen moderniin kemiaan ja fysiikkaan; ei kuitenkaan 

pidä ajatella, että atomistit olisivat aikoinaan ikään kuin oival- 
taneet luonnon todellisen olemuksen paremmin kuin element- 
tiopin edustajat. Molemmat olivat hyviä arvauksia, mutta Aristo- 
teleen ja osaksi jo Hippokrateen ansiosta Empedokles pysyi tassa 
"henkien taistelussa” voitolla lähes 1800-luvulle asti. 


Hippokrates 


Merkittävin kreikkalaisen antiikin fysiologisista lääketieteellisis- 
tä kirjoittajista oli kuitenkin ”Hippokrates”, jota voidaan pitää 
eräänlaisena kollektiivinimimerkkinä, sillä hänen nimiinsä pan- 
nut kirjoitukset syntyivät vuosisatojen kuluessa 400-luvulta eKr. 
alkaen. Todellinen Hippokrates oli kyllä olemassa, ja hänen tie- 
detään olleen Kos-saaren lääkärikoulun johtaja, epäilemättä huo- 
mattava empiirikko ja käytännön lääkäri, joka hyvinkin ansait- 
see kunnianimensä ”lääketieteen isä”. Mutta varmaa ei ole, onko 
yksikään Corpus Hippocraticumin kirjoituksista todella lähtöisin 
hänen piirtimestään. 1800-luvun suuri humanisti Emile Littre, 
joka julkaisi Corpuksesta perusteellisen ja kriittisen ranskannok- 
sen, totesi siitä: ”Corpuksessa on erilaisia oppisuuntia, epätäydelli- 
siä teoksia, pirstoutuneita tutkielmia, kirjoja jotka ovat vain otteita 
toisista kirjoista, muistiinpanoja vailla jatkoa, toistoja, ja sellainen 
epäjärjestys joka tuntuu käsittämättömältä ja tekee yhtäjaksoisen lu- 
kemisen itse asiassa mahdottomaksi.” On kuitenkin ilmeistä, että 
ainakin eräät Corpuksen tekstit, joita kaikkiaan on säilynyt yli 
70 kirjan verran, ovat peräisin ellei mestarilta itseltään niin aina- 
kin hänen lähipiiristään, kenties hänen pojiltaan Thessalokselta 
ja Drakonilta sekä hänen vävyltään Polybokselta. Osa Corpuk- 
sen teksteistä lienee myös peräisin Knidos-saaren lääkärikoulusta, 
joka aikanaan oli Kosin koulun ankara kilpailija. 

Merkittävää hippokraattisissa kirjoituksissa on ennen kaikkea 
niiden edustama rationaalinen asenne. Kuuluisin tämän asenteen 
ilmaus oli kirjoituksessa ”Pyhästä taudista” esiintyvä vakaumus, 
että epilepsia ei ole sen pyhempi kuin muutkaan taudit ja että sil- 
lä on luonnolliset syynsä muiden tautien tapaan. Monet ovat pi- 
täneet juuri tätä kirjoitusta yhtenä niistä harvoista jotka saattaisi- 
vat olla Hippokrateen omaa käsialaa. Hippokraattista fysiologiaa 
kuvastaa myös kirjassa "Ravitsemuksesta" annettu ohje: ”Aluksi 
on tunnettava jokaisen ihmisen luonto (fysis). On tiedettävä, mistä 
hän alun alkaen koostuu, sekä mistä ainesosista hän on sekoittunut. 
... Lisäksi on otettava huomioon tuulien muutokset, olinpaikan ni- 
menomainen tila, vuoden erikoisuudet. Myös tähtien nousu ja lasku 
on tunnettava, jotta ymmärrettäisiin välttää muutoksia ja ylenpalt- 
tisuutta ruoassa ja juomassa ja tuulissa ja yleensä koko kosmoksen 
muutoksia, joista kaikista ihmisten sairauden saavat alkunsa. ... Jos 
nyt tämän tuntemuksen perusteella voitaisiin saada selville jokaiselle 
yksilölle hänen luontoonsa sopiva ravinnon ja ruumiillisen rasituk- 
sen määrä, jossa ei ole liikaa eikä liian vähän, silloin olisi tavoitettu 
terveyden avain.” Tässä ilmenee koko hippokraattiselle lääketie- 
teelle ominainen harmonian tai tasapainon periaate, joka oli pe- 
rintöä Alkmaionin koulusta: sairaudet johtuivat elimistön luon- 
nollisen tasapainon häiriöistä, joilla puolestaan saattoi olla sisäisiä 
tai ulkoisia syitä. Vastaavasti sairauksien parantamisessa oli tär- 
keintä saavuttaa taas tasapaino. 

Elämää piti yllä elimistön ”luonnollinen lämpö”. Mutta tasa- 
painon perustana oli neljän nesteen harmonia, jonka juuret puo- 
lestaan olivat Empedokleen opissa neljästä elementistä. Hippo- 
kraattisessa kirjoituksessa ”Ihmisen luonnosta? neljän nesteen 
oppi esitetään yksinkertaisimmillaan: "Ihmisen ruumis sisältää 
verta (haima, lat. sanguis), limaa (flegma), keltaista sappea (kho- 
le ksanthe) ja mustaa sappea (melaina khole). Tällainen on siis ih- 

misen ruumiillinen olemus, ja näiden ainesten ansiosta hän on 
sairas tai terve. Eniten terve hin on silloin kun nama ovat koh- 
tuullisissa suhteissa toisiinsa. ... Mutta kun jotakin näistä ainek- 
sista on liian vähän tai liian paljon, hän sairastuu. " Eri tempera- 
mentit, joiden nimitykset ovat pesiytyneet lähes jokapäiväiseen 
kieleemme, johtuivat eri nesteiden ylivallasta: sangviininen, fleg- 
maattinen, koleerinen ja melankolinen. Mutta nesteiden vaiku- 
tus vaihteli myös vuodenaikojen mukaan: ”Lima lisääntyy ihmi- 
sessä talven tullen, sillä ruumiinnesteistä kylmimpänä se liittyy 
läheisimmin talveen... Sen että ruumis on talvella liman täyttä- 
mä, havaitset siitä, että se mitä ihmiset sylkevät ja niistävät sisäl- 
tää talvella eniten limaa. ... Keväällä veri lisääntyy, minkä voit 
havaita siitä, että keväällä ja kesällä ihmisiin iskee erityisesti ripuli 
ja verenvuoto nenästä, he ovat kuumissaan ja heidän ihonsa käy 
punakaksi. Kesällä sapen määrä ruumiissa enenee, ja se hallitsee 
syksyyn asti.” Tämän mukaisesti lääkintäkeinoja olivat mm. suo- 
neniskentä ja ulostuslääkkeet, joilla pyrittiin poistamaan liiallisia 
nesteitä, sekä ruokavalio tai lääkkeet, joilla puuttuvia nesteitä saa- 
tiin elimistöön lisää. 

Hippokraattiset opit vallitsivat eurooppalaista lääketiedettä pa- 
rin tuhannen vuoden ajan. Modernissa muodossaan oppi elimis- 
tön ainesten kemiallisesta tasapainosta on yhä pätevä, vaikka sen 
häiriöitä ei enää pidetäkään sairauksien yksinomaisena syynä, ja 
monet hippokraatikkojen eettiset periaatteet johtavat lääkärin- 
työtä tänäänkin: natura morborum medicatrix, luonto on tautien 
parantaja, primum non nocui, ennen kaikkea ei pidä vahingoit- 
taa potilasta, jne. Ei ihme, että uuden ajan alkupuolella eräät ete- 
vät lääkärit saivat Hippokrateeseen viittaavan kunnianimen, ku- 
ten Thomas Sydenham, ”Englannin Hippokrates”, tai Francesco 


Redi, ”Toscanan Hippokrates”. 

Aristoteles 


Hippokrateen aikaa seuraavan vuosisadan, 300-luvun eKr., suu- 
ri nimi oli Aristoteles, jonka opit vaikuttivat myöhempien aiko- 
jen ajatteluun ehkä enemmän kuin kenenkään toisen filosofin. 
Aristoteles oli hovilääkärin poika Makedonian Stageirasta. Opis- 
keltuaan Platonin Akatemiassa Ateenassa han tuli Makedonian 
prinssin Aleksanterin — sittemmin Aleksanteri Suuren — opetta- 
jaksi ja opetti myShemmin Ateenassa Lykeion-nimisessä paikas- 
sa, josta sana "lyseo" on saanut alkunsa. Aristoteles kirjoitti logii- 
kasta, estetiikasta, valtio-opista, metafysiikasta, fysiikasta, biolo- 
giasta, psykologiasta ja muista tieteistä ja järjesti kaiken aikansa 
tietämyksen yhtenäisen kokonaissysteemin puitteisiin. Hanen 
useimmat teoksensa säilyivät antiikin kulttuurin tuhouduttua en- 
sin syyriaksi ja sitten arabiaksi käännettyinä myöhäiskeskiajalle 
asti, jolloin niitä käännettiin latinaksi arabiasta ja sittemmin suo- 
raan kreikasta. 

Aristoteles piti maailman perusaineina Empedokleen neljää 
elementtiä, ja hänen mielestään kaikella oli tarkoituksensa ja 
kaikkialla vallitsi pyrkimys täydellisyyteen. Olioita vallitsi kaksi 
tekijää, aine ja muoto, joista jälkimmäinen ilmeni elollisissa olen- 
noissa sieluna: kasveilla sen kykyinä olivat kasvu ja lisääntymi- 
nen, eläimillä lisäksi tunteminen ja aistiminen sekä liikkuminen, 
ihmisellä myös ajatteleminen. Ajattelevan sielun tyyssijana oli sy- 
dàn, josta hermot lähtevät, ja sydämen syke johtui veren "kiehu- 
misesta” elimistön "luonnollisen lämmön” vaikutuksesta. Aivojen 
nen. Varsinaista anatomiaa Aristoteles ei liene tutkinut, ja hänen 
mahdolliset anatomiset kirjoituksensa ovat kadonneet, mutta hä- 
nen eläintieteellisissä kirjoituksissaan on paljon teräviä havainto- 
ja eri lajien vertailevasta anatomiasta, ihminen mukaan luettuna. 

Myös yksilönkehitys kiinnosti Aristotelesta suuresti. Han kirjoitti 
eläinten sikiämisestä yksityiskohtaisen tutkielman, jonka perus- 
ajatuksena oli, että koiras antaa uudelle yksilölle muodon, "sie- 
lun”, kun taas naaraan osuutena on aineen tuottaminen jälkeläi- 
sen tarpeiksi. 

Aristoteleen jälkeen kreikkalaisen sivistyksen keskukseksi tuli 
Egyptin Aleksandria, jonka Museion-nimisessä tutkimuslaitok- 
sessa kukoistivat varsinkin tähtitiede ja lääketiede. Meidän ajan- 
laskumme alkuun mennessä tämä ns. hellenistinen sivistys taan- 
tui roomalaisten valloitettua sekä Egyptin ettà kreikkalaiset alu- 
eet. Monet hellenististen lääkärien kirjoitukset ovat kadonneet, 
mutta paljon niiden sisältämää tietoa säilyi Galenoksen välityk- 
sellä; eräät löydöt unohtuivat kokonaan ja löydettiin uudelleen 
vasta renessanssiajalla. Kuuluisimpia hellenistisistä lääkäreistä oli- 
vat Herofilos ja Erasistratos, joita voidaan eräässä mielessä pitää 
tieteellisen anatomian ja fysiologian perustajina. 


Herofilos 


Hellenistinen lääketiede oli suoraa jatkoa Kos-saaren hippokraat- 
tiselle koululle. Herofilos oli kosilaisen Praksagoraan oppilas, ja 
Aleksandrian kuuluisa kirjasto sisálsi mm. muiden lääketieteel- 
listen teosten ohella koko Corpus Hippocraticumin. Herofilok- 
sen yli kymmenestä tutkielmasta yksikään ei ole säilynyt, mutta 
muista lähteistä tiedetään hänen varmasti leikelleen ihmisruu- 
miita. Hän kuvasikin ihmisen anatomiaa varsin tarkasti: aivokal- 
vot, silmän verkkokalvon, hermojen ja jänteiden erot (sana neu- 
ron merkitsee alkuaan jännettä), valtimoiden ja laskimoiden erot, 
maksan ja pernan rakenteen, munarauhaset, imusuoniston sekä 
duodenumin ja prostatan; viimeksi mainituista edellisen nimi 
tulee latinan sanasta duodecim, kaksitoista, mikä viittaa kah- 

dentoista sormenleveyden mittaan, jälkimmäinen taas tarkoittaa 
”edessä sijaitsevaa”. 


Erasistratos 


Erasistratos, joka kenties oli sekä Praksagoraan että Herofilok- 
sen oppilas ja vaikutti 200-luvulla eKr., tunnetaan sekä anato- 
mina että fysiologina. Hänenkään moninaisista kirjoituksistaan 
ei yksikään ole säilynyt. Hän teki Herofiloksen tavoin ruumiin- 
avauksia ja kokeita elävillä eläimillä, eräiden myöhempien syy- 
tösten mukaan jopa ihmisillä. Hän kuvasi mm. aivojen poimuja, 
erotti toisistaan isoaivot ja pikkuaivot sekä kuvasi sydämen läpät. 
Myös tunto- ja liikehermojen erottelu oli hänen saavutuksiaan. 
Toisin kuin edeltäjänsä, hän oli Demokritoksen oppeja kannat- 
tanut atomisti, mutta sai myös vaikutteita Aristoteleen opeista. 
Erasistratoksen fysiologinen ajattelu perustui oppiin jokaisen eli- 
men kolminaisesta suonistosta: suonia olivat valtimoiden ja las- 
kimoiden lisäksi myös hermot, jotka kaikki haarautuivat elimis- 
tön periferiassa näkymättömän pieniksi. Laskimot kuljettivat ra- 
vintoa, joka hajosi mahalaukussa sen lihastoiminnan sekä ilman 
kaltaisen pneuman vaikutuksesta, siirtyi maksaan ja muuttui sii- 
nä vereksi; Aristoteleen ajatus ravinnon "kiehumisesta" ei sovel- 
tunut tähän näkemykseen. Valtimoissa ei virrannut verta vaan 
pneumaa, joka saapui keuhkoista ja kulkeutui sydämeen, osittain 
myös mahalaukkuun, sekä muihin elimiin. Erasistratos oivalsi sy- 
dämen eräänlaiseksi pumpuksi tai palkeiksi, mutta verenkierron 
mahdollisuutta hän ei ilmeisestikään pystynyt ajattelemaan, lä- 
hinnä siksi että nestettä kuljettavat laskimot ja pneuman täyttä- 
mät valtimot olivat toisistaan kokonaan erilliset. Jos valtimo vau- 
rioitui, pneuma karkasi siitä ja tilalle tuli viereisestä laskimosta 

verta, niin että näytti siltä kuin veri olisi vuotanut valtimosta. 
Joutuessaan aivoihin pneuma (vitaalipneuma) muuttui psyykki- 
seksi pneumaksi, joka levisi hermoja pitkin elimistöön; sekä He- 
rofilokselle ettà Erasistratokselle oli selvää, ettà aivot eikä sydän 
johtivat ajattelua ja muita henkisia toimintoja. 


Galenos 


Hellenistisen koulun kukoistuksen jälkeen koko Rooman valta- 
kunnan lääketiede taantui. Roomalaiset olivat kiinnostuneempia 
sotilaallisista ja yhteiskunnallisista toimista kuin luonnontieteel- 
lisestä tai lääketieteellisestä tutkimuksesta. Klassisen antiikin vii- 
meinen suuri lääkäri, Pergamonissa syntynyt Galenos, opiskeli 
100-luvun puolivälissä jKr. Aleksandriassa, toimi sitten mm. gla- 
diaattorikirurgina ja päätyi Roomassa keisari Marcus Aureliuk- 
sen henkilääkäriksi. Hän kirjoitti toista sataa tutkielmaa, joista 
yli 80 on säilynyt. Galenos perusti oppinsa suurimmaksi osaksi 
Hippokrateeseen, Platoniin, Aristoteleeseen ja aleksandrialaisiin 
lääkäreihin, mutta hän leikkeli myös itse eläimiä ja teki niillä ko- 
keita. Ihmisen dissektioihin hän sen sijaan ei ryhtynyt, vaan ku- 
vasi ihmisen anatomiaa lähinnä magottiapinan ja sian perusteel- 
la, mikä aina 1500-luvulle asti antoi aihetta moniin virheellisiin 
käsityksiin. Galenoksen maailmanselitys oli teleologinen: kaikki 
luonnossa, samoin kuin ihmisruumissa, oli läpeensä tarkoituk- 
senmukaista, ja kaikkialla myös näkyi Luojan suuri viisaus, mika 
sittemmin teki myös kirkolle mahdolliseksi omaksua Galenoksen 
nakemykset. 

Galenoksen fysiologia oli saanut tärkeimmät vaikutteensa Era- 
sistratokselta; heidän väliinsä jääneinä neljänäsatana vuotena fy- 
siologia ei ollut edennyt oikeastaan lainkaan, ja myóhemmin vas- 

ta William Harvey 1600-luvulla ryhtyi toden teolla kyseenalaista- 
maan Galenoksen oppeja. Siihen asti opit neljästä nesteestä seka 
kolmenlaisesta pneumasta eli spirituksesta hallitsivat fysiologiaa 
ja lääketiedettä, eivätkä niihin perustuvat parannuskeinotkaan 
juuri vuosisatojen mittaan kehittyneet. 

Taa kirjoituksessa käsittelen antiikin lääkäriä, terveydenhuol- 
toa ja antiikin lääkärintoimen yhteiskunnallisia ulottuvuuksia, 
en antiikin lääketiedettä oppirakennelmana. Esitykseni rajoittuu 
kreikkalais-roomalaiseen maailmaan, josta meidän käsityksemme 
sairauksista, lääketieteen mahdollisuuksista ja lääkärin tehtävis- 
tä juontaa juurensa. Sinänsä jo primitiivisillä kansoilla tavataan 
monenlaista lääketaidollista toimintaa; tyypillinen piirre on pa- 
rannustoiminnan maagiset ja uskonnolliset ulottuvuudet. Maagi- 
sia käsityksiä sairaudesta vastasi primitiivisissä kulttuureissa niin 
keskeinen parantajatyyppi, jossa yhtyy pappi, taikuri ja ”lääkäri”. 
Vanhimmissa korkeakulttuureissa Egyptissä, Mesopotamiassa ja 
Intiassa lääkinnän harjoittaminen siirtyi jo varhain erityisten am- 
mattimiesten huoleksi. Mutta varsinainen määrätietoinen lääke- 
tieteellinen tutkimus ja siihen perustuva lääkärintoimen harjoit- 
taminen sai alkunsa antiikin Kreikassa. 


KREIKKA 


Antiikin lääkärikunnasta on käytössämme laaja ja rikas lähde- 
aineisto, mutta siitä huolimatta erittäin paljon antiikin lääketie- 
Sama koskee lääkärien henkilöhistoriaa, heidän juridista ja etnistä 
alkuperäänsä sekä yhteiskunnallista statustaan. Keskeisellä sijalla 
säilyneiden lähteiden joukossa on nk. Corpus Hippocraticum, 
antiikin suurimman lääkärin nimissä kulkeva, kuutisenkymmen- 
tä itsenäistä teosta käsittävä kokoelma, johon todellisuudessa on 
mahdutettu mitä erilaisimpien kirjoittajien laatimia teoksia noin 
500 vuoden ajalta — kouriintuntuva osoitus Hippokrateen nimen 
maagisesta vetovoimasta jo antiikin aikana. Tärkeitä lähteitä ovat 
myös kaikki muut antiikin aikaiset kreikan- ja latinankieliset lää- 

ketieteelliset teokset etunenässä Galenoksen valtaisa tuotanto 
sekä antiikin muun kirjallisuuden ja lakitekstien tarjoama infor- 
maatio. Edelleen on tallella melkoinen määrä lääkäreistä kertovia 
piirtokirjoituksia kaikkialta kreikkalaisesta ja roomalaisesta maa- 
ilmasta; ne valaisevat kyllä lääkärilaitoksen kehittymistä ja yksit- 
täisten lääkärien juridis-yhteiskunnallista asemaa, vaikka hyvin 
paljon jää hämäräksikin. Piirtokirjoitukset ovat antiikin historian 
tutkimuksessa disiecta membra, jotka kylläkin voivat valaista mie- 
lenkiintoisia yksityiskohtia, mutta joiden varaan ei voi rakentaa 
kokonaiskuvaa jonkin historiallisen prosessin kulusta. 


Lääkärin asema 


Kun lähdemme tarkastelemaan lääkärien asemaa antiikin yhteis- 
kunnassa, aluksi on muistutettava kahdesta perustavaa laatua ole- 
vasta tosiasiasta. Ensiksikin on korjattava se varsin yleinen väärin- 
käsitys, että antiikissa lääkärikunta olisi muodostanut homogee- 
nisen ammattikunnan. Tämä on keskiaikaisten ja myöhempien 
olosuhteiden väärää projikointia antiikin maailmaan. Antiikissa 
kuka tahansa saattoi kutsua itseään lääkäriksi ja harjoittaa lää- 
kärin ammattia. Toisin sanoen valtio tai julkinen taho yleensä ei 
millään muotoa ohjannut tai kontrolloinut sen enempää lääkärin 
koulutusta kuin lupaa saada harjoittaa lääkärin ammattia. Ter- 
veyspalveluihin liittyvää ammattia harjoittavien asteikko ulottui 
varmasti puoskarista tieteellisesti koulutettuun lääkäriin, ja voim- 
me ilman muuta olettaa, että tieteellisesti kvalifioidut lääkärit oli- 
vat aina selvänä vähemmistönä jo Kreikassa, mutta vielä selvem- 
min Roomassa. 

Toiseksi on muistettava, että antiikin lääketiede, useista pitkäl- 
le kehittyneistä metodeistaan huolimatta, jäi modernin luonnon- 

tieteen näkökulmasta monessa suhteessa varsin vaatimattomalle 
tasolle, mika tietysti johtuu antiikin tieteellisen tutkimuksen pe- 
rusominaisuuksista. Koska antiikin luonnontieteiltä puuttuivat 
tekniset edellytykset systemaattiseen mikroanalyysiin ja kokeel- 
liseen tutkimukseen, myös lääketieteessä induktiivinen tutkimus 
rajoittui määrättyjen ilmiöiden huomiointiin ja tautien luokit- 
teluyrityksiin. Voi myös kysyä oliko esimerkiksi hippokraatti- 
nen humoraalipatologia, teoria ruumiinnesteistä, joka vaikutti 
syvällisesti klassisen kauden medisiiniseen pohdintaan, todelli- 
nen este lääketieteen kehitykselle. Tai ottaakseni toisen esimer- 
kin, kreikkalaisilla ei ollut minkäänlaista oikeaa käsitystä veren- 
kierrosta (tosin jo 400-luvun alussa vaikuttaneesta Alkmaionista 
lähtien oli koetettu ymmärtää sydämen funktiota ja veren liikku- 
mista). Ruumiinavaukset olivat, lyhytta jaksoa hellenistisen ajan 
Aleksandriassa lukuun ottamatta, tuntemattomia kreikkalaisten 
lääkärien koulutuksessa. Toisaalta, kun ottaa huomioon teknis- 
hyvin kreikkalaisten herkkä vaisto punnittuun teoreettiseen ajat- 
teluun piti kurissa mielivaltaisen spekuloinnin. Kun lukee sellai- 
sia pieniä helmiä kuin Hippokrateen corpuksessa säilyneitä tut- 
kielmia kaatumataudista tai ympäristötekijöistä, ei voi olla ihai- 
lematta anonyymin kirjoittajan punnittua todistelua, olkoonpa 
että hän esittää humoraalipatologian riivaamana nykyajalle täysin 
vieraita ajatuksia ruumiintoiminnoista. 

Lääkäri oli jo varhain antiikin yhteiskunnan arvossapidetty jä- 
sen, vaikka olikin käsityöläinen. Tämä käy ilmi jo homeerisessa 
yhteiskunnassa: ”lääkäri arvolt on monen urhon verta, hän irti 
nuolet leikata voi, hyvin yrtein hautoa haavat” lausui Iliaan ru- 
noilija Otto Mannisen käännöksen sanoin tarunomaisesta lääkä- 
ristä, Asklepioksen pojasta Makhaonista (Ilias 11, 514 s.), jonka 
veli Podaleirios oli myös lääkäri. Molemmat esiintyvät Homerok- 

sella ammattimaisina välskäreinä, jotka nousevat eepoksessa aate- 


listen soturien joukkoon. Kuten monet muutkin käytännön am- 
matit, myös lääkärinammatti periytyi usein; tämä koskee lähinnä 
yhteiskunnan yläkerrokseen kuuluvia lääkäreitä ja klassisen ajan 
Kreikkaa. Syntyi siis lääkäriperheitä ja lääkäriperheet yhdistyivät 
eri puolilla Kreikkaa asklepiadeiksi, eräänlaisiksi lääkäriperheyh- 
tymiksi, jotka myöhemmin kehittyivät todellisiksi ammattikun- 
niksi. Nämä asklepiadit johtivat sukujuurensa lääketaidon juma- 

Kuva 1. Kentau- 

ri Kheiron keskel- 
lä istumassa joh- 
taa kuuden lääkärin 
istuntoa: vasemmalta 
Makhaon (Home- 
roksen mainitsema 
myyttinen lääkäri), 
Pamfilos, Ksenokra- 
tes, oikella Nigros, 
Herakleides, Man- 
tias. Dioskorideen 
500-luvun alusta 
jKr. oleva käsikirjoi- 
tus Wienin Kansal- 
liskirjastossa (Cod. 
Vindob. gr. 1 £. 2v). 

lasta Asklepioksesta. Mistään Suomen Lääkäriliittoa vastaavasta 
orgaanista ei tietenkään ole kyse, sillä asklepiadit olivat eri kau- 
pungeissa itsenäisiä ammattikuntia. Kuitenkin eräs äskettäin Del- 
foista löytynyt piirtokirjoitus antaa ymmärtää, että Kosin ja vas- 
tapäätä Vähässä Aasiassa sijaitsevan Knidoksen asklepiadit olivat 
keskenään läheisessä yhteistyössä: piirtokirjoitus säätää Delfoissa 
toimivan Kosin ja Knidoksen asklepiadien koinonin, yhteisen eli- 
men toiminnasta. 


Asklepiadien ammattikunta, 
Hippokrates ja Kosin koulukunta 


Asklepiadien ammattikunta on peräisin kreikkalaisesta Vähästä- 
Aasiasta; niistä vanhin tunnettu on Knidoksen asklepiadien am- 
mattikunta. Asklepiadien organisaation puitteissa lienee luotu 
varhaisimmat pelisäännöt lääkärien toiminnalle, vaikka meillä on 
varsin vähän yksityiskohtaista eksaktia tietoa tästä lääkärintoimen 
varhaisvaiheesta. Vastoin tutkimuksen varhempaa kantaa, kreik- 
kalaiset lääkärit näyttävät jo varhaisimmista ajoista lähtien otta- 
neen palkkaa oppilailtaan (tietysti myös potilailtaan). Eräs piir- 
re on ns. Hippokrateen valan kuvastama korkea ammattietiikka. 
Vala ei ole tosin voinut olla käytössä hippokraattisen koulukun- 
nan piirissä, ja lääkärinvalan vannominen on voinut olla aino- 
astaan ajallisesti ja paikallisesti rajoittunut ilmiö. Toisaalta meil- 
le säilynyt ns. Hippokrateen vala kuvastaa kylläkin samanlaista 
suhtautumista ihmiseen kuin hippokraattinen lääketiede ja on 
samanlaisiin päämääriin suuntautunut, on siis siinä mielessä hen- 
geltään ”hippokraattinen”. 

Olemme täten tulleet Hippokrateeseen, joka hänkin oli askle- 
piadi. Häntä voi pitää Kosin lääkärikoulun varsinaisena perusta- 


44 


ANTIIKIN LAAKARI 





45 


Kuva 2. Joonialais- 
peräinen kuuluisan 
lääkärin relief, noin 
490 eKr. Baselin 
museossa, tarkem- 
pi alkuperä tunte- 
maton. 

jana tai ainakin sen korkeatasoisen toiminnan vakiinnuttajana. 
Koska tunnemme Kos-saaren lääkärikoulun historiaa paremmin 
kuin minkään muun koulukunnan, tulen Kreikkaa käsittelevässä 
osassa keskittymään paljolti juuri koslaiseen evidenssiin. 

Kuuluisin koslainen kautta aikojen on epäilemättä juuri Hip- 
pokrates, jonka varassa koslaisen lääkärintoimen suuri maine le- 
pää ja joka voitaneen katsoa Kosin lääketieteellisen koulun varsi- 
naiseksi perustajaksi. Ennen Hippokratesta Kosin lääkärikunta ei 
ollut erityisen tunnettu. Kosin koulun suuri maine Hippokrateen 
kuoleman jälkeisenä aikana käy puolestaan ilmi useista lähteistä. 
Galenos, joka vertasi klassisen ajan eri lääkärikoulujen ansioita, 
poimi joukosta Italian (eli Krotonin), Knidoksen ja Kosin koulu- 
kunnat esimerkkeinä kaikkein ihailtavimmista lääkärikouluista. 
Hänen mielipidettään siitä, että näistä Kosin opinahjo tuotti lu- 
kuisimmat ja parhaat lääkärit, tukee kirjallinen ja piirtokirjoitus- 
aineisto sen toiminnasta 300-luvulla ja hellenistisenä aikana. 

Mutta mitä tiedämme Kosin lääkärintoimesta ennen Hippo- 
kratesta? Tieteellisellä hippokraattisella medisiinisellä tutkimuk- 
sella on ollut edeltäjiä, sen osoittavat eksplisiittisesti Hippokra- 
teen kirjoituskokoelman klassiseen aikaan kuuluvat kirjoittajat, 
jotka kutsuvat näitä edeltäjiä nimellä vanhat ja antavat heille hei- 
dän rajoituksistaan huolimatta arvoa oman empiirisen tutkimus- 
työnsä edeltäjinä. 

Emme tiedä oliko näiden "vanhojen" joukossa koslaisia lää- 
käreitä. Tosin Kosissa lienee ollut paikallinen lääkäriorganisaatio 
jo ennen Hippokratesta, jota kaikki lähteet pitävät asklepiadina, 
eikä ole epäilystäkään siitä etteivätkö Hippokrateen isä ja isoisä 
lääkäreinä olisivat olleet asklepiadeja. Tiedämme että asklepia- 
dien organisaatio on syntynyt Vähässä-Aasiassa, jossa sijaitsevan 
Knidoksen lääkärit olivat myös asklepiadeja. Ja kun Knidoksen 
koulukunta on antiikin tieteenhistoriallisen tradition mukaan 

Kosin lääkärikoulua vanhempi, olisi houkuttelevaa pitää myös 


Knidoksen asklepiadikuntaa vanhempana ja Kosin vastaavan am- 
mattikunnan esikuvana. 

Yksittäisistä koslaisista lääkäreistä ennen Hippokratesta tie- 
dämme tuskin mitään. Tietomme tässä suhteessa ovat tyypillisen 
vajavaiset. Hippokrateen isoisä, hänkin Hippokrates nimeltään, 
mainitaan myöhemmissä biografisissa lähteissä lääkärinä, kuten 
hänen poikansa Herakleideskin. Mitään muuta emme heistä kui- 
tenkaan tiedä. Myös Hippokrateen isoisän isä Gnosidikos olisi 
ollut lääkäri. Ainoa nimeltä tunnettu koslainen lääkäri vanhem- 
malta ajalta Hippokrateen perheen ulkopuolelta on Apollonides, 
joka toimi Persian kuninkaan Artakserkses I:n henkilääkärinä. 
Emme kuitenkaan tiedä tarkemmin, milloin hän lähti Kosista ja 
päätyi suurkuninkaan hoviin. Yksikään toinen koslainen lääkä- 
ri 400-luvulla ei näytä ylittäneen julkisuuskynnystä saaren ulko- 


puolella. 

Kuva 3. Mosaiikki 
Kos-saarelta, noin 
180 jKr. Vasem- 
malla Hippokrates, 
keskellä Asklepios, 
joka saapuu Kosil- 
le, oikealla maanvil- 


jelijä. 

Ei ole edes varmaa, missä määrin Corpus Hippocraticumin 
kirjoitusten joukossa on sellaisia, jotka voisivat heijastaa Kosin 
paikallisen koulukunnan doktriineja, toisin sanoen olisivat ko- 
silaisten lääkärien kirjoittamia. Lisäksi monet Kosin lääkärikou- 
luun luettavissa olevat tutkijat pohjasivat työnsä muualla kerät- 
tyyn aineistoon. Hippokrates itse oli tyypillinen vaeltava lääkäri. 
Jos Epidemiai-teoksen 1. ja 3. kirja ovat hänen kirjoittamiaan, 
mikä ei ole poissuljettua, silloin han näyttää toimineen paljolti 
Aigeianmeren alueen pohjoisosissa, Thessaliassa (missä hàn kuoli- 
kin), Traakiassa ja Thasoksen saarella lähellä Traakian rannikkoa. 
Ja on vaikea uskoa, että Hippokrates olisi kypsynyt tutkijalääkä- 
riksi omalla saarellaan; pikemminkin voisi ajatella, että hän olisi 
kehittänyt medisiinisen oppinsa seurustelemalla esim. joonialais- 
ten luonnontutkijoiden ja ateenalaisten filosofien kanssa. Mui- 
den Hippokrateen corpuksen vanhojen kirjoittajien jäsenyys Ko- 
sin lääkärikoulussa on avoin kysymys, siinäkin tapauksessa, että 
ao. tutkimukset ovat läheisessä yhteydessä hippokraattiseen lää- 
ketieteeseen. Koslainen tuskin on esimerkiksi kuuluisan teoksen 
”Ympäristötekijöistä” anonyymi kirjoittaja, joka on mahdollisesti 
laatinut myös epilepsiaa käsittelevän klassisen tutkielman ”Pyhäs- 
tä taudista”. Tämä tutkija käsittelee laajasti Kreikan mantereen, 
Vähän-Aasian ja Itä-Euroopan sääolosuhteita, mutta vaikenee sil- 
miinpistävällä tavalla Kreikan saarista. On myös tyypillistä käy- 
tettävissämme olevan informaation rajoittuneisuudelle, ettemme 
tiedä, missä ja milloin edellä mainittu ns. Hippokrateen vala on 
laadittu ja millaisissa piireissä sitä ehkä pidettiin ohjeellisena. 

Emme tunne kovin hyvin vanhan Kosin asklepiadien instituu- 
tiota ja sen lääkärien työskentelytapoja. Kreikassa oli ammatti- 
kuntia vanhoista ajoista lähtien. Kaupunkivaltio, polis, vahvisti 
niiden aseman, mutta muuten ne olivat itsenäisiä omine sään- 
töineen ja virkailijoineen. Mutta emme tiedä, toimiko Kosin lää- 

kärien ammattikunta samalla tavoin, 
siksi vähän tietoa niiden organisaati- 
osta on säilynyt. Miten usein ja missä 
asklepiadit kokoontuivat, oliko heillä 
vakituinen tila, missä opetus, luennot 

vastausta. On myós huomionarvoista, 


ja sosiaalinen kanssakáyminen hoi- 
tui, oliko tämä mahdollinen tila 
yksityistalo vai julkinen rakennus, 





kaikki nama kysymykset odottavat 


ettemme tiedä mitään koulukunnan 
muodollisesta johtamisesta Hippokra- 
teen kuoleman jälkeen tai sellaisesta 
vakiintuneesta suksessiosta, jota voisi 
verrata Ateenan filosofikouluissa, Aka- 
temiassa ja Lykeionissa ja myöhem- 
min Aleksandreian Museionissa nou- 

| E Luotettavan välittömän evidenssin 
puuttuminen Hippokrateen konkreet- 


tisesta osuudesta Kosin koulukun- 





nan kehityksessä on todella valitetta- 
vaa. Hippokrateen muutenkin erittäin 
niukka luotettava elämäkerrallinen ai- 

neisto ei kerro juuri mitään kosilaises- 





ta taustasta. Kosin piirtokirjoitukset ja 
esineellinen jäämistö eivät valaise suu- 

ren mestarin elämää tai toimintaa. Pai- 
kallisen tradition mukaan Hippokrates 
olisi luennoinut vanhan plataanin alla, 





49 


Kuva 4. Ostia. Hip- 
pokrateen hermi. 
lrajanuksen aikai- 
nen marmoriko- 
pio hellenistisestä 
pronssipatsaasta. 
Hippokrateen ku- 
vaa on kannattanut 
korkea marmori- 
laatta, jonka runo- 
muotoinen piirto- 
kirjoitus tukee ku- 
van identifiointia 
Hippokratekseksi, 
se kun alkaa tun- 
netulla hippokraat- 
tisella aforismilla, 
”brakhys ho bios" 
(elämä on lyhyt), 
jatko sen sijaan ei 
ole Hippokratees- 
ta. Sitä, että rinta- 
kuva todella esittää 
Hippokrateesta, tu- 
kee myös samasta 
paikasta löytynyt 
kreikkalainen hau- 
tapiirtokirjoitus. 
jonka on pystyttä- 
nyt omaisilleen ark- 
kiatri Ouintus Mar- 


cius Demetrius. 

jota vielä tänään näytetään vanhan agoran alueen vieressä, kuten 
Kosilla käyneet tietävät. 


Muutoksen tuulia 


Todella paljon Hippokrateen persoonasta ja hänen roolistaan Ko- 
sin lääkärikoulussa jää hämäräksi. Varmalta näyttää, että hän loi 
perustuksen koulun empiiriselle toiminnalle; samoin tiedämme, 
että koulun sosiaaliset rekrytointiperiaatteet muuttuivat radikaa- 
listi Hippokrateen kuoleman jälkeen. Viimeistään Hippokratees- 
ta lähtien vanhemmat lääkärit alkoivat ottaa maksua opetuksesta 
myös Kosin asklepiadien piirissä, johon saaren lääkärit tuolloin 
vielä kuuluivat. Muualla Kreikassa lääkärit olivat ottaneet palk- 
kaa opetuksestaan jo varhaisista ajoista lähtien. 

Hippokrateesta lähtien jokainen, joka sitä halusi, saattoi opis- 
kella ja harjoitella Kosin lääkärikoulussa kuulumatta syntype- 
ränsä nojalla asklepiadeihin, edellyttäen, että hän pystyi suorit- 
tamaan vaaditut maksut ja että hän oli tarpeeksi lahjakas suoriu- 
tumaan numerus clausus -kynnyksestä, modernia ilmaisua käyt- 
tääkseni. Täten syntyi lääketieteellinen keskus, jossa syntyperän 
sijasta opinahjoon ottamisen kriteerinä oli akateeminen kyky ja 
innostus, aivan kuten Ateenan filosofikouluissa. 300-luvun lo- 
pulta lähtien Kosin piirtokirjoitukset eivät mainitse enää yhtään 
asklepiadia; ne puhuvat yksinkertaisesti Kosin lääkäreistä, iatroi. 

Asklepiadien vanhan organisaation häviäminen on yleensä yh- 
distetty siihen, että hellenististen valtioiden kuninkaat ottivat 
tieteellisen tutkimuksen edistämisen suojelukseensa, mikä veti 
kreikkalaisia lääkäreitä Aleksandreiaan ja Antiokheiaan. Koslais- 
ten lääkäreiden siirtyminen Aleksandreiaan tutkimus- ja opetus- 
työhön on tunnettu ilmiö. Mutta Kosissa lääkärikoulun toimin- 

ta jatkui, toisin kuin Knidoksessa, jonka lääketieteellinen koulu- 
kunta lakkasi käytännöllisesti katsoen olemasta 300-luvun lopul- 
la. Ilmeisesti Hippokrateen vaikutus ja hänen nimensä maaginen 
vetovoima sekä toisaalta lääkärien rekrytointipohjan laajentumi- 
nen ja maksullisen opetuksen käyttöönotto antoivat Kosin lääkä- 
rikoululle sen käyttövoiman, jolla se saattoi jatkaa toimintaansa. 
Ilmeisesti myös ulkonaiset puitteet, kuten opetustilat, olivat niin 
kehittyneitä, että Ptolemaiosten koko valtakunnan edun nimissä 
oli kannattavaa pitää yllä pienen saaren lääkärikoulun toimintaa 
(Kos kuului paria lyhytaikaista poikkeusta lukuunottamatta koko 
hellenistisen ajan Ptolemaiosten alaisuuteen). 

Myöskään ei asklepiadien vanha perhepohjalta toimiva koulu voi- 
nut enää tyydyttää laajan hellenistisen valtakunnan lisääntyneitä tar- 
peita. Uudessa uljaassa yhteiskunnassa vaadittiin yhä enemmän eri- 
koispalveluja, joita hellenistisenä aikana kehittyneet erikoisalat nyt 
ensi kerran tarjosivat. Tämän vuoksi lääkäreiksi koulutettavien sosi- 
aalisen rekrytointipohjan oli pakosta laajennuttava. 


Lääkärien organisaatio Kosissa 


Tyypillinen piirre on, että perhepohjalta koostuva asklepiadikunta 
muuttuu ammattikunnaksi. Lääkärien roolia eräänä Kosin monista 
ammattikunnista hellenistisenä aikana kuvaa hyvin eräs pyhä laki 
300-luvun lopulta, joka käsittelee lääkärien, savenvalajien ja prons- 
siseppien erityispalkkioita Zeus Polieusin juhlan vieton yhteydessä. 
Lääkärien esiintyminen muiden ammattikuntien kanssa on symp- 
tomaattista. Kosin lääkärikuntaa onkin nyt parempi verrata käsi- 
työläiskiltoihin kuin Ateenan filosofikouluihin tai Aleksandreian 
Museioniin, huolimatta sen akateemisista ja teoreettisista aspek- 
teista; ammattikiltojen jäsenet, kuten lääkärit, kuuluivat organi- 

saatioon, joka antoi heille mahdollisuuden tavata saman amma- 
tin harjoittajia ja ylläpitää jonkinlaista yhteistyötä säännöllisellä 
pohjalla. 

Kosin lääkärikunnan ja valtion suhdetta kuvaa puolestaan hy- 
vin julkisten lääkärien instituutio. Heillä on täytynyt olla jonkin- 
asteinen virallinen status. Tämä instituutio esiintyy ensi kerran 
Kosissa hellenistisenä aikana. Mutta sellainen käytäntö, että jokin 
kaupunki tai kuningas palkkaa vieraan lääkärin antamaan hoitoa, 
on tunnettu jo 500-luvulta; kuuluisa krotonilainen lääkäri De- 
mokedes, jonka Herodotos arvioi aikansa etevimmäksi lääkäriksi, 
kutsuttiin peräkanaa Aiginaan, Ateenaan, Samokseen ja vihdoin 
Persian hoviin tulojen noustessa joka kerta. Varhempi tutkimus 
on osoittanut, että tämän "julkisten lääkäreiden” instituution tar- 
koituksena oli varmistaa terveyspalvelujen saatavuus kaupungeis- 
sa, joissa omasta takaa oli liian vähän tai ei ollenkaan lääkäreitä. 
Nyt tietysti herää kysymys terveyspalveluinstituution merkityk- 
sestä Kosissa, joka oli suhteellisen pieni paikkakunta, mutta tuot- 
ti siità huolimatta tavallista huomattavasti enemmän lääkäreitä 
paikallisen lääkärikoulun ansiosta. Yksi Kosin lääkärikoulun tär- 
keä tehtava olikin tarjota järjestelmä, jolla muut valtiot ja hallit- 
sijat saattoivat tyydyttää lääkäritarpeensa. Modernisti ilmaisten 
Kosissa toimi eräs hellenistisen maailman keskeinen lääketie- 
teellinen tiedekunta, josta valmistuneet sijoittuivat ympäri maa- 
ilmaa, myös hellenististen valtioiden ulkopuolelle, esimerkiksi 
Roomaan. Aikana, jolloin ei ollut sairaaloita siellä toimivine lää- 
käriryhmineen, vaeltajalääkäri oli tyypillinen ilmiö. Lääkärit eivät 
vain opiskelleet vierailla paikkakunnilla, he myös hakivat leveäm- 
pää leipää kotikaupunkinsa ulkopuolelta. Vanhimmat tunnetut 
esihippokraattisen ajan lääkärit, kuten yllä mainittu Demoke- 
des tai Vähästä Aasiasta kotoisin oleva Somrotidas, Mandrokleen 
poika, jolle äskettäin Sisiliasta löytynyt kuros-patsas 500-luvun 

alkupuolelta on omistettu, ovat tästä hyviä esimerkkejä. Myös 
tieteellisen medisiinan pioneerit Hippokrates ja hänen oppilaan- 
sa pitivät matkustamista ja tietojen keruuta vierailla mailla kes- 
keisenä. Kaikki nämä motiivit vaikuttivat lääkärien mobiliteettiin 
hellenistisenä aikana ja myöhemminkin, roomalaisaikana. Valti- 
oiden ja kuninkaiden ohella merkittäviä julkisia työnantajia oli- 
reitä pyhiinvaeltajien ja muiden vieraiden hoitamiseksi. Hyvänä 
esimerkkinä tästä ovat Delfoin ja Deloksen laajat pyhäköt, jotka 
pestasivat palvelukseensa myös koslaisia lääkäreitä. 

rella olisi tehnyt tarpeettomiksi Kosin viranomaisten omat pon- 
nistelut paikallisten lääkäripalvelujen saatavuuden säilyttämiseksi 
— jo koslaisten lääkärien vilkas kysyntä hellenismin suurissa kes- 
kuksissa ja ylipäänsä heidän liikkuvuutensa saattoivat antaa aihet- 
ta huoleen. Meillä ei ole minkäänlaista eksplisiittistä informaa- 
tiota Kosissa toimineiden lääkärien määrästä kautta koko kentän, 
mutta näyttäisi siltä, että saarella ei syntynyt koskaan vakavaa lää- 
käripulaa. Tähän viittaa se seikka, että Kosin piirtokirjoituksista 
ei ole löytynyt yhtään ei-koslaista saarella omaa praktiikkaa hoi- 
nistisen ajan lähettää muihin kaupunkeihin julkisina lääkäreinä. 
Koslaisten lääkärien ja Kosin valtion suhde on ylipäätään monita- 
hoinen kysymys. Toisaalta on luonnollista, että Kosin ylintä pää- 
tösvaltaa hallussaan pitävä kansankokous, ekklesia, valitsi julkiset 
lääkärit. Kansankokouksen rooli nimittävänä viranomaisena ei 
liene lääkärien kohdalla poikennut paljoakaan siitä, miten se va- 
litsi arkkitehteja, näyttelijöitä tai muusikkoja paikallisiin juhliin. 
Koslaisille lääkäreille pystytetyt kunniapiirtokirjoitukset osoitta- 
vat, että valtio oli ylpeä lääkäreistään ja piti heitä Kosin yhteis- 
kunnan hyväntekijöinä ja sen arvovallan lisääjinä muiden valtioi- 

den silmissä. Toisaalta saarelle tuskin syntyi mitään lääkäripalve- 
lujen julkista monopolia, ja koslaiset lääkärit olivat ammatinhar- 
joittamisessaan taysin vapaita julkisesta kontrollista. Joka tapauk- 
sessa täysin perusteeton on sellainen joskus esitetty käsitys, etta 
Kosin viranomaiset olisivat ryhtyneet 200- ja 100-luvuilla kont- 
rolloimaan saaren lääkäritointa perustamalla jonkinlaisen terveys- 
palveluja valvovan keskusviraston, jonka tehtävänä olisi myös ol- 
lut nimittää lääkärit huolehtimaan terveyspalveluista kaupungin 
ohella saaren eri demoksissa, modernisti ilmaisten asumalähiöis- 
sä. Tällaiseen olettamukseen ei säilynyt dokumentaatio anna mi- 
tään aihetta. Sinänsä lääkärintoimen julkisen kontrollin laajen- 
taminen Kosissa ei olisi kovin oudoksuttavaa, olisihan se saatta- 
nut edesauttaa ainutlaatuisen paikallisen rikkauden rationaalista 
hyväksikäyttöä. Kosin valtion osuus rajoittui kuitenkin julkisten 
lääkärien nimittämiseen ja heidän lähettämiseensä Kosin ulko- 
puolelle. 

Kosin kaupungin samoin kuin saaren muiden demosten asuk- 
kaat saivat nauttia harvinaisen runsaasta paikallisesta lääkäri- 
tarjonnasta (tuskin oli toista hellenistisen ajan kaupunkia, joka 
saattoi tässä suhteessa kilpailla Kosin kanssa), mutta ei ole kui- 
tenkaan mitään todisteita siitä, että Kosissa olisi ollut voimassa 
jonkinlainen viranomaisten kontrolliin perustuva julkinen ter- 
veydenhoitosysteemi. 

Tunnemme kirjallisuudesta ja piirtokirjoituksista yhteensä 
noin 20 koslaista lääkäriä hellenistiseltä ajalta, ja uudet piirto- 
kirjoituslöydöt voivat vielä nostaa lukua. Kosin lääkäreitä kos- 
kevat piirtokirjoitukset valaisevat paitsi asianomaisten lääkärien 
toimintaa, myös yleensä Kosin lääkärintointa, sen suhdetta Ko- 
sin kaupunkivaltioon ja sen yhteiskunnallista statusta. Useimmat 
mainituista lääkäreistä voidaan identifioida julkisiksi lääkäreiksi. 
Sinänsä ero julkisten ja yksityisten lääkärien välillä oli varsin häi- 


54 


ANTIIKIN LAAKARI 


lyvà; molemmat ottivat samalla tavoin palkkaa, ja sama lääkäri 
saattoi — aivan kuin moderni virkaveljensä — sukkuloida julkisen 
ja yksityisen praktiikan valilla. 

Koslaisia lääkäreitä toimi myös kuninkaallisissa hoveissa ym- 
pari Valimeren maailmaa. Jo Hippokrateen poika Thessalos toi- 
mi biografisen tradition mukaan Makedonian hovissa. Hellenis- 
tisenä aikana Egyptin Ptolemaiokset pyrkivät monopolisoimaan 
Kosin lääkärien käytön kuninkaallisissa hoveissa. Tunnemme 
useita kosilaisia lääkäreitä Aleksandriasta. Myöhemmin kosilai- 
sia esiintyy Rooman keisarien henkilääkäreinä. Gaius Stertinius 
Ksenofon, keisari Claudiuksen henkilääkäri, on ainutlaatuinen 
esimerkki poliittisestikin vaikutusvaltaisesta koslaisesta lääkäris- 
tä Roomassa. 

Vuonna 197 eKr. Kos liitettiin roomalaisten valtapiiriin, ja sii- 
tä lähtien se pysyi Rooman uskollisena liittolaisena. Taloudellises- 
ti ja sivistyksellisesti Kos oli kuitenkin edelleen tiiviisti sitoutunut 
Aleksandreiaan. Vasta Ptolemaiosten valtakunnan kukistuttua 
saari menetti muodollisestikin itsenäisyytensä, siltä kun otettiin 
pois vapaavaltion, civitas libera, status ja se liitettiin Asian pro- 
vinssiin. Tämä ei kuitenkaan merkinnyt lääkärintoimen kuihtu- 
mista; Kosin lääkärikoulu jatkoi toimintaansa pitkälle keisariajal- 
le saakka. Stertinius Ksenofonin ohella tunnemme nimeltä kym- 
menisen koslaista lääkäriä keisariajalta. Emme tiedä juuri mitään 
lääkärikoulun toiminnasta keisariaikana, joka näyttää olevan rap- 
pion kautta saaren lääkäritoimen historiassa. Siihen viittaisi ni- 
meltä tunnettujen lääkärien vähäisen lukumäärän lisäksi myös 
se, että koslaisille lääkäreille pystytettyjä kunniapiirtokirjoituksia 
ei tavata enää Kosin ulkopuolella ja että ei-kosilaisten lääkärien 
koulutuksesta saarella ei ole säilynyt tietoja. Täysin yksiselittei- 
siä nämä indiisit eivät kuitenkaan ole. Oli miten hyvänsä, Kosin 
kaupunki jatkoi kukoistustaan myöhäisantiikkiin saakka, joten 

lääkärintoiminnan on täytynyt jatkua siellä keskeytyksettä. Oli- 
han terveydenhuollon jollain tavoin toimittava, ja kun julkisten 
lääkärien instituutio oli levinnyt kaikkialle Rooman valtakun- 
taan, ei Kosissa voinut olla toisin. Vielä keisari Justinianuksen 
aikana 500-luvulla Kosissa vaikutti Kallignotos-niminen lääkäri, 
jonka kimppuun runoilija Agathias hyökkää sapekkaasti eräässä 
epigrammissaan, joka on säilynyt kokoelmassa Anthologia Graeca 
(11, 382), seuraavalla tavalla: 


Alkimenes-niminen mies oli vakavasti sairaana; hänen luok- 
seen käynnille tuli koslainen Kallignotos, tosi lörpöttelijä, joka 
sormenpäitään myöten täynnä medisiinistä taitoa esittää kai- 
kille sairauksille virheettömän ennusteen. Silmät kurtussa hän 
tutki Alkimenesta, kosketteli kasvoja ja kokeili pulssia. Sitten 
hän tutki kirjoitelmaa kriittisistä päivistä arvioimalla kaiken 
Hippokrateen tapaan, ja vihdoin hän suureen ääneen, juhlal- 
lisesti ja vakavin ilmein julisti Alkimeneelle diagnoosinsa: “Jos 
käheytesi vähenee ja tuskat kyljessäsi lakkaavat ja jos kuume ei 
enää vaivaa hengitystäsi, ei vaaraa: et kuole keuhkopussintu- 
lehdukseen, sillä merkit viittaavat siihen, että vapaudut tuskis- 
ta. Ole rohkealla mielellä! Kutsu notaarisi, tee jälkisäädöksesi 
ja poistu tuskantäyteisestä elämästäsi, jättäen minulle, tohto- 
rillesi, palkaksi hyvästä diagnoosista, kolmanneksen omaisuu- 
destasi.” 


Mikäli Agathias laulaa todella eläneestä henkilöstä, kuten näyt- 
tää, silloin Kallignotos on viimeinen (ja kehnoin) tuntemamme 
koslainen lääkäri. 

Antiikin Kos tunnetaan ennen kaikkea juuri lääkärikoulus- 
taan. Olen edellä verrannut lääkärien ammattikuntaa käsityöläis- 
kiltoihin. Tämä ei kuitenkaan merkitse sitä, etteikö Kosin lääkä- 

rien ylakerrostuma olisi ollut sivistyneistöön kuuluvaa ja tieteelli- 
sesti orientoinutta, ja kokonaisuudessaan Kosin lääkärikuntaa on 
pidettävä saaren henkisen elämän keskeisenä elementtinä. Lisäksi 
pienellä saarella toimi muiden muassa babylonialaisen papin Be- 
rossoksen perustama astrologikoulu, ja Kos on tuottanut sellaisia 
kuuluisuuksia kuin runoilija Filitaan (josta saaren asukkaat olivat 
niin ylpeitä, että pystyttivät hänelle pronssisen patsaan), gram- 
maatikko Nikanorin ja kaksi Ariston-nimistä filosofia. Muuten- 
kin Kos oli vilkas kulttuurikeskus; se mm. lähetti runoilijoita ja 
muusikkoja kilpailemaan festivaaleilla eri puolilla kreikkalais- 
ta maailmaa ja järjesti myös omia festivaaleja, kuten tunnetut 
Dionysia-juhlat tai panhelleeniset Asklepieia Megala. Edelleen 
Kos houkutteli vieraita runoilijoita; itse Theokritos ja Herodas 
viettivät aikaansa saarella, ja myöhemmin tunnettu epigrammi- 
kirjoittaja Meleagros muutti sinne. Kosissa sijaitsi ilmeisesti myös 
Museion, Muusien temppeli (siitä on tietoja tosin vasta 100-lu- 
vulta eKr.), jossa lienee palvottu Muusien ohella Apollonia ja 
Dionysosta. 


Kosin lääkärit ja Asklepioksen palvonta 
Asklepioksen kultti levisi 500-luvun eKr. aikana kaikkialle Kreik- 


kaan. Eräänä osoituksena jumalan palvonnan keskeisestä asemas- 
ta ovat lukuisat Asklepioksen temppelit, asklepieionit, joita klas- 
sisena aikana nousi kaikkialle kreikkalaiseen maailmaan, myö- 
hemmin, 200-luvun alussa eKr. myös Roomaan. Kuuluisin niistä 
oli Epidauroksen pyhäkkö Peloponnesoksella, melkein yhtä kuu- 
luisa oli Kosin asklepieion. Kuten edellä on jo käynyt ilmi, Askle- 
pios oli myös lääkärien tarunomainen kantaisä ja sen myötä lää- 
kärien suojeluspyhimys. Niinpä herää itsestään kysymys lääkärien 
ja Kreikan asklepieioneissa harjoitetun Asklepios-kultin välisestä 

suhteesta. Kosin asklepieionin kaivaja ja antiikin lääketieteen tut- 
kimuksen eras pioneeri Rudolf Herzog esitti vuonna 1899 sen 
ajatuksen, että koslaiset lääkärit olisivat olleet kiinteässä yhtey- 
dessä saarensa asklepieioniin, jossa Herzog oletti Kosin lääkärien 
harjoittaneen rationaalisluonteista lääketiedettä. Tämänkaltaiselle 
ajatukselle kulttipaikan käytöstä lääkärien koulutus- ja työsken- 
telykeskuksena voidaan osoittaa analogioita Ateenan Lykeionin 
ja Aleksandrian Museionin organisaatiossa, minkä vuoksi Herzo- 
gin olettamusta ei pidä suoralta kädeltä hylätä, vaikkakin Kosin 
lääkärien organisaatiota on hellenistisenä aikana parempi verrata 
ammattikiltoihin kuin Ateenan filosofikouluihin tai Museioniin. 
Herzogin pääargumentti oli se, ettei hänen onnistunut löytää 
Kosin asklepieionin kaivauksista yhtään Epidauros-tyyppistä ih- 
meparannuskertomusta. Näkemyksensä vahvistamiseksi hän esit- 
ti lääkäreitä koskevien dekreettien suuren määrän asklepieionissa. 
Tällä argumentilla ei ole kuitenkaan mitään arvoa, sillä asklepiei- 
on oli nimenomaan se rakennus Kosissa, minne julkiset kiveen 
ikuistetut asiakirjat säännöllisesti sijoitettiin. 

Todellisuudessa Kosin asklepieionissa ei ole minkäänlaista evi- 
denssiä kosilaisten lääkärien ammatillisista yhteyksistä Asklepiok- 
sen temppelin kanssa, samaten lienee pelkkä sattuma, ettei siel- 
tä ole löytynyt ihmeparannuskertomuksia, joiden olemassaolosta 
meillä on tietoa antiikin kirjallisuudessa maantieteilijä Strabonil- 
la. Strabonin jälkeenjättämää tietoa vahvistaa ranskalainen 1700- 
luvun matkailija Villoison, joka kertoo löytäneensä Kosista erään 
isän Asklepiokselle omistaman votiivikirjoituksen, jonka tämä oli 
kirjoituttanut hänen tyttärensä parannuttua sairaudesta — täydel- 
linen paralleeli Epidauroksen ihmeparannuskertomuksille! 

Kokonaan toinen asia on Kosin lääkäreiden suhde heidän suo- 
jeluspyhimyksensä Asklepioksen kulttiin sinänsä. Fi ollut mi- 
tenkään epätavallista, että kreikkalaisen lääketieteen pioneerit 

palvoivat ammattikuntansa suojeluspyhimystä niin läpikotaisin 
uskonnollisessa yhteiskunnassa. Kreikkalainen traditio osoittaa 
monin tavoin tämän kultin keskeisen merkityksen kreikkalaisten 
kaupunkien elämässä. Kosissa Asklepioksen kultista tuli 200- ja 
100-lukujen kuluessa kaikkein tärkein saaren julkisista kulteista, 
ja asklepieionista itsestään Epidauroksen pyhäkön ohella kreik- 
kalaisen maailman keskeinen asklepieion hellenistisenä ja keisa- 
riaikana. Sen sijaan emme tiedä, milloin Asklepiosta alettiin jul- 
kisesti palvoa Kosissa; todennäköisesti jumalan valtiollinen kult- 
ti saarella ei ole kovin vanha. Samoin emme tiedä, mikä on ollut 
lääkäreiden osuus kultin vakiintumisessa Kosissa. Ei ole sinänsä 
mahdotonta, että Kosin asklepiadit, joko yksityishenkilöinä tai 
kollektiivisesti, olisivat olleet vakiinnuttamassa ammattikuntansa 
kantaisän ja perustajan kulttia. Varmojen todisteiden puutteessa 
vastaus tähän kysymykseen jää kuitenkin auki. Joka tapauksessa 
on selvää, että Kosin lääkärit (niin kuin kreikkalaiset lääkärit yli- 
päänsä) palvoivat Asklepiosta sekä ammattikuntana että yksityis- 
henkilöinä ottamalla osaa myös palvontamenoihin, mutta Kosin 
lääkärien ”virallisesta” osallistumisesta Asklepioksen julkiseen, 
valtiolliseen kulttiin meillä ei ole yksiselitteisen varmoja tieto- 
ja (siitä mainitaan vain Hippokrateen corpuksen epäperäisessä, 
Thessaloksen nimissä kulkevassa Presbeutikos-nimisessä puhees- 
sa: IX 324 Littré). Traditionaalinen jumalan palvonta ja rationaa- 
linen lääketiede eivät kuitenkaan sulje pois toisiaan — eihän meil- 
läkään tunnustava kristitty lääkäri ole sinänsä huonompi lääkäri 
kuin muut. Muttei edes Kosin asklepieionissa ole säilynyt mitään 
varmoja todisteita siitä, että siellä olisi harjoitettu lääketieteellis- 
tä toimintaa. Itse asiassa sitä voi pitää varsin epätodennäköise- 
nä, kun sitä vertaa Epidauroksen asklepieionissa harjoitettuun 
parannustoimintaan, joka tunnetaan hyvin 300-luvulta peräisin 
olevista ihmeparannuskertomuksista. Nämä piirtokirjoituksina 

säilyneet kertomukset ovat lääketieteellisessä mielessä puhdas- 
ta hölynpölyä ja Asklepioksen pappien propagandaa. Nyt näissä 
ihmeparannuskertomuksissa ei ole mainittu yhdenkään lääkärin 
nimeä, mikä olisi varsin ihmeellistä, mikäli edes jonkinlaisia tun- 
nettuja ja tunnustettuja lääkäreitä olisi ollut yhteistyössä Askle- 
pioksen pappien kanssa Epidauroksessa; lisäksi on huomattava, 
että Epidauroksen temppelialueen kaivauksista ei ole löytynyt ki- 
rurgisia instrumentteja, mikä omalta osaltaan näyttäisi sulkevan 
pois sen mahdollisuuden, että papeilla olisi ollut apunaan edes 
jonkinlaista kirurgista taitoa omaavia lääkäreitä tai edes puoska- 
reita. Jos nyt Kosin pyhäkön pappien parannustoiminta oli sa- 
manlaista kuin Epidauroksen asklepieionissa, jonka parannustoi- 
minnalla ei siis ollut lääketieteellisiä yhteyksiä, silloin luulisi Ko- 
sin lääkäreiden kavahtaneen ylipäänsä minkäänlaista yhteistyötä 


Asklepioksen pappien kanssa. 


* k * 


Olisi virhe luulla, että lääkärikunta olisi kaikkialla kreikkalaises- 
sa maailmassa ollut samanlaista koulutusta saanut ja samalla ta- 
voin järjestäytynyttä kuin Kos-saarella. Lähdeaineiston luonteen 
vuoksi tunnemme antiikin kreikkalaisen maailman lääkäreistä 
vain pienen osan, ja tämä vähemmistökin koostuu etupäässä lää- 
kintähenkilökunnan yläkerrostumasta. On ymmärrettävää, että 
Corpus Hippocraticumissa, muussa kirjallisuudessa ja esimerkik- 
si hellenistisen ajan kaupunkien pystyttämissä kunniapiirtokirjoi- 
tuksissa mainitaan vain huomattavia lääkäreitä. Mutta on selvää, 
että kaikkialla Kreikassa on täytynyt olla suuri määrä mitä eriar- 
voisimpia lääkäreitä, jotka eivät suinkaan olleet aina saaneet kou- 
lutusta jonkin lääkärikoulun puitteissa ja jotka saattoivat kuulua 

yhteiskunnan alimmille portaille. Jo klassisessa Kreikassa lääkärit 
saattoivat olla orjia tai vapautettuja orjia. Esimerkiksi Platon to- 
teaa Laeissa, että orjien lääkäritkin olivat orjia (720 c: ”Kun poti- 
laissa on sekä orjia että vapaita, orjien lääkäreinä toimivat yleen- 
sä orjat, jotka juoksevat paikasta toiseen tai odottavat potilai- 
ta omassa vastaanottohuoneessaan”). Ja mitä pidemmälle ajassa 
mennään eteenpäin, sitä suuremmaksi kasvaa orjien ja vapautet- 
tujen luokkaan kuuluvien lääkärien määrä. Hyvä todiste siitä on 
Rooman kaupunki, josta tunnemme antiikin ajalta noin 340 lää- 
käriksi tai vastaavilla nimikkeillä itseään kutsuvaa henkilöä. Mel- 
koinen osa heistä oli orjia tai vapautettuja. 


ROOMA 


Rooman lääkärilaitoksen varhaishistoriasta tiedämme hyvin vä- 
hän mitään eksaktia. Tärkein lähteemme tässä suhteessa on Plini- 
us vanhemman Luonnonhistorian 29. kirjan alussa oleva pitkäh- 
kö esitys lääketaidon historiasta. Siinä Plinius kritisoi voimak- 
kaasti kreikkalaista medisiinaa Hippokratestakaan säästämättä. 
Olisi mielenkiintoista tarkastella lähemmin tätä Pliniuksen esi- 
tystä, jossa kirjoittaja retoriikalla höystetyin kääntein yrittää to- 
distella kreikkalaisen lääketaidon pelkäksi huuhaaksi. Pliniuksen 
esitys on sitäkin merkittävämpi, koska se aivan ilmeisesti kuvas- 
taa hänen omaa luonnonkäsitystään. Tasapainoisemman ja de- 
taljoidumman kuvan kreikkalaisesta medisiinasta hän olisi hel- 
posti saanut lukuisista kreikkalaisista lähteistään, joita hän kyllä 
ahkerasti siteeraa. Toisaalta hänen kritiikkinsä ei myöskään poh- 
jaudu Cato vanhemman negatiiviseen käsitykseen kreikkalaisis- 
ta yleensä ja kreikkalaisesta medisiinasta erityisesti, vaikka Plini- 
us kylläkin siteeraa asianomaisessa kohdassa Catoa sanatarkasti. 
Meitä kiinnostaa tässä lähinnä se, mitä hänellä on kerrottavana 

kreikkalaisen lääketaidon tulosta Roomaan. Nojaten 100-luvulla 
eKr. eläneeseen roomalaiseen historiankirjoittajaan Cassius He- 
minaan Plinius kertoo, että ensimmäinen lääkäri olisi tullut Roo- 
maan vuonna 219 eKr. Peloponnesokselta, nimittäin Lysaniaan 
poika Arkhagathos. Hän olisi saanut Rooman kansalaisoikeudet 
ja hänelle olisi osoitettu vastaanotto compitum Acilissa, tärkeäs- 
sä kaupunkiliikenteen solmukohdassa Colosseon lähellä. Näistä 
kahdesta seikasta voi tehdä johtopäätöksen, että hän nautti jul- 
kista suojelusta ja että Rooman senaatti mahdollisesti kutsui pal- 
velukseensa julkisia lääkäreitä samalla tavoin kuin kreikkalaiset 
kaupunkivaltiot. On mahdollista, että hänen Roomaan kutsumi- 
seensa ja hänen viranomaisten taholta nauttimaansa tukeen saat- 
toi vaikuttaa vuoden 219 konsulien Lucius Aemilius Paulluksen 
ja Marcus Livius Salinatorin filhelleeninen asenne. Hänet otettiin 
Roomassa vastaan innostuneesti, ja toimintansa perusteella hän 
sai nimen medicus vulnerarius, ”haavurilääkäri”, siis jonkinlainen 
kirurgi; mutta myöhemmin hän olisi saanut brutaalien leikka- 
us- ja polttamismenetelmiensä takia liikanimen carnifex, pyöveli. 
Tästä syystä, sanoo Plinius, roomalaiset olisivat ryhtyneet inhoa- 
maan hänen toimiaan ja ylipäänsä kaikkia lääkäreitä. 

Muutoin tunnemme nimeltä vain yhden Roomassa toimineen 
kreikkalaisen lääkärin ennen ensimmäisen esikristillisen vuosisa- 
dan puoltaväliä. Hän on kuuluisa Asklepiades, kotoisin Prusas- 
ta Bithyniasta, joka tuli Roomaan Gnaeus Pompeiuksen aikana 
hiukan ennen ensimmäisen esikristillisen vuosisadan puoltavä- 
liä. Häntä voi pitää tieteellisen medisiinan pioneerina Roomassa. 
Hänen lisäkseen mainitsen vielä naispuolisen Tlosin kaupungis- 
ta Lyykiasta Vähästä-Aasiasta kotoisin olevan Antiokhis-nimisen 
farmakologisen kirjoittajan (tunnemme hänen laatimansa resep- 
tin perna-, iskias- ja niveltulehduskipujen hoitoon), joka meille 
säilyneiden vähäisten tietojen perusteella näyttäisi olleen enem- 

män kuin pelkkä kätilö; hyvällä syyllä hänet voisi luokitella to- 
delliseksi lääkäriksi. Hänen muutaman tutkijan olettama suh- 
teensa Rooman kaupunkiin tai ylipäänsä roomalaiseen länteen 
jää kuitenkin hiukan hämäräksi. 

Muutoin meillä ei ole minkäänlaista tietoa siitä, miten paljon 
kreikkalaisia lääkäreitä toimi Roomassa Arkhagathoksen ja Askle- 
piadeen välisenä aikana. On väitetty, että Arkhagathoksen mai- 
neen romahduksen takia kreikkalaisia lääkäreitä uskalsi ylipäänsä 
tulla uudestaan Roomaan vasta Sullan aikana, mutta se on pelk- 
kä argumentum ex silentio, joka perustunee Caton negatiiviseen 
suhtautumiseen ja Pliniuksen epähistorialliseen argumentointiin. 
Tasavallan lopulta lähtien kreikkalaisia tieteellisen koulutuksen 
saaneita lääkäreitä alkaa esiintyä Roomassa enemmän, ja eräät 
heistä ovat vaikuttaneet ratkaisevasti lääketieteen kehitykseen. 
Riittänee kun tässä mainitsen muutaman nimen. Claudius Apol- 
lonius, keisarin henkilääkäri Claudiuksen tai Neron aikana; The- 
mison Laodikeiasta Syyriasta, yllä mainitun Asklepiadeen oppi- 
las, vaikutti Roomassa keisariajan alussa; Thessalos Tralleiksesta 
Lyydiasta, vaikutti Neron aikana; Attalos, Galenoksen aikalainen. 
Ennen kaikkea on mainittava Pergamonista kotoisin oleva Ga- 
lenos, joka tuli Roomaan 161 jKr ja toimi muun muassa Marcus 
Aureliuksen ja Commoduksen henkilääkärinä. Kaikki nämä lää- 
kärit Arkhagathoksesta lähtien olivat arvossapidettyjä ammatti- 
laisia, suurimmaksi osaksi Rooman kansalaisia. He edustavat kui- 
tenkin Rooman lääkärikunnan vähälukuista yläkerrostumaa, sillä 
suurin osa Rooman kaupungista ja ylipäänsä roomalaisesta län- 
nestä tunnetuista lääkäreistä kuului yhteiskunnan alemmille por- 
taille orjina tai vapautettuina orjina. 

Lääkäripiirtokirjoituksia 


Ennen kuin jatkan argumentointiani esittelen lyhyesti viisi tois- 
taiseksi julkaisematonta lääkäripiirtokirjoitusta, jotka olen löytä- 
nyt matkoillani Keski- ja Etelä-Italiassa. — Pyöreillä suluilla (abc) 
olen avannut tietoiset lyhenteet; hakasuluilla /abc/ täydennetään 
alkuperäisdokumentissa hävinnyt tekstinosa; vinolla viivalla / 
merkitään rivin vaihtumista piirtokirjoituksessa itsessään. 


1. Homerus Homeri f(ilius) / medicus et / Alfia Lysis / Bonae Deae 
sacr(um), ”Lääkäri Homerus Homeruksen poika ja Alfia Lysis 
(pystyttävät tämän votiivitaulun) Bona Dealle”: Latiumista suu- 
ren Tuomaan syntymäkaupungin Aguinon alueelta. Lääkäri Ho- 
merus ja Alfia Lysis, aivan ilmeisesti hänen vaimonsa (tai pikem- 
minkin konkubiininsa, modernisti ilmaisten avopuolisonsa) pys- 
tyttävät votiivipiirtokirjoituksen Bona Dea -jumalattarelle, roo- 
malaiselle hedelmällisyyden jumalattarelle. Voimme ajoittaa hau- 
takiven noin 1. vslle jKr. Ilmeisesti Homerus oli orja (sen vuoksi 
hän ei voinut elää laillisessa avioliitossa Alfia Lysiksen kanssa); 
teoriassa hän olisi voinut olla myös peregriini, siis vapaa ulkolai- 
nen, mihin sinänsä viittaisi hänen nimensä muoto Homerus Ho- 
meruksen poika, koska Roomassa orjilla, jotka — roomalaisen oi- 
keuden mukaan — eivät olleet ihmisiä, vaan esineitä, ves, ei sinän- 
sä ollut oikeutta nimessään ilmaista isänsä nimeä, mikä sen sijaan 
vapailla roomalaisilla ja vapailla peregriineillä, ulkolaisilla, oli 
sääntö. Mutta tunnemme piirtokirjoituksista — jotka ovat meil- 
le korvaamattoman arvokas lähde tutkiessamme Rooman keski- 
ja alaluokan konkreettisia nimitottumuksia — lukuisia tapauksia, 
joissa orjan nimiformulassa mainitaan myös hänen isänsä. Vaik- 
ka tämä oli sinänsä lainvastaista, käytännössä sitä ei voinut estää 
— olihan orjillakin toki oma isä, joka oli hänet siittänyt. Ylipään- 

sä roomalaiset pitivät nimenannon loitolla oikeudesta jättäen sen 
kaltaiset kysymykset käytännön tapakultturille. Sen puolesta, että 
Homerus todella oli orja eikä peregriini, puhuu myös itse hänen 


nimensä, sillä sen enempää klassisen kuin hellenistisenkään kau- 
den kreikkalaiset eivät suosineet nimenannossaan suurten kirjai- 
lijoiden nimiä — ellei kyseessä ollut jo itsessään levinnyt nimi, 
mutta sitä Homeros ei ollut — se ei kreikassa merkitse mitään, jo- 
ten sen käyttö henkilönnimenä perustuu kokonaan maailmankir- 


65 


Kuva 5. Homeruk- 
sen ja Alfia Lysiksen 


votiivitaulu. 


ANTIIKIN LAAKARI 


jallisuuden perustajan nimeen. Sen sijaan tämän kaltaisia nimiä 
käytettiin yleisesti orjanniminä Roomassa, missä juuri Homerus 
oli varsin suosittu orjannimi. Toisin sanoen, kyseessä aivan ilmei- 
sesti on orjalääkäri, tai tarkemmin sanoen lääkäri, joka on orja. 


2. Peristera / Iunia fec<i>t / de suo L(ucio) Iu/lio Stra/toni / medico, 
"Iunia Peristera pystytti omin varoin lääkäri Lucius Iulius Strato- 
nille”: Campaniasta San Priscosta antiikin Capuan alueelta. Tut- 
kin tekstin vuonna 1991 San Priscon kaupunginjohtajan, nyt jo 
edesmenneen Agostino Stelluton avustamana. Hautakivi, jonka 
lunia Peristera (teksissä nimet käännetyssä järjestyksessä) on pys- 
tyttänyt omin varoin lääkäri Lucius lulius Stratonille, joka ilmei- 
sesti oli hänen miehensä. Suunnilleen samalta ajalta kuin edelli- 
nen, siis 1.vs. jKr. Straton on hieno vanha kreikkalainen nimi, 
hyvin suosittu myös hellenistisessä nimenannossa, joten sinänsä 
lääkärimme voisi olla peregriini, vapaasyntyinen kreikkalaisesta 
idästä Italiaan muuttanut Rooman kansalaisoikeuden saanut ul- 
kolainen, mutta yhtä hyvin kyseessä voi olla vapautettu orja tai 
vapautetun jälkeläinen. 


3. Pausaniae medic(i), ”Lääkäri Pausaniaan (hautakivi)”: Napolin 
arkeologisessa museossa, luultavasti Puteolista; olemme edelleen 
Campanian alueella. Lääkäri Pausaniaan hautakivi. Ajoitettavissa 
edellisten tapaan 1. vuosisadalle jKr. Taas vanha hieno kreikkalai- 
nen nimi ja aivan ilmeisesti orjalääkäri — tosin on olemassa se teo- 
reettinen mahdollisuus, että Pausanias olisi ollut peregriini, mutta 
varsin epätodennäköistä se on, sillä mikäli hän olisi ollut peregrii- 
ni, hänen isänsä nimi olisi sisällytetty hänen nimiformulaansa. 

4. Dep(ositio) Marcellini v(iri) (audabilis) / arc(h)iatri d(ie) GII 
(= VIII) Kal(endas) / Maias Th(e)odoro v(iro) c(larissimo) cons(ule) 

// Depositio Claudi Successi defenso/ris s(ub) d(ie) GI (= VII) Id(us) 
April(es) Fl(avio) Probo v(iro) c(larissimo) cons(ule): Nyt siirrym- 
me itään aivan Campanian itäisimpään osaan, Atripaldaan, jonka 
paikalla sijaitsi roomalainen Abellinum (ei saa sekoittaa moder- 
niin Avellinoon, joka sijaitsee kolme kilometriä länteen antiikin 
Abellinumista). Teksti on peräisin Abellinumin varhaiskristillisel- 
tä hautausmaalta, joka on kaivettu esiin viimeisten 20 vuoden ai- 
kana. Kaivauksista on löytynyt noin 80 ennen tuntemattomia ja 
tutkimukselle suorastaan sensaatiomaisia hautapiirtokirjoituksia 
etupäässä 400- ja 500-luvuilta. Meille on uskottu niiden julkaise- 
minen — ainutlaatuinen osoitus Italian museoviranomaisten suu- 
renmoisesta liberaalisuudesta. Eräs niistä on tämä arkkiatri Mar- 
cellinuksen hautakivi vuodelta 505 jKr. Suomeksi suunnilleen: 
”Ylistettävän miehen, arkkiatri Marcellinuksen hautaus (deposi- 
tio, krist. termi) 24. huhtikuuta senaattori (c.v.) Theodoruksen 
konsulivuonna”, siis 505 jKr. Samassa kivessä on Marcellinuksen 
hautatekstin alla toinen, defensor Claudius Successuksen hauta- 
piirtokirjoitus vuodelta 513 jKr., suomeksi: ”Puolustaja Claudius 
Successuksen hautaus 22. maaliskuuta senaattori Flavius Probuk- 
sen konsulivuonna”. Tuo defensor, "puolustaja" on tässä jonkin- 
lainen titteli, luultavasti yhtä kuin defensor civitatis "kaupungin 
puolustaja”, joka oli myöhäisantiikissa eräänlainen keskushallin- 
non edustaja maaseutukaupungeissa. Palatkaamme vielä ensim- 
mäiseen hautaukseen, joka kuuluu siis arkkiatri Marcellinukselle. 
Tapaamme siis antiikin viimeisen iltaruskon aikana, hiukan en- 
nen kuin langobardit ottivat haltuunsa tämän hirpiinien alueen, 
pienessä campanialaiskaupungissa ihan oikean arkkiatrin. Mutta 
mitä arkkiatri tarkoitti antiikin kielenkäytössä? Sana arkhiatros, 
latinassa archiater, esiintyy ensi kerran kuninkaan henkilääkärin 
arvonimenä Seleukidien hovissa, mutta yleisempään käyttöön se 
tuli vasta keisariajalla, missä sillä on viisi eri spesifistä merkitystä, 

joista kaksi tärkeintä kuuluu keisarin henkilääkäreille ja julkisille 
kaupunginlääkäreille kaikkialla valtakunnassa. Myöhäisantiikissa 
arvonimen käyttö laajenee merkitsemään ylipäänsä arvostertua 
lääkäriä, mutta uskoisin meidän Marcellinuksemme toimineen 
kaupunginlääkärinä Abellinumissa. Kaupunkilääkäri-instituutio 
kehittyi voimakkaasti keisariajalla; kaupunginlääkärin virkoja pe- 
rustettiin pieniinkin kaupunkeihin, sillä terveyspalveluiden saata- 
vuuteen kiinnitettiin keisariajalla paljon huomiota, samoin kuin 
myöhäisantiikissa. Eikä ole sanottua, että Marcellinus olisi ollut 
ainoa arkkiatri tuossa pienessä campanialaiskaupungissa vuonna 
505. Kun koko Suomessa voi olla kerrallaan vain yksi arkkiatri, 

niin keisariajalla ja varsinkin myöhäisantiikissa arkkiatrien mää- 
rä saattoi pienemmissäkin kaupungeissa nousta joltiseksi. Tulem- 
me vielä myöhemmin tapaamaan senaattorin 300-luvulta, joka 
oli comes archiatrorum, arkkiatrien kolleegion comes, jonkinlai- 
nen yliarkkiatri. 


5. Vivus feci/t] / [-] Fulviu[s] Soteric[us], / medicus, sibi et / [L(ucio)] 
Fulvio L(uci) l(iberto) Herophilo pa[tri], / medico August(ali), / 
[Fullviae L(uci) (ibertae) Protae, patron[ae], / [- F]ulvio Aoedimo, 
/ Fulviae Auctae, / [Be]reniceni, matri Aoed[imi], / [- F]ulvio Ar- 
geno, / [Z]op[y]rae, matri Argleni], / Babbiae Vita[li], / [-] Fulvio 
L(uci) f(ilio) Iu[---], / Fulviae L(uci) filiae) Iu[-—], / Fulvia[e ---Joe, 
”Lääkäri Fulvius Sotericus pystytti (hautakiven) eläessään itselleen 
ja isälleen Lucius Fulvius Herofilukselle, Luciuksen vapautetulle, 
lääkärille ja Augustalis-pappiskunnan jäsenelle, emännälleen Ful- 
via Protalle, Luciuksen vapautetulle, Fulvius Aoedimukselle, Fulvia 
Auctalle, Aoedimuksen äidille Berenicelle, Fulvius Argenukselle, 
Argenuksen äidille Zopyralle, Babbia Vitalikselle, Fulvius Iu[---]lle, 
Luciuksen pojalle sekä Fulvia Iu[---]lle, Luciuksen tyttärelle”: Nyt 
siirrymme Kampanian ulkopuolelle Apuliaan, nykyiseen Pugliaan, 
antiikin Aeclanumin alueelle. Piirtokirjoitusta säilytetään Avelli- 


Hautakivessä mainitaan peräti kaksi lääkäriä, Fulvius Sotericuksen 
lisäksi hänen isänsä Lucius Fulvius Herophilus, Luciuksen vapau- 
tettu, joka oli paitsi lääkäri myös Augustalis, jäsen pappiskollegios- 
sa, joka huolehti roomalaisissa maaseutukaupungeissa keisarinkul- 
tista ja sen kustannuksista; hän oli siis noussut sosiaalihierarkiassa 
paikallisesti katsoen suhteellisen korkealle. Molempien nimet ovat 
erinomaisen mielenkiintoisia. Isän kutsumanimi (siis vanha orjan- 
nimi) oli Herophilus. Kuten tunnettua, Herofilos oli Aleksandrias- 

sa 200-luvulla toiminut (kotoisin han oli Bosporin eteläsuun Aa- 
sian puoleisella rannalla sijaitsevasta Kalkhedonista) dogmaatikko 
anatomi (dogmaatikoiksi tavattiin kutsua enemmän teoreettis-spe- 
kulatiivisesti asennoituneita lääkäreitä, vastakohtana puhtaat em- 
piirikot). Me tunnemme roomalaisajalta kaksi muutakin tämänni- 
mista lääkäriä: roomalaisen kirjailijan Valerius Maximuksen tasa- 
vallan ajalta mainitseman silmä- tai eläinlääkärin (tosin hänen per- 
edes tiedä oliko hän silmä- vai eläinlääkäri, mutta tämä Herofilos 
näyttäisi kyllä toimineen lääkärinä Roomassa tasavallan ajan lop- 
pupuolella). Toinen kaima on Marcus Fulvius Herophilus, medicus 
oc(u)larius, siis silmälääkäri, jonka 1. vslta peräisin oleva hautaki- 
vi on löytynyt Patraista Peloponnesokselta. Hänen alkuperästään 
voi esittää vain arveluja, mutta tuskin hän oli Kreikasta syntyisin. 
Edelleen lienee sattuma, että hänellä on sama sukunimi Fulvius 
kuin Aeclanumin lääkärillä. Miten selittää nimen Herophilus käyt- 
tö näiden kolmen lääkärin nimenä? Monesta syystä, ei vähiten sik- 
si, että Herophilus oli muuten varsin harvinainen nimi roomalai- 
sessä nimistössä, puhuisin epäröimättä tietoisesta nimenvalinnas- 
ta, jonkalaisen kohtaamme eräiden muidenkin nimien kohdalla: 
jos roomalaisessa maailmassa jollakin lääkärillä oli nimi Asclepia- 
des, Hippocrates, Herophilus, Praxagoras, Erasistratus, Themison, 
Thessalus, Heras, Acron, Cleon, niiden esikuvina lienevät olleet 
kuuluisien lääkäreiden nimet. Mutta miten nuo roomalaiset kai- 
mat ovat konkreettisesti saaneet nimensä? Uskon, että useimmis- 
sa tapauksissa nimenvalinnan on tehnyt asianomaisen isä tai isän- 
tä. Nämä saattoivat valita senkaltaisen nimen, jos pojalle tai orjalle 
oli etukäteen ajateltu lääkärin ammattia, mikä oli aivan yleistä sekä 
Kreikassa että Roomassa. Kreikassa lääkärin ammatti periytyi hel- 
posti isältä pojalle (paraatiesimerkki on itse Hippokrates ja hänen 

sukunsa), ja Roomassa, jossa lääkärit olivat paljolti orjia, oli nor- 
maalia että suurissa palveluskunnissa orjat jo syntymästään lähtien 
käsitellyt tätä mentaalihistoriallisesti mielenkiintoista kysymystä 
kahdessa kirjallisuusluetteloon sisältyvässä tutkielmassa. 

Mutta palatkaamme Aeclanumin piirtokirjoituksen ääreen. 
Myöskään Herophiluksen pojan nimi Sotericus ei ole vailla mie- 
lenkiintoa. Se merkitsee suunnilleen ”pelastusta koskevaa”; poh- 
jana on kreikan sana soter, pelastaja. Erinomaisen sopiva nimi 
lääkärille, aivan ilmeisesti Herofiloksen itsensä (ellei sitten hänen 
isäntänsä orjansa pojalle) antama. Jos olisin teologi, voisin puhua 
”pelastushistoriallisesta? nimestä. 


6. Mainitsen tässä vielä kolme piirtokirjoitusta Roomasta. Ne eivät 
ole tosin minun löytämiäni, mutta toistaiseksi huonosti tunnettuja: 

a. C(aius) Naevius C(ai) l(ibertus) Philippus medicus chirurgus, 
Naevia C(ai) l(iberta) Clara medica philologa, "Gaius Naevius 
Philippus, Gaiuksen vapautettu, ”kirurgi”lääkäri ja Naevia Clara, 
Gaiuksen vapautettu, lääkäri ja "filologi". Kyseessä on ilmeisesti 
pariskunta, joista mies on ”kirurgi”; nainen mainitaan sekä lää- 
käriksi että oppineeksi (sanan philologa tarkka merkitys tässä jää 
hiukan epäselväksi)! 

b. Sosicrates Sosicratis f(ilius) Nicae(n)sis medicus, ”Nikaialainen 
Sosicrateen poika Sosicrates, lääkäri”. Tämä Sosicrates on kotoi- 
sin Nikaiasta Bithyniasta (maakunta Vähässä-Aasiassa), josta on 
muuttanut Roomaan muutamia kuuluisia kirjoittavia lääkärei- 
tä. Myös tämä Sosicrates vaikuttaa vapaasyntyiseltä peregriiniltä. 
Mielenkiintoiseksi hänet tekee hänen nimensä Sosicrates, jolla on 
samanlainen ”pelastushistoriallinen” leima kuin edellä mainitulla 
Sotericus-nimellä; sen voisi kääntää suunnilleen ”pelastusvoimai- 

nen”. Muita samantyyppisiä "pelastushistoriallisia" roomalaisilta 
lääkäreiltä tavattuja nimiä ovat edelleen Soter, ”pelastaja”, Sotas 
(samasta juuresta muodostettu), Hyginus, "terveellinen", Hygia, 
terveyden jumalattaren nimi (tunnemme Roomasta kaksi tämän- 
nimistä kätilöä), Apollonius ”Apollonille kuuluva” (Apollon oli 
Asklepioksen isä ja hänkin lääketaidon jumala), Phoebus (eräs 
Apollonin lisänimistä), Boethus, ”auttaja”, Diaetus (voitiin yh- 
distää dieetin [kreikaksi diaita] käsitteeseen). Mielenkiintoinen 
on vielä Kosmas, erään roomalaisen lääkärin nimi myöhemmältä 
keisariajalta; tämän lääkärin hautakivi lienee kuitenkin huomat- 
tavasti vanhemmalta ajalta kuin kuuluisa kristillinen lääkärivel- 
jespari Kosmas ja Damianos, joten jälkimmäiset eivät ole voineet 
toimia nimenantoesikuvina edelliselle. 

c. [--- ia]tromae(a), anonyymin kätilön hautakivi Roomasta; 
sitä säilytetään majatalossa Via Nomentanan varrella. Oikean tul- 
kinnan antaa H. Solin, Analecta epigraphica, Roma 1998, 274s. 
Termin odstetrix ohella latinassa voitiin käyttää kätilöstä kreikka- 
laista lainasanaa zatromaea. Koko fragmentaarinen piirtokirjoitus, 
joka on oheisessa kuvassa, voidaan täydentää suunnilleen seuraa- 
valla tavalla: 


[D(is)] M(anibus). 

[--- ia]tromae(ae) 

[cariss]imae et 

[sanct]issimae 

[benem]erenti 

[--- co]nser(vae) 
"Vainajan hengille. NN:lle, kätilölle, rakkaimmalle ja pyhimmäl- 
le, hyvin ansainneelle orjatoverille (pystytti NN)”. Anonyymi kä- 
tilö oli siis orjatar. 

Kuva 7. Anonyymin 


ivi. 


kätilön hautak 

d. Neljäntenä esimerkkinä mainitsen vielä erään äskettäin ar- 
kistojen kätköstä esiintulleen piirtokirjoituksen Baeturia Turdu- 
la -nimisestä kaupungista Baetican provinssissa Espanjassa. Sen 
teksti kuuluu seuraavasti: C(aio) Argentario Heraclidi / med(ico) 
Erasistratu(s) filius), "Gaius Argentarius Heraclideelle (pystytti) 
hänen poikansa Erasistratus”. Mielenkiintoinen on ennen kaik- 
kea lääkäri Heraclideen pojan nimi. Erasistratos oli Seleukidien 
hovissa Antiokheiassa ja Aleksandreiassa 200-luvulla eKr toimi- 
nut kuuluisa lääketieteilijä. Ilmeisesti Heraclides oli tietoisesti 
kastanut poikansa kuuluisan lääkärin kaimaksi ja poikakin lienee 
ollut lääkäri (se, että hän ei mainitse omaa ammattiaan, johtuu 
siitä, että hautakivissä oli tärkeää pyrkiä henkilötiedoissa täydelli- 
syyteen vain vainajan, ei pystyttäjän kohdalla). 


Lääkintähenkilökunta Roomassa 


Jukka Korpela on koonnut väitöskirjassaan 1987 julkaisemaan- 
sa Rooman kaupungin lääkärien matrikkeliin yhteensä 315 lää- 
kintähenkilökuntaan kuuluvaa miestä ja naista. Korpelan mat- 
rikkeliin voi tehdä jonkin verran lisäyksiä, ja tällä hetkellä tunte- 
miemme ikuisen kaupungin lääkintähenkilökuntaan kuuluvien 
kunnan alemmille portaille: he olivat joko orjia tai vapautettuja 
tai sitten vapautettujen välittömiä jälkeläisiä. He saattoivat olla 
osittain Kreikasta orjina tuotettuja, mutta monet olivat syntyneet 
Roomassa isäntiensä usein suurissakin palveluskunnissa; ei edes 
kreikkalainen nimi voi osoittaa nimenkantajan itäistä alkuperää. 
Orjalääkäreitä tavataan antiikin ajan loppuun saakka; vielä keisa- 
ri Justinianuksen aikana saatettiin vaatia orjalääkäristä korkeinta 
hintaa, 60 kultarahaa, kun esim. eunukeista tarvitsi maksaa vain 
50 kultarahaa. Orjalääkärien ammatti oli usein predestinoitu; esi- 

merkiksi yläluokkaan kuuluvat tai ylipäänsä vapaasyntyiset lää- 
kärit kouluttivat omista orjistaan myös lääkäreitä. Roomalaiset 
lakitekstit kertovat, miten he saivat vaatia orjiltaan myös näiden 
vapauduttua palveluita entiseen tapaan; heidän tuli muun muas- 
sa hoitaa isäntiensä ystäviä ilmaiseksi, ja isännät saivat pakottaa 
vapautettunsa seuraamaan heitä sairaskäynneillä, jotteivät nämä 
pääsisi kilpailemaan isäntiensä kanssa samoista potilaista. 

Osa Rooman lääkäreistä näyttää kuitenkin olleen — lukuun- 
ottamatta edellä lueteltuja oppineita lääkäreitä — vapaasyntyisiä 
ulkolaisia tai myös vapaasyntyisiä roomalaisia. Jälkimmäiset oli- 
vat kuitenkin ennen myöhäisantiikkia aina selvänä vähemmistö- 
nä. Yllä mainitussa laajassa lääketaidon historiaa käsittelevässä 
ekskurssissa Plinius toteaa valittaen, että roomalaiset eivät olleet 
kiinnostuneita lääkärintoimen harjoittamisesta; samaan hengen- 
vetoon hän valittaa, että roomalaiset potilaat luottivat enemmän 
ulkolaisiin lääkäreihin (yksi syy Pliniuksen torjuvaan asenteeseen 
oli kreikkalaisten lääkäreiden suuri ahneus, kuten hän asian esit- 
tää). Olen jo edellä esitellyt tunnettuja tieteellisen koulutuksen 
saaneita kreikkalaisia lääkäreitä. Kuten siinä yhteydessä totesin, 
monet heistä saivat Rooman kansalaisoikeuden. Näin jo ensim- 
mäinen Roomasta tunnettu lääkäri Arkhagathos. Suetoniuksen 
mukaan Caesar olisi myöntänyt kansalaisoikeuden ”kaikille Roo- 
massa lääkäreinä toimiville ja kaikille vapaiden taiteiden ja tietei- 
den harjoittajille, jotta nämä asettuisivat halukkaammin asumaan 
kaupunkiin ja muutkin sinne pyrkisivät”. Useimmat ulkolaisista 
lääkäreistä olivat kreikkalaisia tai muualta idästä tulleita; runsaas- 
ti Roomaan tuli egyptiläisiä lääkäreitä, joita kutsuttiin erityisesti 
hoitamaan Egyptissä endeemisiä sairauksia. Kun keisari Tiberiuk- 
sen aikana Roomaan levisi tarttuva ihottuma, tuli sitä hoitamaan 
egyptiläisiä lääkäreitä, jotka palasivat kotiin mahtavat palkkiot 
lompakossa. Nero kutsui erään egyptiläisen lääkärin hoitamaan 

savipuolesta (eräs ihotauti, latinaksi lichen) kärsivää ystäväänsä 
Cossinusta. Mainitsen vielä erään mielenkiintoisen tapauksen 
Capenasta, pienestä kaupungista Roomasta pohjoiseen: vuonna 
87 jKr. syntynyt Prusasta Bithyniasta kotoisin oleva lääkäri Gaius 
Calpurnius Asclepiades (aiemmin mainitsin toisen Asclepiades- 
nimisen prusalaisen lääkärin, Pompeiuksen aikalaisen, josta tuli 
tieteellisen medisiinan pioneeri Roomassa), joka kuoli Capenassa 
vuonna 157, oli saanut keisari Traianukselta yhdessä vanhempi- 
ensa ja neljän veljensä kanssa Rooman kansalaisoikeudet. Hänen 
ammatillisen taitonsa ja korkean moraalinsa vuoksi häntä arvos- 
tettiin suuresti poliittisten päättäjien piirissä, hänelle muun mu- 
assa suotiin kunnia istua julkisissa tilaisuuksissa valtion virka- 
miesten vieressä esimerkiksi Asian provinssissa. 

Tunnettujen lääkärien joukossa oli toki syntyperäisiä roomalai- 
siakin. Heistä mainittakoon Tiberiuksen aikalainen, kirjoittava lää- 
käri A. Cornelius Celsus tai toinen kirjallinen kyky, Claudiuksen 
henkilääkäri Scribonius Largus, joka seurasi keisaria tämän Britan- 
nian matkalle 43 jKr. Saman keisarin (mutta hänen murhautta- 
mansa keisarin puolison Messallinan rakastajana) toinen henkilää- 
käri Vettius Valens kuului peräti ritarisäätyyn, johon mahdollisesti 
nousi muitakin hovilääkäreitä. Eräs heitä oli Augustuksen henki- 
lääkäri vapautettu orja Antonius Musa (hän lienee tosin ollut ko- 
toisin kreikkalaisesta idästä), jolle keisari soi ritarinarvon, mikäli on 
uskomista Cassius Dioon. Jos tämä tieto pitää paikkansa (sen aito- 
peräisyyttä on epäilty), silloin hänen nousunsa virkauralla vapaute- 
tusta orjasta ritarisäätyyn olisi ollut todella poikkeuksellinen. Myös 
jo tapaamamme kosilainen, keisari Tiberiuksen henkilääkäri Gaius 
Stertinius Ksenofon kuului ritarisäätyyn. 

Mutta ennen myöhäisantiikkia yksikään roomalainen lääkäri 
ei kuulunut senaattorisäätyyn eikä kyennyt siihen nousemaan. 
Ensimmäiset korkeimpaan säätyyn kuuluvat lääkärit olivat Iulius 

Ausonius ja (Helvius?) Vindicianus. Edellinen, vuonna 310 syn- 
tyneen runoilija Ausoniuksen isa, oli Burdigalan (Bordeaux) kau- 
pungin kansalainen, mutta toimi myös Roomassa. Hänen poliit- 
tinen uransa huipentui virkaan Illyricumin prefektinä, praefectus 
Illyrici vuonna 377; runoilijapoikansa mukaan hän ahkeroi lää- 
ketaidon ja -tieteen parissa. Julius Ausoniuksen nuorempi poika 
Avitianus opiskeli lääketiedettä, mutta kuoli nuorena. Vindicia- 
nus nousi virkaurallaan vielä korkeammalle Afrikan prokonsuli- 
na, proconsul Africae. Hän oli myös kotoisin Afrikasta, missä hän 
toimi arvostettuna lääkärinä ja lääketieteellisenä kirjailijana (hän 
oli ollut vuonna 379, mahdollisesti Roomassa, comes archiatro- 
rum, titteli, joka viittaa luultavasti keisarilliseen yliarkkiatriin). 
Muitakin yhteiskunnallisesti arvoasteikossa korkealla olevia lää- 
käreitä tapaamme; eräs on muudan Johannes, jonka Symmachus 
mainitsee kirjeenvaihdossaan vuodelta 384 Roomassa arkkiat- 
rin viran tavoittelijana arvonimellä vir perfectissimus varustettu- 
na (suomeksi suunnilleen ”mitä erinomaisin”; senaattorisäätyyn 
tuo titteli ei kuitenkaan osoita hänen kuuluneen). Tässä suhtees- 
sa Rooma eroaa Kreikasta. Kreikkalaisissa kaupunkivaltioissa lää- 
kärit saattoivat kuulua arvossapidettyihin sukuihin ja paikallisaa- 
teliin. He saattoivat myös osallistua paikallisen eliitin poliittiseen 
toimintaan. Lännessä kaupunkien parempaan väkeen kuuluvia 
lääkäreitä alkaa esiintyä yhä enemmän vasta myöhäisantiikissa. 
Tämä lienee osittain kristinuskon vaikutusta, olihan jo Jeesus pa- 
rantaja ja alkuseurakunnan jäsen Luukas lääkäri. Tämä traditio 
jatkuu sitten keskiajalla ja myöhemmin. 

Lääkärinammatti ja sen harjoittajat eivät olleet antiikissa ra- 
joittuneet yhteen ainoaan sosiaaliseen kategoriaan. Lääkärinam- 
matti oli periaatteessa avoin kaikkien yhteiskuntaluokkien jäse- 
nille; se että emme tunne ennen myöhäisantiikkia yhtään lääkäriä 
Rooman senaattorisäädystä, ei johdu lääkärinammatin jonkinlai- 

sesta aliarvostuksesta roomalaisten aateliperheiden piirissä, vaan 
siitä, että lääkärintoimen harjoittamista käytännön ammattina ei 
pidetty soveliaana senaattorisäätyyn syntyneille ja että senaattorin 
virkaura ja lääkärintoimen hoitaminen olivat käytännössä yhteen- 
sovittamattomia. Se seikka, että määrällisesti valtaosa Rooman 
kaupungin tunnetuista lääkäreistä tai itseään sellaisiksi kutsuvis- 
ta on orjia tai vapautettuja, kun taas Kreikassa näiden osuus on 
huomattavasti pienempi, voi johtua meille säilyneen lähdeaineis- 
ton luonteesta. Tunnemme useimmat lääkärit heidän hautakivis- 
tään, ja Rooman kaupungista on säilynyt alempien kansankerros- 
ten hautakiviä erittäin suuri määrä, mikä on omalta osaltaan ol- 
lut vääristämässä eri juridisten kategorioiden keskinäistä suhdetta 
antiikin lääkärikunnassa Kreikan ja Rooman välillä. Tosiasiaksi 
kuitenkin jää, että Rooman lääkärikunnasta lähteemme antavat 
siinä mielessä totuudenmukaisen kuvan, että orjien ja vapautet- 
tujen osuus on ollut määräävä. Sen sijaan Kreikan lääkärikunnan 
juridista rekrytointipohjaa on vaikeampi määrittää, muttei meillä 
ole mitään syytä epäillä, etteikö sielläkin orjien ja vapautettujen 
määrä lääkärikunnassa olisi ollut joltinenkin. 

Koska antiikissa kuka tahansa, ilman tutkintoja, saattoi har- 
joittaa lääkärin ammattia, ei ollut harvinaista, että täysin epäpä- 
teviä henkilöitä erityisesti alempien kansankerrosten piiristä siir- 
tyi harjoittamaan lääkärin ammattia, se kun saattoi onnistuessaan 
olla tuottoisaa. Suutareita, kirvesmiehiä, värjäreitä ja seppiä siirtyi 
lääkäreiksi. Toisaalta lääkärintoimessaan epäonnistuneet saattoi- 
vat vaihtaa ammattia; runoilija Martialis pilkkaa sellaisia entisiä 
lääkäreitä, joista oli tullut paarinkantajia tai gladiaattoreita. Kaik- 
ki tämä, samoin kuin esimerkiksi rohtojen ja voiteiden valmista- 
jien suuri määrä ja suosio, vaikutti siihen, että vielä varhemmalla 
keisariajalla lääkäreiksi itseään kutsuvien koulutus- ja sivistysta- 
so saattoi olla surkea. Galenos väittää, että useimmat lääkärintoi- 

men harjoittajat eivät osanneet edes lukea, ja kehottaa kolleego- 
jaan välttämään kielivirheitä sivistyneiden potilaiden kuullen. Ei 
ihme, että kuka tahansa luuli voivansa noin vain olevansa valmis 
lääkäriksi, kun Neron aikana Roomassa toiminut Thessalos Tral- 
leista (kaupunki Vähässä Aasiassa Lyydian ja Kaarian rajamailla), 
valtavan suosion seurapiireissä saavuttanut metodikkojen koulu- 
kuntaan lukeutuva lääkäri väitti pystyvänsä tekemään oppilais- 
taan puolessa vuodessa täysoppineita medisiinan harjoittajia. 


Lääkärien arvostus ja ansiot 


Lääkärien arvostus antiikissa vaihteli eri aikoina eikä se ollut 
aina kiinni lääkärin juridisesta asemasta. Tosin kurjat puoskari- 
lääkärit, joita satiirirunoilijat kuten Martialis tai Juvenalis pilk- 
kasivat, olivat yleensä orjia tai vapautettuja tai sitten kolmanteen 
kastiin kuuluvia vanharoomalaisia vapaasyntyisiä. Mutta toisaal- 
ta oli mahtavatuloisia seurapiirilääkäreitä, joiden juridinen ase- 
ma saattoi vaihdella. Roomalaisilla aristokraattisilla perheilla oli 
yleensä omat kotilääkärit, joilla oli vakituiset tulot. Quintus Ster- 
tinius, Gaius Stertinius Ksenofonin veli, ansaitsi Pliniuksen mu- 
kaan yksityispraktiikallaan vuodessa 600.000 sesterssiä (keisarin 
henkilääkärinä han tyytyi 500.000 sesterssin vuosituloon). Sen 
lisäksi lääkärit saattoivat ottaa yksittäisistä hoidoista huomatta- 
via lisämaksuja. Aquitanian provinssin maaherra Claudiuksen 
tai Neron hallituskaudella Manilius Cornutus uhrasi savipuolen 
hoitoon 200.000 sesterssiä. Saman summan otti tunnettu mas- 
silialainen lääkäri Kharmis eräältä provinssin asukkaalta samasta 
hoidosta toistamiseen. Plinius mainitsee lääkäreitä, joiden tulojen 
hän kertoo nousseen yhtä huimiksi kuin parhaiden vaununajaji- 
en tai pantomiiminäyttelijöiden. Ja kun etevimpien vaununajaji- 

Latinan katakom- 
bista. Kuvaa anato- 
mian luentoa. Kes- 

kellä oleva parrakas, 
muita kookkaam- 
pi mies on pukeu- 
tunut filosofin ta- 
paan pelkkään pal- 


liumiin. 

en tulotason voi katsoa vastaavan sitä mitä formulakuskit saavat 
nykyään, taloudellisesti parhaiten menestyneet lääkärit saattoivat 
koota todella huimia omaisuuksia. Plinius paheksuu tata jatku- 
vasti: ahneutta, ryöstönhaluista tinkimistä hengenvaarallisissa ti- 
lanteissa, maksuja kivun toteamisesta, kuolinrahaa (arra mortis), 
neuvojen salamyhkäisyyttä tai sitä, että lääkärit mieluummin lii- 
kuttavat kaihia kuin poistavat sen. Tämä Pliniuksen vauhdikas 
kuvaus Luonnonhistorian 29. kirjassa (kappaleessa 21) on tietys- 
ti täynnä hänelle tyypillistä retorista liioittelua, mutta vastaa kyl- 
lä hänen käsityksiään lääkäreiden ammattietiikasta. Myös Roo- 
man ulkopuolella pienemmissä kaupungeissa lääkärit saattoivat 
koota huomattavia omaisuuksia. Esimerkiksi Asisiumissa (Assi- 
si) toiminut kliininen lääkäri, kirurgi ja silmäspesialisti, vapautet- 
tu Publius Decimius Eros Merula maksoi vapautuksestaan 2000 
sesterssiä, lahjoitti Herculeen temppelin patsaiden veistämiseen 
30.000 ja teiden päällystykseen 37.000 sesterssiä; jälkeensä hän 
jätti 800.000 sesterssin omaisuuden. Sama tahti jatkuu kautta 
koko antiikin. Erään 300-luvulla kirjoitetun Pliniuksen Luon- 
nonhistorian perusteella kootun lääkeainekirjan tekijä valittaa, 
miten huonosti lääkärit saattoivat kohdella häntä sairauden sat- 
tuessa hänen matkoillaan. Ahneudessaan he määräsivät kuureja, 
joiden hoitoon heidän kykynsä eivät riittäneet, myivät halpoja 
rohtoja valtavalla voitolla, hoitivat päiväkausia sairauksia, jotka 
olisi voinut hoitaa muutamassa tunnissa, saadakseen potilailta 
enemmän korvausta. 

Kaikesta siitä vähättelevästä suhtautumisesta huolimatta, jota 
esim. Plinius ja satiirirunoilijat paikoin osoittavat lääkäreitä koh- 
taan, tosiasia on, että heitä tarvittiin. Tunnemme keisariajalta 
useita keisarillisia ediktejä, joiden nojalla lääkärit — eräiden mui- 
den ammatinharjoittajien joukossa — saivat osakseen määrättyjä 
erityisvapauksia. Osittain tämä heijastaa varhempia ja myös sa- 

manaikaisia käsityksiä kreikkalaisessa osassa valtakuntaa. Esimer- 


kiksi lääkärien maininta useissa lakiteksteissä yhdessä filosofien, 
y- 

reetorien ja filologien kanssa heijastanee kreikkalaisia käsityksiä 

"vapaista taiteista”. Mutta etuoikeuksien jakamisessa lienevät kui- 

tenkin kansantaloudelliset näkökohdat olleet keskeisiä, mihin 
viittaa se, että esimerkiksi myös palokuntalaiset tai huolitsijat 
voivat saada samanlaisia privilegioita. Tosin Antoninus Pius kat- 
soi parhaaksi rajoittaa verotussyistä etuoikeuttujen määrää, aina 
kaupungin koon mukaan, viiteen — kymmeneen lääkäriin, kol- 
meen — viiteen reetoriin ja filosofiin. Näille julkisille kaupungin- 
lääkäreille osoitettiin viran puolesta vastaanottotilat, mutta heillä 
oli oikeus ottaa maksua ja ylläpitää yksityispraktiikkaa. 


* OK OK 


Jo klassisen ajan hippokraattiset lääkärit pitivät lääkäri-potilas- 
suhdetta tärkeänä, mikä tietysti oli lisäämässä potilaan luotta- 
musta lääkäriä kohtaan ja sen myötä lääkärien arvostusta. Ja Roo- 
massa Galenos antaa yksityiskohtaisia neuvoja siitä, miten lääkä- 
rin tulee suhtautua potilaaseen: hänen tulee käydä potilaan luo- 
na useammin tai harvemmin, aina potilaan toiveiden mukaises- 
ti. Potilaan kanssa on keskusteltava tahdikkaasti ja noudatettava 
Hippokrateen vanhaa neuvoa, että lääketaito perustuu kolmeen 
seikkaan, potilaaseen, sairauteen ja lääkäriin. Monet Galenoksen 
ohjeista sopivat vielä meidän aikamme lääkärin käyttöön. 

O n olemassa taitoja, jotka ovat tuskallisia niiden harjoittajil- 
le, mutta suureksi avuksi taitoja tarvitseville. Yhtä näistä taidoista 
kreikkalaiset kutsuvat lääketieteeksi. Lääkäri näkee kauhistuttavia 
asioita, joutuu kosketuksiin epämiellyttävien kohteiden kanssa ja 
hänen kannettavakseen tulevat toisten onnettomuuksien mur- 
heet. Mutta lääkärin taitojen ansiosta sairas vapautuu kaikkein 
pahimmasta, sairaudesta ja kärsimyksistä, kivusta ja kuolemasta.” 
Näin hippokraatikot kuvasivat lääketiedettä kaksi ja puolituhatta 
vuotta sitten.! 

Kuka siis oli lääketieteen isäksi kutsuttu Hippokrates ja mikä 
voisi olla hänen perintönsä jälkimaailmalle? Vaikka Hippokrates 
onkin maailman historian kuuluisin lääkäri, hänestä tiedetään 
hyvin vähän. Yhtään aikalaisten tekemää kuvaa ei ole mestarista 
säilynyt eikä tiedetä minkälaisissa tiloissa hän työskenteli ja opet- 
ti. Hippokrates ei kuitenkaan ole legenda vaan aito historiallinen 
henkilö, joka on syntynyt, elänyt ja kuollut. 

Hän oli epäilemättä etevä lääkäri ja oman aikansa kuului- 
sin opettaja, mutta mistä hän on saanut isän arvonimen? Vaik- 
ka Hippokrates tunnetaankin parhaiten hänen valastaan, hip- 
pokraatikkojen arvokkain saavutus on Corpus hippocraticum 
kokonaisuudessaan. Se oli aikansa lääketieteen kaanoni, useita 
kymmeniä kirjoituksia sisältävä ainutlaatuinen kokoelma tietoja, 
taitoja ja arvoja. Kukaan ei tiedä mikä korpuksessa on Hippokra- 
testa itseään, sillä se sisältää monen kirjoittajan kynän jälkiä vii- 
densadan vuoden ajalta. Yhtä epäselvää on Hippokrateen osuus 
valan synnyssä. 

Lääketieteen vallankumous 


Lääketieteen juuret eivat ole antiikin Kreikassa, vaan suurten jo- 
kien varsilla. Keltaisen joen rannoilla Pohjois-Kiinassa, Eufratin 
ja Tigriksen varrella asuneiden babylonialaisten keskuudessa, ja 
siinä korkeakulttuurissa, joka syntyi Niilin tulva-alueille. Miksi 
siis juuri Hippokrates? Siksi, että hänen oppinsa merkitsi vallan- 
kumousta lääketieteellisessä ajattelussa. Sen pohjana oli havain- 
noista ja teorioista luotu yhtenäinen tieteellinen rakennelma. Sii- 
nä lääketiede pyrittiin erottamaan filosofiasta ja vapauttamaan 
uskonnon vallasta hylkäämällä yliluonnolliset syyt sairauksien 
synnyssä ja maagisen keinot niiden hoidossa. Tieteen teoriat oli 
koeteltava käytännön työssä, sillä tieteestä saatettiin puhua vasta 
kun havainnoista syntyy lainalaisuuksia. 

Näin Hippokrates: "Paranemiseen tarvitaan aikaa, mutta se 
voi sisältää myös mahdollisuuden. Käytännön työssä ei pidä no- 
jautua vain uskottavalta näyttävään teoriaan, vaan kokemukseen 
ja järkeen”. Havaintojen ja teorioiden tuli siten olla tasapainossa 
ja teoriaa oli muutettava, jos uusi havaittu tosiasia ei soveltunut 
siihen. 

Tämä hippokraattinen tieteenteoria on pätevä vielä nytkin ja 
vastaa tutkittuun tietoon perustuvaa toimintatapaa, jota on sa- 
nottu nykyaikaisen lääketieteen kolmanneksi kulttuurivallanku- 
moukseksi. Sen pohjana ovat sellaiset perustutkimuksen luomat 
hypoteesit, joiden pätevyys on koeteltu eri tavoilla tehdyissä klii- 
nis-epidemiologisissa tutkimuksissa. Tieteen teorian ymmärtämi- 
nen, tietolähteiden pätevyyden arviointi ja toiminnan eettinen 
pohdinta ovat keskeisiä aineksia näyttöön perustuvassa lääketie- 
teessä — juuri niin kuin antiikin Kreikassa. Näiden kahden ajal- 
lisesti hyvin etäisen lääketieteen vallankumouksen lähtökohdat 
ovat samansuuntaiset. Ongelmana on nyt hoitokäytäntöjen vaih- 

telu maasta toiseen ja suomalaisessakin yhtenäiskulttuurissa alu- 
eesta toiseen, vaikka tieto on kaikille yhteistä ja kaikkien saatavil- 
la. Samoja asioita pohtivat Hippokrateen aikalaiset: 

”On tarpeen kirjoittaa asiasta, jota lääkärit eivät ole oivalta- 
neet, siitä että tiedon ymmärtämisestä riippuu hoidon hyödyt ja 
haitat. Ei esimerkiksi ole selvää, miksi äkillisissä sairauksissa jot- 
kut lääkäreistä määräävät koko sairauden ajaksi kokonaisista jy- 
vistä valmistettua ohravelliä, mutta toiset pitävät parhaimpana 
antaa potilaalle velliä, josta ohrajyvät on kankaan avulla suoda- 
tettu pois.” 

Teoreettisen pohdinnan rinnalla Hippokrateen kirjoitukset si- 
sältävät hämmästyttävän tarkkoja kliinisiä havaintoja ja sairauksien 
kuvauksia. Niitä käytettiin lääketieteen opetuksessa vielä 1800- 
luvulla. Hippokrates tähdensi havainnoinnin merkitystä lääkärin 
työssä. Lääkärin tuli käyttää jokaista aistiaan ja merkitä muistiin 
kaiken, minkä hän näki ja kuuli, tunsi, haistoi ja maistoi. Koska 
parantaminen riippui havaintojen tarkkuudesta, lääkärin oli tut- 
kittava potilaansa huolellisesti. Tämä hippokraattinen tutkimus- 
tapa on edelleen lääkärin työn pohja. ”Lääkintätaito on havaitse- 
mista” kirjoitti edellisen vuosisadan vaihteen tunnetuin kliinikko 
William Osler. Kun silmä oppii katsomaan, korva kuulemaan, 
käsi tuntemaan ja ajatus ohjataan oikealle radalle, taidot kehitty- 
vät kokemuksen myötä kuin itsekseen. Näin se juuri on: kaikki 
alkaa kuuntelemisesta, katselemisesta ja käsin koettelemalla. Näi- 
den taitojen merkitystä uusi teknologia ei ole vähääkään vähen- 
tänyt. 

Diagnoosia eivät antiikin lääkärit tunteneet eivätkä tarvinneet, 
sillä kaikilla sairauksilla oli sama perussyy, nimittäin veren, liman, 
keltaisen ja mustan sapen keskinäinen epätasapaino. Nyt on toi- 
sin. Nykyisessä hyvin tautikeskeisessä lähestymistavassa diagnoosi 
on kaiken pohja. Näin on hyvä, kunhan taudin takana oleva ih- 

minen ei unohdu. Sairauden ennuste oli sitä vastoin hippokraa- 
tikoille hyvin tärkeä, sillä sen avulla lääkäri saattoi osoittaa op- 
pineisuutensa. Mitä tarkemmin lääkäri oli perehtynyt potilaan- 
sa sairauden oireisiin ja ympäristön oloihin, sitä luotettavamman 
ennusteen hän saattoi esittää taudin kulusta. Tarkkasilmäinen ja 
kokenut lääkäri onnistuikin usein päättelemään, käykö potilaal- 
le hyvin tai huonosti. Tällä tavalla lääkärin maine kasvoi ja apua 

Hellenistisen ajattelun lähtökohtana ei ollut sairas, vaan ter- 
ve ihminen. Lääkärin työn tavoitteena oli täydellinen harmonia, 
mikä tarkoitti terveyttä, eettisesti oikeata ja esteettisesti kaunista. 
Harmonian palauttamiseksi hänen tuli tukea luonnon parantavia 
voimia iskemällä suonta, avaamalla paiseita ja käyttämällä kylmiä 
ja kuumia kääreitä. Oikea ravinto, liikunta ulkoilmassa ja koh- 
tuulliset elämätavat olivat keskeisen tärkeitä tekijöitä terveyden 
ylläpitämiseksi niin kuin nytkin (Taulukko 1.). 


Taulukko 1. Hippokraattinen käypä hoito. 


Yleiset menetelmät 
Ruokavalio ja liikunta 
Tyhjennyshoidot 
Suonenisku 
Vesihoidot: kylvyt, kylmät ja kuumat hauteet 
Poltinrauta 
Psykologiset menetelmät 
Erikoishoidot 
Paiseiden avaaminen, murtumien hoito 

Koska kuolema oli luonnollisen harmonian ulkopuolella, po- 
tilaiden kuolema ei ollut lääkäreiden asia, eivätkä vammaiset eikä 
vakavasti sairaiden hoito. Näin lääkäri saattoi vapautua epäon- 
nistumisen taakasta ja keskittyä niihin potilaisiin, joita luonnon 
parantavat voimat auttoivat. Elämän pidentäminen ei siten kuu- 
lunut antiikin lääkärin toimenkuvaan, se tuli Francis Baconin sa- 
noin lääkärin jaloimmaksi tehtäväksi vasta valistuksen aikana, siis 
lähes kaksituhatta vuotta myöhemmin. Siitä lähtien kuolemaa 
onkin sanottu lääkärin pahimmaksi viholliseksi. 


Lääkärin työ oli toisenlaista 


Maailma oli hyvin toisenlainen kaksituhatta vuotta sitten. Krei- 
kan kaupunkivaltioiden väestöstä suuri osa oli orjia, eikä naisilla 
ollut sanan sijaa asioiden hoidossa. Lääkärikunta oli kirjava jouk- 
ko puoskareista korkeasti koulutettuihin ammatinharjoittajiin. 
Kuka tahansa saattoi ryhtyä lääkäriksi, sillä valvontaviranomai- 
sia ei Kreikassa ollut. Papillinen ja maallinen lääketiede kulkivat 
eri teitä. Hannu Vuoren mukaan lääkäreiltä haettiin järkiperäistä 
tai tietopohjaista hoitoa, Asklepioksen temppeleistä taas ihmei- 
tä. Nämä palvelujärjestelmät toimivat ilmeisesti sulassa sovussa ja 
lääkärikoulut perustettiin usein temppeleiden läheisyyteen, koska 
sinne kerääntyivät apua tarvitsevat kansalaiset. Vaikka oppineet 
olivatkin suuressa arvossa antiikin Kreikassa niin kuin täällä Suo- 
messakin, suurin osa kansasta taisi siellä tyytyä temppelin palve- 
luihin. Hyvissä voimissa on uskomuslääketiede nytkin: uskonto 
ja hengellisyys kuuluvat monen yhdysvaltaisen yliopiston opetus- 
ohjelmaan. 

Lääkärit olivat ilmeisesti varsin hyvin toimeen tulevia vapaita 
miehiä. Naisia ei heidän joukossaan ollut. Oppinut lääkäri ei hoi- 

tanut kaikkia kansalaisia, sillä orjilla oli omat orjalääkärinsä. Ta- 
pana oli, että oppineet lääkärit vaelsivat oppilaidensa kanssa kau- 
pungista toiseen myydäkseen palvelujaan — vähän samaan tapaan 
kuin nykyiset keikkalääkärit. Ero on kuitenkin siina että, kreik- 
kalaisen lääkärin oli ensimmäiseksi hyvin huolellisesti tutustutta- 
va uuteen ympäristöön, koska ympäristötekijöillä — maantieteel- 
lisellä sijainnilla, ilmastolla, vesistöllä, maan laadulla ja paikalli- 
silla elintavoilla — oli suuri merkitys terveydentilaan ja sairauksiin 
laatuun. Nykyinen keikkalääkäri sitä vastoin pujahtaa suoraan 
vastaanotolle tuntematta paikallisia oloja, ihmisten tapoja ja elin- 
ympäristöä. Vaikka kreikkalaiset käsitykset ympäristötekijöiden 
merkityksestä ovatkin meille outoja, ajatus on kuitenkin oikeaan 
osuva ja vastaa Lauri Hongon esittämää kulttuuriekologista sai- 
rauskäsitystä. Mitä enemmän on opittu sairauksien synnystä, sitä 
selvemmäksi on käynyt etteivät taudit synny itsestään soluissa, 
vaan siinä elinympäristössä ja psykososiaalisessa todellisuudessa, 
jossa lapset varttuvat, aikuiset elävät aktiivisen kautensa ja van- 
hukset viettävät elämänsä ehtoon. 


Ensisijalle potilaan paras 


Hippokrates ei ollut vain lääketieteen isä, vaan myös kliinisen 
lääkintätaidon edelläkävijä, sillä hän pohti hyvin paljon yksittäi- 
sen potilaan asemaa ja potilaan ja lääkärin keskinäistä suhdetta. 
”Ensisijalle on aina asetettava potilaan paras. Jos se voidaan saa- 
vuttaa monella tavalla, on valittava vähiten haitallinen. Tämä on 
lääkintätaidon mukaista ja kunniakkainta jokaiselle, joka ei ah- 
nehdi kansan suosiota väärällä rahalla”. Vanha viisaus ei ole vä- 
hääkään haalistunut kahden vuosituhannen aikana, mutta saattaa 
joskus unohtua kaikessa kiireessä ja markkinavoimien puristuk- 
sessa. Lääkärin ammatti sai Hippokrateen oppien ansiosta pro- 

fession tunnukset. Toiminta perustui teoreettiseen tietoon, kou- 
lutuksen kautta hankittuihin taitoihin ja sitoutumiseen yhteisiin 
arvoihin sekä eettisiin ohjeistoon, jotka määriteltiin Hippokra- 
teen valassa. Valan ohella Corpus Hippocraticum sisältää mon- 
ta tärkeätä käytännön ohjetta., jotka sopisivat vieläkin lääkärin 
huoneentauluksi. 

Hyvää hoitokäytäntöä ei saanut loukata, vaikka lääkäri olisikin 
kokemattomuuden vuoksi joutunut eksyksiin potilaansa kanssa, 
vaan aina tuli kysyä toisen lääkärin neuvoa, jotta totuus ongel- 
matapauksesta selviäisi. Potilaan äärellä lääkäreiden ei tule riidellä 
keskenään eikä pilkata toisiaan. Kateus on heikkouden merkki ja 
kuuluu niille, jotka ovat sidoksissa kaupallisuuteen ja markkina- 


paikkoihin. 


Hippokrateen vala 


Nimestään huolimatta mestari ei ole valaa kirjoittanut ja tuskin 
vannonutkaan. Yhtä kaikki se on ensimmäinen kirjoitettu lääkä- 
rin eettinen ohjeisto ja yhä lääkintäetiikan pohja. Vala oli tärkeä 
laadun varmistamistapa, mutta myös koulukunnan edunvalvon- 
takeino oman reviirin puolustamiseksi itseoppineita puoskareita 
vastaan. Vala vannotaan vieläkin monessa länsimaisessa yliopis- 
tossa, vaikka kaikki sen sisältämät eettiset periaatteet eivät vas- 
taakaan nykyisiä moraalikäsityksiä. Suomessa valaa ei ole kos- 
kaan vannottu, vaan sen erilaisia muunnelmia. Valan vannomi- 
sesta luovuttiin Suomessa 1920-luvulla uskonnollisista syistä ja 
sen sijaan annettiin juhlallinen vakuutus. Siitäkin luovuttiin, kun 
terveydenhuollon ammattihenkilöistä säädettiin uusi laki 1990- 
luvun alussa. Lääkärinvala otettiin uudestaan käyttöön joitain 
vuosia sitten. Nyt se ei ole virallinen lakiin perustuva, vaan lää- 
kärikunnan sisäinen asia. Valmistuvat lääkärit antavat juhlallisen 

vakuutuksen publiikin yhteydessä. Tilaisuudet ovat hyvin juhlal- 
lisia, suuria tapahtumia, jossa omaiset ovat läsnä, ja yliopistos- 
ta riippuen vähän eri näköisiä. Helsingissä valatilaisuus pidetään 
kahdesti vuodessa yliopiston pienessä juhlasalissa. 


Hippokrateen valassa lääkäri vannoo, että 

1) hän kunnioittaa vanhempiaan ja opettajiaan. Antaa 
opetusta omille ja opettajiensa pojille ja vieraallekin, jos 
tämä kirjallisesti ja valalla sitoutuu lääkärilakiin 

2) hän toimii potilaan parhaaksi ja varjelee häntä 
vahingolta 

3) hän ei anna kenellekään myrkkyä tai sikiötä tuhoavaa 
ainetta 

4) hän on vaiti kaikesta, minkä hän on lääkärinä saanut 
potilaalta tietää 

5) hän ei tule leikkaamaan veitsellä 

6) hän pidättäytyy kaikesta vääryydestä ja seksuaali- 
suhteista potilaan kanssa 


Uudessa Lääkärinvalan ydinkohdat ovat seuraavat: 


Vakuutan kunniani ja omantuntoni kautta 

1) pyrkiväni lääkärintoimessani palvelemaan lähimmäisiäni 
ihmisyyttä kunnioittaen 

2) päämääräni on terveyden ylläpitäminen ja edistäminen, 
sairauksien ehkäiseminen sekä sairaiden parantaminen 
ja heidän kärsimysten lievittäminen 

3) käytän työssäni vain lääketieteellisen tutkimustiedon tai 
kokemuksen hyödylliseksi osoittamia menetelmiä 

4) tutkimuksia ja hoitoja suositellessani otan tasapuolisesti 
huomioon niistä potilaalle koituvan hyödyn ja 
mahdolliset haitat 

5) pidän jatkuvasti yllä korkeaa ammattitaitoani ja arvioin 
työn laatua 

6) suhtaudun kollegoihini kunnioittavasti ja annan heille 
apuani, kun he potilaita hoitaessaan sitä pyytävät. 
Rohkaisen potilaitani kysymään tarvittaessa myös toisen 
lääkärin mielipidetta 

7) kunnioitan potilaan tahtoa. Pidän salassa luottamuksel- 
liset tiedot, jotka minulle on potilaita hoitaessani 
uskottu. Täytän lääkärin velvollisuuteni jokaista 
kohtaan ketään syrjimättä enkä uhkauksestakaan käytä 
lääkärintaitoani ammattietiikkani vastaisesti 


Nämä kaksi valaa ovat tietenkin oman aikansa näköisiä sekä reto- 
riikaltaan että sisällöltään. Kun Hippokrateen valassa todistajiksi 
kutsutaan jumalat ja jumalattaret, nykyisessä Lääkärinvalassa to- 
distajina ovat lääketieteellisen tiedekunnan dekaani, arkkiatri ja 
Suomen Lääkäriliiton edustaja (Taulukko 2). 


Taulukko 2. Kaksi valaa ja kaksituhatta vuotta 


Minä vannon Vakuutan 

Apollonin, lääkärin, kautta ja Asklepioksen, kunniani ja omantuntoni kautta 

Hygieian, Panakeian ja kaikkien jumalien pyrkiväni lääkärintoimessani 

ja jumalatarten kautta kutsumalla palvelemaan lähimmäistäni 

heidät todistajiksi, että tulen kykyni ja ihmisyyttä kunnioittaen ... 

harkintani mukaan täyttämään tämän Todistavat: 

valan ja kirjallisen sopimuksen. Tiedekunta, arkkiatri ja Suomen 
Lääkäriliitto. 

Etiikan ydinasiat ovat kuitenkin yhteisiä; potilaan paras, hyvään 
pyrkiminen ja vahingon välttäminen sekä vaitiolon velvoite. Uu- 
dessa lääkärinvalassa ei enää suojella elämää, vaan kunnioitetaan 
ihmisyyttä. Raskauden keskeyttäminen on nykyisen etiikan mu- 
kaista, vaikka siinä lopetetaankin alkava elämä ja yhtä lailla pa- 
rantamiseen tähtäävä hoito voidaan keskeyttää elämän loppuvai- 
heessa, vaikka se lyhentääkin elämää. Toisen lääkärin mielipiteen 
kuunteleminen ja tutkimustietoon sitoutuminen ovat niin ikään 
Corpuksen mukaista hyvää hoitokäytäntöä, vaikka niitä ei erik- 
seen mainitakaan Hippokrateen valassa. Uutta sen sijaan on po- 
tilaan tahdon kunnioittaminen. Potilaan itsemääräämisoikeus on 
nykyään hoitoetiikan kulmakivi. Sen taustalla ovat 1800-luvun 
lopulla tehdyt hoitokokeet avuttomilla ihmisillä ja erityisesti ne 
ihmisyyttä vastaan tehdyt rikokset, jotka tuomittiin Närnbergin 
oikeudenkäynnissä. Nyt potilaan antama tietoinen suostumus on 
ensiehto kaikille tutkimus- ja hoitotoimille. Uutta on niin ikään 
tasavertaisuuden vaatimus ja syrjintäkielto, sillä jokainen on yhtä 
arvokas syntyperästään, sukupuolestaan ja sosiaalisesta asemasta 
vokasta elämää. Lääkärikunnan autonomian tähdentäminen va- 
lassa on myös Närnbergin oikeudenkäynnin heijastuksia. Kan- 
nattaa panna merkille, että Suomi on ensimmäinen maa, jossa 
potilaan oikeudet on määritelty lailla. Laki täytti vuonna 2003 
kymmenen vuotta. 

Lopuksi 


Hippokrateen ansiosta lääkintätaito sai tieteellisen pohjan ja en- 
simmäisen yhtenäisen teorian sairauksien synnystä. Se koitui kui- 
tenkin suureksi onnettomuudeksi, sillä neljän nesteen teoriaan 
perustuva suoneniskentä oli tuhoisa menetelmä. Se ei parantanut 
ketään, mutta tappoi tuhansia ihmisiä. Onnettomuudelta oli- 
si kuitenkin vältytty, jos Corpusta olisi luettu tarkasti. Sen mu- 
kaan teoriat oli koeteltava käytännössä ja teoriaa oli muutettava, 
elleivät havainnot sopineet siihen. Tämä perustavaa laatua oleva 
tieteen teoria pääsi unohtumaan ja sai sijan lääketieteessä vasta 
1800-luvun lopulla, kun ymmärrettiin vertailevien tutkimusten 
merkitys. Lopullinen läpimurto tehtiin muutamia vuosikymme- 
niä sitten näyttöön perustuvassa toimintatavassa. 

Tieteen käsitykset muuttuvat tiedon karttumisen myötä ja me- 
netelmät kehittyvät, mutta lääkintätaidon humanistinen ydin hy- 
vään pyrkiminen ja vahingon välttäminen ovat se pohja ja perus- 
ta, josta kaikki muu seuraa. Tämä on Hippokrateen arvokkain 
perintö. Kaikki me seisomme hänen harteillaan ja katselemme 
nyt maailmaa korkeammalta ja näemme kauemmaksi. Kun me 
hymyilemme antiikin Kreikan menetelmille, samalla tavalla aika- 
naan tullaan hymyilemään meille. 

Kaikki me olemme oman aikamme lapsia — ja aina vähän liki- 
näköisiä. 

! L ainaukset Corpus Hippocraticumista on käännetty kirjasta John Fabre: 


The Hippocratic doctor: ancient lessons for the modern world. The 


Royal Society of Medicine Press Ltd, London 1997. 

Kirurgian historia on ilmeisesti yhtä vanha kuin inhimillinen 
sivistys, ja sen piiriin kuuluvia toimenpiteitä tiedetään tehdyn 
jo esihistoriallisena aikana. Koska mitään kunnollista ja luotet- 
tavaa kivun poistamismenetelmää ei tunnettu, leikkaukset piti 
tehdä nopeasti. Siksi ne kohdistuivat yleensä kehon pintaosiin, 
eli käsittivät paljolti nykyisin plastiikkakirurgian alaan luettavia 
toimenpiteitä. Otsikon mukaisesti koetan seuraavassa keskittyä 
yhä kirurgian piiriin kuuluviin asioihin, eli en puhu esim. sil- 
mätauteihin kuuluvasta kaihikirurgiasta, niin suurta suhteellista 
osaa kuin se onkin antiikin aikoina näytellyt. Gynekologisesta ki- 
rurgiasta puhuu Arto Virtanen kirjoittamassaan luvussa tässä sa- 
massa kirjassa. 

Kirurgian kehityksen kannalta katsottuna on viisi merkityksel- 
tään muita selvästi tärkeämpää kulttuuripiiriä ja aikakautta, jotka 
tosin edellyttävät ”antiikin ajat”-käsitteen venyttämistä hieman 
totuttua pidemmäksi: Egypti (n. vuodet 3000—400 eKr.), Meso- 
potamia (2500-500 eKr.), Intia (1500-100 eKr.), Kreikka (600 
eKr.-200 jKr.) sekä Rooma (150 eKr.-700 jKr.). Aikarajat ovat 
varsin summittaiset ja väljät, ja niissä on todettavissa paljon pääl- 
lekkäisyyksiä. Eri kulttuurien välillä oli myös keskinäistä lääkin- 
nällistä vuorovaikutusta; varsinkin kreikkalaiset omaksuivat sel- 
vimmin Välimeren lähikulttuurien, kuten Egyptin ja Mesopota- 
mian kirurgiset taidot, ja siirsivät ne sitten yhdistettyinä itse ke- 
hittämiinsä edelleen roomalaisille. On myös todisteita siitä, että 
jo Pythagoras sai tietoja Intian lääketieteestä, ja Aleksanteri Suuri 
käytti itse intialaisia lääkäreitä. 


100 


NYKYKIRURGIAN JUURET ANTIIKISSA 





Varhaisimmat toimenpiteet 


Maailman ensimmäistä leikkausta, jossa käytettiin sekä yleisnu- 
kutusta että luun siirtoa, ovat sittemmin kuvanneet lukematto- 
mat taiteilijat eri tavoin, heistä eräänä kuuluisimmista Miche- 
langelo Vatikaanin ns. sixtiiniläiskappelin katon Eevan luomista 
esittävässä freskossaan. Kukaan myöhempi kirurgi ei ole sen jäl- 
keen päässyt lähellekään yhtä täydellistä tulosta. 

Varhaisin tunnettu kirurginen leikkaus, josta on jäänyt tosit- 
teita, lienee ns. kallon poraus eli trepanaatio. Siinä tehtiin poral- 
la, taltalla tai sahalla reikä kallon luuhun. Kaikista näistä on ole- 
massa esimerkkejä, ja suurin tunnettu aukko on halkaisijaltaan 14 cm. 

Kuva 1. Kallon po- 
rauksen eli trepa- 
naation jäljet ovat 
selvästi nähtävissä 
näissä kahdessa kal- 
lossa Tanskasta. Va- 
sen on 21-35 -vuo- 
tias mies, löydetty 
Dojringestä vuon- 
na 1942. Aukkojen 
reunojen uudisluun 
muodostus todistaa 
potilaan toipuneen 
toimenpiteestä. Oi- 
kealla 35—50 -vuoti- 
as, sukupuoli epävar- 
ma, löydetty Naesistä 
vuonna 1838. Yhden 
suuren trepanaatio- 
aukon reunojen pyö- 
ristys osoittaa, että 
hänkin toipui leik- 
kauksesta ja eli vielä 
pitkään sen jälkeen. 
Molemmat löydöt 
ovat jo esihistorial- 
liselta ajalta. Kuva 
julkaistu Kööpenha- 
minan Kansallismu- 
seon (Nationalmu- 
scet, Kobenhavn) ys- 
tävällisellä luvalla. 

Aikaisemman käsityksen mukaan kyseessä olisivat olleet shamaa- 
nien tekemät mystis-rituaaliset toimenpiteet, mutta nykyisin on 
kuitenkin kallistuttu enemmän kannalle, että niille olisi ollut to- 
dellinen lääketieteellinen aihe. Esim. jatkuvaa kovaa päänsärkyä 
on ehkä koetettu lieventää päästämällä kallon sisäinen ”paha” eli 
liika paine pois luuhun tehdyn reijän kautta. Trepanoituja kallo- 
ja on löytynyt niin monista maanosista ja täysin erilaisista kult- 
tuureista, että olisi miltei helpompi luetella ne alueet, joista näitä 
havaintoja ei ole olemassa. Niinpä esim. Italiasta on joku löytö jo 
esihistorialliselta ajalta, ja Amerikan eri intiaanikulttuureista run- 
saasti, yksinomaan Perustakin noin 200 kalloa vuosilta 400—200 
eKr. Käytäntö on siis ollut lähes yleismaailmallinen. Uudisluun 
muodostus monen aikaansaadun aukon reunoilla osoittaa, ettei 
potilas suinkaan aina ole menehtynyt toimenpiteeseen, vaan on 
saattanut parantua ja elää vielä kauankin sen jälkeen (kuva 1). 
Joidenkin arvioiden mukaan jopa ainakin 50 % kallon porauk- 
sen läpikäyneistä olisi toipunut siitä. 

Mika Waltari kertoo Sinuhe egyptiläisen suulla opettajastaan, 
kuninkaallisesta kallonporaaja Ptahorista, joka oli alallaan aikan- 
sa etevin. Hän totesi itse, että hänen trepanoimistaan potilaista 
yksi kymmenestä tai jopa vain sadasta jäi "vahingossa" henkiin. 
Sinuhe sanoi myös, että ”kaikkina aikoina sairaan faaraon kal- 
lo oli viimeisenä keinona porattu”, ja niin tapahtui nytkin. Faa- 
rao kuoli seuraavana päivänä. Vaikka Waltarin Egyptiä koskevia 
kuvauksia pidetäänkin yleensä hämmästyttävän tarkkoina ja his- 
toriallisesti luotettavina, tässä hän erehtyi. Tosiasiassa Egypti on 
nimittäin eräs niistä maista, joissa trepanointeja ei tiettävästi ole 

tehty; siitä egyptologit ovat yksimielisiä. Todettakoon tässä, ettei 
Waltari koskaan itse käynyt Egyptissä, koska pelkäsi illuusioiden- 
sa haihtuvan paikan päällä. 

Noin 2000-3000 vuotta ennen ajanlaskumme alkua egypti- 
läiset osasivat hoitaa hampaan juuren tulehduksen aiheuttaman 
luun sisäisen kivuliaan mätäpaiseen poraamalla luun läpi juurika- 
naviin ulottuvat reiät, joiden kautta märkä pääsi purkautumaan 
ulos. Jo tällöin he siis tunsivat yhä tänään pätevän tärkeän ki- 
rurgisen periaatteen: "Ubi pus, ibi evacua”, missä märkää, sieltä 
se tulee päästää pois. Ensimmäinen tunnettu leikkausta kuvaa- 
va piirros on Memphiin lähellä noin vuodelta 2500 eKr. peräisin 
olevassa haudassa. 

Kirurgian kehitys on aina liittynyt sotiin. Hippokrateen, jo- 
hon palaan myöhemmin, sanomana pidetään lausetta: ”Jos tah- 
dot oppia kirurgiaa, mene sotaan”. Muinaisessa idässä tavallinen 
rankaisumuoto ilmenee Raamatusta (Hesekiel 23:25), jossa ba- 
bylonialaisista ja kaldealaisista sanotaan noin vuonna 600 eKr., 
että he ”leikkaavat sinulta nenän ja korvat”. Tapaa sovellettiin 
sekä sotavankeihin että rikollisiin yleisesti. 

Intian pyhistä kirjoituksista neljäs Veda oli nuorin Atharvave- 
da. Sen lääketieteestä kertova osa Ayurveda taas sisälsi kaksi osaa. 
Niistä vanhin, noin vuonna 1000 e.Kr. syntynyt Charaka Sam- 
hitä käsitteli konservatiivista lääketiedettä, ja uusin, Sushrutan 
arviolta noin vuonna 600 eKr kirjoittama Samhitä (kokoelma 
opetuksia, kuva 2) kirurgiaa. 

Kuva 2. 

Kappale sanskritin- 
kielistä kirurgian 
käsikirjaa Sushru- 
ta Samhitä Intiasta 
noin vuodelta 600 
eKr. Julkaistu San- 
venero-Rosselli sää- 
tión (Milano) ystä- 
vällisellä luvalla. 

Jotkut pitävät Sushrutaa antiikin ajan merkittävimpänä kirur- 
gina. joka tosin on yhtä legendojen ympäröimä kuin pari sataa 
vuotta nuorempi Hippokrates Kreikassa. Hänen oletetaan opet- 
taneen Benaresissa, jossa sijaitsi toinen sen ajan kahdesta suures- 
ta "yliopistosta" Intiassa. Myöhemmistä antiikin auktoreista sekä 
Hippokrates että Galenos ja keskiajalla arabikirurgi Avicenna lai- 
nasivat teksteissään usein häntä. Sushruta Samhitässa puhutaan 
sekä korvien että nenän rekonstruktioista. Jälkimmäisissä käytet- 
tiin posken ihokielekkeitä, ja menetelmä oli silloin jo ikivanha, 
arviolta noin vuosilta 1500-1000 e.Kr. Siitä kehittyi pian, jos- 
kaan emme tiedä tarkkaa aikaa, otsakieleke — todennäköisesti en- 
simmäinen yhä rutiinikäytössä oleva leikkausmenetelmä (kuvat 3a— 
d), lukuunottamatta heprealaisten ympärileikkausta, jota tuskin 
voidaan pitää hoitotoimenpiteenä sanan varsinaisessa merkityk- 


sessä. 

Kuvat 3a ja 3b. 

Ns. intialaisen ne- 
närekonstruktiome- 
todin (otsakieleke) 
kaavio Julius von 
Szymanowskin kä- 
sikirjasta vuodelta 
1870. Tämä 
maailmankuulu ki- 
rurgi opiskeli ja 
väitteli tohtoriksi 
vuonna 1857 Tar- 
ton yliopistossa ne- 
närekonstruktioista, 
ja toimi mm. Hel- 
singin Yliopiston 
kirurgian professo- 
rina vuodet 1857— 
1861. Tama nayt- 
täisi olevan toden- 
näköisesti vanhin 
yhä yleisessä käytös- 
sä oleva leikkaus- 


metodi. 

Kuva 3c. 
Sädehoidettu ja 
uusiutunut nenán 


karjen ihosyöpä. 





Kuva 3 d. 

Syöpä ja nenän 
kärkiosa on poistet- 
tu leikkaamalla ja 
nenä rekonstruoitu 
edellisen sivun 
kuvan esittämällä 
intialaisella otsakie- 
lekkeellä 1970- 


luvulla. 

Kirurgin palkkiot ja vastuu Hammurabin laissa 


Mesopotamiassa oli vuoden 2000 eKr. tienoilla kahdenlaisia lää- 
käreitä, ns. ”Ashipu” eli shamaani, joka turvautui lähinnä ma- 
giaan, ja ”Asu”, jonka aseina olivat kokemusperäiset lääkkeet 
ja veitsi. Louvren museossa Pariisissa säilytetyn, vuonna 1901 
ranskalaisen retkikunnan löytämän 2,5 m korkean, pilarimaisen 
mustan kivipaaden peittää nuolenpääkirjoituksella siihen hakattu 
kuuluisa vuonna 1950 eKr hallinneen akkadilaiskuningas Ham- 
murabin lakikokoelma. Siinä on mm. ensimmäistä kertaa esitetty 
yhä tärkeä lääketieteellinen perusperiaate "Primum non nocere", 
tärkeintä ettei hoito vahingoita potilasta. Se sisältää myös kirur- 
gin palkkioita ja vastuuta koskevia lakeja, joista seuraavassa muu- 
tama suora lainaus: 

”Jos lääkäri on tehnyt metalliveitsellä vaikean haavan ja paran- 
tanut kansalaisen, tai avannut hänen kasvaimensa metalliveitsellä 
ja parantanut hänet, saakoon 10 shekeliä hopeaa.” Jos potilas oli 
maatyöläisen poika, hinta oli vain viisi shekeliä hopeaa, jos orja, 
kaksi. Shekeli oli painomitta. 

”Jos lääkäri on parantanut vapaan miehen murtuneen luun tai 
korjannut hänen sairastuneen lihansa, potilas maksakoon lääkä- 
rille viisi shekeliä hopeaa.” Plebeijin pojalle palkkio oli kolme ja 
orjalle (tämän omistajalle) kaksi shekeliä hopeaa. Käsitystä todel- 
lisesta palkkiotasosta auttaa vertaus keskiluokan asunnon vuosi- 
vuokraan, joka oli viisi shekeliä hopeaa, tai käsityöläisen, esim. 
kirvesmiehen päiväpalkkaan, joka oli 1/50 shekeliä hopeaa. 

Jos palkkio oli nykytason mukaan korkea, oli vastuukin suuri: 
”Jos lääkäri on tehnyt kansalaiselle vaikean haavan metalliveitsellä 
ja aiheuttanut hänen kuolemansa, tai avannut hänen kasvaimen- 
sa metalliveitsellä ja tuhonnut hänen silmänsä, katkaistakoon hä- 
nen molemmat kätensä”. Orjan kuolemantuottamuksesta lääkäri 

selvisi maksamalla hänen omistajalleen uuden orjan hinnan, vä- 
häisemmästä vammasta puolella siitä. 


Papyrukset Smith ja Ebers 


Egyptologi Edwin Smith Connecticutista asui Luxorissa lahes 20 
vuotta, ja osti vuonna 1862 antiikkikauppias Mustapha Aghalta 
Theban kuolleiden kaupungin haudoista lóytyneen papyruskää- 
rón. Hàn ei vielà pystynyt tulkitsemaan hieroglyfejà kunnolla, 
mutta hänen kuoltuaan tytär lahjoitti sen vuonna 1906 New Yor- 
kin historialliselle seuralle. Se taas sai Chicagon yliopiston Orien- 
taalisen instituutin professorin James H. Breastedin, erään aikan- 
sa etevimmistä egyptologeista kääntämään tekstin englanniksi. 
Käännös julkaistiin Chicagon yliopistossa 44-sivuisena tekstinä 
vihdoin vuonna 1930, eli vasta 68 vuotta löytymisestään. 

Löytäjänsä mukaan nimetty noin viisi metriä pitkä Papyrus 
Smith osoittautui vanhimmaksi tunnetuksi lääketieteen doku- 
mentiksi ja tärkeimmäksi muinaisegyptiläisen kirurgian tietoläh- 
teeksi, sillä se sisälsi 48 kirurgista tapausselostusta vanhan valta- 
kunnan ajalta. Löydetty papyrus tosin lienee aikaisintaan vuo- 
delta 1700 eKr., mutta se on selvästi kopio ikivanhasta tekstistä 
noin vuosilta 3000-2200 eKr. Breasted arveli sitä jopa Papyrus 
Ebersin mainitseman ”Lääkärin salaisen kirjan” osaksi, ja uumoi- 
li myös että sen olisi ehkä kirjoittanut noin vuonna 2980 eKr. 
faarao Zosterin legendaarinen visiiri Imhotep, arkkitehti, filoso- 
fi, tuomari ja kuuluisa lääkäri, joka vain 100 vuotta kuoltuaan 
nostettiin egyptiläisen mytologian puolijumalaksi ja vuoden 525 
eKr. vaiheilla lääkintätaidon jumalaksi. 

Papyrus Smith käsittelee paljolti tapaturmia ja on aikaansa 
nähden harvinaisen vapaa taikauskosta. Kaikki pyritään selittä- 
mään loogisesti ihmiskehon toiminnat huomioiden — vain yh- 

dessä tapauksessa pohditaan ihmeen mahdollista osuutta. Siinä 
esiintyy mm. ensimmäisen kerran käsite ja sana aivot. Aivovam- 
mojen todetaan myös aiheuttavan halvausoireita, joiden laatu vaih- 
telee vaurioituneen aivopuoliskon mukaan. Myös sydämen äänen 
sanotaan kuuluvan suonissa kaikkialla keholla. Jotkut ovatkin 
katsoneet kirjoittajan olleen jo hyvin lähellä verenkierron ongel- 
man ratkaisua, johon lopullisesti pystyi vasta englantilainen Wil- 
liam Harvey 1600-luvulla. Tapausselostukset alkavat päästä (27 
ensimmäistä) ja etenevät keholla alaspäin järjestyksessä. Tosin 
selkärangan kohdalla dokumentti katkeaa kesken. Esimerkkeinä 
pään alueelta tässä tapauksien n:ot 12 ja 13 suorat lainaukset: 

12. "Jos tutkit miestä, jolla on nenäluun murtuma, ja toteat hä- 
nen nenänsä vinoutuneeksi, ja mustelmilla olevat kasvot voimak- 
kaasti turvonneiksi, sinun tulisi sanoa hänestä: Tapaus jossa nenäluu 
on murtunut, on vamma jonka voin hoitaa.” Sitten seuraa tarkka 
kuvaus nykyisinkin asiallisesta hoidosta, joka käsitti luiden paikoil- 
leen asettelun, nenän sisäiset rasvalla kyllästetyt tamponit, ja viimek- 
si ulkoisen sidoksen. 

13. "Jos tutkit miestä, jolla on nenän sivun ruhjevamma, sinun 
tulisi asettaa kätesi vamman kohdalle. Jos tunnet sormiesi alla cre- 
pitatiota (ritinää), samalla vamman puolella verenvuotoa sieraimes- 
ta ja korvasta, ja suun avaus on kivuliasta, eikä potilas puhu, sinun 
tulisi sanoa hänestä: Nenän sivun ruhjouma on vamma jota ei tule 
hoitaa.” Puolitajuttoman potilaan posken ihon läpi tunnettava riti- 
nä osoitti että kudoksissa oli ilmaa, eli vamma käsitti myös nenän si- 
vuontelot. Korvasta tuleva verenvuoto taas oli kiistaton merkki kal- 
lon pohjan murtumasta. Kyseessä oli siis selvästi hengenvaarallinen 
ja hoidettavaksi liian riskialtis tila. Näitä ei-hoidettavia oli yhteensä 
48 kuvatusta tutkimuksesta peräti 16. Tämä osoittaa, että lääkäril- 
lä oli selvästi oikeus kieltäytyä hoidosta, jota hän piti vaarallisena ja 
tulokseltaan liian epävarmana. Rankaisu-uhkaa ei siis pidä Ham- 

murabin laissakaan ymmärtää niin, että lääkärin kädet olisi kat- 
kaistu aina kun hänen potilaansa kuoli, vaan vain jos kuolema sel- 
västi oli toimenpiteen seuraus. 

Saksalainen tutkija Georg Ebers osti vuonna 1873 Luxorissa 
arkeologisten tavaroiden kauppiaalta 20 metriä pitkän papyrus- 
rullan, joka oli löytynyt Thebasta jo vuonna 1863 erään muu- 
mion jalkojen välistä. Toisen version mukaan sekin olisi löytynyt 
samasta haudasta kuin Papyrus Smith ja ollut alun perin Smithin 
hallussa, jolta sitten Ebers olisi ostanut sen. Tämä Leipzigin yli- 
opiston kirjastoon päätynyt, löytäjänsä mukaan nimetty Papyrus 
Ebers on melkoisella varmuudella 18. dynastian ajalta noin vuo- 
delta 1550 eKr. Se on laajin ja tärkein Egyptin lääketiedettä kä- 
sittelevä dokumentti, jonka 877 kohtaa täyttävät 110 sivua. Siinä 
puhutaan pääasiassa konservatiivisesta lääketieteestä ja oikeastaan 
aika vähän kirurgiasta, mutta mainitaan sentään esim. pehmyt- 
kudoskasvaimia hoidetun sekä veistä että polttorautaa käyttäen. 

Egyptistä tunnetaan myös kivikirjoitus erään korkean hovivir- 
kamiehen ja kirurgin välisestä keskustelusta leikkausta aloitettaes- 
sa. Lääkäri sanoo siinä: ”Tahdon tehdä sinulle vain hyvää”, mihin 
potilas vastaa: ”Se näyttää sujuvan erinomaisesti”! Tragikoomista 
asiassa on, että kirjoitus on tämän virkamiehen hautaholvin kal- 
lioseinässä! 


Haavat ja verenvuodot 


Sekä Mesopotamiassa että Egyptissä haavoja hoidettiin erilaisilla 
yrtti- ym. voiteilla ja -hauteilla. Egyptissä haavan reunat vedettiin 
yhteen liimasiteillä. Niiden pysyminen yhdessä vastakkain var- 
mistettiin joskus isojen muurahaisten alaleukojen pihdeillä, jotka 
kerran yhteen puristuttuaan pysyivät kiinni kun niiden päät oli 
katkaistu. Wheeler mainitsee vuonna 1960 tätä tapaa käytetyn 

varsin laajalti lämpimien maiden alueilla aina nykyaikaan asti. 
Periaate vastaa täysin nykyisiä haavahakasia. Sekä Papyrus Ebers, 
Sushruta että Hippokrates puhuvat myös palovammojen hoidos- 
ta, jonka kuitenkin katsottiin kuuluvan ihotauteihin. Kirurgiaa 
siitä tuli vasta 1800-luvulla vapaiden ihonsiirtojen keksinnön 
mukana. Viimemainittu puhuu tosin palovamman aiheuttamis- 
ta arpikuroumista käyttäen kreikankielistä termiä tetanos eli kaar- 
tuminen (kuten jousen kaari). Kohtalokkaasta käännösvirheestä 
johtuen tämän käsitettiin myöhemmin nykyaikaan asti väärin 
tarkoittavan tetanus- eli jäykkäkouristustautia. 

Balsamointiin kuuluvat ruumiinavaushaavat tiedämme egyp- 
tiläisten sulkeneen ompelemalla, koska jäljet ovat yhä nähtävissä 
muumioissa. Siksi on ymmärrettävää, että myös ensimmäiset to- 
disteet ”elävien” haavojen ompelusta (suturatio) ovat juuri sieltä. 
Papyrus Smithin kuvaamista seitsemästä haavasta neljä ommel- 
tiin. Myös Sushruta Intiassa puhuu ompelusta, mutta molemmat 
varoittavat käyttämästä sitä likaisissa ja repaleisissa ruhjehaavossa. 
Sulku ei myöskään saanut olla niin tiivis, etteivät eritteet päässeet 
vuotamaan vapaasti ulos. Haavojen ompelusta ei tunneta selvää 
mainintaa Mesopotamiasta, joskin joitakin epäsuoria ja tulkin- 
nan varaisia viitteitä siihen papyrus Smithiä myöhemmältä ajalta 
onkin olemassa. 

Haavatulehdus oli sekä tunnettu että pahoin pelätty, kuole- 
maankin johtava komplikaatio, ja vaikka sen syytä (bakteerit) 
ei tunnettu, sen oli havaittu jotenkin liittyvän likaan. Sushruta 
sanookin että kirurgilla pitää olla lyhyt parta, hoidetut kynnet 
ja puhtaat vaatteet jokaisessa leikkauksessa. Hän kiinnitti huo- 
miota myös instrumenttien puhtauteen. Vaikka samat huomiot 
tehtiin myöhemmin sekä Kreikassa että Roomassa, ne unohtui- 
vat pimeällä keskiajalla. Niinpä Suomen ehkä yhä kansainvälises- 
ti kuuluisin kirurgi, professori J. A. Estlander leikkasi Helsingin 

yliopiston ns. Vanhalla klinikalla vielä vuonna 1880 syrtuuttita- 
kissa (ransk. sur tout), joka oli vielä vuosisadan vaihteessa tallella 
1888 avatussa uudessa Kirurgisessa sairaalassa, ja niin veren sekä 
kudoseritteiden kyllästämä, että se seisoi itsestään seinää vasten 
nurkassa kuin tärkättynä. 

Papyrus Fbers kuvaa leikkausta hehkuvaksi kuumennetulla 
veitsellä, joka leikatessaan samalla polttaa pienet verenvuodot 
umpeen. Tässä on jo siis esitetty modernin diathermia- ja laserki- 
rurgian periaate. Samalla todetaan myös että ”jos vuotoa on pal- 
jon, sinun pitää polttaa se tulella”. Sushrutakin puhuu polttorau- 
dan kuumentamisesta punahehkuiseksi ennen käyttöä, ja Hip- 
pokrates puolestaan kertoo lääkärin työpaikasta nousevan aina 
savua (kun polttoraudat pidetään kuumina). Käsittely poltto- 
raudalla eli kauterisointi pysyikin pääasiallisimpana menetelmä- 
nä verenvuotojen tyrehdyttämiseksi läpi koko keskiajan, jolloin 
siihen lisättiin vielä haavaan kaadettu kiehuva öljy. Molemmat 
tappoivat myös bakteereja, joista tosin ei silloin vielä tiedetty mi- 
tään. Ne olivat siten Listerin vasta 1860-luvulla kehittämän an- 
tiseptiikan edelläkävijöitä, mutta tavattoman kivuliaita sekä ku- 
dostuhoa aiheuttavia hoitotapoja. 


Kreikassa kirurgia kehittyy erikoisalaksi 


Mesopotamiassa ja Egyptissä ei kirurgiaa käsitetty konservatiivi- 
sesta lääketieteestä mitenkään poikkeavaksi erilliseksi alaksi, eikä 
edes termiä "kirurgia" tunnettu. Edellisessä tosin leikkausveistä 
kutsuttiin parturin veitseksi, mikä kielii tietystä yhteydestä näi- 
den ammattikuntien välillä jo silloin. Sushrutakin piti kirurgiaa 
vain jakamattoman lääketieteen yhtenä haarana, ja sanoi että ”ne 
jotka tuntevat vain yhden tämän taiteen haaran, ovat kuin lin- 
tu, jolla on vain yksi siipi”. Hän oli myös sitä mieltä että ”kirur- 


112 


NYKYKIRURGIAN JUURET ANTIIKISSA 


gia on ensimmäinen ja suurin parantavien taiteiden joukossa”. 
Erikoistumista tosin oli tapahtunut, mutta toisenlaiselta pohjal- 
ta, sillä Herodotos kertoo Egyptissä olleen 400-luvulla e.Kr. lää- 
käreitä vilisemällä, ja kukin heistä oli yleensä vain yhden taudin 
parantaja. 

Helleenisen lääkärikoulukunnan perustajista merkittävimpä- 
nä pidetään vuoden 400 eKr. molemmin puolin elänyttä, Kos- 
saarella syntynyttä, usein myös lääketieteen isäksi kutsuttua Hip- 
pokratesta. Hänen varhaisen koulukuntansa tuotteiksi katsotaan 
noin 70 lääketieteellistä teosta, joiden muodostama kokonaisuus 
kulkee Corpus Hippocraticumin tai Collectio Hippocratican ni- 
mellä. Kreikkalaisen lääketieteen kehityksestä ja filosofiasta kir- 
joittaa Anto Leikola tässä samassa kirjassa. 

Kreikassa kirurgia alkoi kehittyä lääketieteen erikoisalaksi. 
Hippokrates ei ollut kirurgi, ja hänen nimellään tunnetussa kuu- 
luisassa lääkärinvalassa sanotaankin: ”En tule leikkaamaan veit- 
sellä, en edes rakkokivistä kärsiviä, —”. Että kyseessä oli erikois- 
tumistarpeen toteaminen, eikä vain moraalinen ongelma, käy 
ilmi jatkosta: "— vaan luovutan sen tehtävän niille, jotka sellaista 
tointa harjoittavat.” Heikki Solinin mukaan tämä kirurgiaa kos- 
keva lisäys tosin vielä puuttuu valan vanhimmasta versiosta, mikä 
vain vahvistaa käsitystä tänä aikana tapahtuneesta kehitykses- 
tä. Ero ei suinkaan aina käytännössä ollut niin jyrkkä kuin mitä 
tämä vala edellytti. Esim. myöhemmin mainittavat roomalainen 
Celsus ja alkujaan kreikkalainen mutta sittemmin roomalaistu- 
nut Galenos hallitsivat molempia sektoreita. 

Kos-saarella syntyi myös käsite ”kirurgia”, joka tulee sanois- 
ta kheir = käsi ja ergon = työ. Kyseessä on siis käsityö, ja kirur- 
gi (kheirurgos) on käsityöläinen. Sanana samaa juurta on myös 
kreikkalaisen mytologian Thessalian Pelionvuorella asunut ken- 
tauri Kheiron, lääkintätaidon ja kirurgian isä sekä Asklepioksen 

opettaja, joka kuoltuaan korotettiin taivaalle Jousimiehen tähdis- 
tóksi. 

Corpus Hippocraticumiin kuuluu kirjoituksia nykyisen kirur- 
giankin aloilta, mm. luunmurtumista, nivelten sijoiltaanmenois- 
ta ja haavan hoidosta. Alaleuan epästabiili murtuma immobilisoi- 
tiin kiinnittämällä luun puoliskot yhteen sitomalla kultalangalla 
murtumaviivan molemmin puolin sijaitsevat hampaat toisiinsa 
tukevasti, kuten usein nytkin. Tyypillinen ranteen värttinäluun 
murtuma pantiin paikoilleen ja lastoitettiin aivan kuin me sen 
tänäänkin teemme. Myös Hippokrateen metodi olkanivelen si- 
joiltaan menon korjaamiseksi on ollut käytössä aivan nykypäiviin 
asti. Jo siihen aikaan käytetyistä ns. standardilastoista hän sanoo, 
että "lasta joka sopii kaikille, ei sovi kenellekään”! Raajojen am- 
putaatioista hän ei puhu mitään. Aivojen, sydämen, pallean, ma- 
han, ohutsuolen, maksan ja virtsarakon tapaturmaisia vammoja 
hän pitää aina kuolemaan johtavina. 

Egyptiläisten käyttämien voiteiden sijasta Hippokrates suosit- 
teli haavojen pitämistä kuivina ja puhdistamista viinillä vain tar- 
vittaessa. Sushrutan lailla hänkin vaatii, että lääkärin tuli pitää 
kynnet trimmattuina sormenpäiden tasolle ja pestä kädet ennen 
haavan käsittelyä. Haavan ompelu mainitaan Corpus Hippocra- 
ticumissa vain kolme kertaa, aina kasvojen alueella (nenä ja sil- 
mäluomet). Yksi näistä (tapaus n:o 5) on rikkoutuneen ruukun 
tekemä viiltohaava, josta sanotaan: “Jos haavassa olisi ollut vä- 
hänkin ruhjoumia, olisin auttanut sitä tuottamaan märkää, joka 
sulattaa ruhjoutuneen kudoksen pois. Koska niitä ei ollut, voin 
saada haavan sulkeutumaan nopeasti ilman märkimistä.” Sitten 
seuraa tarkka kuvaus pronssineulalla ompelusta. Nyt tiedämme 
että tulehdusvaara on kasvojen alueella kudosten vilkkaan veren- 
kierron ansiosta selvästi paljon pienempi kuin muualla keholla. 

Juuri verenvuodon, shokin ja infektion takia sotavammojen 
kuolleisuus oli suuri. Fröhlich laski vuonna 1877 Homeroksen 
Ilias-eepoksessa keihään, miekan, nuolen ja lingon aiheuttamien 
147 taisteluvamman kuolleisuudeksi 78 %. Samasta syystä vielä 
1800-luvulla ennen antiseptiikan aikaa esim. reisiamputaatioiden 
kuolleisuus oli 70 %, käsivarsissakin 20 %. Tulokset eivät siis ol- 
leet kovin paljon parantuneet yli kahdessa tuhannessa vuodessa. 
Ns. suuren Pohjan sodan aikana, joka meillä tunnetaan Oolan- 
nin tai Krimin sotana, saksalainen Johann Heyfelder, Erlangenin 
yliopiston entinen kirurgian professori oli venäläisten sotilassai- 
raaloiden ylilääkärinä Helsingissä. Hänen vuonna 1855 Viaporin 
(Suomenlinna) pommituksessa haavoittuneille tekemistään kol- 
mestatoista alaraajan amputaatiosta yksitoista päättyi kuolemaan 
ja vain kaksi toipui. Kahdesta yläraaja-amputoidusta sentään toi- 
nen jäi henkiin. 

Tämän sodan lääkintähuollosta saatujen yleismaailmallises- 
ti huonojen kokemusten (vrt. Florence Nightingale Englannis- 
sa) pohjalta tsaari Aleksanteri II perusti Helsingin Keisarilliseen 
Aleksanterin yliopistoon sotakirurgian ylimääräisen kirurgian 
professuurin vuonna 1857, ja toivoi virkaan nimitettävältä ni- 
menomaan saksalaisen koulukunnan taustaa. Yhtenä ehdokkaa- 
na siihen pidettiin juuri yllämainittua Johann Heyfelderiä. Hän 
oli kuitenkin vanhan typistävän kirurgian (ks. sivu 135) edusta- 
ja, eikä sellaisena kovinkaan suosittu. Niin viran sai eräs uuden, 
rekonstruktiivisen suuntauksen edelläkävijöistä, jo aikaisemmin 
mainittu baltti Julius v. Szymanowski, joka tosin jo vuonna 1861 
siirtyi Kiovaan. Lyhyestä elinkaarestaan (1829—1868) huolimatta 
hänestä tuli maailmankuulu alallaan, todennäköisesti kansainvä- 
lisesti tunnetuin Suomessa koskaan toimineista kirurgeista. 

Kirurgia antiikin ajan Roomassa 


Etruskien lääkintätaitoon sisältyi oleellisena osana eläinten mak- 
sasta ennustaminen, mutta heidän mahdollisesta kirurgiastaan ei 
tiedetä oikeastaan mitään. Etruskiasta tunnetaan tosin jo erittäin 
hienoja useidenkin hampaiden siltaproteeseja. Niillä ei kuiten- 
kaan ilmeisesti ole ollut mitään tekemistä lääketieteen tai kirur- 
gian kanssa, vaan ne ovat vain todisteita heidän korkealle kehit- 
tyneistä hienomekaniikan ja kultasepän taidoistaan. Todennä- 
köisesti kirurgia oli alkeellista tai ei ainakaan likimainkaan jo sa- 
maan aikaan läheisessä Kreikassa vallinnutta tasoa. Tässä ilmei- 
sesti kreikkalaisten kauppa ja kansainvälisyys näyttivät ylivoimai- 
suutensa kulttuurin eri sektorien kehittäjinä. 

Santoni-Rugiun mukaan Roomankin kirurgia oli lähinnä ole- 
matonta ennen vuotta 146 eKr., jolloin Makedonian roomalais- 
legioonien päällikkö voitti kreikkalaiset ja tuhosi Korintin. Täl- 
löin sekä politiikan että kulttuurin painopiste alkoi siirtyä Atee- 
nasta Roomaan, jonka kasvu ja rikastuminen vetivät puoleensa 
kaikkien ammattikuntien huippuja, niin myös lääkäreitä. Alku- 
riltaan kreikkalaisia, usein orjia tai vapautettuja, ja näin Rooma 
omi Kreikasta kaikki Hippokrateen perinteet. Julius Caesarin 
mainitaan antaneen kaikille Roomassa työskenteleville vapaille 
lääkäreille kansalaisoikeudet lailla vuonna 46 e.Kr. Tasavallan lo- 
pulla (n. 150—100 e.Kr.) Roomassa lienee ollut vain yksi kirurgi. 
Väitöskirjassaan vuonna 1987 Korpela kertoi siellä olleen 100- 
luvulla jKr. neljänlaisia erikoislääkäreitä, joista yksi oli medicus 
vulnerum eli medicus chirurgicus — haavalääkäri eli kirurgi. Hei- 
dän sosiaalista asemaansa valottaa Heikki Solin omassa luvussaan 
tässä kirjassa. 

Tunnetuin varhainen roomalainen lääkäri ja kirurgi oli Aulus 
Cornelius Celsus, joka eli vuodesta 25 eKr. vuoteen 50 jKr. Jot- 
kut ovat tosin epäilleet, oliko hän lääkäri lainkaan, mitä nyt kui- 
tenkin pidetään yleisesti varmana. Hän näet kirjoitti varsin laa- 
jasti eri aloilta, lääketieteestä mm. 8-osaisen teoksen "De Medici- 
na”, jonka 7. osa oli omistettu kokonaan kirurgialle. Juuri kirur- 
giaa koskevia kirjoituksia pidetään laadullisesti hänen parhaimpi- 
naan, ja niiden syvällistä asiantuntemusta on vaikea selittää, jos 
oletetaan ettei hän olisi ollut kirurgi. Hänen määritelmänsä ki- 
rurgiasta lääketieteen osana, joka "parantaa käsillä, ja vaikka se ei 
sulje pois lääkkeitä ja ohjattuja dieettejä, se tekee suurimman osan 
käsin”, pitää yhä paikkansa. Hänen mukaansa ”konservatiivises- 
sa lääketieteessä voi aina epäillä, oliko paraneminen todella hoi- 
don, hyvän kunnon tai vain onnen ansiota, kun taas kirurgiassa 
se aina johtui selvästi pääasiassa toimenpiteestä, jota tosin voitiin 
muilla tavoin auttaa.” Vaikkei tämä hänen väittämänsä ensim- 
mäiseltä osaltaan enää tänään pidäkään paikkaansa, voi siihen sen 
ajan lääkinnällisen tason tuntien yhtyä täysin vilpittömästi. Hàn 
esitti myös tiettyjä vaatimuksia hyvälle kirurgille, jonka piti olla 
nuorekas, hyvän terveyden ja näkökyvyn omaava, empaattinen, 
säälivä ja osaaottava, mutta hän ei silti saanut antaa potilaan ki- 
vunhuutojen vähääkään vaikuttaa työhönsä tai sen rytmiin. 

Pienissä verenvuodoissa Celsus kehoitti painamaan vuotokoh- 
taa etikkaan kostutetulla sienellä. Runsaan haavaverenvuodon ty- 
rehdytykseen hän suositteli ensimmäisenä vuotavien laskimoiden 
sitomista ”kahdesta kohdasta”, eli katkenneen suonen molemmat 
päät tuli sitoa. Hän kehitti tätä varten erityisen instrumentin, 
joka jo muistutti paljon nyt samassa tarkoituksessa käyttämiäm- 
me, 1800-luvulla kehitettyjä suonenpuristimia (Pean, Crile jne). 
Jostain syystä metodi ei kuitenkaan vielä jäänyt rutiinikäyttöön 
hänen jälkeensä, vaan unohtui täysin Rooman rappion myötä. 

Jos vuotavan suonen päätä ei saatu sidotuksi, han käytti koko sen 
kudoskohdan ympäri isolla neulalla vietyä lankaa ns. massaliga- 
tuurana, joka sidottiin kireäksi solmuksi. 

Tulehduksiin alettiin kiinnittää entistä enemmän huomiota, ja 
Celsuksen ajalta lieneekin peräisin jokaisen lääketieteen opiske- 
lijan yhä oppima latinankielinen tulehdusten oireisto Rubor, tu- 
mor, calor, dolor, eli punotus, turvotus, lämpö ja kipu. Koe-eläi- 
millä Celsus totesi selkäytimen katkaisun johtavan takaraajojen 
halvaukseen (paraplegia). Hän löysi myös kahdestatoista pään ns. 
kraniaalihermosta jo yksitoista. 

Haavoja Celsus ompeli jo kasvojen ulkopuolellakin, mutta 
varoitti toisaalta suturoinnin liian kritiikittömästä soveltamises- 
ta. Naisten hiukset olivat hänen hienoin ompelulankansa. Om- 
mel-aineista puhutaan koko antiikin aikana kovin vähän, mutta 
joitakin mainintoja löytyy sekä silkistä että puuvillasta, ja myös 
eläinten jänteistä. Kuriositeettina kerrottakoon, että vielä 1970- 
luvulla Itäblokin maissa hienoimpana lankana oli yleisesti hevo- 
sen häntäjouhi, kun länsimaissa oli jo 1960-luvun alusta lähtien 
käytetty yksisäikeistä nylonlankaa (6—0) yhdistettynä atraumaat- 
tiseen, kiinteään neulaan. 

Celsusta nuorempi Klaudios Galenos (131—201) alkoi lääke- 
tieteen opintonsa arkkitehti-isänsä kannustamana 17-vuotiaa- 
na, ensin Vähässä Aasiassa Pergamonin tunnetussa Asklepiok- 
sen kulttikeskuksessa ja sitten Smyrnassa (nyk. Izmir). Kirurgi- 
sen käytännön perusoppinsa hän sai, kun hän palattuaan takai- 
sin Pergamoniin toimi siellä gladiaattorien lääkärinä. Sen jälkeen 
hän sekä opiskeli että harjoitti praktiikkaa silloisessa hellenistisen 
kulttuurin keskuksessa Aleksandriassa, joka oli Hippokrateen lää- 
kärikoulukunnan suora jatkos ja aikansa keskuspaikka. 33-vuo- 
tiaana hän siirtyi Roomaan, jossa vaikutti mm. kolmen keisarin 
lääkärinä, pisimpään Marcus Aureliuksen aikana. Galenos kir- 

joitti yhteensä noin 126 lääketieteellistä julkaisua, joista tosin 
vain 86 on säilynyt kokonaisina meidän aikaamme. Vasta hän 
osoitti, että valtimoissakin oli verta eikä ilmaa (pneuma), kuten 
aikaisemmin oli oletettu. Celsuskin puhui vielä vain laskimoista 
ja niiden vuodoista, eikä mitään valtimoista. 

Alkuaikoina Galenoskin kannatti haavan ompelua huolellisen 
puhdistuksen jälkeen, eli paranemista ensi aikeella (per primam 
intentionem). Ilmeisesti kokemiensa liian yleisten tulehdusten ta- 
kia hän myöhemmin luopui siitä ja alkoi hoitaa haavoja voiteilla 
ja märkimistä edistämällä, mikä johti vasta vähitellen kasvamalla 
tapahtuvaan umpeutumiseen, eli paranemiseen per secundam in- 
tentionem. Hänen ajaltaan on peräisin antibioottien keksintöön 
asti 1930-luvulla tärkeänä pidetty, märkimistä arvostava fraasi 
”pus bonum et laudabile" (hyvä ja ylistettävä märkä). 

Ajan myötä Galenoksen auktoriteetti vain kasvoi kasvamis- 
taan. Hän sai ympärilleen sädekehän, jota aivan näinä päivinä on 
pyritty taas uudelleen elvyttämään antamalla hänelle varsin ky- 
seenalaista kunniaa eri leikkauksista, kuten esimerkiksi kallon po- 
rauksista. Vaikka hänen ansionsa täysin kiistattomasti olivat suu- 
ret, läpi koko keskiajan jatkunut kritiikitön usko hänen teorioi- 
hinsa jarrutti de facto kirurgian kehitystä pahasti. Kun sekä Hip- 
pokrateen että Celsuksen oppien perustana oli intensiivinen huo- 
miointi, ennakkoluuloton tosiasioiden omaksuminen ja ehdoton 
rehellisyys, Galenos pyrki toisinaan mukauttamaan faktat omiin 
teorioihinsa, jotka eivät sitten aina pitäneetkään paikkaansa. Hän 
oli kovin itsevarma, eikä koskaan raportoinut epäonnistumisia, 
ja oli kaiken lisäksi epäkollegiaalinenkin muille aikalaiskollegoil- 
leen. Whipple sanoikin vuonna 1963, että ”hänen auktoriteettin- 
sa epäileminen oli anateema kaikille muille kuin joillekin riippu- 
mattomille ja rohkeille yksilöille.” Tämä oli eräänä ratkaisevista 
tekijöistä jäädyttämässä kirurgian kehitystä käytännössä jo antii- 

kin aikana saavutetulle tasolle läpi keskiajan. Monessa suhteessa 
tapahtui jopa selvää taantumista tästäkin. 


Esimerkkejä käytännön kirurgiasta 


Tässä ei kaikkien suoritettujen leikkausten luettelointi jo pelkäs- 
tään tilan vuoksi ole mahdollista eikä mielekästäkään, mutta mai- 
nittakoon vain esimerkkeinä muutamia. Hippokrateen valassa jo 
kävi ilmi virtsarakon kivien poisto. Sushruta kuvasi yksityiskoh- 
taisesti näiden leikkaustekniikan. Vasemman käden toinen ja kol- 
mas sormi vietiin peräsuoleen, ja niiden avulla tunnusteltiin kivi 
rakon pohjalla. Se painettiin sormien välissä tiukasti välilihaan 
(perineum) päin. Sen ihoon tehtiin viilto ja tunkeuduttiin pe- 
räsuolen ja virtsaputken välistä kiveen, joka vedettiin sitten ulos 
pihdeillä. Jopa munuaisaltaiden kivimuodostumia yritettiin pois- 
taa antiikin aikana tunkeutumalla kylkiviillosta suoraan munuai- 
seen. Ensimmäisellä vuosisadalla Ammonius teki osittaisen etu- 
rauhasen poistonkin välilihan kautta. Vasta 1500-luvulla Parén 
oppilas Pierre Franco Lausannessa poisti eturauhasen vatsan peit- 
teiden kautta eli suprapubisesti. Vielä 1850-luvun jälkeen kirur- 
gian käsikirjat pohtivat, kumpi tie olisi parempi — molemmissa 
kuolleisuus oli n. 40 %:n luokkaa. 

Peräpukamat, proosallinen ja kivulias, muttei hengenvaaralli- 
nen tauti, on aina vaivannut pystyssä kävelevää ihmistä. Jo Sush- 
ruta ja Hippokrates hoitivat niitä kirurgisesti, eli murskasivat ja 
kauterisoivat ne. Celsus sitoi pallukat tyvestään langalla ja poisti 
ne, mutta varoitti samalla liian radikaalista poistosta. Hänen hoi- 
toperiaatteensa pätevät yhä tänään. Sen sijaan he kaikki Galenos- 
ta myöden pitivät pukamien verenvuotoa vain hyödyllisenä "suo- 
neniskuna”. Myös peräaukon seudun avanteet tunnettiin ja hoi- 
dettiin avaamalla ja kanavoimalla ne kuten nytkin. 

Alaraajojen laskimolaajentumat eli suonikohjut Celsus hoi- 
ti poistamalla ne tai kauterisoimalla polttoraudalla. Tyran hàn 
korjasi sitomalla neulalla kudoksissa viedyn langan tiukkaan sol- 
muun sen kaulan ympäri. Vatsan peitteet läpäisevässä vammas- 
sa hän sulki suolihaavankin ompelemalla, vaikka ennuste näissä 
yleensä olikin huono. Korvien ja huulien deformiteetit hän re- 
konstruoi ympäristön yksinkertaisilla kudoskielekkeillä. 

Keisari Hadrianuksen aikana noin vuonna 120 Antyllus hoiti ve- 
risuonien pullistumia eli aneurysmia sitomalla suonet niiden mo- 
lemmin puolin, ja teki myös henkitorven avauksen eli tracheosto- 
mian, leikkasi rintasyöpiä jne. Jo Sushruta puhuu raaja-amputaati- 
oista, ja sormiamputaation lähes yhä pätevän tekniikan kuvasi He- 
liodorus ensimmäisen vuosisadan lopulla. Tässä yhteydessä ei tule 
unohtaa myöskään heprealaisten jo ammoisista ajoista tekemää 
ympärileikkausta, eikä nuorukaisten kastroimista Kiinassa keisarin 
haaremista vastaaviksi eunukeiksi. Kuohinta mainitaan myös As- 
syrian laissa rankaisukeinona. 


Instrumentit 


Egyptiläisten temppelien seinillä on kuvattu kirurgisia instru- 
mentteja, joita Sushruta Intiassa luettelee jo 121 erilaista, sahois- 
ta, taltoista, pihdeistä, neuloista, sondeista ja ruiskuista katetrei- 
hin. Hän myös sanoo että lääkärin veitsen on oltava niin terävä, 
että sillä voi halkaista hiuksen pituussuunnassa — selvä liioittelu, 
mihin nykyisinkin pystytään vain mikrokirurgisella tekniikalla. 
Kreikassa instrumentteja kehiteltiin edelleen, ja Rooman suu- 
ruuden aikana ne olivat jo varsin pitkälle kehittyneet ja hienostu- 
neet, osittain miltei jopa nykytasoa vastaavat. Vuonna 79 jKr. tu- 
houtuneen Pompejin kaivauksissa löydettiin 20.4.1771 parhaal- 
la kauppapaikalla torin laidalla sijainneesta ns. ”kirurgin talosta” 

niin runsaasti kirurgisia instrumentteja, että talon on jopa arveltu 
olleenkin liiketalo, eli antiikin ajan ”Instrumentarium”, eikä ki- 
rurgin asunto ja vastaanotto. Sen puolesta puhuvat mm. talon si- 
jainti, rakenne, koko ja ikä. Nyt instrumentit ovat nähtävissä Na- 


polin arkeologisessa kansallismuseossa (kuvat 4 a-b). 





Kuvat 4a ja 4b. Pompejista ns. ”kirurgin talosta” löydettiin suuri määrä 
kirurgisia instrumentteja ensimmäiseltä vuosisadalta, mm. nämä koristellut 
pihdit sekä automaattinen, ruuvimekanismilla laajeneva haavanlevitin, jota 

voitiin käyttää myös esim. peräsuolen tai emättimen laajennukseen. Ku- 
vat 4-6 on julkaistu Aesculap AG & Co:n (Tuttlingen) ystävällisellä luvalla 
(ks. kirjallisuusluettelo: Döderlein). 


Kuva 4c. 

Bingenin kirurgi oli ilmei- 
sesti Aleksandrian yliopis- 
ton kasvatti, koska haudas- 
sa oli myös pieni virtahe- 
po, selässään kruunupäinen 
kobra, Aleksandrian ylpeä 
symboli. 








Bingenistä Mainzin läheltä Saksassa on löydetty erään Rooman 
legioonalaiskirurgin noin 100 vuotta myöhempi hauta, johon on 
syystä tai toisesta laskettu myös hänen koko instrumenttikokoel- 
mansa. Pronssiset instrumentit ovat säilyneet yllättävän hyvin, 
mutta erityistä kovuutta vaativat rautaiset kuten taltat, ovat ruos- 
tuneet pahoin, ja niiden puiset kahvat luonnollisesti täysin la- 
honneet pois. Han näyttää olleen Aleksandrian ja siis Hippokra- 
teen koulukunnan kasvatti, koska haudassa oli myós pieni virta- 
hepo (saks. Nilpferd eli Niilin hevonen), selässään kruunupäinen 
käärme, Aleksandrian ylpeä symboli (kuva 4c). 


Kuva 5a. Bingenin 
lóydón rautaisia talc- 
toja, jotka ovat pa- 
hoin ruostuneet ja 
niiden puiset kahvat 
kokonaan lahonneet 
pois. Huomaa alim- 
man taltan varren 
ohjainsiiveke, joka 
mahdollisti syval- 

la kudoksissa naky- 
mättömissä olevan 
taltan terän asennon 
ja kulman määri- 


tyksen. 

Sekä antiikin aikaisten instrumenttien että koko kirurgian tasos- 
ta puhuu ehkä parhaiten se seikka, että niiden käyttötarkoitus on 
vielä tänään lähes poikkeuksetta asiantuntijoille ilmiselvä jo heti 
ensi silmäyksellä. 


Leikkauskipu ja sen lievitys 


Mitään leikkauskivun riittävän luotettavasti ja täydellisesti pois- 
tavaa anestesiamenetelmää ei ollut yleisesti tiedossa. Jonkinlainen 
”puudutus” saatiin sisäisillä lääkkeillä, kuten oopiumilla tai vii- 
nillä, jotka tunnettiin sekä Egyptissä että Mesopotamiassa. Ai- 
nakin jälkimmäisessä käytettiin myös hamppua (Cannabis indica 
tai sativa) kivun lievitykseen. Viinien väkevöittäminen tislaamal- 
la opittiin Ahlströmin mukaan vasta 700-luvulla. Gaius Plinius 
vanhempi, joka kuoli Pompejin vuonna 79 tuhonneessa Vesuvi- 
uksen purkauksessa, kertoo Egyptissä tällöin käytetyn memphi- 
teskivestä jauhettua pulveria yhdessä etikan kanssa paikallispuu- 
dutteena, jonka myös samanaikainen lääkäri-farmakologi Dios- 
korides mainitsi edellisestä täysin riippumattomana. Se aiheutti 
niin voimakkaan turvotuksen, ettei leikkauskipu enää tuntunut 
kunnolla. Vaikutusmekanismiksi on arvailtu etikkahapon karbo- 
naateista vapauttamaa hiilidioksidia. Myös erilaisia oopiumia, at- 
ropiinia ja skopolamiinia sisältäviä rohdoksia tunnettiin antiikin 
aikana (katso myös Erik Klingen kirjoitusta toisaalla tässä kirjas- 
sa) ja myös myöhemmin mm. Italiassa. Dioskorides puhuu tiet- 
tävästi ensimmäisenä mandragoraviinistä kirurgisena anestesiana. 
Kirurginakin varsin tunnettu Cervian piispa Theodorico Borgog- 
noni käytti 1200-luvulla ”spongia soporiferan” nimellä tunnettua 
kuivattua pulveriseosta, joka koostui oopiumista, myrkkykatkos- 
ta (Conium maculatum), silkkiäismarjamehusta, villikaalista (Hy- 
oscyamus niger), mandrakesta (Mandragora officinalis), salaatista ja 

muratista. Sita käytettiin sekä paikallisesti mm. palovammoissa, 
että kostutettuna, leikkauksen alkaessa sisään hengitettynä höyry- 
nä. Laajempaa käyttöä yleisanestesiamenetelmänä ei mikään näis- 
tä kuitenkaan saanut, koska tähän tarkoitukseen vaadittavia lää- 
keainepitoisuuksia ei vielä osattu standardisoida, joten ne helpos- 
ti nousivat hallitsemattoman korkeiksi, jopa hengenvaarallisiksi. 
Jonkinasteinen lyhytkestoinen paikallispuudutus saatiin aikaan 
kun leikkausalue jäähdytettiin esim. jääsohjolla. 

Antiikin ajalta tunnetaan piirroksia, joissa ilmeisen tarkoituk- 
sellisesti pyritään vähättelemään tosiasiassa hirvittävää leikkaus- 
kipua. Nyt Napolin arkeologisessa kansallismuseossa säilytettä- 
vä Pompejista löytynyt fresko esittää Vergiliuksen (70-19 eKr.) 
Rooman Aeneis-kansalliseepoksessaan kuvaamaa tapahtumaa, 
jossa lääkäri Japix yrittää turhaan poistaa Troijan puolustajan, 
Aeneaksen reiteen uponnutta nuolen kärkeä. Äiti Afrodite (Ve- 
nus Roomassa) on juuri tulossa apuun ja tuo Ida-vuorelta kerää- 
mistään yrteistä valmistamaansa (maagista) pastaa helpottamaan 
toimenpidettä. Vergiliuksen mukaan nuolenkärki tulikin sitten 
helposti ulos. Kuvassa potilas Aeneas seisoo nojaten toisella kädel- 
lään keihääseensä, ja toisella ikään kuin lohduttaa vieressään sei- 
sovaa itkevää poikaa, samalla kun polvillaan oleva kirurgi Japix 
käsittelee hänen haavaansa (kuva 6). Eräässä kiinalaisessa kuvassa 
potilas taas pelaa shakkia kirurgin tehdessä leikkaustaan. 

Kuva 5b. 
Bingenistä Mainzin 
läheltä Saksasta löy- 
tyi toiselta vuosisa- 
dalta peräisin ole- 
vasta roomalaisen 
legioonalaiskirur- 
gin haudasta koko 
hänen instrument- 
tikokoelmansa. 
Huomaa liikkuval- 
le sotakirurgille so- 
pivat lukuisat tilaa 
ja painoa säästävät 
ns. kaksoisinstru- 
mentit. 


Kuva 6. 

Pompejin kaivauk- 
sissa löydetty fres- 
ko kuvaa kirurgia 
etsimässä soturin 
reiteen uponnutta 
nuolenkärkeä. Po- 
tilas seisoo ja kirur- 
gi on polvillaan, eli 
kuva pyrkii selvästi 
vähättelemään toi- 
menpiteeseen var- 
masti liittynyttä ki- 
pua. 

Tyrväällä vuonna 1724 syntynyt, tuotteliain arkkiveisurunoi- 
lijamme Tuomas Ragwaldinpoika kirjoitti oman synnynnäisen 
huulihalkionsa leikkauksesta vuonna 1763 hyvin realistisen ja elä- 
vän kuvauksen. Periaatteessa sama leikkaus oli Kiinassa tehty jo 
vuonna 390, mutta Suomessa tämä oli potilaan runon ansiosta 
ensimmäinen varmuudella tunnettu tapaus. 


Huhtikuusa päiwäisell Cuudel toista kymmenel 
Tuli luonnon läkäri Parandaman wirheni. 


Pani edes istuimen, Johon istuin mielellän: 
Tarttui sormill casvoini, Wijlsi weitzell huuleni. 


Cohta silmän umbehen, Käteni sormen yhtehen 
Lujast kijni pusersin, sydämen pääll likistin. 


Tunsin kivun surkian, Ahdistuxen angaran; 
Että lihan wärisi, Caicki paicat wapisi. 


Mutta sisäisesti Jesuxeni vahvisti, 
Ettei äänen ollengan, Cuulun yhtä sanaacan. 


Waicka weren cuohusta, Joca juoxi suonista, 
Täydyin rascast puhalda Täsä weri-saunasa. 


Sillä paitan, poweni, Liki caicki paickani, 
Cuumald wereld täytettin, Joca alasculki sijn. 

Catz 'cuing Herran woima suur Mua ylläpiti juur, 
Ettei pääni pyörtynyt, Sydämeni heitynyt, 


Cosca näjn edesän, Cuinga weri sylisän 


Hyllyi, hyydyi, seisahti, Oli cauhistuxexi. 


Tällaista oli leikkauskipu todellisuudessa, eikä tässä tapahtu- 
nut oikeastaan mitään oleellista muutosta niiden yli 4000 vuo- 
den aikana, jotka kuluivat Papyrus Smithin Egyptistä vuosiin 
1842-1846, jolloin Yhdysvalloissa keksittiin yleisnukutus. Suo- 
messa yleisnukutus otettiin käyttöön jo vuonna 1847. Ns. Van- 
hassa klinikassa toimi Kliininen instituutti vuodet 1833—1888, 
jolloin siellä oli myös kirurgiaa, ja viimeksi vuoteen 1992 HYKS 
Ihotautien klinikka. Ainakin vielä tällöin siellä oli nähtävissä kak- 
si pylvästä ja niitä kiertävät rautavanteet lenkkeineen (shakkelit), 
joihin potilaan kädet sidottiin leikkausta varten ennen anestesia- 
aikaa. 


Rooman ja kirurgian rappio 


Rooman valtakunnan rappion myötä myös kirurgiassa tapahtui 
selvä taantuma. Kristinusko suhtautui lääketieteeseen ja kirur- 
giaan alunperin myönteisesti. Jeesuksen on sanottu käyttäneen 
enemmän aikaa parantamiseen kuin saarnaamiseen, ja myös apos- 
toli Luukas oli lääkäri, todennäköisesti Aleksandrian kasvatti. 
Vähitellen kuitenkin ihmisen hengellisen puolen (yli)korostus 
yhdessä sekä konservatiivisen lääketieteen että kirurgian vaati- 
mattoman tulostason kanssa alkoivat muuttaa tilannetta. Katoli- 
sen kirkon vallan kasvu vaikutti samaan suuntaan. 

Viimeinen kuuluisuutta saavuttanut bysanttilainen kirkon- 


mies-kirurgi oli Paulus Aeginealainen (625-690 jKr.), Aleksand- 

riassa opiskellut hänkin. Kirjoituksissaan hän pyrki esittämään 
yhteenvedon koko kreikkalais-roomalaisen kirurgian saavutuksis- 
ta. Itse hän mm. poisti nielurisoja ja rintarauhasia, paransi van- 
hempien auktorien nivustyrien ja peräpukamien leikkausteknii- 
koita, sekä joidenkin tietojen mukaan jopa puhkaisi tärykalvo- 
jakin. 

Ensimmäiset yliopistot, Bolognassa vuodesta 1088, Pariisissa 
1110, Montpelliers'ssä 1181, Padovassa 1222 ja Napolissa 1240, 
olivat kaikki kirkollisia laitoksia, ja niissä lääkäreiksi opiskelevat 
papiston jäseniä. Paavi Honerius II määräsi vuonna 1215, ettei 
”papisto saanut tehdä suoneniskuja eikä mitään kirurgisia leikka- 
uksia, eikä edes seurata niitä, eikä kukaan diakoni, subdiakoni tai 
pappi saanut harjoittaa minkäänlaista kirurgiaa”. Tätä määräystä 
vahvistaakseen Bonifacius VI 1200-luvun lopulla ja Avignonin 
Clement V 1300-luvun alussa erottivat kirurgian muodollisesti- 
kin lääketieteestä. Syntyi näkemys " Ecclesia abhorret a sanguine" — 
kirkko kammoaa verta! Vuonna 1210 perustetussa Pariisin Ecole 
de St Cómessa oli vielä kaksi opetuslinjaa; ”pitkän kaavun” ki- 
rurgeina tunnetut papiston edustajat, sekä ”lyhyen kaavun” maal- 
likkokirurgit. Samanaikaisesti Pariisin yliopisto sen sijaan jo kiel- 
täytyi ottamasta oppilaakseen ketään, joka ei vannonut luopu- 
neensa kirurgiasta. Kirkon kielteinen asenne ruumiinavauksiin ja 
kudosdissektioihin johti myös kirurgisen käytännön anatomian 
tuntemuksen heikkenemiseen. Thompson sanoi jo vuonna 1814, 
että ”kirurgian harjoitus oli vaipunut niin alas, että olennainen 
osa siitä, haavahoito, jätettiin yleisesti naisille ja tietämättömille 
puoskareille”. Kirurgia vaipui syvään alennustilaan. 

Kirkon suhtautumisesta kirurgiaan kerrottakoon vain pieni esi- 
merkki: intialaisen nenärekonstruktion Eurooppaan vasta 1400- 
luvulla tuonut sisilialainen Brancan kirurgisuku kehitti ns. italia- 
laisen metodin, jossa nenä rakennettiin otsakielekkeen sijasta ol- 

kavarsikielekkeellä. Vuonna 1597 Gaspare Tagliacozzi Bolognas- 
ta popularisoi metodin ensimmäisessä rekonstruktiivisen kirurgi- 
an käsikirjassaan. Han sai toimia yksinomaan vaikutusvaltaisten 
maallisten tukijoidensa ansiosta, mutta kuoltuaan kirkko kaivoi 
hänen ruumiinsa ylös siunatusta maasta ja siirsi yhä tuntemat- 
tomaan paikkaan, koska hän oli rohjennut ryhtyä korjaamaan 
”Luojan töitä”. 

Vielä niin myöhään kuin 1750-luvulla Turun tuomiokapituli 
kiinnitti kahdessa paimenkirjeessään papiston huomiota tiukassa 
istuvaan, tosin jo nyt itse vääränä pitämäänsä käsitykseen, ettei 
synnynnäisten epämuodostumien hoito ollut suotavaa juuri tästä 
syystä. Tuomas Ragwaldinpoikakin kirjoitti empineensä pitkään 
ennen kuin vihdoin ehtoollisella käytyään uskaltautui leikkauk- 
seen: 


Sillä tämä ajatus, Oli cowa rasitus, 

Etten sitä kipua Woinut ulosseisoa. 

Wielä oli mielesän, Nijncuin tätä tehdesän 

Herran mieldä rickoisin, Cosc' mun andoi syndy nijn. 


Kirurgian hidas elpyminen 


Rooman valtakunnan rappeuduttua kirurgit olivat yleensä oppi- 
mattomia (luostarien) partureita aina renessanssiajan loppupuo- 
lelle asti 1400-luvulla. Vähitellen jotkut ylioppilaat alkoivat vas- 
tustaa kirkon ylivaltaa, ensin Italiassa ja sitten muuallakin. He ei- 
vät noudattaneeet selibaattia, ja lääkäreinä harjoittivat kirurgiaa- 
kin. Näin yliopistoihin alettiin pikkuhiljaa ottaa oppilaiksi myös 
maallikkoja, joista kehittyi akateemisia kirurgeja. Thompsonin 
mukaan nimenomaan Italian lääkäreitä olikin pidettävä kirurgi- 
an elvyttäjinä Euroopassa. 

Elpymistä edesauttoivat toki monet muutkin tekijat. Sellaisia 
olivat arabikirurgit, jotka olivat keskiajan kristittyjä kollegoitaan 
paremmin säilyttäneet antiikin taidot ja siirsivät ne sitten takaisin 
länsimaihin. Tunnetuimmat heistä olivat osittain samaan aikaan 
eläneet, Cordobassa syntynyt Albucasis, alkuperäiseltä nimeltään 
Abu Qasim Halaf ibn "Abbas az-Zahrawi (936-1013), sekä Tur- 
kestanissa syntynyt ja Bukharassa opiskellut Avicenna, alkujaan 
Ali ibn Sinu (980-1036). Viime mainitun osakseen saamaa ar- 
vostusta kuvaa hyvin, että vielä vuonna 1528 Lyonissa latinaksi 
ilmestyneen Galenoksen teosten uuden painoksen kansilehdellä 
hänen kuvansa molemmin puolin ovat sekä Hippokrateen että 
Avicennan hahmot ja nimet (kuva 7). 

Kuva 7. 
Galenoksen teosten 
Lyonissa vuonna 
1528 ilmestyneen 
uusintapainoksen 
kansilehdellä hänen 
rinnallaan ovat sekä 
Hippokrates että 


Avicenna. 

Kolmas kirurgiaa elvyttävä tekijä oli kiltojen eli ammattiyhdistys- 
ten synty tietyn ammattitaidon takaamiseksi. Vuonna 1140 Sisi- 
liassa annettu edikti määräsi, että kaikkien kirurgiaa harjoittavien 
piti suorittaa Salernon koulukunnan mestarien tutkinto. Englan- 
nissa vuonna 1308 perustetusta parturikillasta kehittyi vähitel- 
len ja monien vaiheiden kautta vuonna 1800 the Royal College 
of Surgeons, Kuninkaallinen kirurgiseura. Siellä kirurgien titte- 
linä on yhä ”mister”, kun muut lääkärit ovat ”doctor”. Ruotsin 
parturikilta perustettiin Juhana III:n aikana vuonna 1571, ja jo 
vuonna 1655 siitä tuli ”Kirurgisk Societet”, Kirurgiseura. Suo- 
men kirurgiyhdistyksen syntysanat lausui kuuluisa sotakirurgim- 
me Richard Faltin vasta vuonna 1925. 

Neljäs edistävä tekijä oli taas kerran sotataidon kehitys sen jäl- 
keen, kun ruutia oli ensi kertaa käytetty tykeissä Crécyn, taiste- 
lussa vuonna 1346. Ampumavammat olivat aivan uusi ja entisiä 
paljon vakavampi haavan muoto, joka vaati kirurgiltakin uusia 
taitoja. Ammuksen mukana haavaan joutui helposti vierasta ai- 
nesta, kuten vaatteiden riekaleita ja ruudin jäänteitä, mikä lisäsi 
tulehdusvaaraa entisestään. Ampumavammojen suuren tulehdus- 
taipumuksen oletettiinkin kauan johtuvan ruudin aiheuttamasta 
myrkytystilasta. Tarvittiin sotakirurgeja. Heistä viimeisenä antii- 
kin ajan ja nykykirurgian välisenä lenkkinä ja samalla ehkä tär- 
keimpänä kirurgian kehittäjistä oli hugenottiperheessä Lavalis- 
sa Mayennen lähellä Ranskassa syntynyt Ambroise Paré (1510— 
1590). Hänellä ei ollut mitään yliopistokoulutusta, ja välskärin 
oppinsa hän sai Pariisin Hotel de Dieun yleisessä sairaalassa. Hän 
ei edes ymmärtänyt kreikkaa eikä latinaa, ja hänen opettajien- 
sa kerrotaan kääntäneen hänelle antiikin auktorien kirjoitukset. 
Itse hän kirjoitti kansankielellä, mikä hidasti hänen oppiensa ja 
arvostuksensa leviämistä lääkärien edustamiin yliopistopiireihin. 

Sotakirurgina hän tuli kuitenkin varsin kuuluisaksi ja palveli yh- 
teensä neljää perättäistä Ranskan kuningasta. 

Vasta Paré teki lopun polttoraudan ja kuuman öljyn käytöstä 
ja sai suonien sidonnan rutiinimenetelmäksi. Tästä hän kirjoitti: 
”Kehotan nuoria kirurgeja luopumaan moisesta julmuudesta ja 
epäinhimillisyydestä ja kernaammin seuraamaan menettelytapaa, 
jonka Jumala on sallinut minun löytää, ilman että olisin nähnyt, 
kuullut tai lukenut siitä mitään, Galenosta lukuunottamatta, 
joka viidennessä Methodes-teoksensa kirjassa sanoo, että runsaan 
verenvuodon tyrehdyttämiseksi suonet on sidottava suunnassa 
niiden juuria kohti, jotka ovat maksa ja sydän.” Sen ansiosta jo 
antiikin aikana opitut mutta yhä edelleen suhteellisen harvinaisi- 
na pysyneet amputoinnit yleistyivät ja muodostivat nyt huomat- 
tavan osan kirurgisista toimenpiteistä. Osittain jo tältä ajalta, jol- 
loin ns. typistävät toimenpiteet olivat tavallisia, juontaakin juu- 
rensa määritelmä, jonka mukaan kirurgia on sitä että parillisista 
elimistä poistetaan toinen ja parittomista puolet. 


Kehitys Suomessa 


Kuten jo mainittiin, Parén "uusien" oppien leviäminen oli hidas- 
ta, vaikka tosiasiassa jo sekä Celsus että Galenos antiikin Roo- 
massa olivat esittäneet niiden periaatteet. Periferiassa kehitys kävi 
vielä hitaammin. Niinpä Turun lääninsairaalassa vaikuttanut en- 
simmäinen sairaalalääkärimme Johan Haartman, vuodesta 1765 
Turun akatemian lääketieteen professori, suositteli vielä vuonna 
1756 lääkärien ja apteekkarien yhteisessä ”Svenska Mercurius” - 
nimisessä tieteellisessä aikakausilehdessä verenvuotojen tyrehdyt- 
tämistä taulahauteella (fnöske). Seuraavassa numerossa (1757) 
Gerhard Odenadt, Turun Kuninkaallisen Henkivartiorakuuna- 

rykmentin välskäri, joka sittemmin leikkasi mm. em. Tuomas 
Ragwaldinpojan, kritisoi tätä sanoen: "On annettava yleisón tie- 
toon, ettei turvauduttaisi menetelmään, joka tapaturman sattues- 
sa voisi maksaa sekä potilaan terveyden ettá hengen, ellei koke- 
neen kirurgin käsi tulisi väliin”. Pohjolassa elettiin juuri nyt aka- 
teemisesti oppineiden lääkärien ja kiltamuotoisesti koulutettujen 
välskäri-kirurgien välisen arvovaltakiistan kulminaatiovaihetta. 
Tämä heijastui selvästi myös Haartmanin ja Odenadtin välisis- 
sä kireissä suhteissa, joista todistivat tieteellisten lehtien palstoil- 
la käydyt, jopa henkilökohtaisuuksiin menneet väittelyt, kantelut 
lääkintäviranomaisille, panettelukirjeet jne. Lisäsyynä lienee ollut 
se kateutta herättänyt tosiasia, että vaikka välskärit olivat sosiaali- 
sessa asteikossa akateemisten lääkärien alapuolella, he ansaitsivat 
näitä paremmin. Vielä Venäjän — Japanin sodassa vuosina 1904 
— 1905 Richard Faltinin apuna suomalaisessa sotasairaalassa toi- 
mi kaksi välskäriä. 

Turun akatemiassa lääketiedettä opetettiin sen alusta alkaen 
vuodesta 1640, joskin aluksi usein vain teologian ohella. Kirur- 
gian opetus taas alkoi vasta vuonna 1784. Siksi papit toimivat 
täälläkin puolivirallisina lääkäreinä ja kirurgeina. Mm. Evijärven 
kappalainen Mikael Forslin totesi kirjeessään arkkiatri Bäckille 
17.7.1793: ”Niin yksinkertaisilla instrumenteilla kuin omistan 
lienee tuskin kukaan tehnyt sellaisia leikkauksia kuin minä, sillä 
koko kirurginen instrumenttivarastoni käsittää vain lansetin, ky- 
näveitsen, suoniraudan (snäppare), pienet sakset ja yksinkertaisen 
neulan, ei mitään leikkausveistä (bisturie) tms.” Hän jatkaa: ”Ei 
vielä liene keksitty mitään syöpävammoissa parempaa hoitome- 
netelmää kuin exstirpatio (poisto) veitsellä, kun vamma on pai- 
kallinen, eivätkä rauhaset tai lähellä tai kauempana olevat kehon 
osat ole syöpäaineen turmelemia. Ainakin se on onnistunut mi- 
nulle useita kertoja huulisyövässä.” 

Tältä ajalta meillä on aivan viime aikoihin asti ollut vielä eras 
jäänne pitkään jatkuneesta lääketieteen ja kirurgian kahtiajaosta. 
Yhtä kurssia omaani nuoremmalla opiskellut, nyt jo edesmennyt 
kollega Karri Korkeala tuli kuuluisaksi lääketieteen silloista ope- 
tusta terävästi kritisoineista, ”Kaljupäisen kandidaatin” salani- 
mellä kirjoittamistaan pakinoista. Niissä hän mm. ihmetteli että 
täällä voi tulla lääketieteen ja kirurgian tohtoriksi, vaikkei olisi elä- 
nös on poissa, kun on vain lääketieteen tohtoreita. 

Sadanviidenkymmenen viime vuoden huimasta kehityksestään 
kirurgia saa paljolti kiittää muita erikoisaloja, kuten kliinisen far- 
makologian saavutusten indusoimia hienostuneita anestesiame- 
netelmiä, jotka antavat turvallista aikaa toimenpiteen tekoon, 
shokin hoidon mahdollistavaa hematologian ja nestetasapainon 
fysiologian ymmärtämystä, elinsiirtoihin johtanutta immuno- 
logian kehitystä, sekä infektiot minimoineita mikrobiologian ja 
farmakologian yhteissaavutuksia. Sushrutan ajatusta lainatakseni 
linnulla on taas molemmat siivet. 

A ntiikin lääkintätaidon perintöön kuuluu myös rajankäynti 
”tieteellisten”, "vaihtoehtoisten" ja "uskonnollisten" hoitomuoto- 
jen välillä. Voi jopa ajatella, että antiikissa tarjolla oli yksinomaan 
vaihtoehtohoitoja, sillä myös hellenistinen lääkintätaito, joka lä- 
hinnä muistutti nykyistä lääketiedettä, jakautui useisiin keske- 
nään ristiriidassa oleviin koulukuntiin. Toisaalta roomalaisessa 
kulttuurissa kaikkein perinteisin ja kunnioitetuin, esi-isien opet- 
tama lääkintätapa perustui nimenomaan magiaan, loitsuihin, vo- 
tiivilupauksiin ja kotipuutarhan yrtteihin perustuva. Hellenisti- 
set lääketieteelliset koulut nähtiin aluksi vain näiden perinteisten 
hoitojen marginaalisina haastajina. On selvää, että suhteellisen 
pieni osa väestöstä turvautui keisariajalla koulutettujen lääkäri- 
en apuun, ja suurin osa käytti hyväkseen kotikonstien lisäksi vain 
erilaisten tietäjien ja kiertävien yrttikauppiaitten taitoja. Koska 
lääkärin tai apteekkarin lisenssiä ei ollut, saattoi kuka tahansa 
ryhtyä harjoittamaan parantamista, ja tarjonta oli hyvin kirjavaa. 

Tarkoituksenani on tässä yhteydessä luoda katsaus siihen ruo- 
honjuuritason aineistoon, jonka Pompejin esinelöydöt tarjoavat 
parantamisen arkipäivästä ja vaihtoehdoista Rooman keisariajal- 
la, lähinnä ensimmäisellä vuosisadalla jKr. Esineitä ja niiden löy- 
töyhteyksiä tutkittaessa käy pian ilmi, parantamisen todellisuus 
oli kirjavaa, eikä lääkärien esineitä ja vastaanottoja ole helppoa 
yksiselitteisesti erottaa muista hoito- tai parannusvälineistä. Lää- 
ketieteen, magian ja kosmetiikan välinen laaja harmaa alue on 
havaittavissa myös käsitteiden tasolla ja onkin parasta aloittaa ai- 
heen esittely parantamiseen liittyvistä mielleyhtymistä ja sanois- 
ta. 

Rohtoja ja linimentteja 


Kielen tasolla on ilmeistä, että jako lääketieteen ja kosmetiikan, 
kuten myös lääketieteen ja magian valilla oli häilyvä. Latinan lää- 
kettä merkitsevä sana medicamen oli merkitykseltään paljon ny- 
kyistä vastinettaan laajempi, sillä vaikkapa A. Strengin Latina-suo- 
mi -sanakirja antaa suomennosvaihtoehtoja neljä: 1. Lääke, rohto 
2. Myrkky 3. Taikakeino 4. Ihoväri. Tunnettu esimerkki erilaisten 
merkitysten kirjosta on runoilija Ovidiuksen (7 eKr.-18 jKr) kos- 
metiikkaa käsittelevän teoksen nimi Medicamina faciei femineae, 
kirjaimellisesti ”Naisten kasvojen lääkkeet”, joka yleensä käänne- 
tään suoraan ”Kosmetiikaksi”. Myös Rakastamisen taito -teokses- 
sa esiintyy ilmaisu medicamina formae,' ”ulkomuodon lääkkeet”, 
kosmetiikasta puhuttaessa. Oviduksen teos Rakkauden parannus- 
sua ainoastaan ironisessa mielessä. Ovidiuksen teoksissaan antamat 
kosmeettiset reseptit muistuttavat lääkeohjeita sisällöltään ja myös 
muodoltaan, ja niiden tuloksena on medicamen, lääke, joka "kiil- 
lottaa kasvot peiliä kirkkaammaksi”.? Tähän tulokseen päästään 
muun muassa valmistamalla seuraavan reseptin mukainen naa- 
mio: 


650 g ohrajauhoa 

250 g linssijauhoa 

50 g jauhettua hirvensarvea 

12 iriksenmukulaa 

50 g pihkaa ja Etrurian zea-jauhoja 
500 g hunajaa 


Myös paljon myöhäisempi kirjoittaja, kirkkoisä Tertullianus 
(n. 155—220 jKr.), joka paheksui kokonaisen teoksen verran kris- 

tittyjen naisten kauneudenhoitoa 
(De cultu feminarum), puhui ”ihon 
lääkkeistä? selvästi kosmeettisessa 
merkityksessä ja käytti sanaa me- 
dicamen ihomaalien, poskipunan ja 
mustan silmävärin yhteydessä. 
Paitsi että sana medicamen sinän- 
sä merkitsi sekä erotuksetta lääkettä 
ja kosmetiikkaa näiden käsitteiden 
välistä eroa ei yleensä tehty myös- 
kään lääkereseptien kokoelmissa, 
sillä kirjailijat jotka välittivät pa- 
rannuskeinoja, yleensä antoivat 
niitä erotuksetta sekä kosmeetti- 
siin että terveydellisiin ongelmiin. 
Plinius vanhemman (23-79 jKr.) 
Luonnonhistoria (Naturalis histo- 
ria) on laaja lähdemateriaali eri- 
laisista parantamiseen liittyvistä 
uskomuksista, ja siinä sekoittuvat 
kansaperinteeseen kuuluvat maa- 
giset ja kokemusperäiset parannus- 
keinot. Plinius antaa parannuskei- 
noja pitkinä luetteloina, ja on pal- 
jastavaa tutkia, missä järjestyksessä 
ohjeita luetellaan. Kosmeettiset ja 
lääketieteelliset hoidot esitellään 
yleensä sekaisin, erottamatta niitä 
omiksi kappaleikseen. Esimerkiksi 
luetellessaan naisille sopivia hoito- 





ja Plinius ottaa erotuksetta mukaan 

Kuva 1. Voidepul- 


loja lääkkeille ja 


kosmetiikalle. 

iho-ongelmat punaisista täplistä muihin läikkiin (hoitona syk- 
laaminjuuri) ja ryppyjen poistamiseen, ja antaa reseptejä hiusten 
värjäämiseksi vaaleiksi tai mustiksi ja siirtyy tämän jälkeen käsit- 
telemään ihokarvojen poistoa: ”Depilaatiota käsittelemme osana 
naisten lääkintää (medicamenta), vaikka miehetkin sitä harrasta- 
vat"? Plinius ei toisin sanoen tee merkittävää eroa lääkkeellisten 
ja kosmeettisten hoitojen välillä, mutta pitää sen sijaan tarpeelli- 
sena erottaa miesten ja naisten lääkinnän omiin lukuihinsa. 

Toinen sana, joka havainnollistaa käsitteiden monimerkityk- 
sisyyttä on voidetta merkitsevä sana unguentum. Yhteydestä riip- 
puen sen voi tulkita merkitsevän toisaalta lääkesekoitusta, salvaa, 
toisaalta kauneus- ja hajuvoidetta. Joskus ero näiden välillä oli 
kuitenkin tehtävä, sillä Justinianuksen aikana kootussa Digesta- 
lakikokoelmassa määriteltiin lainopillisen tarkasti myös tämä ero 
sekaannusten välttämiseksi: ”Ne salvat (unguenta), joita käytetään 
sairauksien hoitoon, eivät kuulu naisten kauneudenhoitovälinei- 
siin”.* Antiikin lääketieteellisen kirjallisuuden tärkein hahmo Ga- 
lenos halusi myös erottaa toisistaan tarpeelliset ja tarpeettomat, 
toisaalta terveyteen ja puhtauteen liittyvät ja toisaalta kaunistavat 
ja petkuttavat voiteet. 

Yleiskielen tasolla medicamen ja unguentum tarkoittivat ylipään- 
sä salvaa tai linimenttiä, jolla oli ruumiiseen positiivista tai negatii- 
vista vaikutusta. Käsite medicamen oli merkitykseltään niin väljä, 
että paitsi varsinaisista lääkkeistä sitä voitiin käyttää muun muassa 
kankaiden väriaineista sekä muista pigmenteistä ja kemikaaleista. 
Sitä, oliko vaikutus terveydellinen vai esteettinen ei yleensä erotel- 
tu. Tässä suhteessa jakoa kauneusvoiteeseen ja lääkkeelliseen sal- 
vaan ei ole mielekästä edes etsiä antiikin maailmasta. 

Amuletteja ja astrologeja 


Kuten edellä mainittiin, sana medicamen samaistettiin usein 
myös myrkkyihin ja taikajuomiin. Maagiset parannuskeinot oli- 
vatkin usein käytössä lääkehoitojen rinnalla ja niihin sekoittunei- 
na. Antiikin parantaja tai velho, kuten hänen myöhemmät seu- 
raajansakin, pyrki toimillaan vaikuttamaan suoraan pahaan sil- 
mään tai pahantahtoisiin henkiin, jotka olivat sairauden aiheut- 
taneet. Noitien ja kansanparantajien repertoaariin kuuluivat pait- 
si yrttisekoitukset myös symboliset eleet, rytmikkäät loitsut ja ru- 
koukset, ennustukset ja monenkirjavat amuletit. Kirjallisuudesta 
tiedämme että ammattikuntia oli paljon myös magian ja lääketie- 
teen rajalla: Plautus kuvaa naista, joka on velkaa kätilölle, unien- 
tulkitsijalle, ennustajalle, astrologille kuin loitsuparantajallekin. 
Sairaustapauksissa saatettiin palkata tietäjäeukko, joka puhdisti 
vuoteen rituaalisesti loitsuilla ja rikkiä polttamalla. Juvenalis (n. 
60-135 jKr.) lukee erityisesti naisten vikoihin turvautumisen itä- 
maisiin astrologisiin ja maagisiin parannuskeinoihin: 

”,..jos ärtynyttä silmäkulmaa kutittaa, hän ostaa voidetta vas- 
ta tulkittuaan ensin tähtikarttaansa. Vaikka hän makaa heikkona 
vuoteessaan, ei ruoka maistu ennen itämaisen Petosiriksen mää- 
räämää suotuisaa hetkeä.” Usein taikausko ja maaginen paranta- 
minen liitettiin juuri itämaisiin uskontoihin, jotka olivat erikois- 
tuneet astrologiaan ja ennustamiseen. Säilyneissä kivestä veiste- 
tyissä amuleteissa esiintyy hyvin usein egyptiläisiä ja muita itä- 
maisia symboleja ja jumaluuksia. 

Plinius vanhemman parannuskeinot valottavat myös rajan- 
käyntiä tieteellisten ja taikauskoisten parannuskeinojen välillä. 
Periaatteessa Plinius itse tuomitsee jyrkästi ”noitien ja velhojen” 
toimet vaarallisena humpuukina, mutta luettelee kuitenkin sa- 

maan hengenvetoon huolellisesti ja yksityiskohtaisesti heidän 
teoksistaan löytämänsä neuvot ja reseptit: 

”Nyt kerron muutamia velhojen neuvoja. He väittävät, että 
jos tahko, jolla on teroitettu työkaluja sijoitetaan salaa myrkytyk- 
sen uhrin tyynyn alle, tämä paljastaa itse mitä myrkkyä hänelle 
on annettu, missä ja milloin, mutta ei myrkyn antajan nimeä... 
Jotkut hoitavat alavatsan oireita sitomalla yhdeksän tai seitsemän 
solmua verkosta otettuun lankaan, nimeten joka solmun kohdal- 
la jonkun lesken, ja sitovat langan lanteelle amuletiksi... Jos syy- 
lä tai kovettuma leikataan pois tähden pudotessa, se paranee eri- 
tyisen nopeasti, ja jos otsalle asetetaan mutaa, joka on saatu kaa- 
tamalla viinietikkaa etuoven saranoille, se helpottaa päänsärkyä, 
samoin kuin jos ohimoille sidotaan itsemurhassa käytetty köy- 
si. Jos kurkkuun tarttuu kalanruoto, se irtoaa kun potilaan jalat 
laitetaan kylmään veteen; jos kyseessä on joku toisenlainen luu, 
on otettava pieniä luita samasta padasta ja asetettava ne potilaan 
päähän; jos kurkkuun on takertunut leivänpala, on palat samasta 
limpusta laitettava potilaan molempiin korviin.” $ 

Potilas saattoi palata parantajavelhon vastaanotolta yllään pait- 
si hematiitista, karneolista ja meripihkasta kaiverrettuja korua- 
muletteja myös vaikkapa matoja sisältävä hopearengas, nahkaan 
käärityt kyyn aivot (erityisesti lapsille), suden tai hevosen ham- 
mas, kuoriaisen sarvia tai vuohen lantaa kankaaseen sidottuna. 
Pliniuksen esittämissä parannuskeinoissa esiintyvät sulassa sovus- 
sa kasvi- ja eläinperäisiin aineksiin perustuvat lääkkeet, ”saman- 
lainen parantaa samanlaisen? -uskomukseen perustuvat niksit ja 
musta magia. Plinius, joka itse kuoli Vesuviuksen purkauksessa 
79 jKr., oli myös Pompejin parantajien aikalainen: meillä ei ole 
syytä epäillä, etteikö hänen neuvojaan sovellettu myös siellä. 

Pompejin lääkärit, voidekauppiaat 
ja ihmeparantajat 


Käsitteellisten pohdintojen jälkeen siirrymme konkreettisen arke- 
ologisen materiaalin tarkasteluun. Missä lääkärit, velhot, apteek- 
karit tai ”kosmetologit” toimivat Pompejissa, mitä olivat heidän 
työvälineensä? Käytännössä ainoa keino tunnistaa lääkärinvas- 
taanotot ovat niistä löytyneet esineet, sillä tilojen arkkitehtuuri ei 
poikennut muista avoimista puodeista ja verstaista. Näiden esi- 
neiden tarkemmalla analyysilla voidaan päätellä jotain myös sii- 
tä minkälaiseen filosofiaan kyseinen parantaja perusti hoitonsa ja 
keille hoito oli suunnattu. 

Ensimmäisen esineryhmän muodostavat erikoistuneet, puh- 
taasti lääketieteelliset instrumentit, jotka saattavat olla hyvinkin 
hienostuneita ja monimutkaisia. Tähän ryhmään kuuluvat muun 
muassa gynekologiset pihdit (speculum), katetrit, tutkimuskou- 
kut, luu- ja hammaspihdit ja kirurgiset veitset ja neulat. Näiden 
löytyminen osoittaa jo sinänsä melko todennäköisesti, että talos- 
sa piti vastaanottoa hellenistisen lääkärikoulutuksen saanut am- 
mattilainen. 

Paljon laajemman ryhmän muodostavat monikäyttöiset esi- 
neet, jotka sopivat niin lääketieteellisiin kuin kosmeettisiinkin 
operaatioihin. Näistä parhaita esimerkkejä ovat pinsetit (vu/se/la), 
joita Pompejista on löytynyt runsaasti ja jotka sopivat yhtä lailla 
pieniin kirurgisiin toimenpiteisiin kuin yksinkertaiseen ihokar- 
vojen poistoonkin. Kirurgien käyttämät mallit ovat toisinaan ko- 
risteltuja ja muodoltaan erikoistuneita, leveäteräisiä, puristimella 
kiinnitettäviä tai hammastettuja, mutta suurin löydetyistä pinse- 
teistä on standardimallisia ja moneen käyttöön sopivia. Samoin 
pienet kapeat ja pitkävartiset pronssilusikat (/igu/a) ja pronssipui- 
kot tai -lastat: toisesta päästä lehdenmuotoinen ja toisesta pisa- 

Kuva 2. Pinsettejä 





Pompejista. 

ranmuotoinen spathomele, lusikka-lasta -yhdistelma cyathiscome- 
le ja kummassakin päässä pisaranmuotoon päättyvä dipyrene so- 
pivat toisaalta haavojen tutkimiseen ja lääkkeiden levittämiseen 
kuin myös kosmeettisten aineiden annosteluun tai väriaineiden 
levitykseen ja sekoitukseen. Lääketieteelliset kirjailijat mainitse- 
vat nämä lääkärin ja kirurgin perustyövälineinä, ja hautalöytöjen 
perusteella lääkärin varusteisiin kuului aina sarja erilaisilla terillä 
varustettuja puikkoja. Toisaalta täsmälleen samoja malleja löytyy 
pompejilaisten kotien naisten esinekokonaisuuksista: tällöin ky- 
seessä ovat kosmeettiset välineet. 

Kolmanneksi ryhmäksi voi erottaa lääkkeiden ja muiden salvo- 
jen ja voiteiden valmistuksessa tarvitut esineet: morttelit, hierrin- 
kivet, vaa'at, pillerirasiat ja voidepullot. Lasinen voidepullo, zz- 
guentarium, on tärkeä indikaattori niin kosmeettisissa kuin lääkä- 
rinvälineissä: usein niitä esiintyy kymmeniä erikokoisia yhdessä. 

Noin neljästätoista pompejilaisesta asumuksesta on löytynyt niin 
kattava lääkärinvälineistö, että talossa oletetaan toimineen ammat- 
tilääkärin. Vain yhdelle Pompejin lääkäreistä on hypoteettisesti an- 
nettu nimi: pääkadun varrella olevan vastaanoton (VIII 3,10—12) 
oven yläpuolelle oli maalattu nimi A. Pumponius Magonianus. 
Tähän vuonna 1818 kaivettuun vaatimattomaan taloon kuului 
kadun puolella avoin puoti tai vastaanotto. Kaivauskertomuksessa 
luetellaan n. 70 kirurgista tai farmakologista instrumenttia, joihin 
kuului muun muassa gynekologinen speculum ja neljä suonenis- 
kentäkuppia. Tämä välineistö tekee talosta Pompejin kolmannek- 
si merkittävimmän lääkäritalon ja oletettavasti talon omisti ja siinä 
työskenteli yksi Pompejin tunnetuimmista lääkäreistä, joka tarjosi 
erikoistunutta hoitoa hellenististen teorioitten mukaan. 

Hiukan moniselitteisempi tapaus on myös lääkärikohteisiin lu- 
ettu M. Lucretiuksen talo (IX 3,5.24), joka ei kuulu suurimpien 
atrium-talojen joukkoon, mutta jonka huolellinen koristelu, mi- 

niatyyripuutarha suihkulahteineen ja veistoksineen osoittaa kui- 


tenkin perheen varallisuutta ja asemaa. Kaivausraportin mukaan 
eri puolilta taloa löytyi lääkärin instrumentteja, joista suurin osa 
yhdestä cubiculumista makuuhuone”): hopeinen instrumentti- 
kotelo, kahdet pienet pihdit, kuusi metallipuikkoa, kaksi muu- 
ta kärjestä taivuttua instrumenttia sekä kuusi pronssirasiaa, joista 
yhdessä oli useita pieniä instrumentteja. Monista muistakin huo- 
neista löytyi yksittäisiä lääkärinvarusteisiin kuuluvia esineitä: ta- 
losta on peräisin ainakin kaksi kirurginveitsen kahvaa, suonenis- 
kentäkuppi, porfyyrinen hierrinkivi sekä vaaka painoineen. Tässä 
talossa toimi todennäköisesti isännän alaisena lääkäriksi koulu- 

Kuva 4. Pronssilas- 
toja, -puikkoja ja 





lusikoita Pompejista. 

tettu orja tai vapautettu, joka huolehti talonväen perusterveyden- 
huollosta. Välineistä päätellen han ei ollut erikoistunut, mutta 
kykeni suorittamaan ainakin pieniä kirurgisia operaatioita, lää- 
kintää sekä suoneniskentää. 

Kolmas esimerkki, L. Helvius Severuksen talo (IX 13), sijaitsee 
myös Pompejin pääkadun varrella. Talo on kooltaan keskisuuri, 
mutta varallisuudesta ja asemasta kertoo suuri atrium ja puutar- 
han näyttävä kesäruokailuryhma, triclinium. Sarja lääkärinvä- 

lineitä, pinsetti, metallipuikkoja ja -lastoja, lusikoita, kirurgin- 


veitsiä ja silmälääkärin neula sekä lääkkeiden valmistuksessa käy- 
tettyjä tarvikkeita, pilleripurkkeja, vaaka, viisi hierrinkiveä ja 29 
voidepulloa oli koottu yhteen talon atriumissa olleeseen puiseen 
kaappiin. Yhden pronssisen lastan kädensijassa oleva piirtokirjoi- 
tus Sperata paljastaa että esineitä käytti ehkä naispuolinen lääkä- 
ri. Samassa kaapissa oli säilytetty myös suurta määrää eri mate- 
riaaleista, norsunluusta ja puolijalokivistä valmistettuja pienois- 

L. Helvius Severuk- 


sen talosta. 

veistosamuletteja, joiden joukossa muun muassa kaksi Venusta, 
egyptiläiset Isis- ja Bes-jumaluudet, Minerva ja Priapos, Hercu- 
les-lapsi, runsaudensarvi, kasi, fallos, sandaali ja miniatyyrikokoi- 
nen voidepullo. Talossa valmistettiin ja pullotettiin joitakin lää- 
ke- tai kosmeettisia aineksia sekä suoritettiin pieniä kirurgisia toi- 
menpiteitä, minkä paljastavat veitset ja kaihin hoidossa käytetty 
neula. Varsin todennäköisesti amuleteilla oli hoidossa oma osan- 
sa. Esineet olivat talon keskeisessä tilassa, jossa yleensä säilytettiin 
sen asukkaiden työhön ja vapaa-aikaan liittyviä esineitä. Lääkäri 
kuului talon perhekuntaan ehkä vapautettuna orjana ja talonväen 
hoidon lisäksi piti vastaanottoa pääsisäänkääynnin viereisessä ka- 
dulle aukeavassa puodissa. 

Viimeinen esimerkki on vaatimattomampi sivukadun puoti 
(thermopolium VI 16, 40), josta kaivauksissa löytyi pronssiastioita, 
neljä metallista kirurginpuikkoa, kaksi lusikkaa ja kaksi pinsettia, 
peili, 18 lääkepulloa, suppilo sekä neljä värien sekoituksessa käytet- 
tyä simpukankuorta. Näiden esineiden lisäksi löytyi kosmetiikan 
tai lääkkeiden valmistukseen sopivia raaka-aineita, hirvensarvea ja 
villisian hampaita. Kyseessä voisi siis olla voidekauppiaan puoti, ta- 
berna unguentaria, jossa valmistettiin ja myytiin salvoja hoidoksi 
pieniin lääketieteellisiin ja kosmeettisiin ongelmiin. 

Roomalaisessa kulttuurissa käytiin jatkuvaa keskustelua siitä, 
mikä oli oikeaa lääkintää ja mitkä voimat vaikuttivat terveyden ja 
sairauden taustalla. Nämä muutamat esimerkit havainnollistavat 
antiikin lääkinnän eri tasoja, jotka kohtaamme kirjallisuudessa 
sekä vaikkapa amulettien ja tieteellisten instrumenttien rinnak- 
kaiselossa arkeologisessa materiaalissa. Roomalaisessa kulttuuris- 
sa käytiin jatkuvaa väittelyä siitä, mikä oli oikeaa lääkehoitoa ja 
mitkä olivat vaikuttavat voimat terveyden ja sairauden taustalla. 
Vapailla parannusmarkkinoilla kukin löysi omaan maailmanku- 
vaansa sopivan vaihtoehdon. Viime kädessä valinta perustui to- 

dennäköisesti myös pitkälti taloudellisiin mahdollisuuksiin: suu- 
rimmalla osalla pompejilaisista ei ehkä ollut varaa A. Pumponius 
Magonianuksen palveluihin, vaan he kävivät kysymässä neuvoa ja 
linimenttejä vaatimattomammilta voide- ja amulettikauppiailta. 

Ihminen on jo esihistoriallisella ajalla uskonut, että sairauksiin 
voidaan vaikuttaa nieltävillä ja paikallisesti käytettävillä lääkkeil- 
lä. Tässä mielessä, ja myös uteliaisuuttaan, hän on ollut valmis 
kokeilemaan jokseenkin kaikkea mitä luonto voi tarjota. Kirjoi- 
tustaidon ottaessa ensi askeleitaan n. 5000 vuotta sitten lääke- 
hoidolla oli jo tietyt perinteet, ja se alkoi olla sairauksien laadun 
suhteen jäsentynyttä. Muinaisen Mesopotamian alueen ja faara- 
oidenaikaisen Egyptin kulttuureissa (n. 3200—330 eKr.) noin 80 
% lääkkeistä oli kasvikunnasta ja 10 % eläinkunnasta peräisin, 
lopun 10 %:n edustaessa luonnossa tavattavia mineraaleja. Nämä 
suhdeluvut säilyivät suunnilleen ennallaan kreikkalaisten ja roo- 
malaisten aikana. Perusteina lääkkeeksi kelpuuttamiselle olivat 
aluksi olleet muun muassa miellyttävä tuoksu, miellyttävä maku, 
poikkeava väri tai ulkomuoto sekä mitä moninaisimmat muut 
uskomukset ja mielleyhtymät. Mesopotamian alueen lääkehoi- 
dosta kertyy jatkuvasti uutta tietoa, koska tuhansista säilyneistä 
savitauluista monet ovat yhä tulkitsematta ja tulkitsemista vai- 
keuttaa lukuisten taulujen särkyminen. Egyptin lääkehoitoa ku- 
vaavista papyruksista merkittävin on Papyrus Ebers, joka on kir- 
joitettu n. 1550 eKr. Sen sisältämien reseptien katsotaan olevan 
kooste monien vuosisatojen aikana syntyneestä käytännöstä. 
Kun lääkehoitoa suunniteltiin ja toteutettiin Mesopotamian 
ja Egyptin suurten jokilaaksojen kulttuureissa, olivat loitsupa- 
pin ja lääkärin ammatit kauan pitkälti toisiinsa nivoutuneita, jos- 
kin niiden orastavaa eriytymistä oli ollut jo varhain havaittavissa. 
Näiden ammattikuntien katsotaan yleensä eläneen sovussa kes- 
kenään. Lääkkeiden valmistamisessa, joka vähitellen siirtyi lääkä- 
reiden tehtäväksi, hallittiin muun muassa kasvien kuivattaminen, 
jauhaminen, liuottaminen, keittäminen ja suodattaminen sekä 
eläviä kasveja haavoittamalla vuodatettujen nesteiden talteenot- 

to ja käsittely. Voiteiden pohjana käytettiin eri kasveista puristet- 
tuja öljyjä, eläinten talia ja vahaa. Lukuisten eläinlajien eritteilla, 
muun muassa sapella, verellä, virtsalla ja ulosteella oli merkittä- 
vää lääkkeellistä käyttöä, Egyptissä myös muun muassa kroko- 
tiilin ulosteella. Lisäksi käytettiin useiden nisäkkäiden maitoa. 
Egyptissä pidettiin poikalapsen synnyttäneen naisen maitoa sel- 
västi parhaimpana. Mineraalipitoista tuhkaa valmistettiin muun 
muassa polttamalla äyriäisten, simpukoiden ja kilpikonnan kuo- 
ria sekä kalojen tai nisäkkäiden luita. Veden ohella tärkeitä liu- 
ottimia olivat olut, viini, etikka ja hunaja. Suun kautta tapah- 
tuvan annostelun lisäksi lääkkeitä annosteltiin hauteina iholle ja 
silmään, villatuppoon kastettuina korvaan ja emättimeen, perä- 
ruiskeina sekä ainakin Mesopotamiassa pronssikatetrilla virtsa- 
rakkoon. Myös kuumentamalla aiheutettujen kasvihöyryjen si- 
säänhengittäminen erilaisten pillien avulla oli käytössä spesifisenä 
annostelumuotona. 

Kreikkalaisten katsotaan saaneen perintönä valtaosan Meso- 
potamian alueella ja Egyptissä käytetyistä lääkkeistä. Kun näihin 
lisätään Kreikassa ja muualla Välimeren maiden vaikutuspiirissä 
tavattavat lääkekasvit, eläinkunnasta peräisin olevat lääkkeet sekä 
mineraalit, tunnettiin antiikin aikana noin 1000 lääkettä. On to- 
sin huomattava, että vaikka käsitteet lääke, mauste ja kosmeetti- 
nen aine ovat nykyaikana varsin selvästi erillään toisistaan, niin 
antiikin aikana asia ei aina ollut näin, vaan nämä käsitteet saat- 
toivat olla pitkälti limittäisiä. Ajateltakoon esimerkiksi Raama- 
tusta tuttuja mirhamia, aaloeta, kanelia ja kalmojuurta sekä pip- 
puria, meiramia, tilliä, anisruohoa ja tarunhohtoista silfionia. Vii- 
memainittu oli aikanaan hyvin merkittävä, nimenomaan Kyre- 
nessä kasvanut ja sen vaurauteen suuresti vaikuttanut, sukupuut- 
toon hävitetty hyväntuoksuinen ja -makuinen sarjakukkainen 

putkikasvi, jota kaytettiin sekä lääkkeenä, mausteena että kos- 
meettisena aineena. Lääkkeitä pyrittiin ensisijaisesti löytämään 
oman elinalueen tai valtakunnan piiristä, mutta kaupankäynnin 
vilkastuessa kaukaa tuotujen aineiden osuus muodostui yhä mer- 
kittävämmäksi. Monet tuontitavarat, sekä myös paikallisesti vain 
pieninä määrinä luonnosta saatavat aineet, olivat erittäin kalliita. 
Esimerkiksi sahrami ja opo- eli mekkapalsami maksoivat enem- 
män kuin painonsa hopeaa. Oli luonnollista, että näissä olosuh- 
teissa tehtiin useista kymmenistä aineista taidokkaita mutta vailla 
toivottuja vaikutuksia olevia väärennöksiä. Tunnettuja kauppa- ja 
väärentämispaikkoja olivat muun muassa Petra ja Aleksandria. 
Kaksoisvirtainmaan tuhansien savitaulujen ja egyptiläisten pa- 
pyrusten lisäksi on meidän päiviimme säilynyt erittäin laaja var- 
sinaisen antiikin ajan lääkkeitä käsittelevä kreikan- tai latinankie- 
linen kirjallinen aineisto. Seuraavassa mainitaan vain muutaman 
kirjoittajan nimi. Terveydenhoitoalan koulutuksen saaneille kuin 
myös monille muille lienevät kreikkalaisten lääketieteen yleisne- 
rojen ja laaja-alaisten vaikuttajien Hippokrateen ja Claudios Ga- 
lenoksen nimet tunnetuimmat. Runsasta ja hyvin tärkeätä infor- 
maatiota jälkimaailmalle ovat myös jättäneet paljosta muustakin 
kuin lääketieteestä kirjoittaneet roomalaiset Aulus Cornelius Cel- 
sus (n. 30 eKr.—50 jKr.) ja Gaius Plinius vanhempi (23-79 jKr). 
Näistä lääketieteen historian kannalta keskeisistä henkilöistä ku- 
kaan ei kuitenkaan ollut erikoistunut lääkehoitoon. 
Kreikkalainen lääkäri Pedanios Dioskorides (n. 40-90 jKr.) 
oli sen sijaan täysin erikoistunut lääkkeisiin ja niiden vaikutuk- 
siin. Dioskorides (Kuva 1), jonka elämänvaiheista tiedetään var- 
sin vähän, oli syntynyt Anazarboksen kaupungissa Kilikian maa- 
kunnassa ja opiskellut kasvitiedettä ja farmakologiaa maakunnan 
pääkaupungissa Tarsoksessa sekä Aleksandriassa. Hänen käsityk- 
sensä lääkkeiden vaikutustavoista ja siihen perustuvasta lääkkei- 

Kuva 1. Kreikkalai- 
nen lääkäri Peda- 
nios Dioskorides, 
antiikin merkittä- 
vin farmakologi, oli 
markustellut laajalti 
Rooman valtakun- 
nassa, mistä osan 
arvellaan tapahtu- 
neen sotajoukkojen 
mukana. Tässä Ro- 
bert Thomin vuon- 
na 1952 maalaa- 
massa kuvassa hän 
tutkii lääkekasveja. 


(lähde: Pfizer Inc.) 

den ryhmittelystä olivat selvästi realistisemmat kuin Hippokra- 
teen ja Galenoksen. Hän korosti myös lääkkeiden vaikutusten 
havainnoinnin ratkaisevaa merkitystä lääkehoidon kehittämises- 
sä. Häntä voidaan perustellusti pitää antiikin merkittävimpänä 
farmakologina. Lisäksi hän on tärkeä pioneerihahmo farmasian 
ja kasvitieteen piirissä. Viisiosaisessa, alunperin kreikan kielel- 
lä kirjoitetussa teoksessaan De Materia Medica Dioskorides ku- 
vaa seikkaperäisesti kutakuinkin kaikki antiikin aikana tunnetut 
lääkkeet. Kuvaus käsittää muun muassa kasvin ulkonäön, kasvin, 
eläimen tai mineraalin maantieteellisen esiintymisen sekä nimen 
usealla eri kielellä, lääkkeen valmistamisen, annostuksen, vaiku- 
tukset ja käyttötarkoitukset sekä asiaankuuluvissa tapauksissa 
lääkkeen toteamis- eli väärennösten paljastamiskokeet. 

Mesopotamiassa ja Egyptissä uskottiin sairauksien olevan ul- 
koapäin elimistöön saatettuja ja aiheutuvan esimerkiksi jumal- 
ten suosion menettämisestä, paholaisen vehkeilystä tai vainaji- 
en henkien aiheuttamista rangaistuksista. Hippokrates kiisti yli- 
luonnollisten tekijöiden merkityksen sairauksien synnyssä. Hän 
ja hänen koulukuntansa myös karsivat lääkevalikoimasta aineita, 
joiden vaikutuksen katsottiin perustuvan pelkkään taikauskoon. 
Tällaisia olivat muun muassa monet eläinperäiset eritteet. Hänen 
koulukuntansa korvasi myös lääkehoitoa korostamalla elintapo- 
jen, kuten terveellisen ruokavalion, kohtuullisen viininkäytön ja 
liikunnan merkitystä. Toisaalta kreikkalaiset, ja vähäisemmässä 
määrin myös roomalaiset, rikastuttivat lääkehoitoa tuomalla sen 
piiriin sellaisia kasviperäisiä ja muita lääkkeitä, joita ei tunnettu 
Levantissa (itäisen Välimeren alueella), Kaksoisvirtainmaassa eikä 
Egyptissä. 

Seuraavassa tarkastellaan muinaisen Mesopotamian ja Egyp- 
tin kulttuureissa sekä varsinaisen antiikin aikana harjoitettua lää- 
kehoitoa. Tarkastelu rajataan koskemaan etupäässä sellaisia lääk- 

keitä, jotka ovat säilyneet vuosituhansien saatossa siten, että ne 
ovat tämän päivän länsimaisen koululääketieteen hyväksymiä tai 
ovat myötävaikuttaneet sen kehittymiseen. Lopuksi luodaan kat- 
saus antiikin myrkkyihin sekä myrkytysten torjumiseen ja hoi- 
toon. Niihin lääkeaineryhmiin, joita ei lainkaan käsitellä, kuulu- 
vat muun muassa naistentautien ja synnytysten hoidossa käyte- 
tyt lääkkeet, koska niitä tarkastellaan Arto Virtasen kirjoituksessa 
toisaalla tässä kirjassa. 


Oopiumi 


Oopiumia pidetään niin merkittävänä lääkkeenä, että sen his- 
torian katsotaan muodostavan keskeisen osan lääketieteen his- 
toriasta. Sana oopiumi tulee kreikan kielen sanasta opion, joka 
on diminutiivi sanasta opos = maitiaisneste. Oopiumia saadaan 
oopiumunikosta (Papaver somniferum L.) (papaver = unikukka, 
unikko, somniferum = unta aiheuttava). Varhaisimman tunne- 
tun nykyäänkin hyväksyttävän kuvauksen oopiumin tuottami- 
sesta, eli ettà oopiumi on yhtä kuin kuivatettu, unikon epäkyp- 
sin kotahedelmän seinämästä kevyillä viilloilla vuodatettu “val- 
koinen kyynel” (“lacrima papaveris"), on laatinut kreikkalainen 
Diagoras 380 eKr. Mesopotamiassa on ilmeisesti osattu hyödyn- 
tää oopiumunikkoa lääkekasvina, mutta ei tiedetä varmuudella, 
osattiinko siellä tuottaa edellä mainittua konsentroitua maitiais- 
nestettä vai valmistettiinko laimeampaa oopiumia murskaamalla 
kokonaisia unikon kotia ja lehtiä. Papyrus Ebersissä, faaraoiden- 
aikaisen Egyptin tärkeimmässä reseptikokoelmassa, ei ole varmaa 
mainintaa oopiumista, mutta kreikkalaisten mukaan Ylä-Egyp- 
tin muinaisessa pääkaupungissa Thebassa osattiin valmistaa hy- 
vää oopiumia. Tiedetään myös, että kirkkaanpunaiset terälehdet 
omaava, lievästi rauhoittava joskaan ei oopiumia tuottava silk- 

kiunikko (Papaver rhoeas L.) oli jo varhain ollut Egyptissä suosit- 
tu koristekasvi. 

Kasvien maitiaisnesteissä on usein monia farmakologisesti vai- 
kuttavia aineita. Mutta oopiumi on niistä rikkain, koska se sisäl- 
tää yli 20 alkaloidia'. Oopiumin alkaloideista morfiini on sekä 
vaikutuksiltaan tärkein että määrältään runsain. Muita lääketie- 
teellisesti merkittäviä alkaloideja ovat muun muassa kodeiini ja 
papaveriini. Morfiini eristettiin oopiumista vasta vuonna 1806. 
Se sai nimensä unen jumalan Morfeuksen mukaan, jolle jo kreik- 
kalaiset olivat pyhittäneet oopiumunikon. Oopiumin vaikutuk- 
set ovat hyvin samankaltaiset kuin morfiinin. Oopiumissa ole- 
va morfiini imeytyy kuitenkin ruoansulatuskanavasta hitaam- 
min kuin puhdas morfiinin suola. Vastaavasti oopiumin keskus- 
hermostoon kohdistuvat vaikutukset ilmenevät hitaammin kuin 
puhtaan morfiinin, kun taas sen suolistoon kohdistuvat vaiku- 
tukset ovat voimakkaammat. Oopiumin lääketieteellisesti tär- 
keimpiä vaikutuksia on lueteltu taulukossa 1. 


Taulukko 1. Oopiumin merkittävimpiä kliinisiä vaikutuksia. 


1) — Mielihyvän tunteen, raukeuden ja uneliaisuuden aiheuttaminen 
2) Kivuntontoa heikentävä eli analgeettinen vaikutus 

3) — Hengityskeskuksen lamauttaminen 

4) — Yskänrefleksiä hillitsevä vaikutus 

5) — Ripulinvastainen eli suoliston liikettä hillitsevä vaikutus 


Ei ole tarkkaa käsitystä siitä, milloin ja missä määrin Meso- 
potamian alueen ja muinaisen Egyptin lääkärit olivat oppineet 
hyödyntämään oopiumin uneliaisuutta aiheuttavaa ja kivuntun- 
toa lieventävää vaikutusta. Mutta vaikuttaa mahdolliselta, että 
babylonialaiset olivat hieman egyptiläisiä edellä. Kuitenkin vas- 


' Alkaloidi = kasviemäs. Kasveissa esiintyviä typpipitoisia, 
emäksisiä (usein kitkeränmakuisia), tavallisesti elimistön 

ta kreikkalaisten lääkäreiden tiedetään olleen hyvin perillä oo- 
piumin tehokkuudesta unilääkkeenä. He tiesivät myös, että pie- 
nikin yliannos saattoi aiheuttaa unen, josta potilas ei enää he- 
rännyt. Tama johtui siitä, ettà morfiini lamauttaa aivorungossa 
sijaitsevan hengityskeskuksen, jolloin hengitys harvenee ja lo- 
pulta lakkaa kokonaan. Kreikkalaiset tiesivät edelleen, että vil- 
likaaliuutteen tai viinin samanaikainen nauttiminen tehosti oo- 
piumin vaikutusta. Tällaiset yhdistelmät muodostivat antiikin 
tehokkaimmat mutta samalla vaarallisimmat unilääkkeet. Näistä 
syistä oopiumi oli erittäin pelätty aine. Mikään lääke ei antiikin 
aikana ollut yhtä kiistanalainen ja eri koulukunnissa vastakkai- 
sia mielipiteitä herättänyt kuin oopiumi. Esimerkiksi hippokraa- 
tikot pitivät oopiumia vaarallisena, kun taas empiirikot suhtau- 
tuivat sen käyttöön täysin ennakkoluulottomasti. Asklepiadeen 
(k. n. 40 eKr.) koulukunta puolestaan vastusti empiirikkoja. On 
ilmeistä, ettà väkevyydeltään vaihtelevan oopiumin vaarallisuus 
rajoitti sen käyttöä sekä unilääkkeenä että kivun lieventäjänä ki- 
rurgiassa. Toisaalta oopiumin suosiosta kertoo jotakin se, että se 
oli ainoa aine, joka sisältyi kaikkiin antiikin aikana kehitettyi- 
hin vastamyrkkyihin. Oopiumin kiistanalaisuus säilyi kauas uu- 
delle ajalle saakka. Hyvin hitaasti tuli yleisesti hyvaksytyksi, että 
oopiumille on olemassa myös tehokas ja turvallinen käyttö, joka 
perustuu tuotteen standardisointiin ja annos/vaikutussuhteen 
tarkkaan hallintaan. 

On mahdollista, että Kaksoisvirtainmaan ja Egyptin lääkärit 
olisivat olleet selvillä oopiumin tehokkuudesta yskän- ja ripuli- 
lääkkeenä, mutta tämänkin ymmärsivät varmuudella vasta kreik- 
kalaiset. Oopiumin sisältämän kodeiinin ja morfiinin yskänref- 
leksiä hillitsevä eli antitussiivinen vaikutus (tussis, lat.= yskä) 
kohdistuu ydinjatkoksessa sijaitsevaan yskänkeskukseen. Dios- 
korides toteaa oopiumin olevan hyvä lääke erityisesti kivuliaas- 

ta yskästä kärsiville. Ripulin hoidossa oopiumista saatava hyöty 
perustuu siihen, että kumpikin edellä mainituista alkaloideista 
vaimentaa tehokkaasti suolen ruokasulaa eteenpäin vievää lii- 
kettä ja suuremmalla annoksella suorastaan lopettaa sen, aihe- 
uttaen samalla suolen seinämän supistumista. Oopiumi kuului 
antiikin tehokkaimpiin ripulilääkkeihin. Sen heikkouksia olivat 
antimikrobisen vaikutuksen puuttuminen ja yliannostelun vaara. 
Tänä päivänäkin on yleisesti tunnettua, miten herkästi kodeiinia 
tai muita morfiininsukuisia aineita sisältävät yskän- ja särkylääk- 
keet aiheuttavat ummetusta etenkin vanhuksille. Oopiumtinktuu- 
ra (tinctura opii) oli 1900-luvun puoliväliin saakka erittäin suosittu 
ripulilääke. Sitä voi edelleenkin määrätä huumausainereseptillä Yli- 
opiston apteekista, joskaan se ei ole enää kilpailukykyinen esimer- 
kiksi suomalaisten hyvin tunteman Orion Pharman Tannopon® — 
tablettien kanssa, jotka puolestaan sisältävät toista standardisoitua 
oopiumvalmistetta, nimittäin oopiumuutetta (extractum opit). 
Tämän päivän näkökulmasta katsoen jää jossain määrin arvoi- 
tukseksi, miksi oopiumin ulkoinen käyttö oli antiikin aikana niin 
laajamittaista. Sitä annosteltiin paikallisesti muun muassa silmiin 
ja korviin, hierottiin päänahkaan ja laitettiin haavoihin sekä käy- 
tettiin ihotautien hoitoon. Näin annosteltuna morfiinin imeytymi- 
vaimentamiseksi. Eräänä perusteena on voinut olla, että suun kaut- 
ta nautitun oopiumin kiistaton sisäelinten kipuja lieventävä vaiku- 
tus sai ihmiset uskomaan, että se annostelutavasta riippumatta te- 
hoaa kaikkiin muihinkin kiputiloihin. Antiikin aikana oli yleis- 
tä, että johonkin vaivaan tehokkaaksi havaittu lääke vähitellen sai 
eräänlaisen yleis- tai ihmelääkkeen maineen. Kymmenillä parhailla 
lääkkeillä olikin hyvin monia käyttöaiheita. Tällainen ajattelutapa 
ei ole milloinkaan ollut eikä ole edelleenkään harvinainen vähäiset 
tiedot omaavien ihmisten piirissä. Toisaalta ei voida sulkea pois sitä 

mahdollisuutta, että suun kautta nautitun oopiumin vaarallisuus 
sai lääkärit määräämään sitä ulkoisesti. 


Atropiini ja skopolamiini 


Atropiini ja skopolamiini muodostavat klassisen alkaloidiparin, 
joka on selektiivisten vaikutustensa johdosta merkittävästi vai- 
kuttanut länsimaisen koululääketieteen kehitykseen. Nykypäi- 
vänäkin näitä alkaloideja käytetään sekä tutkimuksessa että po- 
tilaiden hoidossa usealla lääketieteen osa-alueella. Niiden kes- 
kushermoston ulkopuolelle kohdistuvat vaikutukset ovat lähes 
identtiset, kun taas keskushermostoon kohdistuvat vaikutukset 
ovat pitkälti vastakkaiset. Kaikki vaikutukset ovat vahvasti an- 
noksen mukaan määräytyviä. Jo pieninä annoksina ne estävät 
useiden avoeritteisten rauhasten toimintaa, kuten syljen, hien 
ja hengitysteiden liman erittymistä. Salpaamalla parasympaattis- 
ten hermojen kohdesoluissa sijaitsevat ns. muskariinireseptorit, 
ne myös poistavat kouristuksia virtsateissä, ruoansulatuskanavas- 
sa ja sappiteissä, nopeuttavat sydämen syketaajuutta, laajentavat 
mustuaista sekä estävät silmän mukauttajalihaksen supistumista, 
jolloin tarkka lähelle näkeminen vaikeutuu. Niillä on, erityisesti 
suurina annoksina, myös suora sileitä lihassoluja rentouttava vai- 
kutus, mikä näkyy muun muassa ihon verisuonien laajenemise- 
na. Jo suhteellisen pieninä annoksina skopolamiini lamaa keskus- 
hermostoa, rauhoittaen, unettaen ja aiheuttaen lievää mielihyvän 
tunnetta. Atropiini sen sijaan kiihottaa keskushermostoa, aiheut- 
taen etenkin suurilla annoksilla levottomuutta, sekavuutta ja har- 
ha-aistimuksia. Riittävän suurina annoksina kumpikin alkaloidi 
aiheuttaa kooman ja kuoleman pysäyttämällä tärkeimmät elintoi- 
minnot. Atropiinia ja skopolamiinia voidaan pitää yhtä myrkylli- 
sinä mutta myös yhtä hyödyllisinä kuin morfiinia. 

Taulukossa 2 on lueteltu koisokasveja, jotka tuottavat atropii- 
nia ja skopolamiinia. Jarjestys vastaa osapuilleen niiden kuului- 
suutta antiikin aikana sekä niistä valmistettujen uutteiden kes- 
kushermostoa lamaavan vaikutuksen voimakkuutta. Eli mandra- 
kea pidettiin tunnetuimpana, legendaarisimpana ja unettavim- 
pana. Mandrakeen liittyvat monet myyttiset uskomukset, joista 
jo Theofrastos (372-287 eKr.) kertoo ja joita myös sen monet 
suomenkieliset nimet kuvaavat, säilyivät Euroopassa pitkälle yli 
keskiajan. Uskottiin esimerkiksi, että mandrake säteilee öisin leis- 
kuvan punaista valoa ja että sen epätavallisia voimia omaava ih- 
misen näköinen juuri voidaan korjata turvallisesti vain sitomalla 
koira kasvin tyveen, sen jälkeen kun kasvin ympärille ensin on 
vedetty veitsellä kolme sisäkkäistä ympyrää. Yrittäessään seurata 
isäntäänsä koira kiskoo juuren irti maasta mutta kuolee itse sa- 
malla. 


Taulukko 2. Antiikin aikana tunnettuja atropiinia ja skopolamiinia 
tuottavia koisokasveja (Solanaceae). Kolmessa tapauksessa suomenkieli- 
sellä nimellä on yksi tai useampia synonyymejä. 


1) Mandrake, lemmenmarja, hullumarja, velhojuuri 
(Mandragora officinalis L.) 

2) — Villikaali, hullukaali (Hyoscyamus niger L.) 

3)  Hulluruoho (Datura stramonium L.) 

4) Belladonna, peikonkirsikka, noidanmarja 


(Atropa belladonna L.) 


Jo babylonialaiset tunsivat mandraken juuren, hedelmät ja leh- 
det, sekä villikaalin lehdet ja siemenet. Nykykäsityksen mukaan 
he käyttivät näistä kasveista valmistamiaan lääkkeitä virtsapakon 
hillitsemiseen, virtsateiden ja muiden vatsan alueen kiputilojen 
lievittämiseen, hammassärkyyn sekä hengitysteiden ja silmien 


172 


LAAKKEET JA MYRKYT ANTIIKISSA 


sairauksien hoitamiseen. Muinaiset egyptiläiset tunsivat varmuu- 
della mandraken koristekasvina mutta mitä ilmeisimmin myös 
lääkekasvina. Papyrus Ebersissä mainitaan villikaalin käyttämises- 
ta verivirtsaisuuteen, ripuliin ja suolistomatojen häätämiseen sekä 
ulkoisesti erilaisten raajavaivojen hoitamiseen, muun muassa raa- 
jojen jäykkyyden vähentämiseen. Lisäksi siinä mainitaan villikaa- 
lin sisältyvän ensimmäisenä 35 lääkettä käsittävään penishautee- 
seen, joka oli tarkoitettu impotenssin hoitamiseen. Haude sisälsi 
villikaalin ohella muun muassa männyn, pajun ja katajan saha- 
jauhoja, hanhen ja härän rasvaa, sian lantaa sekä mirhamia, sipu- 
lia ja kolokvinttia. Erityisesti mandrakella oli jo Mesopotamian 
ja Egyptin vanhoissa kulttuureissa maine sukupuolisen halun ja 
kyvyn kohottajana, eli es oli merkittävä afrodisiakumi. Raama- 
tussa “lemmenmarjan” tehokkuus mainitaan sekä ensimmäisessä 
Mooseksen kirjassa (30:14—16) että Laulujen laulussa (7:11—13). 

Kreikkalaiset olivat hyvin perillä mandraken unettavasta vai- 
kutuksesta. Dioskorides sanoo paimenten vaipuvan puutunei- 
suuden ja tylsyyden tilaan syötyään kasvin hedelmiä. Mielenkiin- 
toisin lienee kuitenkin hänen mainintansa siitä, että mandraken 
juuren kuoresta on mahdollista valmistaa viiniuute, jota voidaan 
käyttää unilääkkeenä ja myös vaikeiden kiputilojen hoitamiseen. 
Hän mainitsee, joskaan ei puhu omakohtaisista kokemuksis- 
ta, että uute aiheuttaa oikein annosteltuna sellaisen muutaman 
tunnin mittaisen unen, jonka aikana potilas ei tunne kipua eikä 
muuta asentoaan. Hän sanoo, että tila on sovelias leikkauksellis- 
ten toimenpiteiden suorittamista varten sekä potilaan käsittele- 
miseksi hehkuvin instrumentein verenvuodon tyrehdyttämisek- 
si. Hän korostaa kuitenkin, että yliannos mandrakeviiniä aiheut- 
taa kuoleman. Antiikin kulttuurit eivät ilmeisesti tunteneet sanaa 
täysnukutus tai yleisanestesia. Voisiko olla niin, että edellä kuva- 
tun nukutuksen vaarallisuus ja oikean annostelun vaikeudesta ai- 

heutuva epävarma vaikutus estivät sen käytön leviämisen? Vaa- 
rallisuus saattoi myös olla syynä siihen, ettei tähän uutteeseen 
uskallettu lisätä oopiumia. Kirurgisiin toimenpiteisiin liittyvien 
kipujen lieventämistä käsittelee myös Aarne Rintala toisaalla täs- 
sä kirjassa. 

Villikaalista kreikkalaiset käyttivät nimitystä hypnotikon, jolla 
tämän päivän lääketieteessä tarkoitetaan unilääkettä. Unettava 
vaikutus perustunee paljolti siihen, että yli puolet kasvin siemen- 
ten kokonaisalkaloidimäärästä on skopolamiinia. Pidetään mah- 
dollisena, että Delfoin oraakkelina toimineet Apollon papittaret 
vastasivat neuvonhakijain kysymyksiin sekavin sanoin, koska he 
olivat vaipuneet villikaalin siementen savun aiheuttamaan hor- 
rostilaan. Papit sovittivat sekavat selitykset järkevämpään muo- 
toon. Unilääkekäytön lisäksi kreikkalaiset käyttivät villikaaliuut- 
teita muun muassa ankaran ripulin ja yskän hoitamiseen sekä 
paikallisesti silmä- ja korvakipuihin ynnä kihtiin. Heidän käsi- 
tyksensä mukaan kääre, joka sisälsi tuoreista lehdistä valmistettua 
uutetta, auttoi useimpiin kiputiloihin. 

Hulluruoho ja belladonna eivät antiikin aikana saavuttaneet 
lääkkeinä yhtä vankkaa jalansijaa kuin mandrake ja villikaali. 
Mutta kumpikin oli kyllä hyvin tunnettu myrkyllisyydestään. 
Syynä vähäisempään suosioon saattoi olla hulluruohon ja bel- 
ladonnan suurempi atropiinipitoisuus skopolamiinipitoisuuteen 
nähden, mikä lisää niiden aiheuttamaa usein epämiellyttävää kes- 
kushermoston kiihottumista. Lisäksi niiden levinneisyysalue on 
suppeampi kuin mandraken ja villikaalin. Hulluruohon skopo- 
lamiinitopisuus on vain puolet atropiinipitoisuudesta, ja bella- 
donnan kohdalla tämä suhde on vielä selvemmin atropiinin hy- 
väksi. Pliniuksen mukaan kreikkalaiset kutsuivat hulluruohoa 
manikon'iksi, kun taas tämä nimitys Dioskorideen mukaan to- 
dennäköisesti kuului belladonnalle. Nimitys viittaa siihen, että 

nämä kasvit aiheuttivat maniaa eli mielentilan häiriön, jossa kii- 
hoittuneisuus on vallitseva. Belladonnan tieteellinen nimi on 
Atropa belladonna. Nimen ensimmäisen osan Carl von Linné 
(1707-1778) on johtanut sanasta Atropos, joka oli kreikkalais- 
ten jumalaistaruston kolmesta kohtalottaresta se, jonka tehtävänä 
oli palautumattomasti katkaista elämän lanka. Toinen osa, italian 
kielen sana bella donna eli kaunis nainen, kuvastaa sitä, että ita- 
liattaret lisäsivät renessanssin aikaan katseensa lumoavuutta suu- 
rentamalla mustuaisiaan kasvin uutteen avulla. 

Nykyaikana skopolamiini on monille tuttu korvan taakse kiin- 
nitettävästä Scopoderm® (Novartis) -nimisestä matkapahoin- 
vointilaastarista. Skopolamiinia samoin kuin atropiinia käytetään 
myös tämän päivän silmälääketieteessä. Atropiinia käytetään li- 
säksi muun muassa maha- ja pohjukaissuolihaavan hoitoon. Bel- 
ladonnauutetta (extractum belladonnae) käytetään ripulin hillitse- 
miseen edellä oopiumin yhteydessä mainitussa Tannopon®-val- 
misteessa. Atropiinin ja skopolamiinin johdoksia tai niiden ta- 
paan vaikuttavia täysin synteettisiä aineita käytetään lisäksi muun 
muassa ruoansulatuskanavan ja virtsateiden sairauksia, Parkinso- 
nin tautia ja keuhkoastmaa hoidettaessa sekä nukutus- ja silmä- 
lääketieteessä. Atropiini toimii myös spesifisenä vastalääkkeenä 
monenlaisissa myrkytyksissä. 


Limaa irrottavat yskänlääkkeet 


Yskää aiheuttavat hengitysteiden sairaudet ovat aina olleet ylei- 
siä. Edellä on mainittu oopiumin keskushermostoon kohdistu- 
va yskänrefleksiä hillitsevä eli yskänärsytystä estävä vaikutus. Oo- 
piumin tapaan vaikuttavien ns. antitussiivisten aineiden rinnalla 
muodostavat hengitysteiden limaa irrottavat aineet eli ekspekto- 
rantit yskänlääkkeiden toisen pääluokan. Ne vähentävät liman 

Kuva 2. Egyptiläi- 
nen imee putken 
avulla hengitystei- 
hinsä kumentamal- 
la synnytettyjä kas- 
vihöyryjä. Tämä 
spesifinen inhalaa- 
tiolaite tunnettiin 
myös Mesopotami- 
assa. Kuvan on piir- 
tänyt Ilpo Aarniala. 

sitkeyttä ja helpottavat sen poisyskimistä. Antiikin aikana tun- 
nettiin suuri joukko näin vaikuttavia aineita. Ne olivat suosittu- 
ja, koska niiden avulla voitiin merkittävästi helpottaa hengitystä. 
Taulukossa 3 on lueteltu kuusi sellaista ekspektoranttia, joita tä- 


ensinmainittua käytettiin jo Babyloniassa. Timjamiuute, joka on 
varsin tunnettu myós mausteena, lienee taulukon aineista nyky- 
ään eniten käytetty yskänlääkkeen osa. Sen sisältämässä haihtu- 
vassa öljyssä on fenoleihin kuuluvaa tymolia, joka vaikuttaa lie- 
västi antiseptisesti. Viimeaikaisen tutkimuksen mukaan timjami- 
uute toimisi myös immuunijärjestelmän vahvistajana. 


Taulukko 3. Antiikin aikana käytettyjä limaa irroittavia yskänlääkkei- 
tä, jotka ovat virallisia myös tämän päivän Suomessa eli jotka mainitaan 
vuoden 2004 Pharmaca Fennica'ssa. Vasemmalta lukien limaa irroittava 
yskänlääke, alkuperäkasvin suomenkielinen ja tieteellinen nimi, maas- 
samme myytävän tuotteen kauppanimi sekä sitä markkinoivan yrityk- 
sen nimi. 


1) — Timjamiuute (Tarha-ajuruoho |. timjami, Thymus vulgaris L.) 
Expigen® (Pharmacia), Katapekt® (Vitabalans) 

2) — Bentsoehartsi (Bentsoe, mm. Styrax officinalis L. ja Styrax 
benzoin Dry.) Tintura Benjui? (Orion Pharma) 

3)  Terpentiinióljy (Terpentiinipuu, Pistacia terebinthus L.) Vicks 
Vaporub® (Procter & Gamble) 

4) — Mentoli (Piparminttu, Mentha x piperita L.) mm. Codesan 
comp? (Leiras) 

5)  Lakritsiuute (Lakritsikasvi, Glycyrrhiza glabra L.) mm. Tuxi® 
(Leiras) 

6)  Anisóljy (Anisruoho, Pimpinella anisum L.) Expigen® 
(Pharmacia) 

Antiikin lukuisten hengitysteiden sairauksiin kaytettyjen lääk- 
keiden joukossa on monia kasveja, joita viime aikoinakin on 
käytetty tai käytetään edelleen kansanlääkinnässä yskän ja vilus- 
tumissairauksien hoitoon. Tällaisia ovat esimerkiksi mustasel- 
ja (Sambucus nigra L.), rohtosalkoruusu (Althaea officinalis L.), 
kalmojuuri (Acorus calamus L.), myrtti (Myrtus communis L.) ja 
rohtosalvia (Salvia officinalis L.). Antiikin aikana hengitysteiden 
sairauksia ja niistä aiheutuvaa yskää ei hoidettu ainoastaan suun 
kautta annettavilla lääkkeillä. Rintakehälle laitettavien hauteiden 
ja kääreiden sekä rintaan hierottavien voiteiden käyttö oli yleistä. 
Lisäksi limaa irrottavia yskänlääkkeitä annettiin ainakin Meso- 
potamiassa myös peräruiskeina. Edellä mainittujen antotapojen 
ohella hallittiin sekä Mesopotamiassa että Egyptissä kuumenta- 
malla synnytettyjen kasvihöyryjen keskitetty sisäänhengittäminen 
kasveista saatujen putkien välityksellä (Kuva 2). Näin menetellen 
voitiin tehokkaasti irroittaa limaa ja tietyissä tapauksissa laajentaa 
astmaatikon keuhkoputkia atropiinia ja skopolamiinia tuottavi- 
en kasvien avulla. Kuumentamalla aikaansaatujen kasvihöyryjen 
hyödyntäminen ei kuitenkaan rajoittunut sairauksien hoitoon. 
Eräiden kulttuurien uskonnollisissa toimituksissa hyväntuok- 
suisilla suitsukkeilla oli keskeinen sija. Miellyttäväntuoksuisia 
höyryjä käytettiin lisäksi vaatteiden tuoksun ja huoneilman pa- 
rantamiseen, kun taas pahanhajuisia höyryjä käytettiin hyönteis- 
ten häätämiseen ja suurempienkin eläinten loitolla pitämiseen. 


Ulostuslääkkeet 


Mesopotamiassa ja Egyptissä uskottiin, että yliluonnollisten teki- 
jöiden ulkoapäin elimistöön saattama sairaus saattoi pesiytyä vat- 
san alueelle. Kuten edellä on mainittu, hippokraatikot kiistivät 
yliluonnollisten tekijöiden vaikutuksen sairauksien syntyyn. Hei- 

dàn käsityksensä mukaan sairauksien uskottiin usein aiheutuvan 
siitä, että elimistön neljän päänesteen liman, veren sekä keltaisen 
ja mustan sapen välinen tasapaino häiriintyi. Tämän ns. humo- 
raalipatologian avulla tapahtuvan selityksen perusteella arveltiin 
elimistöön saattavan kertyä liikaa "pahaa nestettä”, joka oli pois- 
tettava puhdistamalla. Puhdistaminen voitiin parhaiten suorittaa 
ulostuslääkkeillä ("alaspäin puhdistaminen”) tai oksetuslääkkeillä 
(“ylöspäin puhdistaminen”), mutta myös suonen iskentää, kup- 
pausta ja hikoiluttamista käytettiin. Täten sekä kreikkalaisten 
ajattelutapa että aiempien kulttuurien näkemys johtivat siihen, 
että ulostuslääkkeillä oli, tavanomaisen ummetuksen hoitamisen 
eli “vatsan avaamisen”? ohella, myös toinen ummetuksesta täysin 
riippumaton käyttötarkoitus. Innokkaimmat puhdistamisteorian 
kannattajat käyttivät, myös vatsan alueen ulkopuolelle paikantu- 
vien sairauksien hoidossa, vaarallisen voimakkaita ulostuslääkkei- 
tä tai ylisuuria annoksia miedompia laksatiiveja. Vaikka nykykie- 
lissä sanaa purgatiivi (purgare, lat., = puhdistaa) usein käytetään 
merkitsemään ulostuslääkettä yleensä, niin antiikin aikana pur- 
gatiivinen vaikutus tarkoitti voimakkaasti ulostavaa vaikutusta. 
Antiikin ulostuslääkevalikoima oli laaja. Taulukossa 4 on lueteltu 
eräitä kasveja, joista valmistettiin ulostuslääkkeitä. Luettelemis- 
järjestys vastaa kutakuinkin asianomaisten ulostuslääkkeiden suo- 
sion säilymistä länsimaisessa koululääketieteessä. 

Sennakasveja tavataan muun muassa Nubiassa, Sudanissa, 
Arabian niemimaalla ja Intiassa. Sennapalko tai sennajauhe mai- 
nitaan neljässä Papyrus Ebersin ulostuslääkereseptissä. Sennakas- 
veja ei ilmeisesti tunnettu Kreikassa eikä Roomassa, mikä johtu- 
nee niiden huomattavasta kylmänarkuudesta. Sennan tärkeim- 
mät vaikuttavat aineet ovat antrakinoniglykosidit sennosidi A ja 
sennosidi B, jotka ärsyttävät erityisesti paksusuolta. Niiden käyttö 
on tänä päivänäkin yleistä. Vuoden 2004 Pharmaca Fennica sisäl- 

tää valmisteet Agiolax” (Meda), Exprep" (Mundipharma), Pur- 
sennid” (Novartis) ja Sennapur* (Pharmia). 

Antiikin Kreikassa ja Roomassa tunnettiin rohtoratamo (Plan- 
tago psyllium L.) ja eräitä muitakin plantago-suvun kasveja. Psyl- 
liuminsiemenen kuoren pinnassa on limaa, joka turpoaa suolessa 
aiheuttaen ummetuksesta kärsiville hellävaraisen ulostavan vaiku- 
tuksen. Mutta antiikin lääkärit eivät ilmeisesti paljoakaan sovel- 
taneet tätä heikohkoa vaikutusta vaan käyttivät päinvastoin hy- 
väkseen liman “voitelevaa” vaikutusta suoliston vaikeiden ärsytys- 
tilojen kuten punataudin hoitamisessa. Plantago-suvun kasvien 
siemeniä sisältävät seuraavat vuoden 2004 Pharmaca Fennica’ssa 
mainitut laksatiivit: Agiocur® (Meda), Agiolax® (Meda) ja Laxa- 
mucil® (Orion Pharma). 


Taulukko 4. Kasveja joista antiikin aikana valmistettiin ulostuslääkkei- 
tä. Kahdesta ensinmainitusta valmistettuja laksatiiveja sisältyy vuoden 
2004 Pharmaca Fennicaan ja viisi ensinmainittua mainitaan maamme 
tämän päivän virallisessa farmakopeassa, so. Euroopan Farmakopeassa. 


1) — Sennakasvi eli senna (Cassia senna L. eli Cassia acutifolia Del. 
ja Cassia angustifolia Vahl., Caesalpiniaceae) 

2) Rohtoratamo (Plantago psyllium L., Plantaginaceae) 
ym. ratamolajit 

3) Pellava (Linum usitatissimum L., Linaceae) 

4) Risiinikasvi (Ricinus communis L., Euphorbiaceae) 

5)  Aaloe (Aloe vera L. ja Aloe perryi Baker, Liliaceae) 

6) — Kolokvintti (Citrullus colocynthis (L.) Schrad., Cucurbitaceae) 

7) Skammonium (Convolvulus scammonia L., Convolvulaceae) 

8) Vaalea jouluruusu eli jouluruusu (Helleborus niger L., 
Ranunculaceae) 

Pellava kuuluu kuitujensa ja siementensä vuoksi vanhimpiin 
viljelykasveihin. Siemenien (Lini semen) pinnalla on limaa, ja ne 
turpoavat suolessa psylliuminsiemenien tavoin, minkä johdosta 
niillä on sekä lievästi ulostava että suolen seinämää voiteleva vai- 
kutus. Egyptiläiset osasivat hyödyntää siementen ulostavaa vaiku- 
tusta. Lisäksi he käyttivät niistä puristamaansa öljyä muun mu- 
assa valaistukseen, ruoanlaittoon ja kosmetiikkaan. Kreikkalaiset 
taas katsoivat siementen pehmentävän ulostetta. He käyttivät nii- 
tä myös peräruiskeena paksusuolen haavaumien hoitoon. Lisäksi 
he käyttivät siemeniä ulkoisesti muun muassa ihon kovettumien 
ja vaikeasti paranevien haavojen hoitoon. Tämän päivän Suomes- 
sa pellavan siemeniä voi ostaa vapaasti ruokatavarakaupoista. 

Risiinikasvi on kotoisin Koillis-Afrikasta. Sitä viljeltiin Egyp- 
tissä jo 4000 eKr. Egyptiläiset osasivat kylmäpuristaa kasvin sie- 
menistä ulostuslääkkeenä klassillista risiiniöljyä (Ricini oleum) si- 
ten, että hyvin myrkyllinen risiini-valkuaisaine jäi puristejään- 
nökseen. Toisaalta väitetään, että ruokaan sekoitettuja kokonaisia 
siemeniä olisi käytetty Afrikassa lapsenmurhiin. Risiiniöljyn ulos- 
tavasti vaikuttava komponentti on risinolihappo, jota ohutsuo- 
lessa vapautuu glyserolin ohella rasvaa pilkkovien entsyymien toi- 
mesta. Papyrus Ebersissä sanotaan, että risiiniöljyn vaikutuksesta 
"suolisto tyhjenee kaikesta mitä se sisältää”. Egyptiläiset käyttivät 
risiiniöljyä myös lamppuöljynä ja kosmeettisena aineena. Uskot- 
tiin muun muassa, että päähän hierominen edistää hiusten kas- 
vua. Risiiniöljy tunnettiin ulostuslääkkeenä myös Mesopotami- 
assa. Kreikkalaiset käyttivät risiiniöljyä sekä laksatiivina että suo- 
listomatojen häätämiseen ja lisäksi monenlaisten ihovaivojen, 
muun muassa vaikeasti paranevien haavojen hoitoon. Risiiniöl- 
jy on vuosituhansien saatossa säilyttänyt asemansa tehokkaana 
lääkkeenä akuuttiin ummetukseen sekä suoliston tyhjentämiseen 
eräissä muissa tilanteissa. Vielä 1900-luvun jälkipuoliskolla se 

kuului monen kotiapteekin varusteisiin. Tänä päivänäkin puh- 
distettua risiiniöljyä saa ostaa reseptittä apteekeista. 

Antiikin aikana hyödynnettyjä mehevälehtisiä aaloe-lajeja 
kasvoi muun muassa Intiassa, Arabian niemimaalla ja Sokotran 
saarella Somalian rannikon edustalla. Viimemainitussa paikassa 
Aleksanteri Suuri (356—323 eKr.) määräsi arvokkaaksi katsoman- 
sa kasvin suojeltavaksi. Lehdistä vuodatettu mehu sisältää muun 
muassa antrakinoniglykosideihin kuuluvia, suurina annoksina 
voimakkaasti ulostavia aloiineja. Jo Mesopotamiassa aaloeta käy- 
tettiin vatsalääkkeenä. Papyrus Fbers ei sen sijaan mainitse aa- 
loen käytöstä laksatiivina, mutta kylläkin kahdeksan kertaa sil- 
mälääkkeenä. Myös kreikkalaiset ja roomalaiset käyttivät aaloeta 
monenlaiseen silmävaivaan. Lisäksi he käyttivät aaloeta ulostus- 
lääkkeenä sekä sirottelivat kuivattua mehua peräaukon seudussa, 
sukupuolielimissä ja muualla sijaitseviin haavoihin. Raamatussa 
kerrotaan, että mirhamia, aaloeta ja muita hyvänhajuisia yrttejä 
laitettiin Jeesuksen ruumiin käärinliinoihin (Joh. 19:39—40). Ny- 
kyään Euroopan Farmakopeaan sisältyy kaksi aaloe-lajia ulostus- 
lääkkeiden valmistamista varten. 

Kurkkukasveihin kuuluvan kolokvintin omenankokoisen, hy- 
vin karvaalle maistuvan, kellertävän hedelmän ydin oli Papyrus 
Ebersin mukaan egyptiläisten eniten käyttämä ulostuslääke. Se 
oli käytössä myös Mesopotamiassa. Hedelmän ytimessä on myr- 
kyllisiä, voimakkaasti ulostavia kukurbatsiineja, jotka ärsyttävät 
sekä ohut- että paksusuolta. Ne aiheuttavat vetisen, suurempina 
annoksina verisen ulosteen. Kreikkalaiset ja roomalaiset käyttivät 
kolokvinttia yleensä varovaisesti sekä suun kautta että peräruis- 
keena. Pliniuksen mukaan he käyttivät sitä myös silmälääkkeenä. 
Kolokvintin suosio tehokkaana ulostuslääkkeenä on säilynyt vii- 
me aikoihin saakka. Se sisältyi Knud O. Möllerin farmakologian 
oppikirjaan ja sitä käytettiin vielä 1960-luvulla Suomessakin pie- 

nina annoksina sellaisenaan tai yhdistettynä muihin laksatiivei- 
hin. Nyttemmin länsimainen koululääketiede on kuitenkin hy- 
lännyt sen. 

Kiertokasveihin kuuluvan skammoniumin mehevä, käsivarren- 
paksuinen juuri (Scammoniae radix) oli ulostuslääkkeenä käytössä 
Mesopotamiassa ja todennäköisesti myös Egyptissä. Kreikkalaiset 
ja roomalaiset pitivät sitä arvokkaana laksatiivina. Dioskorideen 
mukaan yksi drakma, eli n. neljä grammaa juuren maitiaisnes- 
tettä aiheutti voimakkaan ulostavan vaikutuksen. Hänen mu- 
kaansa maitiaisnestettä väärennettiin käyttämällä sudenmaitoa ja 
hernejauhetta. Skammoniumjuuren käyttö laksatiivina on säily- 
nyt meidän päiviimme saakka. Koululääketiede ei sitä suosittele, 
mutta juuri on edelleen kansanlääkinnän piirissä käytetty rohdos. 
Niin ikään kiertokasveihin kuuluvan, maassamme luonnonvarai- 
sena kasvavan karhunköynnöksen eli elämänlangan (Convolvulus 
sepium) juurta ja lehtiä on myös käytetty kansanlääkinnässä um- 
metuksen hoitoon. 

Kaunis koristekasvimme vaalea jouluruusu eli jouluruusu ei 
kuulu ruusu- vaan leinikkikasveihin. Nimensä se on saanut siitä, 
että se saadaan kukkimaan joulun aikaan ja kukinto muistuttaa 
jonkin verran ruusua. Lääkekasvina se tunnettiin jo Mesopota- 
miassa. Useat kreikkalaiset ja roomalaiset lääkärit käyttivät ulos- 
tuslääkkeenä tämän, laksatiivisen vaikutuksen ohella monia mui- 
takin vaikutuksia omaavan, huonosti siedetyn kasvin mustaa juu- 
rakkoa. Voimakkaan ulostavan vaikutuksen ohella se oli oksettava 
ja aivastuttava sekä sydämelle myrkyllinen. Kreikkalaiset tiesivät 
myös, että se aiheuttaa muiden voimakkaiden ulostuslääkkeiden 
tavoin herkästi keskenmenon. Celsuksen mukaan innokkaim- 
mat ns. puhdistamisteorian kannattajat katsoivat kuitenkin, että 
se "puhdistaa tehokkaasti sekä alas- että ylöspäin”. Mutta hekin 
joutuivat myöntämään, että sitä voitiin määrätä vain riittävän 

hyvákuntoisille potilaille, koska se oli heikkokuntoisille hengen- 
vaarallinen. Koululääketiede on jo varhain hylännyt jouluruusun 
käytön laksatiivina, mutta sen sydänvaikutuksia on pyritty hyö- 
dyntämään jo antiikin aikana. Tata käyttötarkoitusta käsitellään 
tuonnempana sydämen toiminnanvajauksen hoidon yhteydessä. 


Ripulilääkkeet 


Mikrobien aiheuttamaan punatautiin eli dysenteriaan liittyvät ve- 
riset ripulit samoin kuin muista syistä johtuvat ripulit olivat an- 
tiikin aikana yleisiä. Edellä on tehty selkoa oopiumin sekä atro- 
piinin ja skopolamiinin käytöstä ripulin hoidossa. Näillä tärkeil- 
lä, nykyäänkin käytössä olevilla lääkkeillä on hyvin tehokas ripu- 
lia hillitsevä vaikutus, mutta ne eivät vaikuta ainakaan infektio- 
peräisen ripulin syyhyn. Oopiumin ja belladonnauutteen käytön 
lisäksi antiikin kansat tunsivat kuitenkin vielä kolmannen mei- 
dän päiviimme säilyneen, aivan erilaisen ripulin farmakologisen 
hoitoperiaatteen, nimittäin parkkiaineiden eli tanniinien käytön. 

Parkkiaineet ovat polyfenolisia yhdisteitä, jotka muodostavat 
sidossiltojen välityksellä komplekseja valkuaisten ja eräiden mui- 
den makromolekyylien kanssa. Kun ne saostavat limakalvon pin- 
takerroksen valkuaisia, syntyy ohut kalvo. Tämä irtoaa noin puo- 
len tunnin kuluessa, mikä kiihottaa alla olevien terveiden solu- 
jen uudismuodostusta. Saostus kohdistuu myös limakalvon poi- 
muissa olevien bakteerien proteiineihin, mistä aiheutuu heikko 
antiseptinen vaikutus, sekä veren proteiineihin, mikä tyrehdyttää 
pienistä suonista tapahtuvaa vuotoa. Seurauksena on limakalvon 
kuivuminen, vaaleneminen ja kutistuminen eli ns. adstringoiva 
vaikutus, joka on tulehduksen aiheuttamalle tilalle vastakkainen. 
Kasvikunnassa parkkiaineet ovat laajalle levinneitä. Tiettyjen hei- 
mojen kasvit sisältävät niitä runsaasti. Niitä tavataan muun mu- 

assa siemenissä, lehdissä, versoissa ja juurissa sekä varsinkin puu- 
vartisten kasvien kuoriosissa. 

Antiikin aikana useat akaasialajit olivat ripulin hoidon kan- 
nalta tärkeitä, muun muassa Acacia nilotica Desf. Tämän egypti- 
läisen akaasian pitkien haitarimaisten palkojen tanniinipitoisuus 
on n. 30%. Akaasioiden paloista puristetulla mehulla (Acaciae 
succus) samoin kuin lehtiuutteella oli monipuolista lääkkeellistä 
käyttöä faaraoidenaikaisessa Egyptissä sekä myöhemmin Kreikas- 
sa ja muualla Rooman valtakunnassa. Ripulin hoidossa niitä an- 
nosteltiin sekä suun kautta että peräruiskeena. Dioskorideen mu- 
kaan myös puun rungosta viiltämällä vuodatetulla kumimaisella 
nesteellä (Gummi arabicum) oli ummettava vaikutus. Hedelmiä 
ja lehtiä käytettiin lisäksi suolistomatojen häätöön. Fdellä kuvat- 
tua adstringoivaa vaikutusta hyödynnettiin myös suun limakal- 
von tulehdusten ja haavaumien hoidossa. Lisäksi parkkiaineita 
käytettiin ulkoisesti ihon haavojen ja tulehdusten hoitoon sekä 
silmälääkkeenä. Akaasiat kuuluivat tyypillisesti niihin kasveihin, 
joista antiikin aikana otettiin lääkkeellisen käytön ohella kaikki 
muukin hyöty irti. Tanniinipitoiset nesteet olivat parkitsemisessa 
ja värjäyksessä tärkeitä. Theofrastos kertoo akaasiapuun käytöstä 
laivanrakennuksessa ja sen käyttöä rakennusmateriaalina valote- 
taan monipuolisesti Raamatussa toisen Mooseksen kirjan luvuis- 
sa 25 ja 26. 

Myös granaattiomenapuu (Punica granatum L.) oli ripulin hoi- 
don kannalta tärkeä, mutta se oli antiikin aikana monesta muus- 
takin syystä kuuluisa kasvi. Puun kuori ja juuri sekä sen hyvän- 
tuoksuiset purppuranpunaiset kukat ja mehevät hedelmät ovat 
hyvin tanniinipitoisia. Niistä valmistettujen keitteiden ja puris- 
teiden voimakasta adstringoivaa vaikutusta hyödynnettiin akaasi- 
oiden tapaan dysenterian (punataudin) ja muiden ripulien, sekä 
suun, peräaukon ja ihon haavaumien ja tulehdusten hoidossa. Jo 

egyptiläiset tiesivät, että puun kuori (Granati cortex) ja juuri kuu- 
luivat tehokkaimpiin heisimatojen häädössä käytettäviin lääkkei- 
hin. Kuoresta on sittemmin eristetty pelletieriini-niminen piperi- 
diinialkaloidi, jonka tannaattia Pohjoismaissa vielä 1960-luvulla 
käytettiin alvejuuriuutteen (Extractum filicis) vaihtoehtona leveän 
heisimadon eli lapamadon häätämiseksi. Häätö oli tehokas, kos- 
ka lapamato on altis pelletieriinin ja alvejuuriuutteen myrkyllisel- 
le vaikutukselle, mutta liian suuret annokset olivat varsin myrkyl- 
lisiä myös isäntäelimistölle. Kreikkalais-roomalaisessa maailmassa 
granaattiomenat, joiden ulkonäköä on verrattu naisen rintoihin, 
toimivat jonkinlaisena hedelmällisyyden symbolina. Roomalaiset 
olivat pyhittäneet granaattiomenapuun Junolle, avioliiton ja su- 
kupuolielämän jumalattarelle. Myös Raamattu antaa granaattio- 
menista samantapaisen kuvan (Laulujen laulu 7:11—13). 

ta kreikkalaiset ja roomalaiset lääkärit käyttivät dysenterian ja 
suuontelon tulehdusten hoitoon, on tammi (Quercus robur L.). 
Dioskorideen mukaan tuoreita tammen lehtiä käytettiin lisäksi 
makuuhaavojen hoitoon. Nuorten oksien kuorta (Ouercus cortex) 
on vielä 1900-luvulla käytetty kansanlääkinnässä suun limakal- 
von tulehdusten ja ripulin hoitoon. 

Nykyään parkkiaineita hyödynnetään ripulin hoidossa albu- 
miinitannaattina (Tannopon®-valmisteessa). Pelkkä tanniini on 
suun kautta nautittuna vähemmän tehokas kuin albumiinitan- 
naatti, koska tanniini sitoutuu liiaksi ruoansulatuskanavan seinä- 
män ja ruoan proteiineihin jo ennen paksusuoleen saapumistaan. 
Täten antiikin lääkäreillä oli hyvä syy annostella ripulipotilaille 
parkkiaineita myös peräruiskeina. 

Sydämen toiminnanvajauksen lääkehoito 


Antiikin aikana “turvotustauti” oli yleinen diagnoosi. Nykyään 
katsotaan, että pääosassa näistä tapauksista kysymyksessä oli sy- 
dämen toiminnanvajaus eli sydäninsuffisienssi, mikä tarkoittaa 
sydämen heikentynyttä pumppaustehoa. Tämän vaivan hoita- 
miseksi otettiin koululääketieteen käyttöön, tosin vasta 1780- 
luvulla, monelle suomalaisellekin tutut digitalisglykosidit?, joita 
saadaan villaisesta sormustinkukasta (Digitalis lanata Ehrh.) ja 
rohtosormustinkukasta (Digitalis purpurea L.). Digitalisvalmis- 
teet olivat ensisijaisia sydänlihaksen supistumisvoimaa paranta- 
via lääkkeitä n. 200 vuoden ajan. Viime vuosisadan lopulla ne 
joutuivat kuitenkin vähitellen luovuttamaan johtoasemansa vai- 
kutusmekanismeiltaan edullisemmille ja vähemmän myrkyllisil- 
le lääkkeille. Mutta jo kreikkalaisilla ja roomalaisilla lääkäreillä 
oli käytettävissään lääkkeitä, jotka lisäsivät sydänlihaksen supis- 
tuvuutta täsmälleen samalla tavalla kuin digitalisglykosidit. He 
olivat havainneet, että merisipulin (Urginea maritima (L.) Bak.) 
valkoisen muunnoksen keskikerros aiheutti jo pieninä annoksi- 
na turvotustautia sairastaville virtsaamisen lisääntymistä ja turvo- 
tusten häviämistä. Myöhempi tutkimus on osoittanut, että me- 
risipulin valkoinen muunnos sisältää sydänaktiiviset glykosidit 
skillareeni A ja proskillaridiini A. Näistä jälkimmäinen on säilynyt 
digitalisvalmisteiden vaihtoehtona Pharmaca Fennica'an viimeis- 
tä kertaa vuonna 2000 kauppanimellä Talusin* (Knoll AG). 
Myrkyllistä vaaleaa jouluruusua (Helleborus niger L.), jota on 
myös kutsuttu aivastusjuureksi, on edellä käsitelty ulostuslääk- 
keiden yhteydessä. Dioskorides mainitsee, että puurohaude, joka 
sisältää tämän kasvin juurta, viiniä ja ohrajauhoja, on terveelli- 
nen turvotustautia sairastaville. Juurakosta (Helleboris nigri rhi- 


“ Glykosidi = erityisesti kasveissa esiintyviä yhdistei- 

zoma) on myöhemmin eristetty hellebriini-niminen sydämen toi- 
mintaan digitalisvalmisteiden lailla vaikuttava steroidirunkoinen 
glykosidi. Vielä 1900-luvun alussa on sydämen vajaatoiminta- 
potilaille annettu 0,1 mg puhdasta hellebriiniä laskimoon, mutta 
hellebriini ei enää sen jälkeen ole ollut koululääketieteen suosit- 
telema lääke. 

Toinen myrkyllinen koristekasvi oleanteri (Nerium oleander L.) 
on jouluruusun lailla ollut lääkekasvina kauan tunnettu. Uusim- 
man tutkimuksen mukaan sitä olisi jo Babyloniassa käytetty tois- 
taiseksi tarkemmin määrittelemättömiin hengitysteiden ja rinta- 
kehän vaivoihin. Kreikkalaiset ja roomalaiset, jotka olivat hyvin 
selvillä oleanterin voimakkaasta myrkyllisyydestä ihmiselle sekä 
monille sorkka- ja kavioeläimille, eivät sen sijaan hyödyntäneet 
sitä lääkekasvina muilta osin kuin että he käyttivät sitä vastalääk- 
keenä eläinten myrkyllisiin puremiin. Sydäninsuffisienssin hoi- 
don kannalta oleanteri on kuitenkin sikäli merkittävä, että sen 
lehdistä on 1870-luvulla eristetty useita sydänaktiivisia steroidi- 
runkoisia glykosideja. Näistä nopea- ja lyhytvaikutteinen oleand- 
riini on tärkein. Oleandriini oli Euroopassa lyhyen aikaa käytössä 
sydämen vajaatoiminnan lääkkeenä. Oleanterimyrkytyksen aihe- 
uttamat oireet ovat samat kuin digitalismyrkytyksessä tavattavat. 

On hyvin tunnettua, että kielo (Convallaria majalis L.) sisäl- 
tää lukuisia erittäin myrkyllisiä sydänaktiivisia digitaliksen tapaan 
vaikuttavia glykosideja. Näistä konvallatoksiini on tärkein. Dios- 
korides ei mainitse kieloa, koska se ei kasva Kreikassa. Mutta hän 
mainitsee, että kielolle sukua olevan kasvin (Convallaria multiflo- 
ra L.) lehtikeitettä käytettiin hauteena turvotusten poistamiseen. 

Myös sarjakukkaisiin putkikasveihin kuuluva hienoliuskainen 
sudenporkkana eli kella (Ammi visnaga (L.) Lam.) on vuositu- 
hansia vanha lääkekasvi. Sen pieniä lohkohedelmiä käytettiin jo 
Mesopotamiassa ja Egyptissä moniin vaivoihin, esimerkiksi ala- 

vatsan kipuihin seka silmälääkkeenä. Kreikkalaiset kiinnittivät li- 
säksi huomiota hedelmien diureettiseen eli virtsan tuloa edistä- 
vään vaikutukseen. Sudenporkkanan siemenet sisältävät monia 
farmakologisesti aktiivisia kumariineihin kuuluvia aineita, jois- 
ta kelliini on tärkein. Kelliini laajentaa valtimoita, mistä seuraa 
veren virtausvastuksen aleneminen ja sydämen työmäärään pie- 
neneminen. Koska sillä on myös diureettista vaikutusta, yritet- 
tiin siitä 1950-luvulla kehittää lääkettä sydämen toiminnanvaja- 
ukseen. Pysyvää tulosta ei kuitenkaan saavutettu. Kelliini on silti 
toisella tavalla merkittävästi vaikuttanut tämän päivän koululää- 
ketieteeseen. Monille allergikoille tärkeä histamiinin vapautu- 
mista estävä dinatriumkromoglikaatti, joka sisältyy vuoden 2004 
Pharmaca Fennica' an kauppanimillä Lomudal* (Aventis Pharma), 
Lecrolyn® (Santen) ja Glinor^ (Ratiopharm), on kelliinin johdos. 
Todettakoon tässä myös, että antiikin tärkeimpiä diureetteja olivat 
eri katajalajien tuottamat marjat. Egyptiläisten suosimia katajia oli- 
vat muun muassa Juniperus phoenicea L. ja Juniperus drupacea L. 


Tulehduksenvastaiset ja kuumetta alentavat lääkkeet 


Eri elinten ja kudosten äkilliset tai pitkäaikaiset tulehdukset ovat 
kautta aikojen olleet ihmiskunnan yleisimpiä, kiusallisia vitsauk- 
sia, eikä asiantila ole meidän päivinämme oleellisesti muuttunut. 
Tulehduksella eli inflammaatiolla tarkoitetaan elimistön paikallis- 
ta puolustautumisreaktiota mitä erilaisimpia ulkoisia, esimerkiksi 
kemiallisia tai fysikaalisia ärsykkeitä vastaan. Mikäli tulehduksen 
aiheuttajina ovat pieneliöt eli mikro-organismit, kutsutaan sitä 
infektioksi. Celsuksen mukaan tulehduksen helposti havaittavia 
oireita olivat punoitus (rubor), turvotus (tumor), kuumotus (ca- 
lor) ja kipu (dolor). Näihin Galenos vielä lisäsi tulehtuneen alu- 
een toiminnan häiriintymisen (functio laesa). Aikamme länsimai- 


189 


LAAKKEET JA MYRKYT ANTIIKISSA 


nen koululääketiede on varauksetta hyvaksynyt nämä tulehduk- 
sen klassilliset oireet. On luonnollista, että näitä oireita on aina 
haluttu lieventää lääkkeiden avulla. Tehtävä on kuitenkin ollut 
vaikea, koska tulehduksen aiheuttajat ovat moninaiset eikä esi- 
merkiksi mikrobien olemassaoloa osattu aavistaa. Silti antiikin 
lääkärit osasivat käyttää useita nykyäänkin hyväksyttäviä keinoja. 

Valkopajun (Salix alba L.) ja lukuisten muiden Salix-lajien 
hyödyllisyys on tajuttu jo varhain. Babylonialaiset käyttivät pa- 
jun lehtiä ja kuorta ainakin virtsateiden sairauksiin. Egyptiläiset 
käyttivät pajun kotahedelmiä ja lehtiuutetta hauteena turvotuk- 
siin ja voiteena kutiseviin ja visvaisiin ihottumiin sekä tulehtu- 
neisiin rintoihin. Koptit käyttivät tarkemmin määrittelemättö- 
miä pajuvalmisteita kuumottaviin, särkeviin rakkuloihin sekä 
poltettuja lehtiä ruusuöljyn kera psora -nimisen ihotaudin hoi- 
tamiseen. Mutta vasta kreikkalaiset ymmärsivät, että pajun kuori 
oli kasvin osista tehokkain. Dioskorides, joka ei yleensä käytä su- 
perlatiiveja, mainitsee että kuoresta valmistettu keite on hauteena 
paras lääke kihtiä vastaan. Hän sanoo lisäksi, että etikkaan sekoi- 
tettua poltettua pajun kuorta sisältävä kääre poistaa ihon kovet- 
tumat ja känsät. 

Pajun kuori on sittemmin vaikuttanut ratkaisevasti oman ai- 
kamme tulehduksenvastaisten (eli anti-inflammatoristen) ja kuu- 
metta alentavien (eli antipyreettisten) lääkkeiden kehittelyyn. 
Vuonna 1829 siitä eristettiin sa/isiini, joka suoliston bakteerien 
toimesta hajoaa salisyylialkoholiksi ja rypälesokeriksi. Salisyyli- 
alkoholi voidaan hapettaa salisyylihapoksi, joka tänä päivänäkin 
on ulkoisesti käytettynä tärkeä lääke useiden ihotautien hoidos- 
sa. Natriumsalisylaatti oli ensimmäinen suun kautta annostelta- 
va salisyylihapon johdos. Se otettiin 1875 käyttöön reumaattisen 
kuumeen hoitamista ja kuumeen alentamista varten. Antipyreet- 
tinä se säilytti asemansa yli 100 vuoden ajan sisältyen Pharmaca 

Fennicaan vielä vuonna 1989. Asetyylisalisyylihappo eli aspiriini 
otettiin potilaskäyttöön 1899, ja se on yhä eräs maailman eniten 
myydyistä lääkeaineista. 

Mehevävartinen ja -lehtinen portulakka (Portulaca oleracea L.) 
eli paisuruoho on nykyäänkin suosittu vihannes- ja maustekas- 
vi. Koptit käyttivät siitä puristettua nestettä hauteena polttavien 
rakkuloiden, muiden ihotulehdusten sekä rintojen ja silmien tu- 
lehdusten hoitoon ynnä juomana suolistomatojen häätämiseen. 
Kreikkalaiset hyväksyivät kaikki nämä käyttötarkoitukset ja tote- 
sivat, että kasvimehulla on sisällisesti nautittuna myös kuumetta 
alentava sekä reumaattisia vaivoja ja virtsateiden sairauksia paran- 
tava vaikutus ja että se paikallisesti käytettynä edistää tulehtunei- 
den haavojen paranemista. Lisäksi he käyttivät mehua peräruis- 
keena punataudin ja muiden ripulien hoitamiseen. 

Liljakasveihin kuuluva myrkkylilja (Colchicum autumnale L.) 
on saanut latinankielisen nimensä siitä, että sitä tavattiin nimen- 
omaan Kolkhisin maakunnassa Mustanmeren itärannikolla ja 
että se kukkii syksyllä (autumnus, lat. = syksy). Kukinto muis- 
tuttaa keväällä kukkivan maustesahramin (Crocus sativus L.) ku- 
kintoa. Ilmeisesti kreikkalaiset tunsivat myrkkyliljan vain hyvin 
vaarallisena myrkkykasvina. Sen myrkyllisin ainesosa on koko 
kasvissa, mutta erityisesti siemenissä ja makeissa sipulimaisis- 
sa mukuloissa tavattava, solunjakautumista (eli mitoosia) estävä 
alkaloidi kolkisiini. Kolkisiini on myrkyllisyydestään huolimatta 
merkittävästi hyödyttänyt koululääketiedettä, koska se on kauan 
kuulunut tehokkaimpiin kihtikohtausten hoidossa käytettäviin 
lääkkeisiin. Se sisältyi kauppanimellä Colchicin* (Oy Star Ab) 
Pharmaca Fennicaan viimeistä kertaa vuonna 1983. Se on kui- 
tenkin edelleen hyväksytty muun muassa Yhdysvalloissa, joskin 
vähemmän myrkylliset lääkkeet ovat pitkälti syrjäyttäneet sen. 

Bakteerien ja muiden mikrobien aiheuttamat infektiot ovat il- 
meisesti olleet antiikin aikana hyvin yleisiä. Haavojen infektoi- 
tuminen on ollut pikemmin sääntö kuin poikkeus. Tata kasitys- 
ta tukee se, ettà kuvataan varsin monenlaista haavavuotoa ja ettà 
haavojen hoitamiseen käytettiin lähes kaikkea mahdollista sisältä- 
vid kääreitä ja hauteita. Myös silmälääkkeiden runsaus viitannee 
silmäinfektioiden yleisyyteen. Taman päivän näkökulmasta ja 
penisilliinin kehittämisen kannalta katsoen on mielenkiintoista, 
että Dioskorides mainitsee vanhoista puujätteistä ja puunrugoista 
kerätyn pölymäisen lahoaineksen puhdistavan märkiviä haavoja 
ja saavan ne arpeutumaan. Hänen mukaansa nämä jauhot, anik- 
sen ja viinin kera liinavaatteeseen laitettuina, estivät myös kroo- 
nisten märkivien haavojen leviämisen. Ei voida sulkea pois mah- 
dollisuutta, että lahoissa puissa olisi kavanut antibioottisia aineita 
tuottaneita mikrobeja. Viinin antibakterielli vaikutus oli vähäi- 
nen, mutta siitä valmistetulla väkevällä etikalla oli bakteerien kas- 
vua estävää hapattavaa vaikutusta. Saksalaisen professori Beren- 
desin mukaan jo egyptiläiset olisivat käyttäneet lahoa puuta haa- 
vanesteen pois imemiseen. 

Nykyään tiedetään, että monet niistä lukuisista kasveista, joi- 
ta antiikin aikana tai jo Mesopotamiassa ja Egyptissä käytettiin 
paikallisesti haavojen tai sisäisesti hengitysteiden tai ruoansula- 
tuskanavan infektioiden hoitoon, sisältävät fenoleja (esim. tymo- 
lia, mentolia tai resorsinolia), orgaanisia happoja (esim. parkki- 
happoja) tai muita orgaanisia yhdisteitä, joilla on antibakteerista 
vaikutusta. Tosin tämä vaikutus on yleensä heikohko ja kapeakir- 
joinen. Laajassa käytössä olivat muun muassa monet hartsit, pal- 
samit, pihkat, haihtuvat öljyt, kasvien lehdet ja kasvien eri osista 
(esimerkiksi sipulista ja valkosipulista) puristetut nesteet. Haa- 
vainfektioiden hoitamista käsitellään myös tuonnempana mine- 
raalien yhteydessä. 

Mineraalit 


Mineraalien hyödyntäminen on useissa vanhoissa kulttuureissa 
vaikuttanut ratkaisevasti elintapojen kehittymiseen ja ihmisen 
selviytymiseen, koska ne ovat olleet keskeisessä asemassa muun 
muassa aseiden, työkalujen ja käyttöesineiden valmistuksessa. 
Mutta myös mineraalien käyttö lääkkeinä on jo varhain voimak- 
kaasti kiehtonut ihmistä. Louhimalla tai muilla tavoin luonnos- 
ta saatuja epäpuhtaita mineraaleja käsiteltiin aluksi lähinnä hie- 
nontamalla ja kuumentamalla. Ensimmäiset ihmisen valmista- 
mat puhtaammat metallisuolat ovat ilmeisesti olleet asetaatteja, 
koska etikkahappo oli vuosituhansien ajan ainoa tunnettu hap- 
po. Jo Egyptissä ja Mesopotamiassa eri metallien, metallisuolo- 
jen ja -oksidien, sekà muiden mineraalien käyttö lääkkeinä oli 
monipuolista. Se oli etupäässä ulkoista kohdistuen muun muassa 
märkivien haavojen sekä monenlaisten iho- ja silmätautien hoi- 
toon. Joillakin mineraaleilla oli myös sisällistä käyttöä, mutta ai- 
nakin raskasmetallien osalta tästä luovuttiin niiden myrkyllisyy- 
den oivaltamisen myötä. Värinsä johdosta monilla mineraaleilla 
oli myös kosmetiikassa keskeinen merkitys. 

Papyrus Ebersiä koskevien tulkintojen mukaan egyptiläi- 
set käyttivät tulehtuneiden, vaikeasti paranevien haavojen hoi- 
toon muun muassa tummanharmaata antimonisulfidia eli an- 
timonipuuteria (Sb,S,), kuparisulfaattia (CuSO,) sekä emäk- 
sistä kuparikarbonaattia eli malakiittia, koostumukseltaan 
Cu,[(OH),CO,], soodaa (Na,CO,), muurilaastia ja keltaista 
okraa eli varimultaa, joka sisaltaa ferrioksidia (Fe, O). Celsuksen 
mukaan kreikkalaiset ja roomalaiset lääkärit hyväksyivät edellä 
mainitut aineet muurilaastia lukuunottamatta. Lisäksi he katsoi- 
vat, että haavoja puhdistavia ja sopivina pitoisuuksina niiden pa- 
ranemiseen edullisesti vaikuttavia mineraaleja olivat myös muun 

muassa espanjanvihreä (väriaineina käytettyjen kupariasetaattien 
yhteisnimitys), hematiitti eli punakivi (puhdas Fe,O,), lyijyoksi- 
di (PbO), mönjä (Pb,O,), arseenisulfidit keltainen auripigmentti 
(As,S,) ja punainen realgaari (As,S,), poltettu kalkki (CaO), nor- 
sunluujauho, rikki (S), aluna KAI(SO,),12H,O ja sinkkioksidi 
(ZnO) sekä sinkkisulfaatti ja -asetaatti. Useilla näistä aineista on 
lievästi tai voimakkaasti ärsyttävä, syövyttävä tai suorastaan polt- 
tava vaikutus. Haavojen hoidon on täytynyt monessa tapauksessa 
olla kivuliasta. Suotuisimmassa tapauksessa on ärsyttävä ja valku- 
aisaineita saostava vaikutus saattanut aiheuttaa kuolleen kudok- 
sen poistumista, bakteerien jonkinasteista kuolemista sekä ter- 
veen kudoksen uudismuodostuksen kiihtymistä. 

Edellä mainituista antiikissa ulkoiseen käyttöön tarkoitetuis- 
ta mineraaleista ovat vain eräät vähemmän myrkylliset tämän 
päivän länsimaisen koululääketieteen hyväksymiä. Esimerkkinä 
mainittakoon sinkkioksidi, joka on heikosti antiseptinen ja anti- 
inflammatorinen sekä jonkin verran adstringoiva eli limakalvo- 
ja ja verisuonia supistava. Se muodostaa ohuen suojakalvon haa- 
vapintojen päälle. Näitä ominaisuuksia hyödynnetään kroonisen 
säärihaavan hoitoon tarkoitetussa Zipzoc® (Smith & Nephew) — 
voidesukassa sekä tulehtuneiden peräpukamien hoitoon käytet- 
tävässä Xyloproct? (AstraZeneca) -voiteessa. Lisäksi Calamine? 
-nimistä (99,5% ZnO ja 0,5% Fe,O, , myös luonnossa esiintyvä 
vaaleanpunainen mineraali) ja muita pääasiassa sinkkioksidia si- 
sältäviä ravistusseoksia ja voiteita käytetään nokkosrokon ja mui- 
den kutiavien ihottumien hoitoon. Viime aikoihin saakka on 
myös käytetty sinkkipastaa vyöruusun eli vyöhykerokahtuman 
aiheuttaman kutinan ja kivun lieventämiseen. Rikkiä käytetään 
muun muassa talirauhasten liikaerityksestä johtuvaan seborrooi- 
seen ekseemaan eli taliköhnärokahtumaan, follikuliittiin eli kar- 
vojen juuritupen tulehdukseen, taiveihottumiin ja syyhypunkin 

häätöön. Todettakoon myös, että jo Mesopotamiassa suuontelon 
ja emättimen sekä peräruiskeena suoliston huuhteluun kaytetty 
aluna on tänä päivänä parranajossa syntyneiden vähäisten veren- 
vuotojen tyrehdyttämiseen eniten käytetty aine. Tiedetään lisäksi, 
että kreikkalaiset ja roomalaiset lääkärit tunsivat hyvin nykyaika- 
na laajasti käytettävän puuterimaisen talkin eli rasvakiven, koos- 
tumukseltaan Mg (OH) [Si,O,,], edullisen vaikuksen hiertymiin 
ja lieviin palovammoihin. 

Sekä Fgyptissä että Kaksoisvirtainmaassa mineraaleja käytet- 
tiin ihotautien ohella runsaasti myös silmävaivojen hoitoon. Pa- 
pyrus Fbersin mukaan silmätauteja hoidettiin epäpuhtaalla ku- 
parisulfaatilla ja malakiitilla, edellä mainitulla antimonisulfidil- 
la, mustalla rautaoksidilla eli magnetiitilla (Fe,O,), keltaisella ja 
punaisella okralla, lyijylla, jota ei tarkemmin kuvata, alunalla, 
kirkkaansinisellä jalokivellä lapis lazulilla eli lasuurikivellä, gra- 
niitilla, soodalla sekä mitä todennäköisimmin myös yllä maini- 
tulla, pääasiassa sinkkioksidia sisältävällä calaminella. Oman ai- 
kamme diagnooseja ajatellen silmävaivojen tarkempaa laatua ei 
juurikaan kuvata. Tämä ei kuitenkaan sulje pois mahdollisuutta, 
että egyptiläisten silmälääketiede osasi erottaa toisistaan monen- 
laisia silmävaivoja. Otaksutaan, että kuparihoito kohdistui lähin- 
nä pelättyyn, sokeuttavaan silmäinfektioon nimeltään trakooma 
eli pasko. 

Vaikka kreikkalaiset lääkärit aluksi suhtautuivat pidättyvästi 
silmälääkkeiden paikalliseen käyttöön, käsittivät heidän ja roo- 
malaisten lääkäreiden käyttämät silmälääkkeet vähitellen kaik- 
ki Papyrus Ebersissä mainitut mineraalit lukuunottamatta lapis 
lazulia ja graniittia. Lisäksi he lisäsivät lääkevalikoimaan edellä 
mainitut arseenisulfidit eli keltaisen auripigmentin ja punaisen 
realgaarin, sekä punaisen elohopeasulfidin eli sinoberin (HgS). 
Sekä Hippokrates että Theofrastos mainitsevat lyijyasetaatin ja 

muiden lyijy-yhdisteiden käytön silmälääkkeenä. Roomalaisten 
silmälääkäreiden eniten käyttämät mineraalit näyttävät kuitenkin 
olleen sinkkioksidi, sinkkiasetaatti sekä eräät muut sinkkisuolat, 
todennäköisesti karbonaatti ja sulfaatti. Kreikkalaisten ja rooma- 
laisten lääkäreiden kuvaamat käyttötarkoitukset olivat huomat- 
tavasti selvemmät kuin Papyrus Ebersissä mainitut. He tajusivat 
myös lääkkeiden puhtauden tärkeyden, koska kuumentaminen 
ennen käyttöä oli usein mainittu toimenpide. Mutta vastaus- 
ta vaille jää esimerkiksi, miten mineraalien syövyttävät ja muut 
myrkylliset vaikutukset mahdollisesti vältettiin. Osattiinko suo- 
rittaa riittävä laimentaminen vai kätkettiinkö aineet kudosystä- 
vällisiin öljyihin tai muihin suoja-aineisiin? Tämän päivän silmä- 
lääketieteeseen on antiikin mineraaleista säilynyt vain sinkkisul- 
faatti, jota on silmän verestämisen hoitoon tarkoitetussa Zincf- 
rin* (Alcon) -nimisessä valmisteessa. 
käytettiin virtsateiden sairauksien hoitoon, mutta esimerkiksi alu- 
nan annostelu on ilmeisesti tapahtunut pronssikatetrilla virtsarak- 
koon eikä suun kautta. Papyrus Ebersissä on mainintoja antimo- 
nisulfidin, kuparisulfaatin ja malakiitin annostelusta suun kautta 
ummetuksen hoitoon. Egyptissä kuparisulfaattia käytettiin myös 
suolistomatojen häätöön. Keltaista okraa taas käytettiin ripulin 
hoitoon. Malakiittia käytettiin myös hematuriaan eli verivirtsai- 
suuteen. Mineraalien sisällinen käyttö ei enää ollut suosittua kreik- 
tui niiden haittavaikutuksiin ja suoranaiseen myrkyllisyyteen. 
Monet jälkimaailmalle säilyneet kuvat ja tekstit kertovat selväs- 
ti, että naisten harjoittama kosmetiikka oli faaraoidenaikaisessa 
Egyptissä pitkälle kehittynyttä. Mineraalien värejä hyödynnettiin 
muun muassa käyttämällä luomi- ja ripsivärinä edellä mainittua 
tummanharmaata antimonisulfidia eli antimonipuuteria (Sb S,), 

joka myös tunnettiin nimellä “kohl. Samaan tarkoitukseen käy- 
tettiin koristekivenä tunnettua kauniinvihreätä malakiittia sekä 
kirkkaansinistä lapis lazuli'ta. Huulivärinä käytettiin muun mu- 
assa rautapitoisen (Fe, O,) punaisen okran ja rasvan seosta. 

Monilla epäorgaanisilla yhdisteillä, jotka eivät esiinny sellaise- 
naan luonnossa eivätkä siis olleet tunnettuja antiikin aikana, on 
ollut tai on aikamme koululääketieteessä huomattava merkitys. 
Näihin kuuluvat esimerkiksi syövyttävästä ja antiseptisesta vai- 
kutuksestaan tunnettu hopeanitraatti (AgNO,, lapis infernalis), 
joka opittiin syntetisoimaan vasta uudella ajalla typpihapon kek- 
simisen myötä, sekä kaliumpermanganaatti (KMnO,) ja useat 
vismuttiyhdisteet. 


Fläinperäiset lääkkeet 


Papyrus Ebers sisältää runsaasti esimerkkejä egyptiläisten käyt- 
tämistä eläinperäisistä lääkkeistä. Hiusten harmaantumisen estä- 
miseksi käytettiin mustan vasikan ja mustan sonnin verta, mus- 
tan käärmeen lihaa sekä mustia sisiliskoja. Kaljuuden hoitami- 
seksi päänahkaan hierottiin urosleijonan, virtahevon, krokotii- 
lin, käärmeen ja vuorikauriin rasvaa. Kaljuutta hoidettiin myös 
ärsyttämällä päänahkaa sopivilla pitoisuuksilla kalsiumoksidia, 
jota saatiin muun muassa polttamalla siilin piikkejä, kalojen lui- 
ta, kilpikonnien sekä äyriäisten ja muiden kuorellisten merieläin- 
ten kuoria. Liian väkevät kalsiumoksidi-pitoisuudet taas poistivat 
hiukset, mitä saatettiin käyttää vihatun naisen rankaisemiseen. 
Lukuisten eläinten lanta, ilmeisesti useimmiten kuitenkin poltet- 
tuna, oli monipuolisessa ulkoisessa käytössä. Hiirien pitämiseksi 
loitolla ruokatavaroihin hierottiin kissan rasvaa. 

Kreikkalaiset hylkäsivät egyptiläisten menettelytavoista ne, 
joiden he katsoivat perustuvan pelkkään taikauskoon, sekä pää- 

osin myös ulosteiden käytön. Mutta tietyt egyptiläisten käyttä- 
mat eläinperäiset lääkkeet ovat säilyneet elintervikkeina meidän 
päivimme saakka. Tällaisia ovat muun muassa sonnin liha, jota 
egyptiläiset olivat käyttäneet haavojen parantamisen ohella näl- 
kiintymiseen, strutsin ja ankan munat sekä maito, kerma ja hu- 
naja. Mielenkiintoista on myös, että egyptiläiset olivat todenneet 
sonnin maksan nauttimisen saattavan kohentaa heikentynyttä 
näkökykyä. Oma aikamme on selvittänyt, että maksa sisältää 
runsaasti A-vitamiinia ja että hämäräsokeus saattaa joissakin ta- 
pauksissa johtua tämän vitamiinin puutteesta. 

Eläinperäisiä lääkkeitä tarkasteltaessa ei voida olla kiinnittämät- 
tä huomiota siihen, miten voimakkaasti sappi oli fysiologisen teh- 
tävänsä kannalta askarruttanut sekä lääkkeenä kiehtonut lääkäreitä 
jo muinaisen Mesopotamian ja Egyptin ajoista lähtien. Etupäässä 
monipuolisena, arvostettuna silmälääkkeenä käytettiin koko antii- 
kin ajan kymmenien nisäkkäiden (muun muassa sonnin, pässin, 
sian, hyeenan, villivuohen ja karhun sekä Egyptissä myös ihmisen), 
lukuisten lintujen (muun muassa kanan, peltopyyn ja kotkan) sekä 
kalojen ja kilpikonnan sappea. Erityisen arvostettu oli tietyn ka- 
lan sappi, jonka näkökyvyn palauttavasta vaikutuksesta kerrotaan 
Vanhan Testamentin Tobiaan kirjan 11. luvussa. Kysymyksessä oli 
todennöisesti Uranoscopus scaber, jolla on suuri sappirakko ja ylös- 
päin suuntautuvat silmät. Sappi oli lisäksi hyvä lääke lukuisten 
muiden vaivojen hoidossa. Dioskorideen mukaan erityisesti sonnin 
sappi tehosi nenään annettuna epilepsiaan. Lisäksi sappea käytet- 
tiin muun muassa peräaukon ja muiden haavaumien sekä korva- ja 
nielutulehdusten hoitoon ynnä rupien poistoon. Mitkään yllä mai- 
nituista sapen monista käyttötarkoituksista eivät ole aikamme kou- 
lulääketieteen hyväksymiä. 

Antiikin kauas uudelle ajalle säilyneisiin lääkkeisiin kuuluvat 
myös majavanhajuke (Castoreum) ja espanjankärpänen. Maja- 

vanhajuke on kummallakin sukupuolella peräaukon etupuolel- 
la, lähellä ulkoisia sukupuolielimiä sijaitsevista rauhasista eritty- 
va väkevänhajuinen, kellertävänruskea, öljymäinen neste, jonka 
avulla majavat löytävät toisensa. Kreikkalaiset ja roomalaiset lää- 
kärit käyttivät sitä moniin tarkoituksiin, esimerkiksi vastalääk- 
keenä käärmeen puremiin, vapinaan, kouristuksiin ja muihin 
hermostoperäisiin vaivoihin. Ainakin myöhemmin sitä on käy- 
tetty myös hysterian hoitoon. Rauhaspusseineen kuivattuna ja al- 
koholiin liuotettuna sitä käytettiin Euroopassa vielä 1900-luvun 
alussa. Majavanhajuke mainitaan vuonna 1819 voimaan tullees- 
sa Suomen Farmakopean ensimmäisessä painoksessa (Pharmaco- 
poea Fennica I) nimellä Castoreum Moscoviticum, koska Venäjä oli 
noussut sen tärkeimmäksi toimittajaksi majavakannan muualla 
tapahtuneen harventamisen johdosta. Viimeistä kertaa majavan- 
hajuke esiintyy maassamme virallisena lääkkeenä vuonna 1863 
ilmestyneessä Suomen Farmakopean kolmannessa painoksessa 
(Pharmacopoea Fennica III), joka oli voimassa 21 vuotta. Ma- 
javanhajukkeella ei ole sellaisia farmakologisia vaikutuksia, jot- 
ka oikeuttaisivat sen hyödyntämisen tämän päivän länsimaisessa 
koululääketieteessä. 

Espanjankärpänen (Lytta vasicatoria) on toukohärkien hei- 
moon kuuluva noin 2 senttimetrin mittainen smaragdinvihreä 
kovakuoriainen, jonka sisältämä vaikuttava aine on kantaridii- 
ni, C,,H,,O,. Hippokraatikot, todennäköisesti jo egyptiläiset, 
tiesivät, että kuivatulla, jauhetulla espanjankärpäsellä on poltta- 
va, ihoa rakkuloille ärsyttävä sekä suun kautta nautittuna mu- 
nuaistoksinen verivirtsaisuutta aiheuttava vaikutus. Tästä huoli- 
matta sitä on antiikin aikana ja miltei meidän päiviimme saakka 
käytetty ihoa ärsyttävänä ja virtsan tuloa parantavana lääkkeenä 
sekä sukupuolista kykyä parantavana aineena. Se saattaa verivirt- 
saisuuden ohella aiheuttaa erektion, vaikkei sukupuolisia haluja 

lainkaan olisi. Suomen Farmakopean vuonna 1937 voimaan tul- 
lut kuudes painos (Pharmacopoea Fennica VI) sisälsi monografian 
itse espanjankärpäsestä (Cantharis) sekä siitä valmistetusta tink- 
tuurasta, laastarista ja voiteesta. 


Myrkyt 


Kaikki antiikin aikana tunnetut myrkyt ovat olemassa myös tänä 
päivänä. Myrkyn ja lääkkeen välinen ero ei kuitenkaan ole tark- 
ka, vaan ratkaisevia tekijöitä ovat annoksen suuruus, antotapa 
sekä hoidettavan vaivan vakavuus. Näihin näkökohtiin perustu- 
en antiikin lääkärit käyttivät lääkkeinä eräitä myrkyiksi luokitel- 
tavia aineita tai valmisteita, ja näin menetellään myös nykyään. 
Taulukossa 5 on mainittu antiikin tärkeimpiä myrkkyjä. Ei lie- 
ne yllättävää, että vuosituhansien saatossa oli opittu tiettyjen kas- 
vien liian runsaan, eräissä tapauksissa jopa vähäisen nauttimisen 
olevan terveelle aikuisellekin hengenvaarallista. Sen sijaan saattaa 
olla odottamatonta, että eläinten myrkyllisillä puremilla oli antii- 
kin lääketieteessä niin keskeinen merkitys. Monet seikat viittaa- 
vat siihen, että puremat olivat varsin yleisiä. Yli 60 Dioskorideen 
kuvaaman lääkekasvin kohdalla on maininta, että sen uskotaan 
tehoavan yhteen tai useampaan taulukossa 5 mainituista eläinten 
puremista. Celsus sanoo lisäksi aivan oikein, että kaikkia pure- 
mia, myös ihmisen puremaa, on syytä pitää enemmän tai vähem- 
män myrkyllisinä. Raskasmetallimyrkytyksistä useat olivat tunne- 
tut, kuitenkin siten, että akuutti myrkytys tunnettiin paremmin 
kuin krooninen. Suun kautta nautittujen arseeniyhdisteiden myr- 
kyllisyydestä oltiin hyvin perillä mutta on vaikeata muodostaa 
kuvaa siitä, missä määrin niitä jo antiikin aikana käytettiin mur- 
haamistarkoitukseen. Raskasmetalleja on jonkin verran käsitelty 

edellä mineraalien yhteydessä. Seuraavassa käsitellään hieman lä- 
hemmin viittä yleisesti tunnettua antiikin myrkyllistä kasvia. 


Taulukko 5. Esimerkkejä tärkeimmistä antiikin aikana tunnetuista 
myrkyistä 


1) Myrkylliset kasvit (myrkkykatko, aitoukonhattu, marjakuusi, 
pärskäjuuri, keltamo, oopiumunikko, atropiinia ja 
skopolamiinia tuottavat koisokasvit, risiinikasvi, vaalea 
jouluruusu, myrkkylilja, myrkylliset sienet ym.) 

2) Eläinten myrkylliset puremat (käärmeet, skorpionit ja muut 
myrkylliset hämähäkkieläimet, hyönteiset, raivotautiset koirat, 
salamanterit ym.) 

3) — Metallit (arseeni, antimoni, elohopea, lyijy, kupari ym.) 

4) — Muut (esim. nuoli- ja erilaiset yhdistelmämyrkyt) 


Sarjakukkaisiin putkikasveihin kuuluva, maallikolle viattoman 
näköinen mutta pahanhajuinen myrkkykatko (Conium macula- 
tum L.) on myrkyllisimpiä kasvejamme. Noin 60 mg sen sisältä- 
mää koniinia (alfa-propyylipiperidiini) aiheuttaa myrkytysoirei- 
ta, ja aikuisen tappava annos on 100-300 mg, mikä vastaa 6-8 g 
lehtiä. Tavallisesti nopeakulkuisen myrkytyksen oireisiin kuuluu 
alaraajoista alkava ylöspäin nouseva halvaus, tajunnan kuitenkin 
säilyessä loppuun saakka. Halvaantumisen arvellaan johtuvan sii- 
tä, että impulssin kulku ääreishermostossa lakkaa, koska konii- 
ni lisää hermosolukalvojen läpäisevyyttä kalium-ionille. Platonin 
(427—347 eKr.) kuvauksen mukaan hänen opettajansa Sokrates 
(469—399 eKr.) tuomittiin Ateenan nuorison turmelemisesta ja 
väärien jumalakäsitysten levittämisestä kuolemaan tyhjentämäl- 
lä myrkkypikari (Kuva 3), joka mitä todennäköisimmin sisälsi 
myrkkykatkon lehtiuutetta sekä Sokrateen nauttimasta arvos- 
tuksesta johtuen myös oopiumia tuskien lieventämiseksi. Sokra- 

Kuva 3. Sokrates 
valmistautuu tyhjen- 
tämään myrkkypika- 
rinsa. Kuolemantuo- 
mioon johtaneessa 
oikeudenkaynnis- 

sä hän oli sanonut 
mm.: ”Paljon mie- 
luummin kuolen 
siksi, että olen puhu- 
nut niinkuin olen, 
kuin eläisin siksi, 
että olin puhunut 
toisin.” (suom. Ma- 
rianna lyni). Kuvan 
on maalannut Jac- 
gues-Louis David 
vuonna 1787. 
(Kuva: Suomen Ter- 
veyskasvit — Luon- 


non parantavat yrtit 


ja niiden salaisuudet. 
Oy Valitut Palat — 
Reader's Digest Ab, 
Helsinki, 1982) 

teen menehtyminen lienee antiikin parhaiten tunnettu kuului- 
san henkilén myrkytyskuolema. Tietoja siitä, että Agrippina nuo- 
rempi (k. 59 jKr.) olisi murhannut puolisonsa keisari Claudiuk- 
sen (10 eKr.-54 jKr.), joka myös oli hänen setänsä, jonkinlaisella 
sieniaterialla, ei voida pitää yhtä varmoina ja hyvin selvitettyinä. 
Dioskorideen mukaan viiniin sekoitettua myrkkykatkon lehtiuu- 
tetta olisi myös käytetty silmävetenä kipujen vaimentamiseksi. 
Hänen mukaansa uute olisi myös estänyt rintojen kasvua sekä ai- 
heuttanut kivesten surkastumista. Tämä saattaa selittää sen, että 
myrkkykatkosta väitetään keskiajalla valmistetun siveysainetta 
munkkien ja nunnien seksuaalisten halujen hillitsemiseksi. 
Antiikin aikana tunnettiin useita erittäin myrkyllisiä leinikki- 
kasveihin kuuluvia ukonhattulajeja. Kuuluisin niistä lienee kau- 
nis siniviolettikukkainen aitoukonhattu (Aconitum napellus L.). 
Sen pääalkaloidi on etupäässä juurissa ja lehdissä tavattava ako- 
nitiini. Aikuisen tappavan akonitiiniannoksen katsotaan olevan 
3-6 mg, mikä vastaa 2—4 g juurta. Myrkytyksen kulku muistut- 
taa halvausoireiltaan edellä kuvattua myrkkykatkon aiheuttamaa 
myrkytystä. Mutta 1-2 tunnissa aiheutuva kuolema, joka joh- 
tuu hengityshalvauksesta tai kammiovärinästä, on tuskallisempi. 
Ateenassa tuomittiin törkeisiin rikoksiin syyllistyneitä tyhjentä- 
mään ukonhatun juuriuutetta sisältävä myrkkypikari. Diosko- 
rideen mukaan kasvin juuriuutetta käytettiin myrkkykatkon leh- 
tiuutteen lailla silmäkipuja lieventävien lääkkeiden osana. Hän 
kertoo edelleen, että juuresta valmistettiin lihaan kääritty syötti, 
joka tappoi kaikki sitä nauttineet villieläimet kuten sudet, pantte- 
rit ja villisiat. On viitteitä siitä, että eräät metsästäjäkansat olisivat 
jo neoliittisella kivikaudella käyttäneet ukonhatun juuriuutetta 
nuolimyrkkynä. Ukonhatun myrkyllisyyttä kuvastaa edelleen se, 
että Plinius kutsui sitä kasvimaailman arsenikiksi. Myrkyllisyy- 
destään huolimatta akonitiini on kiinnostanut myös länsimais- 

ta lääketiedettä. Sitä käytettiin vielä 1900-luvun ensipuoliskol- 
la reuma- ja hermosärkylääkkeenä. Ukonhatunmukulaa (Tuber 
aconiti) koskeva monografia oli vielä edellä mainitussa 1937 voi- 
maan tulleessa Suomen Farmakopean kuudennessa painoksessa. 

Maassamme vain Ahvenanmaalla luonnonvaraisena, ja siellä- 
kin pelkästään pensaana kasvavalla marjakuusella (Taxus bacca- 
ta L.) ei antiikissa ollut lääkkeellistä käyttöä, mutta sen neulas- 
ten tiedettiin olevan tappavan myrkyllisiä. Myöhempi tutkimus 
on osoittanut, että punaiset marjat ovat myrkyllisiä vain, mikäli 
ytimen luumainen siemen puraistaan rikki. Neulasten myrkylli- 
syydelle ovat hevoset altteimpia. Tappava neulasmäärä grammoi- 
na painokiloa kohti on hevosella 2 ja kaniinilla, lampaalla sekä 
vuohella 10. Hevonen on kuollut 45 minuutissa syötyään 0,5 kg 
neulasia. Ihmisellä kyseinen luku olisi 50-100 g/kg, mihin on 
päädytty neulaskeitteen avulla suoritettujen sikiönlähdetysten 
perusteella. 1800-luvun lopulla todettiin, että myrkyllisyys joh- 
tuu taksiineiksi kutsuttavista alkaloidesta. 1970-luvulla havaittiin, 
että kuoresta ja neulasista eristetty paklitakseli estää sekä alkue- 
läinten kasvua että hyvin spesifisellä mekanismilla myös nisäkäs- 
solujen jakaantumista. Viimemainittuun vaikutukseen perustuen 
paklitakselista (Taxol®, Bristol-Myers Squibb) ja sen vielä tehok- 
kaammasta johdoksesta doketakselista (Taxotere®, Aventis Phar- 
ma) on tullut tämän päivän tärkeimpiä lääkkeitä rinta- ja muna- 
sarjasyövän hoidossa. 


Liljakasveihin kuuluva pärskäjuuri (Veratrum album L.) on antii- 
kin kuuluisimpia ja tärkeimpiä myrkky- ja lääkekasveja. Hippo- 
kraatikot tunsivat kasvin juuren voimakkaat, muun muassa polt- 
tavaa tunnetta nielussa sekä oksentamista ja aivastamista aiheut- 
tavat vaikutukset. He suhtautuivat juuren käyttöön varaukselli- 
sesti. Innokkaimmat puhdistamisteorian kannattajat sen sijaan 

käyttivät sitä pahan nesteen poistamiseksi, so. “puhdistamalla 
ylöspäin” eli oksettamalla. Mutta hekin joutuivat toteamaan, että 
sitä voitiin antaa vain riittävän hyväkuntoisille potilaille. Muus- 
sa tapauksessa potilas menehtyi samoin kuin käytettäessä vaale- 
aa jouluruusua "alaspäin puhdistavana” ulostuslääkkeenä. Katso- 
taan, että 2-4 g juurta riittää tappamaan aikuisen. Kuolema ai- 
heutuu lähinnä verenkiertokollapsista. Koululääketieteen kannal- 
ta tärkeimmät juuresta eristetyt alkaloidit ovat steroidirakenteiset 
protoveratriiniesterit protoveratriini A ja B. Niitä sisältävän pärs- 
käjuuritinktuuran (Tinctura veratri) monografia oli vielä 1956 
ilmestyneessä Suomen farmakopean seitsemännessä painoksessa 
(Pharmacopoea Fennica VII). Pharmaca Fennica'an ne sisältyivät 
viimeistä kertaa vuonna 1976 Rauvertal® (Lääketehdas-Medica 
Oy) -nimisessä verenpainetaudin hoitoon tarkoitetussa yhdistel- 
mävalmisteessa, jossa muina vaikuttavina aineina olivat reserpiini 
ja pentobarbitaali. Lisäksi veratrum-alkaloideja oli vuoteen 1969 
saakka käytetty laskimonsisäisesti alentamaan kohonnutta veren- 
painetta hengenvaarallisessa raskausmyrkytyksessä (Puroverin®, 
Sandoz AG). Merkittävät haittavaikutukset ja epäselvä vaikutus- 
mekanismi johtivat kuitenkin käytöstä luopumiseen. 

Myös unikkokasveihin kuuluva keltamo (Chelidonium majus 
L.) oli pärskäjuuren lailla myrkyllisyydestään huolimatta antiikin 
aikana tärkeä, tosin eräiltä ominaisuuksiltaan myyttinen lääke- 
kasvi. Latinankielisen nimen coeli-donum (“taivaasta annettu” 
arvellaan kuvastavan kukkimisen alkamista pääskysten saapuessa 
ja sen loppumista niiden lähtemisen myötä. Kitkeränmakuista, 
ihoa ja limakalvoja voimakkaasti ärsyttävää oranssinkeltaista mai- 
tiaisnestettä, joka sisältää yli 20 alkaloidia, tavataan koko kasvis- 
sa, erityisesti juuressa. Kreikkalaiset ja roomalaiset lääkärit pitivät 
sitä, hunajaan sekoitettuna ja hiilloksen päällä keitettynä, parhaa- 
na näkötarkkuutta lisäävänä silmälääkkeenä. Uskottiin myös, että 

se aniksen ja valkoviinin kera nautittuna parantaa keltataudin ja 
kääreenä rakkulaihottumat. Neljästä runsaasti tutkitusta alkaloi- 
dista kelidoniini omaa heikkoja morfiinin kaltaisia vaikutuksia ja 
estää solunjakautumista, mutta kelerytriinin katsotaan silti olevan 
eniten vastuussa kasvin myrkyllisyydestä. Berberiini on heikosti 
antiseptinen ja sangvinariinilla on ollut käyttöä kokeellisessa sil- 
ketieteessä, mutta kansanlääkinnässä sitä käytetään muun muassa 
sappiteiden vaivoihin ja känsien hoitoon. 


Vastalääkkeet 


Antiikin lääketiede oli syvällisesti paneutunut myrkytysten ehkäi- 
syyn ja hoitoon. Vastalääkkeitä eli antidootteja pidettiin tärkeinä, 
koska kaikki tiesivät monien myrkytysten olevan hengenvaaral- 
lisia, olivatpa ne vahingossa syntyneitä tai tarkoituksellisesti ai- 
heutettuja. Vastalääkkeitä on aiemmin kutsuttu myös vastamyr- 
kyiksi. Kreikan kielen sana antidoton on johdettu sanoista anti 
(“vastaan”) ja didonai (“antaa”). On viitteitä siitä, että eläinten 
myrkylliset puremat olisivat olleet merkittävänä syynä vastalääk- 
keiden kehittelyyn. Tähän viittaavat sekä puremien edellä mai- 
nittu yleisyys että sellaisten kasvien runsaus, joilla uskottiin ole- 
van merkitystä puremien uhriksi joutuneiden pelastamisessa. Li- 
säksi kreikan kielen sanasta therion (“villieläin”) on johdettu sana 
theriakon, joka tarkoittaa lääkettä eläimen puremaa vastaan, mut- 
ta jota myöhemmin on paljon käytetty merkitsemään kaikkeen 
mahdolliseen tehoavaa vastalääkettä. 

Eräs vanhimmista vastalääkkeistä on egyptiläisten pappien 
kehittämä ensisijaisesti uskonnollisia menoja varten tarkoitettu 
suitsuke ja hajuste nimeltään “%kyphi”. Siitä on säilynyt useita re- 
septejä egyptiläisten temppeleiden seinäkirjoituksissa sekä Papy- 

rus Fbersissä. Vaikka koostumusten välillä oli pieniä eroja, kes- 
keisiä aineosia olivat mirhami, aitosuitsuke (muun muassa Bos- 
wellia sacra ja Boswellia Carteri -kasveista saatava viiltohartsi), 
kalmojuuri, katajanmarjat, hunaja, rusinat ja viini. Vähitellen 
egyptiläiset naiset alkoivat käyttää seoksesta valmistettuja palloja 
hengitysilman laadun kohentamiseen sekä ulkosynnyttimien hoi- 
toon. Dioskorides mainitsee 1600 vuotta myöhemmin, säilyttäen 
koostumuksen ennallaan, että kyphi soveltuu myös lisättäväksi 
vastalääkkeisiin sekä annettavaksi juomana astmaatikoille. Täten 
kyphi on hyvä esimerkki ajattelutavasta, jonka mukaan miellyt- 
täväntuoksuiset ja -makuiset aineet ovat lääkkeinä tehokkaita ja 
siten luontaisesti vastalääkkeisiin kuuluvia. 

Nuolimyrkyn tai eläinten pureman kohteeksi joutumisen ohel- 
la monet antiikin hallitsijat pelkäsivät tulevansa murhatuiksi ruo- 
kaan tai juomaan lisätyn myrkyn välityksellä. Olikin yleistä, että 
hallitsija antoi henkilääkärilleen tehtäväksi kehittää mahdollisim- 
man monia vaaroja vastaan suojaava lääke. Tältä pohjalta syntyi 
kaksi antiikin kuuluisimmista vastalääkkeistä. Ensimmäisen oli- 
vat yhdessä kehittäneet Pontoksen kuningas Mithridates VI Eu- 
pator (132-68 eKr.), jota on myös Mithridates Suureksi kutsut- 
tu, ja hänen henkilääkärinsä Crateuas (Kuva 4). Tämä Mithrida- 
teen antidootin (Antidotum Mithridaticum) nimellä tunnettu ai- 
neseos koostui Celsuksen mukaan 36 komponentista. Oopiumin 
ohella se sisälsi muun muassa yhdeksän tunnettua maustetta ja 
kahdeksan antiikin kosmetiikassa käytettyä ainetta. Seoksen ai- 
neosista ainakin 11 mainitaan Raamatussa hyväntuoksuisina ja 
-makuisina lääkkeinä tai hajusteina kuten mirhami, sahrami, ka- 
neli, intialainen nardus ja styrakspalsami. Tarkkaan punnitut ai- 
nemäärät raastettiin hunajaan, jonka mieluimmin tuli olla atti- 
kalaista, ja nautittiin viinin kera. Kuningas Mithridates kokeili 
myös karaisemista tai immunisoimista jatkuvasti kasvavien myrk- 

kyannosten avulla, mitä kutsuttiin mithridatismiksi. Ajan usko- 
muksille oli tyypillistä, että jokaisen jollain lailla tehokkaaksi us- 
kotun aineen tuli kuulua vastalääkkeeseen. Täten pyrittiin muun 
muassa lisäämään tehon monipuolisuutta. Niinpä puoli vuosi- 
sataa Celsuksen jälkeen syntyneen Pliniuksen mukaan Mithri- 
dateen antidootti sisälsi jo 54 ainesosaa, joista 47 oli kasvi- ja 7 
eläinkunnasta peräisin. 

Toisen antiikin kuuluisista vastamyrkyistä kehitti keisari Ne- 
ron (37-68 jKr.) Kreetalta kotoisin ollut henkilääkäri Andro- 
machus. Andromachuksen merkittävin toimenpide oli, että hän 
kehitti Mithridateen antidoottia lisäämällä siihen käärmeen lihaa. 
Tämän uskottiin lisäävän tehoa käärmeenpuremia vastaan. Sillä 
oli myös vertauskuvallinen merkitys, koska käärme edusti lääkin- 
tätaidon jumalaa Asklepiosta. Uuden vastalääkkeen nimeksi tuli 
Theriaca Andromachi, josta vähitellen tuli kauas uudelle ajalle 
saakka elänyt konkreettinen käsite. Se saavutti useiden Euroopan 
maiden farmakopeoissa virallisen, verrattoman yleislääkkeen ase- 
man, johon uskottiin sokeasti. Seokseen lisättiin jatkuvasti kas- 
virohdoksia ja muita aineosia, mutta vähitellen komponenttien 
määrä vakiintui 66—73:n suuruiseksi. Viimeiset lisäykset olivat 
ilmeisesti Atlantin valtameren takaa tuotuja. Keskiajalla ja sen 
jälkeen teriakaa valmistettiin muun muassa Venetsiassa ja Niirn- 
bergissä. Mutta olipa valmistuspaikka mikä hyvänsä, on selvää 
että eri valmistuserien säilyttäminen identtisinä oli teoreettinen 
mahdottomuus. Alkuperäisten aineosien puuttuessa ne korvattiin 
paikallisilla mahdollisimman samannäköisillä rohdoksilla. Tätä ei 
muuttanut se, että valmistavan kaupungin pormestari ja lääkä- 
ri takasivat tuotteen aitouden. Oli tavallista, että kulkukauppiaat 
tarjosivat hyväuskoisille ihmisille erilaisia jäljitelmiä tai väären- 
nöksiä. Ruotsissa teriakan suosion lopetti vasta vuonna 1876 an- 
nettu laki, joka kielsi oopiumin käytön sen valmistuksessa. Oo- 

Kuva 4. Kuningas 
Mithridateen toi- 
meksiannosta ko- 
keillaan myrkkyjen 
ja vastalääkkeiden 
vaikutuksia kahleh- 
dittuun mieheen. 
Kuningas oikealla 
punaisessa viltas- 
sa ja keskella vio- 
letissa viitassa hà- 
nen henkilääkärin- 
sä Crateuas. Kuvan 
on maalannut Ro- 
bert Thom vuonna 
1951. (Kuva: Pfizer 
Inc.) 

piumi oli ollut kaikkien vastalääkkeiden yleisin ja farmakologisel- 
ta vaikutukseltaan todennäköisesti tärkein komponentti. 

Mutta toki antiikin aikana hoidettiin äkillisiä myrkytyksiä 
myös muilla tavoin, joista eräät ovat nykyäänkin hyväksyttäviä. 
Tiedettiin esimerkiksi, että viinin, maidon, kerman ja raa'an ka- 
nanmunan nauttimisesta saattoi olla hyötyä. Erityisen mielen- 
kiintoista on, että jauhemaista hohkakiveä käytettiin erilaisten, 
usein selittämättömien vatsavaivojen hoitoon, mahdollisesti mei- 
dän päiviemme lääkehiilen tapaan. Tunnetaan Theofrastoksen 
kuvaus Khioksen saarelta kotoisin olleesta Eudemos -nimisestä 
miehestä, joka Ateenassa rehvasteli kyvyllään juoda tappava an- 
nos vaalean jouluruusun (Helleborus niger L.) juuriuutetta ilman 
mitään vaarallisia seurauksia. Humalapäissään Eudemos oli kui- 
tenkin paljastanut temppunsa perustuvan siihen, että hän joi vä- 
littömästi myrkyn jälkeen hohkakiven ja etikan seosta. Tämä ei 
kuitenkaan ole osoitus siitä, että hohkakivellä olisi merkittävä ad- 
sorboiva vaikutus. Mutta se viittaa siihen, että hohkakivi olisi yh- 
dessä etikan kanssa neutraloinut hellebriinin ja muut jouluruu- 
sun sisältämät myrkylliset yhdisteet tai jollain mekanismilla estä- 
nyt niiden imeytymistä. 


Antiikin lääkehoidon yleistä tarkastelua 


Kuvamme antiikin lääkehoidosta on puutteellinen. Mesopota- 
mian alueen savitauluista on lääkehoidon osalta toistaiseksi tul- 
kittu vain osa, ja muinaisen Egyptinkin lääkehoidosta kertyy yhä 
uutta tietoa. Lisäksi Theofrastos, Celsus, Plinius, Dioskorides ja 
Galenos ovat viitanneet sellaisiin kreikkalaisten lääkehoitoa kos- 
keviin kirjoituksiin, jotka epäilemättä olisivat lisänneet tietojam- 
me, mikäli olisivat säilyneet. Oman aikamme tutkimuksella on 
ollut vaikeuksia muun muassa lääkkeinä käytettyjen kasvien ja 

mineraalien tunnistamisessa. Epäselvissä tapauksissa päättelyn 
tulos on sitä luotettavampi kuta enemmän toisistaan riippumat- 
tomat lähteet viittaavat samaan suuntaan. Joissakin kysymyksis- 
sä käsityksemme lääkehoidon tasosta saattaa vastata todellisuut- 
ta, mutta vajavaiset tiedot ovat myös voineet johtaa tason yli- tai 
aliarvostukseen. 

Mesopotamian ja Egyptin kulttuurien kehittymisen myötä 
lääkkeiden merkitys kasvoi loitsujen ja amulettien merkityksen 
kustannuksella. Loitsujen vaikutus on kuitenkin tietyissä tapauk- 
sissa saattanut olla merkittävä, koska on mahdollista, että vah- 
va johonkin asiaan uskominen myötävaikuttaa elimistön omien 
morfiinien eli endorfiinien erittymiseen. Vasta rationaalisempaan 
ajatteluun pyrkinyt Hippokrateen koulukunta aloitti johdonmu- 
kaisen hyökkäyksen taikauskoa vastaan luoden ajattelutavan, jon- 
ka mukaan lääketiede kykenee sekä diagnoosin että hoidon osal- 
ta toimimaan itsenäisenä tieteenä erillään magiasta, teologiasta ja 
filosofiasta. Koulukunnan uraauurtavat käsitykset joutuivat kui- 
tenkin hyvin kauan taistelemaan lukuisten kilpailevien koulu- 
kuntien oppeja vastaan, sitkeästi elävistä kansanperinteistä puhu- 
mattakaan. Euroopassa on kansoja, joiden piirissä loitsuihin us- 
kominen oli voimakasta vielä 1900-luvun alkupuolella. 

Lääkehoidon harjoittamisen ja kehittämisen perusteena ollut 
tieto oli kauttaaltaan kokemusperäistä. Tieto ei kuitenkaan pe- 
rustunut minkäänlaisiin vertaileviin tutkimuksiin, vaan uskoon 
perustuvat käsitykset olivat usein keskeisiä. Paraneminen voitiin 
lukea lääkkeen ansioksi, vaikka se olisi sujunut vähintään yhtä 
hyvin ilman lääkettä. Vieras ei myöskään ollut logiikka, jonka 
mukaan johonkin vaivaan hyväksi osoittautunut lääke olisi teho- 
kas useaan muuhunkin vaivaan. Täten hyvämaineisella lääkkeel- 
lä oli yleensä monia, eri kulttuureissa aivan erilaisia käyttötarkoi- 

tuksia. Vielä antiikin Kreikassa ja Roomassa ylläpidettiin myös 
käsitystä, että hyvän lääkkeen tuli sisältää mahdollisimman mon- 
taa ainetta, koska jokaisen hyvämaineisen ainesosan pois jättämi- 
nen vähensi tehoa. Vasta valistuneemmat kreikkalaiset lääkärit al- 
koivat hitaasti vapautua tämänkaltaisista ajattelutavoista. Mutta 
antiikin ajan loppuun saakka “polyfarmasia” eli monien lääkkei- 
den samanaikainen käyttö, joka nykyaikana koetaan kielteiseksi 
esimerkiksi vanhusten hoidossa, oli hyvään tulokseen pyrittäessä 
enemmän sääntö kuin poikkeus. 

Ei tiedetä, oliko lääkehoito Mesopotamiassa ja Egyptissä vi- 
ranomaisten valvomaa. Hammurabin laissa säädetyt potilasta 
vahingoittavasta leikkauksesta aiheutuvat ankarat rangaistukset 
ovat saattaneet hidastaa kirurgian kehittymistä Mesopotamiassa, 
kun taas niiden puuttuminen lääkehoidon osalta on voinut epä- 
suorasti edistää tämän kehittymistä. Sekä Egyptissä että Mesopo- 
tamiassa harjoitettiin vapaata lääkemainontaa muun muassa si- 
ten, että reseptin loppuosassa saatettiin ponnekkaasti kehoittaa 
kokeilemaan kyseistä hyväksi todettua lääkettä. Myös varsinaisen 
antiikin aikana lääkehoito näyttää olleen suhteellisen sääntelemä- 
töntä. Ilmeisesti vapaassa kaupassa kuka hyvänsä saattoi mones- 
sa tapauksessa myydä lääkkeenä mitä hyvänsä. Väärennökset oli- 
vat sitä yleisempiä mitä arvokkaammasta lääkkeestä oli kysymys. 
Hyvästä lääkehoidosta palkittiin, muttei tiedetä, miten vahingol- 
lisesta lääkehoidosta ja lääkkeiden väärentämisestä mahdollisesti 
rangaistiin. 

Edellä ulostuslääkkeiden yhteydessä mainittu humoraalipato- 
logiaa koskeva oppi, jonka myös Hippokrateen koulukunta oli 
omaksunut, kuului niihin tekijöihin, jotka kauan estivät lääkkei- 
den vaikutuksen tarkempaa ymmärtämistä. Mainitun opin mu- 
kaan lääkkeet vaikuttivat palauttamalla elimistön tärkeimpien 

nesteiden, eli liman, veren sekä keltaisen ja mustan sapen välisen 
häiriintyneen tasapainon. Talla ahtaalla ajattelutavalla oli pyritty 
selittämään liian paljon liian yksinkertaisesti. Dioskorides ei mis- 
sään vaiheessa kuulunut humoraalipatologiaa koskevan opin kan- 
nattajiin. Hän ymmärsi, että jokaisella lääkkeellä on sille ominai- 
nen oma vaikutustapansa. Mutta vielä 600 vuotta Hippokrateen 
jälkeen elänyt suuren vaikutusvallan omannut Galenos kannat- 
ti varauksettomasti humoraalipatologiaan liittyviä käsityksiä ja 
myötävaikutti siihen, että ne pysyivät voimassa yli 1000 vuotta 
hänen jälkeensä. Sellainen nykyaikainen lääkkeiden vaikutusme- 
kanismin ymmärtäminen ja rationaalinen uusien lääkeaineiden 
kehittäminen, jotka perustuvat siihen, että hallitaan kemiallisella 
tasolla sekä normaalin että sairaan elimistön toiminta, alkoi ottaa 
ensiaskeleitaan vasta ensimmäisen maailmansodan jälkeen. 

Edellä on suoritettu antiikin lääkehoidon tarkastelua ja arvi- 
ointia lähinnä oman aikamme näkökulmasta katsoen ja nykyajan 
mittapuita käyttäen. Tällainen lähestymistapa on kuitenkin ää- 
rimmäisen harhaanjohtava, mikäli tarkoituksena on yrittää ym- 
märtää mitä Mesopotamian ja Egyptin sekä kreikkalais-rooma- 
laisen kulttuurien aikana eläneet ihmiset itse ajattelivat oman ai- 
kansa lääkehoidon tasosta. On todennäköistä, että odotukset oli- 
vat yleensä asianmukaisesti mitoitetut ja että syytä valittamiseen 
ei yleisesti ollut. Tällaista näkemystä tukevat sekä paranemisen 
johdosta annetut monet uhrilahjat että tiedossa olevien kriittis- 
ten arviointien vähäisyys. Ei myöskään ole syytä epäillä, etteikö 
näiden kulttuurien piirissä olisi puoskareiden ohella ollut hyvin 
runsaasti sellaisia vastuunsa tuntevia lääkäreitä, jotka pyrkivät 
tutkimaan potilaansa huolellisesti sekä antamaan heille parhaan 
mahdollisen käytettävissä olevan lääkehoidon. 

Lopuksi 


Antiikin kulttuureissa tunnettiin toista tuhatta lääkettä, jotka 
kaikki oli otettu käyttöön kokeilemalla mitä erilaisimpia luon- 
nossa esiintyviä aineita ja aineseoksia. Kuitenkin vain ne lääkkeet, 
joilla todistettavasti on tehokkaita ja riittävän turvallisia potilai- 
den uskomuksista riippumattomia vaikutuksia, ovat vuosituhan- 
sien saatossa säilyneet ja saavuttaneet länsimaisen koululääketie- 
teen hyväksynnän. Monet antiikin lääkkeistä ovat hyvin merkit- 
täviä aikamme länsimaisessa koululääketieteessä, paljon suurem- 
pi on sellaisten antiikin aikana käytettyjen lääkkeiden määrä, jot- 
ka nykyään elävät ainoastaan kansanlääkinnän piirissä. Kaikkein 
suurin on kuitenkin niiden lääkkeiden määrä, joiden hoidollinen 
merkitys on aikojen kuluessa tyystin hävinnyt. 

BAKKUKSEN RIIVAAMAT - PAIHTEET ANTIIKISSA 


Paihteet tietoisuuden muuttajina 


Päihteillä, alkoholilla ja huumeilla on muiden ominaisuuksien- 
sa ohella yhteisenä piirteenä niiden käytöstä johtuva tietoisuu- 
den muuttuminen. Ihmiset ovat käyttäneet tietoisuutta muutta- 
via aineita kautta historian. Tietoisuutta on haluttu muuttaa ta- 
voiteltaessa yhteyttä tuonpuoleiseen ja uskonnollisissa rituaaleis- 
sa vahvistamaan niihin osallistuvien yhteenkuuluvuutta. Samaani 
tavoitteli niiden avulla ylimaallisia näkyjä ja yhteyttä jumaliin. 
Rituaaleihin osallistujat nauttivat niitä vahvistaakseen yhteisön 
yhteenkuuluvuutta. Tällaiset tietoisuudenlaajentumisrituaalit ri- 
kastuttivat myös yksittäisten osallistujien kokemuksia. 

Parantamisenkin yhteydessä päihteitä on käytetty tietoisuuden 
muuttamiseen, mutta myös varsinaisina lääkkeinä tai lääkkeiden 
valmistuksessa. 

Lisäksi ihmiset ovat kautta aikojen halunneet rikastuttaa sosiaa- 
lista kanssakäymistään käyttämällä tietoisuutta muuttavia päihtei- 
tä. Kreikkalaiset ja roomalaiset tarjosivat hamppua vieraille hyvän 
tuulen ja tunnelman varmistamiseksi. Intian niemimaalla kanna- 
biksen tarjoaminen oli olennainen osa perinteistä häätarjoilua ja 
oopiumilla oli sosiaalisesti tärkeä rooli ystävyyssuhteiden luomises- 
sa ja vahvistamisessa. Koska ruokaa oli niukasti, oopiumin jakami- 
nen oli merkki ystävyydestä. Andien alueella kokaa käyttivät papit 
ja samaanit uskonnollisten rituaalien ja parantamisrituaalien yhtey- 
dessä. Tämän lisäksi kokan käyttö oli sallittua muillekin korkea-ar- 
voisille henkilöille. Kokalla oli myös tärkeä rooli sosiaalisissa tapah- 
tumissa, oli sitten kyse perhejuhlista — syntymä, häät, hautajaiset 
— tai taloudellisen sopimuksen solmimisesta. Viinin juominen ate- 
rialla on kuulunut perinteisiin monissa kulttuureissa vuosituhan- 
sia. Ateria on näissä maissa merkittävä sosiaalinen tapahtuma, joka 
yhdistää perheitä, ystäviä ja sukuja. 

Päihteitten kirjo ennen 


Kasvien kipuja lievittävät, rauhoittavat tai tietoisuutta muutta- 
vat vaikutukset opittiin tuntemaan varhain. Maagisista kasveista 
tunnetuimmat lienevät betelpähkinä, kati- ja kokapensaan leh- 
det, kannabis, kärpässieni sekä erilaiset kaktukset. Jo kivikaudella 
viljeltiin unikkoa ja hamppua Välimeren alueella (Etelä-Espanja, 
Ranska), Brittein saarilla ja Romaniassa. Britanniassa käytettiin 
erilaisia rikkaruohoja (muun muassa hullukaalia) tietoisuuden 
muuttamiseen. Tunnettuja tietoisuutta muuttavista vaikutuksis- 
taan olivat sienet (muun muassa kärpässieni, madonlakit). Eu- 
rooppalaisessa noitatieteessä käytettiin erilaisia hallusinogeenisia 
voiteita (lentovoiteet). 

Alkoholi lienee vanhin ihmisten maailmanlaajuisesti käyttämä 
”tietoisuuden laajentaja”. Ensimmäiset merkinnät viinin valmis- 
tuksesta ovat noin vuodelta 6000 eKr. Egyptistä, Eufrat- ja Tig- 
ris-jokien alueilta sekä Assyriasta. Ensimmäisistä merkinnöistä 
on vaikea erottaa, oliko kyseessä uskonnollinen rituaali, paran- 
tamisrituaali vai kenties molemmat. Oluen ja viinin kulutus oli 
jo antiikin Egyptissä hyvin vakiintunutta. Oluenpanon keksi Isis, 
luonnon jumalatar. Hänen aviomiehensä Osiris, yksi heidän tär- 
keimmistä jumalistaan, joka oli kuolleiden herra, oli myös vii- 
ninviljelyn hallitsija. Silloinen lääketiede tunsi useita tapoja val- 
mistaa lääkkeitä alkoholin avulla. 

Mutta alkoholia käytettiin myös sen rentouttavan vaikutuksen 
vuoksi, usein humalaa tavoitellen. Yksi maailman merkittävim- 
mistä papyruslöydöistä on Anin papyrus, joka on osa kuuluisaa 
egyptiläisten Kuolleiden kirjaa. Vaikka Kuolleiden kirjan papy- 
ruskääröt oli tarkoitettu ohjeiksi kuolemanjälkeistä elämää var- 
ten, oli siellä myös maalliseen elämään liittyviä neuvoja. Anin va- 
roittaa mm. juomasta liikaa olutta. Kaikkialla maailmassa myytit 

muistuttavat, että alkoholi ei sovi typeryksille. Antiikin sankarit 
osasivat käyttää alkoholia hyväkseen. 







le vahvaa traakialaista viiniä, jonka; 


ja Odysseus puh 







foinikialaisten, 







nabistuot asias uti ukana Ame- 
rikan mantereelle. Sittem | ivät sen mukanaan 
Chileen, englantilaiset K; an j iniaan ja Afrikasta kotoi- 
sin olevat Brasiliaan ja Karibian meren alueelle. 

Ensimmäiset hyvin säilyneet kokakasvin lehdet ovat noin vuo- 
delta 1300 eKr. Eurooppaan koka levisi vasta 1600-luvulla. Tun- 
netuimpia kokan terapeuttisten vaikutusten tutkijoita 1800-lu- 
vulla oli Sigmund Freud. 

Antiikin kreikkalaiset omaksuivat viininvalmistuksen tekniikat 
aika hitaasti. Viiniä tuotiin muista maista, ja usein vain lääkin- 
nällisiin tarkoituksiin. Lopulta Attikassa ja Thessaliassa vakiintui 
laaja viinintuotanto. Homeroksen Jaan mukaan Olympos-vuo- 
rella istuvat Kreikan jumalat nauttivat ylenpalttisesti vain heil- 
le tarkoitettua viiniä, nektaria. Maan kuvauksissa ei mainita vii- 
ninjumala Dionysosta, joka saavutti kreikkalaisten suuren suosion 
vasta 600-luvulla eKr. 

Viininviljely levisi Krei- 
kasta Italiaan ja edelleen 
koko Rooman valtakun- 
taan. Roomalaiset kehit- 
tivätkin viininvalmistuk- 
sen taiteeksi. Rooman 
huippuaikana valtakun- 
nassa kulutettiin noin 25 
miljoonaa gallonaa viiniä 
vuodessa. Kuten Dionysos 
myös roomalaisten Bacc- 
hus oli erittäin suosittu 
jumala. Lopulta bakka- 
naalit kehittyivät niin rie- 
hakkaiksi onnettomuuk- 
sineen ja kuolemantapa- 
uksineen, että Rooman 
senaatti kielsi ne 186 eKr. 
Kansan vaatimuksesta Ju- 
lius Caesar joutui kuiten- 





kin perumaan kiellon. 

Antiikin maailman tuho oli vähällä hävittää viininviljelyn ja 
oluenpanon taidot. Luostareissa munkit kuitenkin jatkoivat alan 
tuotantoa ja kirjoittivat myös muistiin valmistukseen liittyviä yk- 
sityiskohtia parantaakseen juomien laatua. Kaarle Suuren (768- 
814) aikana viininviljely levisi Ranskaan ja Saksaan ja muotou- 
tui vähitellen näiden alueiden perinteeksi. Viinistä tuli päivittäin 
nautittava ruokajuoma. jolla toki oli myös päihdyttävä funktio. 
1500- ja 1600-luvuilla Saksassa tuotettiin viiniä jo yli oman tar- 
peen. Viinin hinta oli alhainen, ja Luther joutui varoittamaan 
ylenmääräisen viininjuonnin vaaroista. 

Teollistumiseen saakka viinin ja oluen valmistusmenetelmät 
pysyivat lahes muuttumattomina. Tislaaminen oli sen vuok- 
si merkittävä tekninen keksintö. Tislauksen keksijää ei tunneta, 
mutta ensimmäisen kerran "poltettu vesi” esiintyy Salernuksen 
1100-luvulla julkaistussa oppikirjassa sairauksista ja niiden pa- 
rantamistavoista. Kesti kuitenkin kaksi vuosisataa ennen kuin va- 
kiviinaa oli saatavilla apteekeissa, ja vielä sata vuotta ennen kuin 
sitä vähäisessä määrin kaytettiin myös nautintoaineena. Vakivii- 
na oli alusta lähtien "maallinen" juoma huolimatta väitetyistä pa- 
rantavista vaikutuksista. Sen valmistuksen helppous teki siitä no- 
peasti suositun elinkeinon, jota teollinen kehitys vielä nopeutti. 
Niinpä ensimmäinen "giniepidemia" koettiin jo esiteollisena ai- 
kana Englannissa. 


Lääkinnällinen käyttö 


Kannabistuotteiden avulla parannettiin Aasiassa jo tuhat vuot- 
ta sitten erilaisia vaivoja. Niitä käytettiin myös meditoinnissa ja 
yleensäkin auttamaan keskittymisessä. Kannabistuotteita käytet- 
tiin lääkkeenä, esimerkiksi synnytyksissä ja käytetään edelleen, 
esimerkiksi Lesothossa. 

Keisari Shen Nung 2700 eKr. yrttitietoon perustuva Pen Tshao 
(n. 200 eKr.) mainitsee oopiumista saatavan efedriinin. Oo- 
piumia on käytetty lääkkeenä mitä erilaisimpiin vaivoihin. Se ta- 
kasi sotilaiden rohkeuden ja lievitti taistelun päätyttyä haavojen 
aiheuttamia kipuja. Sumerissa taas oopiumia käytettiin vuonna 
4000 eKr. koliikin hoitoon, Egyptissä ripuliin. Kreikan mytolo- 
giassa oopiumiunikko on omistettu: Thanatokselle, kuoleman 
jumalalle, Hypnokselle, unen jumalalle ja Morfeukselle, unien 
jumalalle. 

Andien intiaanit käyttivät kokaa myös lääkkeenä, ja se oli tar- 
keä osa heidän päivittäistä ravintoaan. Siitä saatiin rautaa ja kal- 
siumia, joita muissa elintarvikkeissa oli niukasti. Kolonialismin 
aikana työnantajat pitivät kokalehtiä tarjolla alkuasukastyönteki- 
jöilleen Boliviassa ja Perussa, jotta nämä jaksaisivat työskennellä 
pitkiä päiviä kulta- ja hopeakaivoksissa. Kokan avulla saattoi pi- 
ristyä ja voittaa niin nälän kuin janonkin. 

Kaksoisvirtainmaassa ja Egyptissä uskottiin oluen ja viinin 
edistävän terveyttä ja lisäävän elinvoimaa. Oluen ylistyslauluissa 
kerrottiin oluen tekevän maksalle hyvää ja ilahduttavan sydäntä. 

Alkoholia käytettiin kansan parissa, jotta voitiin hetkeksi va- 
pautua köyhyydestä ja tylsyydestä. Itse asiassa se oli ainoa laajalti 
tunnettu, helposti saatavilla oleva kipua lievittävä aine. Nykyään 
tätä ei monikaan tule ajatelleeksi, koska tarjolla on monia vaihto- 
ehtoja kipujen lievittämiseksi. 

Egyptissä lääkäreiden ohjekirjassa Ebersin papyruksessa oli lis- 
tattu 700 erilaista reseptiä, joista yli sadassa tärkeänä osana oli 
olut. Viiniä käytettiin lääkkeenä muun muassa: 


- lääkkeen jälkeen juotuna helpottamaan oloa 
- heisimatojen tappamiseen 

- viilentämään 

- lääkkeen sekoitusnesteenä 

- anoreksian hoitoon 

- yskän hoitoon. 


Koululapsillekin annettiin evääksi olutta, koska sen katsottiin 
torjuvan vatsa- ja munuaisvaivoja. On muistettava, että puhdasta 
vettä oli siihen aikaan vaikea saada. 

Antiikin Kreikassa viiniä tuotiin muista maista lääkkeeksi, ja 
synnytystä helpottamaan oli oma erityinen viininsä. Hippokra- 

teen mielestä päihtymyksen aiheuttama äkillinen veren lisäänty- 
minen aiheuttaa sen, että sielu ja sen sisältämät ajatukset muut- 
tuvat, ihmiset unohtavat nykyhetken vastoinkäymiset ja saavat 
elämänuskoa paremman tulevaisuuden toivossa. Arabien lääkin- 
nässä viiniä suositeltiin käytettäväksi, mutta korostettiin kohtuul- 
lisuutta ja samanaikaista syömistä. 


Juomatavat vaihtelivat kulttuurista toiseen 


Jo 2000 vuotta sitten juomatavat vaihtelivat suuresti kulttuurista 
toiseen. Egyptissä juomista luonnehdittiin harmittomaksi nautin- 
non lähteeksi, mutta juopumista toiset kuitenkin paheksuivat. 

Juomatavat myös muokkautuivat kansojen ja kulttuurien koh- 
datessa ja joutuessa toistensa vaikutuspiiriin. Esimerkiksi kreikka- 
laiset yhdistivät omaan juomatapakulttuuriinsa egyptiläisiä arvos- 
tuksia ja tapoja. Tuloksena oli kohtuutta arvostava vapaamielinen 
suhtautuminen alkoholiin. Kreikkalaiset opettivat jälkipolville, 
että laimentamattoman viinin juoja on moukka. Väitetään, että 
maukas kreikkalainen viini, pihkapitoinen retsina, maistuu par- 
haalta merivedellä laimennettuna. 

Kreikkalainen ajattelija Eubulos kirjoitti noin 375 eKr. ”Koh- 
tuuden ystäville sekoitan kolme maljaa: ensin tyhjennetään malja 
terveydelle, toinen rakkaudelle ja nautinnolle ja kolmas rauhalli- 
selle unelle. Kun tämä malja on juotu, viisaat vieraat lähtevät ko- 
tiin. Neljättä emme enää halua, se on väkivallan malja; viides tuo 
mellakoinnin, kuudes irstailun, seitsemäs mustan silmän, kah- 
deksas poliisin, yhdeksäs pahoinvoinnin ja kymmenes raivon ja 
esineiden rikkomisen.” 

Mutta myös humaltumista esiintyi, erityisesti miesten symposio- 
neissa. Symposion ei suinkaan tarkoittanut arvokasta keskustelutilai- 
suutta, vaan ryyppäjäisiä. Tästä syystä Gallen-Kallelan kuuluisa tau- 

lu, joka kuvaa ravintola Kämpin pöydässä istuvia ryyppääviä herro- 
ja, Sibelius, Kajanus, Merikanto ja Gallen-Kallela, on saanut nimen 
symposion. Antiikin kreikkalaisille yksin juominen olisi ollut kaikkien 
sääntöjen vastaista. Auringonlaskun jälkeen vapaat miehet kokoon- 
tuivat kestitysvuorossa olevan isännän taloon. Ensin syötiin, ja vasta 
sitten alkoi varsinainen ryyppääminen, symposion. Roomalaisillakin 
oli oma sanansa tällaisille juomingeille, joissa kieltäydyttiin harrasta- 
masta ylevää mutta tylsää kohtuutta, comissatio. 

Roomassa alkoholi oli osa kulttuuria ja seurustelua. Tosin kei- 
sarikunnan alkuaikoina viininjumalaa palvottiin usein ylenpaltti- 
sesti patriisien illallisilla. On kuitenkin väitetty, että Euroopassa 
järkevän alkoholin käytön raja on Rooman keisarikunnan raja. 
Esimerkiksi Makedoniassa raskas humaltuminen oli osa macho- 
kulttuuria. Aleksanteri Suuri kulutti suurimman osan elämästään 
taistelukentillä ja viinimaljan ääressä. Hänen humalassa tekemän- 
sä päähänpistot olivat vaarallisia. Eräissä juomingeissa hän jou- 
tui riitaan parhaan ystävänsä Kleitoksen kanssa ja surmasi hänet. 
Kerran koko päivän ryypättyään hän sai päähänsä polttaa Persian 
hallitsijan temppelin Persepoliin. Hän menehtyikin osittain juu- 
ri rajun juomisensa vuoksi, jota malaria pahensi. 

Myös juutalaiset olivat egyptiläisen kulttuurin vaikutuspiirissä. 
mutta pitivät kiinni Vanhan testamentin tiukasta arvomaailmas- 
ta. Humaltumista pidettiin Jumalasta luopumisena; tavoitteena 
oli absolutismi tai erittäin vähäinen ja hallittu viinin juonti. Vie- 
lä nykyäänkin juutalaisten juomatapoja säätelevät tarkasti uskon- 
nolliset normit siitä milloin, missä ja kuinka paljon voi juoda, 
eikä juominen ole koskaan sallittua humaltumistarkoituksessa. 

Kristinuskon arvomaailma on aina ollut ambivalentti ehkä 
juuri siksi, että se perustuu liberaaleihin kreikkalaisiin arvoihin 
ja absolutismia tai erittäin tiukkaa kohtuullisuutta edustaviin 
juutalaisiin arvoihin. Ensimmäisillä vuosisadoilla ajanlaskumme 

jälkeen eläneet kirkkoisät opettivat, että viini oli lahja Jumalal- 
ta, mutta humala on paholaisen aikaansaannos. Paavali kehotti 
ensimmäisessä kirjeessään Timoteukselle, ettei tämän pidä juoda 
vain vettä, vaan että hänen on ”käytettävä myös viiniä vatsan ja 
alati uusiutuvien vaivojen vuoksi”. 

Islamin arvomaailmassa juutalaisten tiukka pidättyvyys on vie- 
ty vieläkin pitemmälle, tavoitteena on absolutismi, ja alkoholin- 
käyttöä pidetään maallistumisen merkkinä. 

Arabit olivat 600-luvulla alkoholin suurkuluttajia. Muham- 
med tuskastui oluen ja viinin käytön ikäviin seurauksiin ja loi 
täysraittiuden normin. Koraanissa alkoholi mainitaan kolmesti: 


- alkoholista seuraa enemmän syntiä kuin hyötyä 
- rukoillessa ei saa olla humalassa 
- Saatana kylvää kaunaa ja vihaa väkijuomien avulla. 


Koraanin kieltojen oltua voimassa 15—20 vuotta alkoholismi 
oli saatu vähentymään huomattavasti. Nykyään muslimimaissa 
esiintyy kuitenkin alkoholiongelmia, josta osoituksena ovat alko- 
holistien hoitolaitokset. 


Juomatavat vaihtelivat sosiaaliryhmän mukaan 


Egyptin aatelistoon kuuluvien naisten parissa viininjuonti vapaa- 
aikana oli yleistä, kun taas maanviljelijöiden nautintoaineisiin 
viini ei kuulunut. 

Kreikassa Platonin mukaan viiniä ei sopinut tarjoilla alle 18- 
vuotiaille ja vain kohtuullisesti alle 30-vuotiaille miehille. Hu- 
maltuminen ja runsas juominen oli kielletty. 

Etruskit olivat erittäin nautinnonhaluisia. Juhliminen ja pito- 
vuoteilla makaaminen oli miesten ja naisten lempiharrastus. Nai- 
set eivät aterioineet vain omien miestensä kanssa, vaan kilistivät 
maljaa kenen kanssa halusivat. Humalaan juominen oli normi. 

Roomassa viininjuonti oli kielletty orjilta, vapailta naisilta ja 
vapailta alle 30-vuotiailta miehiltä. Antiikin roomalaiset ja kreik- 
kalaiset paheksuivat erityisesti naisten juomista. He uskoivat, etta 
se johtaisi uskottomuuteen. Sen vuoksi humalaisiin naisiin suh- 
tauduttiin poikkeuksellisen jyrkästi. Isät halusivat varmistaa, että 
perilliset olivat varmasti heidän siittämiään. 


Kielteisiä seurauksia ja niiden torjunta 


Antiikin aikana oltiin tietoisia alkoholin kielteisistä seurauksis- 
ta ja mietittiin niiden torjuntakeinoja. Yksilön arviointikyvyn 
tiedettiin heikkenevän. Jo Platon huolestui viinin vaikutukses- 
ta spermaan, eli hän oli todella edellä aikaansa. Vasta muutama 
vuosikymmen sitten diagnostisoitiin äidin käyttämien päihteiden 
vaikutus sikiöön eli (FAS). Kontrollikyvyn heikentymisen tiedet- 
tiin johtavan naiset väärille poluille. Syvän unen aiheuttama avu- 
ton tila asetti juomarin alttiiksi eri riskeille. 

Humala ja runsas juominen aiheuttivat kielteisiä seurauksia 
paitsi yksilölle myös perheelle ja koko yhteiskunnalle. Torjunta- 
keinoja etsittiin sen vuoksi jo silloin. Helpoimpia olivat erilaiset 
normit, esimerkiksi faaraon kuoltua viiniä ei saanut juoda seuraa- 
vien 72 päivän aikana. Jo 1100 eKr. Egyptissä viiniä verotettiin. 
Tavoitteena ei ollut siis raittius, vaan kielteisten seurausten vält- 
täminen. 

Hoitotoimenpiteitä 


Egyptissä ennen vuotta 1000 eKr. vankila oli yksi suosituimmis- 
ta parannuskeinoista. Oksennuttamiseen ja viinin juonnin in- 
hoamiseen opetettiin lisäämällä viiniin kuolleita eläimiä tai lin- 
nunmunia. Potilasta saatettiin parantaa myös höyryttämällä. 

Noin vuodesta 1000 eKr. alkaen Egyptissä oli erilaisia juoma- 
sekoituksia alkoholin ikävien sivuvaikutusten ehkäisemiseksi. 
Kreikkalaiset ja roomalaiset käyttivät seppeleitä ja tuoksuja hu- 
malan kätkemiseksi. Tama keksintö levisi armeijoiden mukana 
Rooman valtakunnan alueelle. Oli olemassa myös erityisiä juo- 
misasusteita. Esimerkiksi ametistin oletettiin ehkäisevän humal- 
tumista. Edullisena pidettiin myös vihannesten syöntiä ennen 
juomista. Etenkin keitetyn kaalin nauttimisen ennen juomista 
oletettiin vähentävän viinin vaikutusta. Nykyään uskotaan ha- 
pankaalin vaikuttavan samoin. Vastaavasti uskottiin happojen 
edullisiin vaikutuksiin, esimerkiksi viinietikka oli suosittu. Nyky- 
ään angostuuraa käytetään edelleen cocktaileissa. Oljyja ja emul- 
sioita juotiin oksennuksen aikaansaamiseksi. Myös vesihoitoja 
lähteillä pidettiin tehokkaina. 


Lopuksi 


Paras mitta viiniä on, ei liikaa eikä liian vähän, 

vähästä tulee surulliseksi ja liiasta hulluksi. 

Miellyttävin sekoitus vaatii kolme osaa vettä, silloin viini 
sopii parhaiten myös makuukamareihin. 

Jos viinin henki on liian vahva, se häätää pois rakkauden 
ja upottaa uneen, kuoleman sukuiseen. 


Euenos 

Kreikkalais-roomalaisen antiikin 
käsityksiä hermoston rakenteesta, 
toiminnasta ja sairauksista ja niiden 


heijastuma renessanssin Pohjolassa 


ANTIIKIN AIVOT 


A ntiikin lääketieteen loistavin nousu koettiin hellenistisen kau- 
den alussa Niilin suistoon perustetussa Aleksandriassa. Kreikka- 
lainen lääketiede säilytti johtavan asemansa pitkään senkin jäl- 
keen, kun länsimaisen kulttuuripiirin poliittinen ja taloudellinen 
keskus oli siirtynyt Roomaan. Tässä artikkelissa tarkastelen sitä, 
miten ensimmäiset haparoivat käsitykset aistinelimistä ja her- 
mostosta muotoutuivat kreikkalaisen luonnonfilosofian ja Kos- 
saarella (kuva 1) toimineen Hippokrateen (kuva 2) ja hänen op- 
pilaidensa piirissä ja kuinka Aleksandrian lääketiede sitovasti to- 
disti, että aivot ovat ”hegemonikon”, hallitseva elimemme. Tar- 
kastelen myös sitä, miten nämä Hippokrateen ja Aleksandrian 
koulukuntien näkemykset välittyivät kreikkalaissyntyisen mutta 
Roomassa toimineen Galenoksen modifioimina ja hänen suun- 
nattoman auktoriteettinsa kannattamina keskiajan eurooppalai- 
siin yliopistoihin ja lopulta renessanssin Pohjolaan. 


Kreikkalaisen luonnonfilosofian käsityksiä 
aistimisesta, henkisistä toiminnoista ja niiden 
paikantumisesta (500-400-luvut eKr.) 


Eräät kreikkalaisen luonnonfilosofian väittämät loivat perustan 
ensimmäisille lääketieteellisille teorioille elimistön rakenteesta, 
toiminnasta ja sairauksista. Tässä mielessä voimakkaasti vaikut- 
taneita ajattelijoita olivat etenkin Thales, Empedokles ja Demo- 
kritos (kts. Leikola, luku III). Thales katsoi veden olevan kaiken 
perusta. Empedokles väitti kaiken koostuvan neljästä alkuainees- 
ta, joita luonnehtivat tietyt ominaisuudet. Demokritos taas selitti 
kaiken koostuvan pienistä jakamattomista osasista, atomeista. 

Jo homeerinen runous sisältää maininnan henkisten toiminto- 
jen suhteesta fyysiseen elimistöön. Vaikka muun muassa Iliaassa 
on kuvauksia pään/aivojen (enkefalos) vaurioitumisesta taisteluis- 

sa, Homeroksen mukaan ajattelun elin oli pallea (fren)'! Sen si- 
jaan krotonilaisen, ehkä Pythagoraan piirissä toimineen ja usein 
lääkäriksi otaksutun ajattelijan Alkmaion (vaikutti 500 eKr. jal- 
keen) katsotaan paikantaneen henkiset toiminnot aivoihin, joilla 
hänen mukaansa oli yhteys silmiin. Neurotieteen varhaisen kehi- 
tyksen kannalta hyvin merkittäviä ajatuksia esitti apollonialainen 
Diogenes (vaikutti n. 440—430 eKr.). Hän väitti ilman (pneu- 
ma) olevan hengen välittäjä. Hänen mukaansa ”suonet” (flebes) 
kuljettavat ilmaa elimistön eri osiin. Suonten aivoihin tuoman 
ilman ja aivojen vuorovaikutus mahdollisti tietoisuuden ja ym- 
märryksen. Empedokleen mukaan "suonet" kuljettavat ilmaa ja 
verta sydämeen ja sieltä pois, ja henki (pneuma) leviää verisuo- 
nitse elimistöön. Hän kehitti myös alkuaineoppinsa pohjalta teo- 
rian aistinten toiminnasta: aistinnan kohteista irtoaa hiukkasia, 
jotka aistimien vastinalkuaineet tunnistavat. Demokritoksenkin 
mukaan aivot olivat ajattelun, mutta sydän rohkeuden ja mak- 
sa tunteiden tyyssija. Hän katsoi ajattelun ja koko elämän olevan 
atomien liikettä. 


Hippokrateen koulukunta 


Yksi Corpus Hippocraticumin vanhimmista kirjoituksista on teos 
”Pyhästä taudista”. Tätä aivojen sairauksia pohtivaa teosta voi pi- 
tää neurotieteen, kenties koko länsimaisen koululääketieteen al- 
kuna. Teoksen kirjoittajan mukaan taudit eivät ole yliluonnollis- 
ten voimien aiheuttamia vaan ihmisjärjellä ymmärrettäviä luon- 
nonilmiöitä. Aivojen (kuten muunkin elimistön) sairaudet py- 
rittiin pääosin selittämään humoraalipatologiselta pohjalta. Hu- 
moraalipatologia oli säilyvä länsimaisen lääketieteen teoreettisena 
perustana aina 1700-luvulle jKr. asti. 


I Sana kummittelee edelleen esim skitrofreniassa. 

”Pyhästä taudista” kertoo aivojen olevan kaksiosaiset, ja että 
ohut kalvo jakaa ne keskeltä kahtia. Teoksen mukaan aivoihin joh- 
taa useita ohuita ja kaksi paksua suonta, toinen maksasta, toinen 
pernasta. Kirjoittaja katsoo yksiselitteisesti, että aivot ovat ajatte- 
lun, harkinnan, ymmärryksen ja tunteiden tyyssija (kursivointi toi- 
mituksen). Ajatuskyvyn antaa ilma, joka tulee ensimmäisenä aivoi- 
hin ja menee sieltä muualle vasta jätettyään aivoihin parhaan osan- 
sa ja ”kaiken, mitä sillä on ajatuskykyä ja ymmärrystä”. Aivoilla me 
myös näemme ja kuulemme. Vaikka pääpaino onkin itse ”pyhässä 
taudissa”, teos käsittelee aivojen sairauksia yleisemminkin. Kirjoit- 
taja toteaa, että pahimmat ja tappavimmat sairaudet iskevät aivoi- 
hin. Aivot tekevät meistä raivokkaita ja mielenvikaisia. Sappi, lima 
ja verentungos vaurioittavat aivoja. Kirjoittajan kuvaus ”pyhästä 
taudista” sopii epilepsiaan tai epilepsian kaltaisia oireita tuottaviin 
aivosairauksiin. Hän korostaa, että tauti ei ole sen jumalallisempi 
eikä huonommin parannettavissa kuin muutkaan taudit. Tauti on 
perinnöllinen ja sen syy on aivoissa. Tauti alkaa jo sikiökaudella, 
mikäli aivot eivät puhdistu kuonaa erittämällä, vaan niihin kertyy 
kosteutta. Kostea etelätuuli pahentaa oireita. Potilaan aivoista va- 
luu limaa suoniin, jotka tukkeutuvat estäen ilman pääsyn aivoihin. 
Potilas menettää järkensä ja puhekykynsä, kiristelee hampaitaan, 
pusertaa kätensä nyrkkiin ja laskee virtsan alleen. Todisteena oi- 
reiden aivoperäisyydestä kirjoittaja esittää patologis-anatomisia ha- 
vaintoja ”pyhää tautia” sairastavien ihmispotilaiden tavoin oirehti- 
vista vuohista. Jos tällaisten vuohien pään halkaisee, voi todeta, että 
niiden aivot ovat kosteat, vesipöhöiset ja haisevat pahalle. Kyseessä 
lienee ensimmäinen säilynyt kuvaus eläinmallin hyödyntämisestä 
ihmisen sairauden patogeneesin selvittämisessä! Eräissä muissakin 
Corpus Hippocraticumin teoksissa on mainintoja neurologisista il- 
miöistä. Esimerkiksi teos "Aforismit" sisältää kuvauksia useista eri 
päänsäryn muodoista, muun muassa migreenistä, ja aivohalvauk- 

sesta. Teoksessa "Epidemiat" on kohta, jota on pidetty mahdolli- 
sesti ensimmäisenä afasian? kuvauksena. 


Aleksandrian koulukunta 


Perinteisessä kreikkalaisessa kulttuurissa vainajan ruumis oli tabu 
eikä siihen kajottu. Hippokrateen koulukunnan ja muiden var- 
haisten kreikkalaisten lääkärien käsitykset ihmisruumiin rakentees- 
ta pohjautuivatkin pelkkään ulkokohtaiseen silmämääräiseen tar- 
kasteluun, tunnusteluun ja satunnaisiin havaintoihin tapaturmissa 
tai taisteluissa vammautuneista tai silpoutuneista. Lisäksi leikeltiin 
jossakin määrin eläimiä ja tehtiin niiden dissektion pohjalta pää- 
telmiä ihmisruumiin anatomiasta, jotka eivät tietenkään aina osu- 


neet oikeaan. On helppo ymmärtää, että lääketiede ei voinut edetä 

Kuva 1. Näkymä 

pitkälle näin vajavaisen ja suorastaan erheellisen perustiedon varas- 
sa. Lääketiede ja aivan erityisesti neurotiede edistyivätkin yhtak- 
kid valtavin harppauksin, kun tieteellinen ruumiinavaustoiminta 
kaynnistyi 200-luvun alussa Aleksanteri Suuren Niilin suistoon pe- 
rustaman Aleksandrian innostavassa intellektuaalisessa ilmapiiris- 
sä. Miksi tabu murtui? Kysymykseen ei ole varmaa vastausta, mut- 
ta Aleksandrian valistuneen kreikkalaisen yhteisön asenteisiin on 
saattanut vaikuttaa - palavan älyllisen uteliaisuuden ohella - ympä- 
röivän egyptiläisen yhteiskunnan vanhan uskonnon rutiininomai- 
nen palsamointikäytäntö. Ilmeistä on, että ruumiinavaustoimin- 
ta tapahtui tieteellistä tutkimusta vahvasti tukevan Ptolemaiosten 
hallitsijahuoneen suojeluksessa, mahdollisesti kuuluisan Museionin 
puitteissa. Niilin suiston Aleksandria muodostuikin nopeasti hel- 
lenistisen maailman kiistattomaksi intellektuaaliseksi keskukseksi, 
joka houkutteli kunnianhimoisia nuorukaisia kaukaisistakin maan- 
ääristä. Neurotieteen ja koko lääketieteen kehityksen kannalta kak- 
si heistä kohosi yli muiden. 

Herofilos (n. 330/320 — n. 260/250 eKr.) oli kotoisin perife- 
risen Bitynian verraten vähäpätöisestä pikkukaupungista Kalk- 
hedonista Bosporin Vähän Aasian puoleiselta rannalta. Hän sai 
lääketieteellisen koulutuksensa pääasiassa koslaisen Praksagoraan 
oppilaana, luultavimmin itse Kos-saarella, mutta hänen opintoi- 
hinsa sisältyi mahdollisesti jakso Ateenassakin. Hänen koulu- 
tuksensa voidaan olettaa koostuneen jo vakiintuneeseen tapaan 
opettajansa luentojen kuuntelusta, lääketieteellisten kirjoitusten 
lukemisesta ja aktiivisesta osallistumisesta kliiniseen toimintaan 
opettajansa johdolla. Ottaen huomioon sekä Kalkhedonin että 
varsinkin Kos-saaren ja Aleksandrian läheiset poliittiset ja intel- 
lektuaaliset yhteydet — muun muassa Ptolemaios 1 Soterin (hal- 
litsi 323-283/2 eKr.) poika Filadelfos (Ptolemaios II Filadelfos, 
hallitsi 283/2—246 eKr.) oli syntynyt Kos-saarella — ei ole häm- 

mästyttävää, että etevä ja eteenpäin pyrkivä nuorukainen hank- 
kiutui ajan henkisen elämän loistavimpaan keskukseen. Hänen 
toimintansa Aleksandriassa loi pohjan hänen maineelleen erää- 
nä klassisen antiikin suurimmista tiedemiehistä. Herofilos on en- 
simmäinen, jonka tiedetään avanneen ja leikelleen ihmisruumiita 
tieteellisin tarkoitusperin saadakseen tietoa elimistön rakenteesta. 
Pliniuksen mukaan hän oli myös ensimmäinen, joka teki ruu- 
miinavauksia sairauksien syiden selvittämiseksi. Vaikka Herofi- 
loksesta tuli täten sekä koko normaalianatomian että patologisen 
anatomian uranuurtaja, ovat hänen saavutuksensa nimenomaan 
hermoston rakenteen ja toiminnan tutkimuksessa aivan erityisen 
perustavaa laatua. 

Rajusti yksinkertaistaen voidaan sanoa, että Herofilos ensim- 
mäisenä avasi ihmisen kallon ja kuvasi, mitä se sisälsi. Hän ku- 
vasi ja nimesi aivoja ympäröivät kovan aivokalvon ja lukinkalvon 
sekä edelleenkin hänen nimeään kantavan aivokalvojen laskimo- 
rakenteen (Torcular Herophili). Hän kuvasi isot ja pikkuaivot, ai- 
vopoimut ja aivokammiot suonipunoksineen. Hän kuvasi silmä- 
munan tärkeimmät kerrokset ja osoitti näköhermojen yhdistävän 
silmät aivoihin. Hän osoitti aivojen olevan yhteydessä selkäyti- 
meen ja siitä ja aivoista lähteviin hermoihin. Suurimpia Herofi- 
loksen moninaisista tieteellisistä saavutuksista olikin hermojen ja 
niiden toiminnallisen merkityksen "keksiminen". Hän ensinnä- 
kin erotti hermot muista ”suonista” eli verisuonista, jänteistä ja 
nivelsiteistä, erotti valtimot laskimoista ja osoitti, että useimpiin 
elimiin johtavat sekä erilliset hermot, valtimot että laskimot. Hän 
kykeni myös erottamaan toisistaan tunto- ja liikehermot. Tämä 
perustava oivallus pohjautui todennäköisesti kokeisiin elävillä 
eläimillä ja mahdollisesti ihmisillä. Herofilos jopa paikallisti ai- 
vojen keskeisimpiä elintoimintoja säätelevän alueen takimmaisen 
(neljännen) aivokammion pohjaan. Näiden tulosten perusteella 

olisi luullut olevan selvää, ettà aivot ovat hallitseva elimemme, 
”hegemonikon”, henkisten toimintojemme ja "sielumme" subst- 
raatti. Hämmästyttävää onkin, että vaikka Herofiloksen löydök- 
set loivat perustan modernille käsitykselle hermoston rakenteesta 
ja toiminnallisesta merkityksestä, hänen aivokeskeinen (enkefalo- 
sentrinen) näkemyksensä sai vielä pitkään taistella kilpailevaa sy- 
dänkeskeistä (kardiosentristä) käsitystä vastaan. Kardiosentrinen 
ajattelutapa juonsi juurensa Empedokleesta, mutta sen merkittä- 
vimmät edustajat olivat Aristoteles, lääkärin poika ja empiirisen 
biologisen tutkimusmenetelmän kehittäjä, ja sittemmin stoalai- 
set ja epikurolaiset filosofit. Lähinnä Aristoteleen suunnattomaan 
auktoriteettiin vedoten vielä Euroopan keskiajan skolastikot kat- 
soivat sydämen olevan henkisten toimintojen keskus. Vaikka kar- 
diosentriseen leiriin oli kuulunut myös Herofiloksen opettaja, 
lääkäri Praksagoras, lääkärit omaksuivat sittemmin yleisesti enke- 
falosentrisen ajattelutavan. 

Aleksandrian koulukuntaan liitetty toinen suuri nimi on He- 
rofiloksen aikalainen Erasistratos (n. 330 — n. 255/250 eKr.), 
joka kuitenkin ehkä pääosin toimi seleukidien pääkaupungissa 
Antiokiassa. Kun Herofiloksen saavutukset painottuivat ihmis- 
ruumiin, erityisesti hermoston rakenteen selvittämiseen, Era- 
sistratos tunnetaan ennen kaikkea elimistön normaalitoimintaa 
koskevien ensimmäisten varsinaisten fysiologisten teorioiden luo- 
jana. Hän myös täydensi Herofiloksen kuvauksia aivojen ja sy- 
dämen anatomiasta. Varsinkin hermoston osalta Erasistratoksen 
fysiologiset teoriat olivat kuitenkin pitkälti spekulatiivisella poh- 
jalla. Erasistratos erotti kolme suurta, koko elimistön käsittävää 
virtausjärjestelmää. Ravinto imeytyi ruoansulatuskanavasta mak- 
saan, jossa se muuttui vereksi ja virtasi lopulta laskimoita myöten 
ravitsemaan eri elimiä ja huolehtimaan niiden kasvusta. Hengi- 
tetty ilma (pneuma) taas kulkeutui keuhkoista ”laskimonkaltai- 

sia valtimoita” (keuhkolaskimoita) myöten sydämen vasempaan 
puoliskoon, josta se "vitaaliseksi pneumaksi” jalostuneena siirtyi 
sydämen pumppaamana valtimoita pitkin eri elimiin antaen niil- 
le elämää ylläpitävät ”vitaaliset? ominaisuudet. Aivojen tehtävänä 
oli vuorostaan erottaa/jalostaa niihin valtimoita myöten tulleesta 
vitaalisesta pneumasta hienoin ns. psyykkinen pneuma, joka sit- 
ten levisi aivoista selkäytimen ja hermojen välityksellä elimistön 
eri osiin antaen niille niiden sensoriset ja motoriset ominaisuu- 
det. Erasistratos otaksui erotus-/jalostusprosessin tapahtuvan ai- 
vokammioiden suonipunoksissa. Selittääkseen nämä yksisuuntai- 
set virtausjärjestelmänsä Erasistratos vetosi luonnossa vallitsevaan 
tyhjyyden kammoon: periferisissä elimissä kulutetun veren, vitaa- 
lisen pneuman ja psyykkisen pneuman tilalle oli koko ajan virrat- 
tava korvaavaa uutta ainetta. Nykylukijan kannalta yllättävä nä- 
kemys siitä, että laskimot kuljettavat verta mutta valtimot ilmaa, 
pohjautui epäilemättä nimenomaan ruumiinavauslöydöksiin: vai- 
najan valtimot täyttyvät avattaessa ilmalla, kun taas laskimot ovat 
verentäyteiset. Erasistratoksen väitettä valtimoiden sisältämästä 
ilmasta kritisoitiin jo hänen elinaikanaan, koska elävän eläimen 
katkaistusta valtimosta suihkuaa verta. Erasistratoksella oli kui- 
tenkin tähän näppärä selitys: kun valtimo avataan, sen sisältämä 
ilma (vitaalinen pneuma) syöksyy välittömästi ulos. Tällöin tyh- 
jyyden kammon seurauksena normaalioloissa sulkeutuneet näky- 
mättömän pienet yhdyssuonet eli anastomoosit laskimoiden ja 
valtimoiden välillä avautuvat täyttäen vitaalisesta pneumasta tyh- 
jentyneen valtimon verellä. 

Aleksandrian lääketieteen kukoistuskausi jäi lyhytaikaiseksi. 
Fi ole varmaa näyttöä siitä, että ihmisruumiita olisi antiikin ai- 
kana avattu Herofiloksen ja Erasistratoksen jälkeen. Päinvastoin 
ns. empiirikoiden koulukunnan vaikutuksesta anatomisen ja fy- 
siologisen perustiedon merkitystä ruvettiin pian vähättelemään. 

Myöhemmät Ptolemaiokset olivat vähemmän kiinnostuneita tie- 
teestä kuin dynastian kaksi ensimmäistä edustajaa, ja Ptolemaios 
VII Euergetes II itse asiassa tuhosi Aleksandrian aseman tieteen 
ja taiteen maailmankeskuksena teloittamalla tai ajamalla maanpa- 
koon suuren osan kaupungin älymystöstä v. 145/4 eKr. Paradok- 
saalisesti tämä tieteenharjoittajien pako kreikkalaisen maailman 
muihin keskuksiin ehkä pelasti joitakin Herofiloksen ja Erasistra- 
toksen teoksia tuhoutumasta lopullisesti Aleksandrian kuuluisan 
kirjaston palossa v. 48 eKr. Heidän oppiensa säilymistä todennä- 
köisesti edesauttoi myös Herofiloksen nimeä kantavan lääketie- 
teellisen koulun perustaminen Vähään-Aasiaan viimeisellä vuo- 
sisadalla eKr. Kaikesta huolimatta Aleksandrian lääketieteellinen 
koulu jatkoi toimintaansa. Vielä 100-luvulla jKr. koulun myö- 
häinen edustaja, Efesoksesta kotoisin oleva Rufus (n. 110-180 
jKr.) oli erityisen kiinnostunut neuroanatomiasta, jota hän tut- 
ki leikkelemällä apinoita. Hän hahmotti kuuluisia edeltäjiäänkin 
selkeämmin aivojen, selkäytimen ja hermojen muodostaman ra- 
kenteellisen ja toiminnallisen kokonaisuuden. 


Roomalainen lääketiede 


Länsimaisen kulttuuripiirin poliittisen ja taloudellisen painopisteen 
kokenut Aleksandria, säilyttivät johtavan asemansa vielä pitkään. 
Kreikka pysyi lääketieteen kielenä keisarillisessa Roomassakin, ja 
suuri osa johtavista roomalaisista lääkäreistä oli kreikkalaissyntyi- 
siä (ks. Solin, luku IV). Ylivoimaisesti kuuluisin ja menestyksek- 
käin Rooman keisariajan lääkäreistä oli Galenos (129-210/216 
jKr.), joka oli syntynyt ja saanut myös huomattavan filosofisen, 
matemaattisen ja lääketieteellisen peruskoulutuksensa Vähän-Aa- 
sian Pergamonissa, eräässä silloisen Rooman maailmanvallan ai- 

neellisesti ja sivistyksellisesti tasokkaimmista keskuksista. Varak- 
kaan arkkitehti-isänsä perinnön turvin hän saattoi jatkaa erin- 
omaisen perusteellisia opintojaan ajan parhaissa lääkärikouluis- 
sa, muun muassa Smyrnassa, Korintossa ja Aleksandriassa, jossa 
hän syvensi tietojaan erityisesti anatomiassa Marinuksen johdol- 
la. Hankittuaan käytännön kokemusta syntymäkaupunkinsa gla- 
diaattorikoulun lääkärinä Galenos siirtyi vähän yli 30-vuotiaana 
Roomaan, jossa toimi lähes koko loppuikänsä muun muassa kei- 
sari Marcus Aureliuksen ja hänen seuraajiensa henkilääkärinä. 
Galenosta voidaan pitää hellenistisen lääketieteellisen tradition 
viimeisenä suurena edustajana, joka uskomattoman laajan ja oi- 
valtavan kliinisen ja kokeellisen toimintansa ja anatomisten leik- 
kelyidensä perusteella loi uutta tietoa ja vaikutusvaltaisia teorioita 
kattaen useimmat lääketieteen osa-alueet. Hänen ehkä merkittävin 
yksittäinen uusi havaintonsa oli, että valtimoissa onkin verta eikä 
pelkästään vitaalista pneumaa. Lisäksi hän täydensi monissa yksi- 
tyiskohdissa Herofiloksen ja Erasistratoksen anatomisia kuvauksia 
etenkin aivojen, aivokammioiden ja sydämen osalta. Hän kuvasi 
kurkunpään recurrens-hermon ja sen katkaisun vaikutukset (ääni 
käheytyy) ja havaitsi vaurion ensimmäisen ja toisen kaulanikaman 
välillä johtavan kuolemaan, kun taas esim. vaurio kahdeksannen 
nikaman alapuolella johti alaraajojen halvaukseen säästäen yläraa- 
jat. Koska hänen anatomiset havaintonsa perustuivat ainakin mel- 
kein yksinomaan eläinten dissektioihin, hän teki kuitenkin eräitä 
merkittäviä harhapäätelmiä ihmisen anatomiasta ja fysiologiasta. 
Kuuluisin näistä on olettamus siitä, että ihmiselläkin olisi aivo- 
jen pohjassa hieno valtimoverkko (rete mirabile) eräiden kavio- 
eläinten tapaan. Luodessaan fysiologisia teorioitaan Galenos pyr- 
ki sovittamaan Platonin kolmiosaisen sielun Erasistratoksen kol- 
meen virtausjärjestelmään. Platonin mukaan sielun ajatteleva osa 
paikallistui aivoihin, tunteet rintaan ja halut vatsaonteloon. Gale- 

noksen fysiologinen jarjestelma poikkeaa Erasistratoksen kehittele- 
masta ennen kaikkea siten, että laskimo- ja valtimojärjestelmä ovat 
yhteydessä toisiinsa: osa laskimoverestä tihkuu sydänkammioiden 
väliseinämän läpi ohuita, silmälle näkymättämiä kanavia myöten 
oikeasta kammiosta vasempaan, jossa laskimoveri sekoittuu sydä- 
men laajentuessaan keuhkoista imemään ja vitaaliseksi pneumaksi 
muuntuvaan hengitysilmaan. Supistuessaan sydän pumppaa näin 
muodostuneen valtimoveren (suodattunut laskimoveri + vitaalinen 
pneuma) edelleen valtimoihin. Toinen olennainen ero on, että Ga- 
lenoksen mukaan nimenomaan ”rete mirabile” jalostaa valtimove- 
ren mukana aivojen pohjaan saapuvan vitaalisen pneuman psyyk- 
kiseksi pneumaksi, joka sitten aivojen ja hermojen välityksellä levi- 
ää elimistöön. Näiden merkittävien anatomisten havaintojen ja fy- 


sen = 


siologisten spekulaatioiden ohella Galenoksen kirjallinen jäämistö 
terminologiasta vaikkapa "apoplexia" (aivohalvaus), "hemiplegia" 
(toispuolihalvaus) ja "hemicrania" (toispuolinen päänsärky, mig- 
reeni) ovat käytössä tänäkin päivänä. 

Galenoksella oli ratkaiseva merkitys myös hippokraattisen ja 
hellenistisen lääketieteellisen tradition välittämisessä jälkipolville. 
Saamme kiittää häntä varakkaan roomalaisen patriisin Cornelius 
Celsuksen (n. 30 eKr.-38 jKr.) ohella pääosasta sitä tietoa, mitä 
meillä on varhaisesta kreikkalaisesta ja hellenistisestä lääketietees- 
tä. On jopa karrikoiden sanottu, että koko Hippokrates olisi Ga- 
lenoksen luomus! Suunnattoman lukenut ja uuttera Galenos ko- 
kosi olennaisen osan siihenastisesta lääketieteellisestä informaa- 
tiosta mahtavaan tuotantoonsa, jonka ideologinen muotoilu ei 
ollut merkittävässä ristiriidassa Välimeren maailmaa kohta do- 
minoivien monoteististen uskontojen, kristinuskon, islamin ja 
juutalaisuuden kanssa — olkoonkin, että Galenoksen teleologisia 
näkemyksiä olivat inspiroineet Platonin Timaios ja Aristoteleen 

”Eläinten osista” stoalaisen ajattelun ohella. Tästä syystä - ger- 
maanisten barbaarien vyöryttyä Roomaan - suuri osa Galenoksen 
kirjoituksista säilyi tuholta joko kristillisessä Bysantissa tai ara- 
biankielisinä käännöksinä, joista sitten keskiajalla muun muas- 
sa Espanjan arabiaa taitavien juutalaisten oppineiden välityksellä 
tuotettiin latinankielisiä versioita. Lähes tuhannen vuoden kulut- 
tua niiden kirjoittamisesta Galenoksen teoksista tuli Euroopan 
yliopistojen lääketieteellisten tiedekuntien keskeisiä oppikirjoja. 


Kuinka antiikin lääketieteen perintö rantautui 
Pohjolaan ja Suomeen? 


Kun ensimmäiset länsimaiset yliopistot syntyivät Italiaan ja 
Ranskaan 1000—1100-luvuilla, niiden piirissä vähitellen virinnyt 
hermoston rakenteen, toiminnan ja sairauksien tutkimus ja ope- 
tus keskittyi lääketieteellisiin tiedekuntiin. Vaikka ensimmäinen 
suomalainen maisteri mainitaan Pariisin yliopiston asiakirjoissa 
jo 1313, keskiajan suomalaiset opiskelijat eivät olleet kiinnostu- 
neet lääketieteestä, vaan heidän ensisijaisena tarkoituksenaan oli 
pätevöityä kirkon virkoihin. Tosin Jacobus Petri Röd mainitaan 
1400-luvun alussa lääketieteen maisterina, mutta hänkin toimi 
kotimaahan palattuaan kanunkina ja Lohjan kirkkoherrana. 
Sigfridus Aronus Forsius (kuva 3) oli ensimmäinen suomalai- 
nen, kenties myös ensimmäinen pohjoismainen oppinut, jonka 
tiedetään käsitelleen hermostoa tieteellisellä tasolla. Hän syntyi — 
omien sanojensa mukaan — ”vid Vandas böljor? noin 1560. Syn- 
tymäkaupunkinsa Helsingin mukaan hän omaksui sukunimek- 
seen Forsius (joskus muodossa Helsingforsius). Hän kirjoittautui 
1595 juuri tuona vuonna uudelleen avattuun Uppsalan yliopis- 
toon, mutta hänen on otaksuttu opiskelleen muuallakin, ehkä 
Rostockin yliopistossa tai lyhyen aikaa toimineessa Tukholman 

korkeakoulussa. Forsiuksesta tuli eräs Pohjoismaisen renessanssin 


merkittävimpiä monioppineita. Hän toimi Uppsalan yliopiston 
tähtitieteen professorina 1608-1610 ja kuninkaallisena astrono- 
mina, mutta joutui epäsuosioon ja vietti loppuelämänsä Tammi- 
saaren seurakunnan kirkkoherrana. Hänen merkittävin teoksensa 
on Physica , eloisasti ja poikkeuksellisesti kansankielellä (ruotsiksi) 
kirjoitettu kokonaisesitys luonnosta tähtitieteestä biologiaan. Phy- 
sican käsikirjoitus valmistui 1611, mutta teos painettiin vasta 1952 
siitä huolimatta, että mm. kuningas Kustaa II Adolf ja sittemmin 

kuningatar Kristiina olivat aikanaan allekirjoittaneet teoksen pai- 
nattamista puoltavat kirjeet. Physica pohjautuu suurelta osin Mar- 
burgin yliopiston professorin Johannes Magiruksen varhaisempaan 
teokseen Physiologia peripatetica (1597), mutta ei ole suinkaan suo- 
ra käännös, vaan sisältää viitteitä lukuisiin muihin kirjoittajiin ja 
useita mahdollisesti kirjoittajan omia havaintoja ja pohdintoja. 
Forsiuksen lähteinään mainitsemia lääkäreitä ovat muun muassa 
Hippokrates, Galenos, Avicenna, Mundinus, Andreas Vesalius, Jo- 
hannes Jacobus Weckerus ja Leonhard Fuchs. Forsiuksen lähteitä 
on äskettäin kriittisesti arvioinut Terhi Pursiainen. 

Physican hermostoa ja aistinelimiä käsittelevä osuus on huomat- 
tavan laaja ja yksityiskohtainen käsittäen 1952 painetussa versios- 
sa kymmeniä sivuja. Forsius esittää hermoston makroskooppisen 
(paljaalla silmällä näkyvän) anatomian yllättävänkin "oikein". Hän 
kuvaa muun muassa kovan ja pehmeän aivokalvon, isot ja pikkuai- 
vot, kaikki neljä aivokammiota ja selkäytimen korrektisti. Forsiuk- 
sen mukaan aivohermoja, joita hän kutsuu ”pehmeiksi hermoiksi", 
on kuitenkin vain seitsemän paria, spinaalihermoja eli "kovia her- 
moja” sen sijaan 30 paria. Nämä kuvaukset vastaavat jokseenkin 
täysin Galenoksen teosten antamia. Niin ikään Forsiuksen esitys 
hermoston fysiologiasta pohjautuu olennaisesti hellenistisen Alek- 
sandrian koulukunnan paljolti spekulatiivisiin näkemyksiin, jotka 
olivat vielä käypiä Euroopan 1600-luvun tieteessä. Nykylukijan 
kannalta mielenkiintoisia ovat Forsiuksen näkemykset eri toimin- 
tojen paikallistumisesta aivoihin. Vedoten Platoniin, Galenokseen 
männelighe känslon”) paikallistuvan aivoihin eikä sydämeen, ku- 
ten Aristoteles ja hänen seuraajansa olivat väittäneet. Todisteena 
käsityksensä puolesta Forsius mainitsee ”tunnon” häviävän aivo- 
vaurioissa, vaikka sydän olisikin terve. Hänen mukaansa "sensus 
communis” sijaitsee aivojen etuosassa, ”phantasia” aivojen keski- 

osissa ja "memoria" aivojen takimmaisessa osassa. Hán esittaa kol- 
me ehkä itse havaittua todistetta väitteelleen muistitoimintojen si- 
jainnista aivojen takaosissa: 1) iskut takaraivoon heikentävät muis- 
tia, 2) aivojen takaosa on muita osia kiinteämpi, joten muistijäljet 
tarttuvat siihen paremmin, 3) halutessamme palauttaa jotakin asi- 
aa mieleen, raaputamme takaraivoamme stimuloidaksemme muis- 
tin toimintaa. Forsius käsittelee kuitenkin muistin heikkenemistä 
vanhuksilla tavalla, joka kumpuaa suoraan hippokraattisista näke- 
myksistä. Hänen mukaansa aivot kuivuvat iän myötä — sinänsä oi- 
kea väite — eivätkä muistijäljet tartu enää kunnolla kuivahtaneisiin 
aivoihin. Kaikesta arkaaisuudestaan huolimatta Forsiuksen esitys 
hermostosta on kokonaisuutena ajankohtaansa nähden huomatta- 
van moderni. Esimerkiksi vuosikymmeniä myöhemmin Padovan 
yliopistossa opiskellut ja sittemmin Uppsalan yliopiston maineik- 
kaana lääketieteen professorina toiminut Olof Rudbeck vanhem- 
pi (1630—1702) piti vielä aristoteelisen perinteen mukaisesti aivoja 
suurena rauhasena, jonka tehtävänä oli puhdistaa verta ja erittää li- 
maa! Voimme olla ylpeitä siitä, että ensimmäinen luonnontieteili- 
jimme ymmärsi poimia antiikin hedelmistä parhaat palat heittäen 
roskakoriin — mahtavia auktoriteetteja uhmaten — sitkeästi eläneet 
aristoteeliset älyttömyydet. 

Naisen asemasta 


Jilin Ateenassa matsdiaset ollut kansalaisoikeuksia. Nainen 
ei voinut tehdä sopimuksia tai itse määrätä omaisuudestaan. Vii- 
denneltä vuosisadalta eKr. tiedetään yksi avioeroyritys. Naisella 
oli aina kyrios (herra), aluksi isä, sitten aviomies. Naiset naitet- 
tiin nuorina, 15-18-vuotiaina. Syynä tähän lienee ollut aviori- 
koksen pelko, sama oli syynä naisten eristämisellä naistenhuonei- 
siin. Ylä- ja keskiluokan naiset tekivät henkilökohtaiset ostoksen- 
sa orjattaren saattamina, isäntä tai orja teki muut talousostokset. 
Naiset saattoivat osallistua uskonnollisiin juhliin, lähisukulaisten 
hautajaisiin, ehkä joskus käydä teatterissa. Naisia oli kyllä papit- 
tarina, samoin kätilöinä — kerrotaan Sokrateen äidin olleen kä- 
tilö. Naisten tehtävä oli hoitaa taloutta, pitää huolta miehen ja 
lasten tarpeista. He elivät eristettyinä ja liikkuivat ulkona hunnu- 
tettuina. Kun talon isäntä järjesti symposionin, se oli miestenkes- 
kinen tilaisuus, lukuunottamatta huilunsoittajatyttöjä, auletridai, 
jotka olivat orjattaria, joita voitiin vuokrata ja joiden raja prosti- 
tuoituihin oli epäselvä. Symposion saattoi päättyä huonekalujen 
rikkomiseen ja rähinään, mikä oli emännän silmille sopimaton- 
ta. Köyhien naisten ja leskien osa oli kova. Hautalöytöjsen perus- 
teella keskimääräinen elinikä oli klassisen kauden aikana miehillä 
n. 45, naisilla n. 36 vuotta. Naisten alhaisempi elinikä on ehkä 
johtunut korkeasta äitiyskuolleisuudesta. 


Hippokrates 


Vaikka "naistentautien erikoislääkäreitä” ei antiikin aikana ollut- 
kaan, jo Hippokrateen kirjoituksissa esitettiin se ajatus, että nais- 
ten taudit ovat heille erikoisia ja se, että jos tätä ei otettu huomi- 
oon, se saattoi käydä potilaalle kohtalokkaaksi. Pääsääntöisesti 

naiset hoitivat synnytykset, lääkäri kutsuttiin paikalle tavallisesti 
vain, jos tuli ongelmia ja jos lääkäri yleensä oli saatavissa. 


Hippokraattisissa teoksissa gynekologisia ja synnytysoppiin liitty- 
viä kirjoituksia on suhteellisen monta, n. 25 % kaikesta: 


1) Naisten taudeista I-II 

2) Steriileistä naisista (Naisten taudeista IIT) 
3) Naisen luonnosta 

4) Siemenestä 

5) Lapsen luonnosta 

6) Naisten taudeista IV 

7) Ylihedelmöittymisestä 

8) Sikiön paloittelusta 

9) Neitsyiden taudeista 

10) Seitsemän kuukauden ikäisestä sikiöstä 

11) Kahdeksan kuukauden ikäisestä sikiöstä 


Soranos 


Tärkein hahmo antiikin ajan gynekologiassa on Soranos. Lääkä- 
ri Soranos oli kotoisin Efesoksesta. Hän vaikutti keisareiden Tra- 
janus ja Hadrianus hallituskaudella Roomassa (vuoden 100 jKr. 
molemmin puolin), kirjoitti paljon lääketieteestä, myös synnytys- 
opista ja gynekologiasta ja oli ilmeisesti kokenut kliinikko. Hän 
oli humaani, vastusti taikauskoa ja katsoi, että lääkärin tuli tehdä 
kaikkensa potilaan hyväksi, vaikka tapaus oli toivoton. 

Tärkeänä syynä Soranoksen ylivertaiseen asemaan naislää- 
ketieteen historiassa on hänen kirjoittamansa naistentautien 
ja synnytysopin kirja, joka on suurelta osalta säilynyt. Tässä 

neliosaisessa teoksessa käsitellään synnytinten anatomiaa, kuu- 
kautisia, raskaaksi tulemista, raskauden hoitoa, normaalia syn- 
nytysta ja lastenhoitoa, kapaloimista, imetysta, vieroittamista. 
Jatkossa yksi osa naistentaudeista ja yksi epánormaaleista syn- 
nytyksistä. Kaikesta päättäen alkuperäinen teos on ollut kuvitet- 
tu. Soranos kirjoitti myós Hippokrateen elämäkerran sekä kirjan 
akuuteista ja kroonisista taudeista, mutta nämä ovat valitettavasti 
kadonneet. 


Anatomiasta 


Ulkosynnyttimien anatomia hippokraatikoilla oli epätarkka. 
On epävarmaa, mitä tarkoitettiin kohdunsuulla, emättimen au- 
kolla tai kohdunkaulalla. Kohdusta ei ole tarkkaa kuvaa. Uskot- 
tiin, että kohtu oli kaksijakoinen, ja että siinä oli poukamia, mo- 
nia sikiöitä synnyttävillä eläimillä enemmän. Aleksandrialainen 
Herophilos kuvasi kohdun, munasarjat ja munatorvet. Tosin mu- 
natorvet aukenivat hänen mukaansa rakonkaulaan. 

Kohdun kaksiosaisuus kummittelee vielä Galenoksella. Koh- 
dun limakalvossa oli nystyröitä, kotyledoneja, joista sikiö imi ra- 
vintoa. Alkmeon ja hippokraatikot, Aristoteles ja Soranos kiel- 
sivät tämän. Kohtu oli liikkuva elin, animal avidum generandi. 
Jollei lisääntymistä tapahtunut, tuli oireita, näin Platonin ja hip- 
pokraatikkojen mukaan. Aleksandrialaiset, Soranos ja Galenos 
vastustivat tätä käsitystä, mutta Platonin ja hippokraatikkojen 
ajatus jäi kuitenkin elämään. 

Hippokraatikkojen mukaan valtaverisuonista tuli haara ulko- 
synnyttimiin, missä oli verisuonipunos, joka meni rakkoon ja 
kohtuun. Soranos ja Galenos kuvasivat nykyisen käsityksen mu- 
kaisen tilanteen. Soranoksen mukaan kohdussa oli lihaskerros ja 

hermokerros, joka mahdollisti kohdun laajenemisen. Jos kohtu 
olisi ollut lihasta, se ei olisi voinut laajeta raskauden aikana Hip- 
pokraatikot nimittivät rintoja rauhasiksi, mutta ravinto tuli rin- 
toihin kohdusta suoliliepeen ja vatsapaidan painaessa kohtua. 
Galenos puhuu suoniyhteydestä kohdun ja rintojen välillä. Hip- 
pokraatikot sanoivat: maito on kuukautisvuodon sisar. 


Gynekologiset tutkimusmetodit 


Esitietojen merkitys oli tärkeä, kuten lääketieteessä edelleenkin. 
Yleistutkimuksessa huomioitiin potilaan kieli, pulssi, hengitys 
ja lämpö, joka kokeiltiin rinnan yläosasta. Eritteiden, erityisesti 
kuukautisten tutkiminen oli tärkeää. Se tapahtui keräämällä kuu- 
kautisveri joko hiekalle tai liinalle, joka pestiin. Virtsaa tutkittiin 
myös, lähinnä värin ja hajun perusteella. Vatsaa kuunneltiin ja 
tunnusteltiin. Erityinen menetelmä oli ns. Hippokraattinen suk- 
kussio, jossa potilasta ravisteltiin nestekeräytymien loiskimisen 
esiinsaamiseksi ja kuulemiseksi. 
tiikassa käytetty. Kätilöt kylläkin tekivät tutkimuksia emättimen 
kautta. Spekulatutkimuksia tehtiin, Pompeijista on löytynyt inst- 
rumentteja, jotka ovat koko lailla nykyisten kaltaisia: spekuloita, 
sondeja ja sikiön ulosvetoon käytettyjä koukkuja. Kalloleikkuri on 
myös löytynyt, lisäksi veitsiä, pihtejä ja ompeluneuloja. 

Steriliteettitapauksissa katsottiin, jäikö sperma kellumaan ve- 
den pinnalle vai upposiko se. Egyptistä peräisin oli valkosipulin 
laittaminen emättimeen. Jos tuoksu tuntui hengityksessä seuraa- 
vana aamuna, oli tämä hyvä merkki. 

Raskauskokeena sikiön sukupuolen määrittämiseksi käytettiin 
vehnän ja ohran kastelemista naisen virtsalla, vehnän itäminen 

merkitsi poikaa, ohran tyttöä. Jos kumpikaan ei itänyt, ei tullut 
raskautta.! 


Munasoluista ja hedelmöittymisestä 


Alkmeon ja hippokraatikot esittivat, että molemmat sukupuolet 
erittävät mies- ja naispuolisia siemensoluja, miehellä tama tapah- 
tuu aivoissa, menee selkäytimeen ja sieltà munuaisten kautta ki- 
veksiin ja penikseen. Funukit eivät pystyneet yhdyntään, koska 
siementiehyet olivat tuhoutuneet ja penistä kohottavat ligamentit 
oli operaatiossa katkaistu. Antiikin Kreikassa oli vallalla käsitys, 
että skyyttalaisilla miehillä esiintyisi runsaasti impotenssia. Syynä 
Hippokrateen mukaan pidettiin sitä, että he potivat paljosta rat- 
sastamisesta nivelvaivoja, joita hoidettiin katkaisemalla korvien 
takana olevia laskimoita. Seurauksena oli kyvyttömyys. Miehet 
alkoivat käyttäytyä ja pukeutua kuin naiset. 

Uskottiin, että kun eri sukupuolten munasolut yhtyvät, ne tii- 
vistyvät ollessaan lämpimässä ja muna saa pneumaa. Kun se oli 
täynnä pneumaa, pneuma muodosti käytävän siemenen keskel- 
le ja poistui. Kun käytävä oli muodostunut, siemen imi äidis- 
tä toisen annoksen pneumaa, joka oli viileää. Siemen pullistuu 
ja muodostaa kalvon ympärilleen, ikään kuin leivän kuoren, ja 
keskelle muodostuu napa ilman sisään- ja ulosmenoa varten. Si- 
kiö kasvaa äidin veren tullessa kohtuun, samalla kuukautiset lak- 
kaavat. Miehen ja naisen siemen on voimakkuudeltaan erilais- 
ta. Siemenen määrä ja voimakkuus määrittää lapsen sukupuolen. 
Kohdun oikea puoli on se, jossa poikasikiöt kehittyvät. Uskottiin 
myös, että tyttösikiöiden liikkeet tuntuvat myöhemmin ja että 
jalkivuoto kestää pitempään tytön syntymän jälkeen. 


! Tutkijat selvittivät 1960-luvulla jKr. tämän mene- 

telmän paikkansapitävyyden ja totesivat, että kysci- 

nen menetelmä osui raskautta osoittaessaan oikeaan 

70%:n todennäköisyydellä! Sukupuolta se ei kuiten- 
256 kaan pystynyt ennustamaan. - Toim. huom. 

GYNEKOLOGISISTA SAIRAUKSISTA 


Antiikin aikana sairauskäsite oli erilainen. Oireita, kuten ame- 
norrhoea (kuukautisten puuttumista), saatettiin pitää sairauk- 
sina. Ne eivät olleet tarkasti määriteltyjä eikä niillä välttämättä 
ollut nimiä. Samaa asiaa ei saada aina käännettyä nykyaikaiseen 
terminologiaan erilaisen sairauskäsityksen ja kielellisten hanka- 
luuksien takia. Hippokraatikoilla tautien sisäisinä syinä olivat 
humoraalisten tekijöiden epätasapaino. Dyskrasia tarkoitti pe- 
ruselementtien mustan ja keltaisen sapen, veren ja liman väärää 
suhdetta elimistössä, josta johtuu sairaus. Sen vastakohta oli eu- 
krasia. Hippokraatikot erottivat kaksi dyskrasiaa, limaisen ja me- 
lankolisen. 


Kuukautishäiriöt 


Hippokraattisessa korpuksessa sanotaan kohdun suonten olevan 
ahtaat ennen kuukautisten alkamista. Kuukautiset alkoivat 14 
vuoden iässä, jatkuivat 40-50 ikävuoteen asti, saattoivat jatkua 60 
vuoden ikään asti. Keskimääräisen vuodon määräksi arvioitiin kak- 
si attikalaista kotylos-mittaa, eli n. vajaa puoli litraa. Hippokraati- 
kot pitivät tärkeänä kuukautisten säännöllistä tuloa. Kuukautiset 
olivat elimistön eritys- ja puhdistustoimintaa, joka oli tarpeellista 
naisten kostean ja limaisen konstituution takia. Näin ollen nenä- 
verenvuotokin katsottiin hyväksi asiaksi naisilla, joilla kuukautiset 
puuttuivat. Samoin synnytyksen jälkivuoto oli puhdistusprosessi, 
sikiö kun oli imenyt verestä parhaan osan ja huonompi, epäpuhdas 
osa jäi verisuoniin. Jos jälkivuoto oli lyhyt ja niukka, oli vaarana 
lapsivuodekuume. Jos elimistön limaneritys nenän, virtsan ja suo- 
liston kautta ei ollut riittävä, kuukautiset muuttuivat. Kuukautis- 
vuodon tarkastelulla oli yleislääketieteessä tärkeä osa. 

Hippokraatikot pitivät pitkää, amenorrhoeaa, kohtalokkaana. 
(Thasos-saarella rajun vatsatautiepidemian aikana kukaan menst- 
ruoiva nainen ei menehtynyt.) Ellei vuotoa tullut, kyseess oli 
vaikea sairaus ja ennuste oli huono. Varsinkin pitempiaikainen 
kuukautisten puuttuminen oli tuhoisa sairaus, joka jatkuessaan 
johti kuolemaan. Herophilos, Soranos ja Galenos eivat yhtyneet 
tähän näkemykseen. He olivat tietoisia voimistelijoiden ja kuo- 
rolaulajien amenorrhoeasta ja siitä, ettei tämä ollut kohtalokasta. 
Esimerkiksi voimistelijat kuluttavat aineenvaihdunnassaan mate- 
riaalia niin, että mitään eritettävää ei jäänyt ja tämä ei ollut vaa- 
rallista. Ainoastaan jos haluttiin lapsia, tuli pidättäytyä rasittavas- 
ta toiminnasta ja lisätä painoa. 

Amenorrhoeaa pidetään nykyisin oireena, joka saattaa liittyä 
vaikeaan sairauteen, esimerkiksi tuberkuloosiin tai syöpään. Hip- 
pokraattisessa lääketieteessä syy ja seuraus ovat vaihtuneet. 

Runsaat vuodot taas eivät olleet hippokraatikkojen mukaan 
mikään paha asia, erityshän tapahtui hyvin. Vasta jos potilas hei- 
kentyi runsaan vuodon takia asiaan puututtiin. 

Kohdun pneumatoosi oli tila, jossa erityisesti ns. pneumaatikkojen 
koulukunnan mukaan kohtuun kertyy pneumaa. Valtimot kuljetti- 
vat pneumaa, laskimot verta ja tässä tilanteessa suonien väliset yhtey- 
det avautuivat ja pneuma kiristi kohtua. Tällöin kyseessä oli status 
strictus. Hippokraatikkojen mukaan syynä oli se, että siemen ei tullut 
ulos. Soranuksen mukaan kohdunsuun tukki hyytymä. Galenoksen 
mukaan tila syntyi kohtuhaavautumista. 

Kohdun pneumatoosissa vatsa oli kosketusarka. Jos painoi vat- 
saa sormella, se antoi periksi, mutta palautui ennalleen. Vatsa oli 
siinä määrin arka, että potilas yritti käsillään torjua koskettelua. 
Oireina olivat myös vastenmielisyys yhdyntään, virtsaumpi ja 
vatsan toimimattomuus, oksentelu ja huono yleistila. Päänsärky 
kuului oireistoon johtuen kohdun ja aivokalvojen sympatiasta. 

Lievempiä oireita olivat kuume, raajojen jaykkyys ja äänenme- 
netys. Jos tukehtumis- ja kipukohtaukset olivat pahempia, po- 
tilaat toivoivat kuolemaa vapauttajaksi vaivoistaan. Tila saattoi 
olla akuutti tai krooninen. Potilas saattoi saada helpotusta vatsal- 
le asetetusta lämpimästä kääreestä. Hoidoksi Soranus suosittelee 
hyytymän poistoa kohdunsuusta, kevyttä dieettiä, vatsan hieron- 
taa käsin tai karhealla liinalla. 

Edellä mainitusta on vaikea päätellä minkälaisesta tilasta oli 
kyse. Voimakas arkuus saa ajattelemaan jopa suolentukkeumaa, 
mutta toisaalta hysteerinen oireisto on mahdollinen. 

Antiikin aikana tunnettiin myós phlegmone uteri eli kohdun tu- 
lehdus. Termillà myle (kreikan mylos, myllynkivi) tarkoitettiin kiin- 
teätä kovaa kasvainta alavatsalla. Vaikea sanoa, mitä nykyistä gyne- 
kologista tilaa tämä vastaa. Oireina olivat kivut, laihtuminen ja raa- 
jojen turvotus. Hydrometra taas tarkoitti tilaa, jossa kohtuontelossa 
oli vettä. Kohdun prolapsi eli ulosluiskahdus tunnettiin myös. 


Gynekologiset operaatiot 


Leikkausten määrä ja laatu olivat rajoitetut. Tähän olivat syinä 
anatomisten tietojen vajavaisuus, puutteelliset keinot kivunhal- 
lintaan, verenvuodon tyrehdyttämiseen ja tulehdusten ehkäisyyn. 
Ulkosynnyttimien kyhmyjä ja kondyloomia leikattiin, samoin 
emättimen suulla kalvoja ja ahtaumia, jotka estivät yhdynnän. 
Ulkosynnyttimien märkäpaiseita, abskesseja, puhkottiin. 

Klitoriksen poisto tehtiin satyriasiksen takia. Satyriasis oli tila, 
johon liittyivät ulkosynnyttimien voimakas kutina ja valtava halu 
kaikesta häveliäisyydestä paitsi olevaan sukupuoliyhteyteen. Toi- 
menpide suoritettiin siten, että pihdeillä tartuttiin klitorikseen ja 
se poistettiin. Verenvuoto tyrehdytettiin kylmällä etikalla ja he- 
mostaattisilla pulvereilla. 

Kohdun laskeuman operaatio mainitaan hippokraattisessa kor- 
puksessa. Tällöin tehtiin emättimen seinämään viiltoja, joihin är- 
syttävillä aineilla pyrittiin saamaan aikaan kiinnikemuodostusta. 
Myöhemmässä kirjallisuudessa tästä ei ole mainintoja. Soranus 
mainitsee kohdun kääntämisen, emättimen pakkaamisen kostu- 
tetuilla sienillä ja jalkojen sitomisen yhteen. Kohdunsuun ahtau- 
tuma pyrittiin hoitamaan halkaisemalla kohdunsuuta. 

Hippokraattisessa kirjoituksessa “Naisen luonteesta” kuvataan 
menetelmä, jossa ksyster-instrumentilla kaavittiin kohdun kaulaa 
ja poistettiin hyytymiä. Tällöin suositeltiin instrumentin verhoa- 

mista nahalla. Kyseinen instrumentti muistuttaa moder- 
















nia kyrettiä. Soranus mainitsee kohdunkaulan amputaa- 

tion kuolion takia. Vatsaontelon märkäpesäkkeitä avat- 

tiin joko emättimen tai vatsan kautta veitsellä tai hehku- 
valla raudalla. 


SYNNYTYKSISTÄ 


Hippokraattisessa korpuksessa ei ole normaalin syn- 
nytyksen kuvausta, ehkä sen vuoksi, että normaa- 
leissa, ongelmattomissa synnytyksissä ei lääkärillä 
ollut roolia. Synnytysten hoito oli kätilöiden käsis- 
sä, lääkäri saatettiin kutsua, jos tuli komplikaatioita. 
Hippokrateen aikaan uskottiin, että raskauden seitse- 
männellä kuukaudella perätilassa ollut sikiö kään- 

tyi navan tienoossa olevien kalvojen revetessä 
- raivotilaan. Jos sikiö nyt syntyi, se oli elinkel- 

poinen, mutta saattoi menehtyä. Kahdeksan- 
kuinen sikiö taas oli kääntymisestä heikenty- 
nyt ja hippokraatikkojen mukaan ei jäänyt kos- 

kaan henkiin. Tällä oli mahdollisesti yhteyksiä pythagoralaiseen 
lukumystiikkaan. Raskauden loppupuolella, kun sikiö oli kasva- 
nut, alkoi ravinto käydä riittämättömäksi. Sikiö alkoi tällöin liik- 
kua rajusti, kalvot puhkesivat ja sikiö syntyi maailmaa. Syntymä 
oli sikiön aktiivista toimintaa, sikiö ryömi ikään kuin kananpoi- 
ka munasta. Hippokraatikkojen mukaan raivotila oli ainoa nor- 
maali tila, sikiötä saatettiin yrittää kääntää raivotilaan. 

Soranuksen 1. vuosisadalla jKr. kirjoittamassa gynekologian 
oppikirjassa on runsaasti tietoa synnytyksistä. Suranos määritte- 
lee millainen on hyvä kätilö: Hänen tuli olla lukutaitoinen, ter- 
vejärkinen, ruumiinrakenteeltaan vankka, aisteiltaan terve, kun- 
niallinen ja ei taikauskoinen. Hän ei myöskään saanut olla ahne, 
jotta hän ei antaisi rahasta raskautta keskeyttäviä lääkkeitä poti- 
laille. Myös imettäjän valinnasta on vastaavanlainen kuvaus. Vaa- 
timuksiin kuului myös se, että imettäjä oli kreikkalainen, jotta 
lapsi oppisi kaunista kieltä jo varhaisella iällä. 

Synnytysopissa selvitetään synnytystä edeltävät oireet, sekä se, 
miten synnytykseen tuli varautua. Synnytyksessä käytettävät tar- 
vikkeet: Oliiviöljy, lämmin vesi, pehmeitä sieniä, villaa, siteitä, 
tyyny, synnytysjakkara ja kaksi vuodetta, kova ja pehmeä. Peh- 
meä vuode oli lepoa varten, kova synnytysoperaatioihin. 

Normaali synnytys tapahtui jakkaralla kätilön avustamana, li- 
säksi oli naisia tukemassa synnyttäjää. Joskus synnytys tapahtui 
toisen naisen sylissä istuen. Omenaa, kvitteniä, kurkkua ja hajus- 
teita käytettiin synnyttäjän virkistämiseen. Sisätutkimus tehtiin 
ajoittain. Oliiviöljyä käytettiin synnytyskanavan ja tutkimuksen 
liukastamiseen. Soranus huomauttaa, että kätilön kynsien tuli 
olla lyhyiksi leikatut. Lämmintä oliiviöljyä sisältäviä rakkoja käy- 
tettiin kivun lieventämiseen. Soranus mainitsee kipujen johtuvan 
lapsiveden syövyttävästä vaikutuksesta. Vasta tässä teoksessa on 
viitteitä välilihan tukemisesta, hippokraatikoilla ei tästä ole mai- 

nintoja. Repeämiä ei ommeltu, jalat sidottiin yhteen synnytyksen 
jalkeen. 

Normaalin synnytyksen jälkeen kätilö huolehti jälkeisistä, tar- 
kasti lapsen, ilmoitti lapsen sukupuolen ja sen, oliko lapsi sellai- 
nen, joka jäisi henkiin ja jota hoidettaisiin. Jotkut ovat nähneet 
tässä modernia Apgar-skaalaa edeltävän arvioinnin, mutta tarkoi- 
tushan oli erilainen, lapsen jääminen henkiin tai elvytyksen tar- 
ve. 

Jos sikiö juuttui synnytyskanavaan, eikä sitä saatu ulos, syntyi 
ongelmia. Pihtisynnytyksiä ei tunnettu. (Mainittakoon, että Ita- 
liasta löytyi antiikkiseksi luultu korkokuva pihtisynnytyksestä ja 
tämä on julkaistu, mutta kuva on osoittautunut väärennökseksi.) 
Jos sikiö katsottiin menetetyksi ja muuta ei ollut tehtävissä, äidin 
pelastamiseksi suoritettiin sikiön ulosveto koukuilla. Tuolloin si- 
kiöön kiinnitettiin pari koukkua, joilla se vedettiin ulos. Menet- 
tely oli käytössä jo hippokraatikoilla, silloin käytettiin vain yhtä 
koukkua. Sikiön paloittelu tunnettiin myös. Soranus suosittelee 
paloittelua sitä mukaa kun osia tarjoutuu, ei kohdun sisällä, joka 
saattaa olla synnyttäjälle traumaattista. 

Ulkokäännös oli käytössä Soranuksen aikoina. Yleensä sikiö 
käännettiin perätilaan, eli tämä oli päinvastoin kuin Hippokra- 
teen teoksessa. Istukan käsinirroituksen kuvaus Soranuksen teok- 
sessa muistuttaa nykyaikaista operaatiota. Synnytyksen käynnis- 
tystä kalvojen puhkaisulla käytettiin myös. 


Keisarinleikkauksista 


Antiikin aikana puhuttiin keisarinleikkauksista, mutta ilmeises- 
ti sillä ilmauksella ei tarkoitettu nykyiseen tapaan elävälle henki- 
lölle suoritettavaa toimenpidettä, vaan sikiön pelastamista äidin 
kuoltua. Taustana on Julianuksen Pandecta-kokoelmassa esiinty- 
vä laki, mahdollisesti alkujaan Rooman kuninkaan Numa Pompi- 

liuksen (600-luku eKr.) Lex regia, joka kielsi hautaamasta raskaana 
olevaa vainajaa sikiön ollessa kohdussa. Keisarivallan aikana laista 
tuli Lex Caesarea. Julius Caesarin kanssa asialla ei ole mitään te- 
kemistä, ja erityisesti ei pidä paikkansa, että Caesar olisi syntynyt 
keirarinleikkauksella. 


Ehkäisystä 


Antiikin aikana ehkäisy oli pääsääntöisesti naisen asia. Jo egyp- 
tiläisissä papyruksissa (Kahun n. 1850 eKr., Ebers n. 1550 eKr. 
ym.) on kuvattu ehkäisykeinoja. Näitä olivat mm. emättimeen 
sijoitettavia aineita: Krokotiilin ulostetta, käynyttä taikinaa, hu- 
najaa, salpietaria. 

Aristophaneen “Rauha” ja “Lysistrata” teoksissa puhutaan puo- 
lanminttu-kasvista (Mentha pulegium) ehkäisyvälineenä. 

Hippokraattisessa korpuksessa mainitaan yksi ehkäisykeino, 
misy, Kyprokselta saatava kuparipitoinen mineraali. Yksi her- 
neenkokoinen pala nautittuna suun kautta ehkäisi vuoden. 
Soranus mainitsee paikallisia, emättimeen asetettavia ehkäisykei- 
noja: 


- vanha oliiviöljy 

- hunaja 

- seetrin pihka 

- palsamipuun mehu 

- valkea lyijy 

- myrttidljy lyijyn kera 

- ennen yhdyntää kosteaa alunaa 
- villatuppo kohdun suulle 


- ennen yhdyntää supistavia ja tiivistäviä emätinpuikkoja. 

Dioskorides mainitsee yhden kasvin, periklymenon (mahdolli- 
sesti kuusama), jonka han sanoo tekevän miehet hedelmättömik- 
si, jos sitä juodaan 37 päivän ajan. 


Raskauden keskeytyksistä 


Suhtautuminen raskauden keskeytykseen on ollut antiikin aika- 
na kahtalaista kuten nykyäänkin, jotkut hyväksyivät sen, jotkut 
eivät. Hippokraattisessa lääkärinvalassa, jossa tässä kohdassa lie- 
nee pythagoralaista vaikutusta, abortti kielletään. Tarkasti kään- 
nettynä kyseinen kohta sanoo: en anna naiselle ehkäisevää emä- 
tinpuikkoa. 

Hippokraattisessa korpuksessa on useita reseptejä, joilla pyri- 
tään raskauden keskeytykseen ja abortti mainitaan 122 kertaa. 
Soranus pitää ehkäisyä parempana kuin aborttia, eikä suosittele 
Soranus sanoo myös, että pitää olla lääketieteellinen syy abort- 
tiin. Sitä ei pidä tehdä mukavuuden tai turhamaisuuden takia. 
Farmakologi Dioskorides ei luokittele lääkkeitä vaarallisiin tai 
vaarattomiin, ei myöskään anna tarkkoja ohjeita. Menetelminä 
olivat paikallinen lääkitys, emätinpuikot ja suun kautta otettavat 
lääkkeet, joiden alkuperä oli kasvikunta, eläinkunta ja suolat sekä 
mineraalit. 

Esimerkki hippokraattisessa korpuksessa annetusta aborttilääk- 
keen reseptistä, joka saattaa alunperin olla egyptiläistä alkuperää: 
Egyptiläistä suolaa, hiirenlantaa, villi kolokvintti, hunajaa ja 
hartsia, jauhetaan ja muodostetaan emätinpuikoksi. Muita emät- 
timeen asetettavia ja abortin aiheuttavia menetelmiä oli keitetty 
valkosipuli; meriskorpioni villatupossa; espanjankärpänen; juu- 
risipuli; valkoviinin sakka; ferula-hartsi, sooda, misy, myrttiöljy 

pellavatupolla; kaksinkertainen annos ruiskukurkkua, hunajaa ja 
viiniä pellavatupolla; voi ja aluna karkealla pellavalla; skammo- 
niumjuuren mehu, eläinrasva, ohrajauho ja viini pellavatupolla. 

Suun kautta otettavia aborttilääkkeitä oli toistakymmentä. Esi- 
merkkinä tällaisesta: yhdistetään minttu, ruutakasvi, korianteri ja 
kataja, jotka keitetään makeassa viinissä. Toisessa reseptissä yhdis- 
tetään anis, kataja, sellerinsiemen, etiopialainen kumina ja hir- 
venputki. 

Soranus ja Dioskorides mainitsevat aborttia aiheuttavina lääk- 
keinä lisäksi marunan, kardemumman, sarviapilan, iiriksen, laa- 
kerin, lupiinin, myrrhan, pippurin, rutakasvin, kultalakan ja koi- 
ruohon. Toisella vuosisadalla jKr. vallitsi ilmeisesti konsensus lää- 
käreiden kesken näistä lääkkeistä. 

Aborttia aiheuttaneiden aineiden käytön runsaudesta ja niiden 
varmuudesta ei ole varmaa tietoa. Klassillisella ajalla Kreikassa 
käyttö on ollut ilmeisesti vähäisempää, Roomassa keisariajalla le- 
vinneempää. Mainittakoon, että eräs näyttelijä yritti 300-luvulla 
jKr. hankkia abortin kaikin keinoin, mutta ei onnistunut ja jou- 
tui synnyttämään lapsen. Kyseinen henkilö tunnetaan historiassa 
keisarinna Theodorana. Keskeytetty yhdyntä, coitus interruptus 
ei ollut antiikin aikana laajalti käytössä. Lasten heitteillejättö oli 
ollut yleistä. Väestökehitykseen on saattanut vaikuttaa miesten 
korkeampi avioliittoikä. Selibaatti ei ollut tavallinen. 

Kasvien ja eläinten lisääntyminen eli kyky tuottaa itsensä kaltaisia 
uusia yksilöitä sukupolvesta toiseen on aina kiehtonut niin maal- 
likoiden kuin tutkijoidenkin mieliä. Käsitykset lisääntymisestä, 
reproduktiosta, ovat vuosituhansien kuluessa muovautuneet samal- 
la tavalla kuin muillakin luonnontieteitten aloilla: havainto johtaa 
päätelmään ja tämä puolestaan yleistykseen tai suorastaan kaavaan. 
Kaiken yllä on kuitenkin aina leijunut ennakkokäsitys, paradig- 
Mitä kauemmmaksi historiassa menemme, sitä voimakkaammin 
ovat kulloiseenkiin yleistykseen vaikuttaneet ennnakkokäsitykset, 
uskomukset, jopa mystiikka. Olisimme kuitenkin naiiveja, jos us- 
koisimme etteivät nämä enää nykypäivänä vaikuttaisi biologiseen 
ja luonnontieteelliseen maailmankuvaamme. 

Oppi lisääntymisestä ja kehityksestä, jota tänään kutsumme 
kehitysbiologiaksi, ei varmaan poikkea yleisestä säännöstä: suo- 
rien havaintojen ajan myötä karttuessa vähenevät spekulaatiot, 
mutta ennakkokäsitysten värittämät erheelliset päätelmät ja teo- 
riat ovat yhä edelleen vaanimassa. 

Kehitysbiologian perushavainto eli yksilön lisääntyminen on 
yhtä vanha kuin havaitseva ihminen, mutta varsin kauan kesti en- 
nen kuin mystiset käsitykset asteittain väistyivät tarkempien ha- 
vaintojen ja analyyttisen tiedon tieltä. Monien myöhempien op- 
pihistorioitsijoiden mielestä käänne tapahtui Aristoteleen ansiosta, 
joka muutti kehitysbiologian uskomuksista tieteeksi. Lainaan hä- 
nen omaa dogmaansa teoksesta Generation of Animals (1942) : 


”Emme ole vielä päässeet riittävästi tosiasioista perille. Mutta 
jos niistä joskus on riittävästi tietoa, silloin on uskottava suoria 
aistinhavaintoja enemmän kuin teorioita ja teortoihin on luo- 
tettava vain jos ne ovat sopusoinnussa havaintojen kanssa.” 

ARISTOTELEEN ELAMASTA 


Aristoteles syntyi 384 e.Kr. Makedonialaisessa Stageiroan kau- 
pungissa ylhäiseen hovilääkäriperheeseen ja sai varhaisen lääkäri- 
ja biologikoulutuksensa isänsä virkaveljiltä. 18-vuotiaana hänet 
lähetettiin Ateenaan arvostettuun Platonin akatemiaan, jossa hän 
toimi parikymmentä vuotta harrastaen aluksi myös lääkärintoin- 
ta. Platonin kuoltua hän muutti Vähän-Aasian Assukseen ruhti- 
nas Hermeiaksen luo, mutta joutui tämän kukistuttua palaamaan 
kotimaahansa, jossa hän toimi jonkin aikaa tulevan Aleksanteri 
Suuren opettajana. Aleksanterin suojaamana hän palasi uudelleen 
Ateenaan opettaen suurta oppilasjoukkoa Lykeion-gymnasionis- 
sa, joka oli saanut nimensä lähellä sijainneen Apollon Lykeioksen 
temppelin mukaan. Aleksanterin kuoltua Aristoteleen asema vai- 
keutui ja hän pakeni Euboian saarelle Khalkisiin jossa hän kuoli 
323 (Forsius, 1997). Aristoteleen biologiset tutkimukset ja mit- 
tava julkaisutoiminta ajoittuvat arveluiden mukaan vuosille 347— 


335. 


HAVANNOITSIJA 


Vastoin useimpia aikaisempia tutkijoita Aristoteles perusti teori- 
ansa ja yleistyksensä seikkaperäisiin havaintoihin useista eläinla- 
jeista, kuten kanananpojasta, kaloista ja lukuisista selkärangatto- 
mista, joiden kehitystä hän seurasi päätelmiensä perustaksi. Mil- 
loin tämä induktiivinen lähestymistapa ei onnistunut — kuten lii- 
an pienissä hyönteisissä — hän teki johtopäätöksensä yleisiä näke- 
myksiä deduktiivisesti soveltaen. Näin ollen Aristoteleen mones- 
sa mielessä modernia tutkimusmenetelmää voidaan pitää induk- 
tiivis-deduktiivisena, ja usein hän teksteissään moittii edeltäjiään 
varsinaisten havaintojen puutteellisuudesta ja puhtaasti deduktii- 

visesta lähestymistavasata. Menetelmästä seuraa, että Aristoteleen 
teksti on tämän päivän tutkijan mielestä kaksijakoinen: yhtääl- 
tä tarkat havainnot, jotka ovat kantaneet yli kaksituhatta vuotta, 
toisaalta erheelliset deduktiot, jotka heijastavat aikakauden hen- 
keä ja ovat joutuneet toistuvasti oikaisevan tarkastelun kohteeksi. 
Tekstin epätasaisuus johtuu eräiden tutkijain mukaan myös siitä, 
että se on osittain hänen oppilaittensa työtä, kun mestari ei yksin 
selvinnyt valtavasta urakastaan. Toinen lukijaa vaivaava piirre on 
Aristoteleen tapa olla selkeästi erottamatta edeltäjiensä havainto- 
ja ja ajatuksia omistaan. Tämä ei toki ole täysin tuntematonta tä- 
män päivän tutkijoillekaan ja lisäksi, kuten Nordenskiöld (1927) 
on todennut, käsitykset kirjallisesta omistusoikeudesta eivät tuol- 


loin olleet yhtä jyrkkiä kuin nykyisin. 


HAVAINTOJA 


Käsittelen seuraavaksi eräitä Aristoteleen keskeisimpiä kehitys- 
biologisia havaintoja ja oivalluksia. 


l. Yksityiskohtaiset havainnot eri eläinten kehityskulusta johtivat 
Aristoteleen uuteen systemaattiseen luokitukseen, jossa erotetaan 
suvulliset ja suvuttomasti lisääntyvät eliöt sekä eläviä poikasia 
synnyttävät viviparat ja munia munivat oviparat. Näiden selkei- 
den kategorioiden lisäksi Aristoteles tosin mainitsee myös alku- 
syntyiset eläimet, kuten hyttyset ja kirput, jotka syntyvät mätä- 
nevistä aineista. 

Luokittelu sisältää Aristoteleen erään tärkeimmistä oivalluk- 
sista eli ajatuksen kehityksestä alemmista muodoista ylempiin. 
Tämä oli vastoin aikaisempaa käsitystä, jonka mukaan olevainen 
oli vain eri muotojen järjestyksetöntä vaihtelua. Dogmaattiseksi 

käsittely tosin muuttuu, kun pohditaan niitä jumalisia voimia, 
jotka ovat naiden kehitystapahtumien taustalla. 


2. Aristoteles erottaa selkeästi opit preformaatiosta eli ennalta 
määräytymisestä ja epigeneesistä eli asteittan säädellystä kehi- 
tyksestä. Hän itse kannattaa jälkimmäistä, nykyisin vallalla ole- 
vaa käsitystä ja toteaa — vastoin aikaisempaa oppia — että elimet 
ja ruumiinosat kehittyvät vähitellen, toinen toisensa jälkeen si- 
ten, että ensin hahmottuvat yleiset piirteet ja vasta sen jälkeen 
yksityiskohdat. Varhaisalkio ei siis ole predeterminoitunut, vaan 
se on mahdollisuus, josta ohjattuna kehittyy koko elimistö. (Tä- 
hän voidaan lisätä, että nykytietämyksemme hedelmöitetyn mu- 
nasolun sisältämästä täydellistä geneettisestä tiedostosta tavallaan 
pehmentää rajaa preformatio- ja epigeneesikäsitysten välillä.) 


3. Aristoteles kirjoittaa havainneensa, että eläinten ”ylemmät” 
osat kehittyvät "alempia" varhaisemmin ja nopeammin. Havain- 
to on mielenkiintoinen ja kantaa nykypäivään saakka, kun kas- 
vua säätelevät tekijät noudattavat alkion pituussuuntaisia väke- 
vyysgradientteja — uusin tätä käsittelevä tutkimus julkaistiin hei- 
näkuussa 2003 (Niehers). 

Yhtä moderni on Aristoteleen käsitys sikiön dynaamisesta 
luonteesta ja eri osien liikkuvuudesta. Nämä nykyisin ”morfoge- 
neettisten liikkkeiden" nimellä tunnetut kehitystapahtumat ovat 


keskeisiä koko alkio- ja sikiökehityksen aikana. 


4. Suvullisessa lisääntymisessä sukupuoli määräytyy varhaisessa 
kehitysvaiheessa. Havainto toki on oikea ja merkittävä, mutta 
siirtyessään perusteellisesti pohtimaan sukupuolen määräytymi- 
sen mekanismia Aristoteles harhautuu mielikuvituksen maail- 


maan. 

5. Aristoteleen huomattavia deskriptiivisia tuloksia on sydämen 
ja suurten verisuonten varhaiskehityksen kuvaus. Tosin han ai- 
kakauden yleisen käsityksen mukaan sijoittaa älyn ja sielun sy- 
dämeen. 


6. Aristoteles myös kuvaa istukan ja napaverenkierron ja pohtii 
näiden merkitystä sikiön ravitsemukselle. 


HEDELMÖITYS 


Suvullinen lisääntyminen tuntuu erityisesti olleen Aristoteleen 
mielenkiinnon kohteena ja tässä pohdinnassa on vahva deduktii- 
vinen ote. Suvullisen lisääntymisen oli tosin kuvannut 100 vuotta 
aikaisemmin elänyt Empedokles (490-430), joka esitti, että alkio 
syntyy osin uroksen, osin naaraan siemenestä (sit. Oppenheimer, 
1995). Aristoteles tutki suvullista lisääntymistä lukuisissa eläin- 
lajeissa ja esitti, että uros on se, joka kehittyy toisessa (elimistös- 
sä) naaras puolestaan muodostuu itsessään. Vastaavasti uros tuot- 
ti sic, ..1 muodon, naaras taas materiaalin. Naaraan kuu- 
kautisvusi tuottaa materiaalin, mutta ei itsessään sisällä siementä, 
vaan toimii lähin wä ravintona. Uros (useimmiten puhutaan mie- 
hestä) on täydellisempi, lämpimämpi ja muodostaa veren ”kiehu- 
essa? muotoa määräävän siemenn -*^en, kun taas naaras (nainen) 
on kylmempi ja siten naaraan vastaava tuote, kuukautisveri, on 
vain puoliksi kiehunutta eikä sisällä ~uotoa määrääviä « ninai- 
suuksia. Milloin nämä siemennesteen uminaisuudet ovat ri ttä- 
vän voimakkaat, syntyy poikalapsi, muutoin tyttö. Tästä —— ^ 
muun muassa se, että jos yhdyntä tapahtuu pohjoistuulei: 

tessa, syntyy kylmempi, naisellinen tuote ja tuloksena on tyttö- 


lapsi. 

Aristoteleen voimakkaasti korostama siemennesteen osuus voi- 
daan tiivistää siis lyhyesti siten, ettà uros määrää siemenessään al- 
kion muodon, naaras taas kuukautisveressään tarjoaa kehityksel- 
le indifferentin materiaalin. Tämä Aristoteleen erheellinen näke- 
mys jai elämään lähes parituhatta vuotta kunnes William Harvey 
(1578-1657) sen jyrkkäsanaisesti kumosi: ”Itse asiassa käy hel- 
posti selväksi, että nämä käsitykset ovat vääriä ja harkitsematto- 
masti esitettyjä, ja haihtuvat hetkessä ilmaan kun pimeyden haa- 
mut, kun anatomian valo on tullut avuksi.” Tässä voidaan muis- 
taa, että siittiö ja nisäkkään munasolu kuvattiin vasta parituhatta 
vuotta Aristoteleen näkemysten jälkeen. 


KEHITYKSEN SÄÄTELYSTÄ 


Pohtiessaan lisääntymistä ja yksilönkehitystä sääteleviä tekijöitä 
Aristoteles siirtyy tarkasta havainnoitsijasta filosofiksi, mutta sil- 
ti hänen tekstistään löytää runsaasti yhtymäkohtia tämän päivän 
tietämykseemme yksilönkehityksen säätelystä — termino!^zia to- 
sin on toinen ja lähestymistapa paljolti deduktiiviu. ‚eisen 
säätelyjärjestelmän muodostaa neljä syytä, joihin Aristotcies tuon 
tuostakin palaa. Nämä neljä tekijää ovat: 


1. Lopullinen syy: lopp; dos, jota kohti kehitys etenee ja 
jonne se päätyy, eli kehityksen tarkoitus. 

2. Motiivi eli vaikut" va syy: tekijä, joka käynnistää 
kehityksen kohti lopputulosta. 

. Muotosyy, joka ohjaa kehityksen kulkua, ja liittyy 

kiinteästi kahteen edelliseen. 

4. Materiaalisyy, joka määrää mistä raaka-aineesta 
lopputulos muodostetaan. 

Havainnollistaakseen näitä abstrakteja käsitteitä, Peck käyttää esi- 
merkkinä koiran kehityskulkua todeten kuitenkin, että näin teh- 
täessä Aristoteleen neljä syytä eivät kronologisesti noudata edellä 
esitettyä loogista järjestystä: 


Motiivisyy on uros, joka käynnistää hedelmöitystapahtu- 
man. 

Materiaalisyy on naaraan kuukautisveri ja muut maternellit 
ravinteet sikiön materiaalina. 

Muotosyy ohjaa kehityksen lajille (koiralle) ominaiseksi. 
Lopullinen syy joka säätelee viimeistellyn kehityksen täysi- 
muotoiseksi koiraksi. 


Näitä Aristoteleen ”syitä? — kuten hänen muitakin ajatuksiaan — 
voidaan luonnollisesti pohtia kriittisesti tämän päivän tietämyk- 
sen valossa, vaikka ne vaikeasti kääntyvätkin nykykielelle. 

Voimme helposti yhtyä käsitykseen motiivisyystä eli kehityk- 
sen käynnistäjästä, joskin olemme eri mieltä siinä, että siittiö yk- 
sin vastaisi tästä. Mitä taas materiaalisyyhyn tulee voidaan hyväk- 
syä emon ravinnon tai ruskuaisen ratkaiseva osuus, mutta unoh- 
taa kuukautisveri. Muoto- ja lopullinen syy taas kattavat sen val- 
tavan monimuotoisen ja monimutkaisen säätelyjärjestelmän, joka 
ohjaa yksilön kehittymistä hedelmöitetystä munasta täysimuotoi- 
seksi yksilöksi ja joka on ollut kiihkeän tutkimuksen kohteena 
viimeiset sata vuotta. 

ARISTOTELEEN PERINTO 


Aristoteles on jaanyt tieteen historiaan ennen kaikkea suurena fi- 
losofina ja logiikan ensimmäisenä edustajana ja vähemmälle huo- 
miolle ovat jääneet hänen tässäkin lyhyesti selostetut biologiset 
ansionsa. Kuitenkin on ilmeistä, että hänen luomansa ja valta- 
vaan havaintoaineistoon perustuva järjestelmänsä ja sen sisältä- 
mä kehitysajatus ovat olleet luomassa biologisen ajattelun ja sen 
lääketieteellistenkin sovellusten pohjaa. Voimme varmaan yhtyä 
niihin lukuisiin Aristoteles-tutkijoihin, jotka pitävät häntä syste- 
maattisen biologian ja kehitysbiologian isänä. 

L asketieteellisen genetiikan historia on yllättävän lyhyt verrat- 
tuna moniin muihin erikoisaloihin. Etymologisesti kreikkalainen 
termi "genetiikka" ei periydy antiikista tai edes keskiajalta, kuten 
monet muut lääketieteen peruskäsitteet: sen otti ensimmäisenä 
káyttóón englantilainen biologi William Bateson vuonna 1906 
kuvaamaan uutta luonnontieteen osa-aluetta, joka tutkii periy- 
tymisen ja luonnossa todettavan variaation lainalaisuuksia. Vielà 
tätäkin tuoreempi on sana ”geeni”, joka on tanskalaisen kasvitie- 
teilijä Wilhelm Johannsenin keksimä uudissana vuodelta 1909.! 
Antiikin ajan kirjoituksista on siis turha etsiä viitteitä genetiikas- 
ta siinä mielessä kuin mitä näillä käsitteillä tänään ymmärretään, 
ja esimerkiksi tuore ja laaja esitys antiikin Rooman lääketieteen 
historiasta ei mainitse perinnöllisiä tauteja tai niiden kuvauksia 
lainkaan? 

Monet tutkijat aloittavatkin koko nykyaikaisen perinnöllisyys- 
opin historian vasta itävaltalaissyntyisestä munkista Gregor Men- 
delistä (1822—1884), jota on kutsuttu ensimmäiseksi geneetikok- 
si.” Genetiikan varsinaisena syntymävuotena on usein pidetty 
vuotta 1865, jolloin Mendel piti kaksi esitelmää vuosia kestäneis- 
tä kasviristeytyskokeistaan nykyisen Tshekin tasavallan alueella 
sijaitsevassa Brünnin (Brnon) kaupungissa paikallisen Naturfor- 
schender Verein -yhdistyksen kokouksessa ja julkaisi samana vuon- 
na tuloksistaan myös 44-sivuisen artikkelin saman yhdistyksen 
julkaisusarjassa.* Ihmiseen kohdistuvan nykymuotoisen perin- 
nöllisyyslääketieteen voidaan katsoa alkavan vasta vuonna 1902, 
jolloin englantilainen lääkäri ja sittemmin Oxfordin sisätautiopin 
professori Archibald Garrod julkaisi ensimmäisen kerran todis- 
teet siitä, että Mendelin konsepteja peittyvästä eli resessiivisestä 
periytymisestä voitiin soveltaa myös ihmiseen.? Seuraavana vuon- 
na ilmestyi Harvardin yliopistosta väitöskirja, jossa ensimmäisen 

kerran sovellettiin Mendelin lakien mukaista vallitsevan eli auto- 
somisen dominantin periytymisen kaavaa ihmisen sairauteen.° 

Vaikka perinnöllisyysoppia ja perinnöllisyyslääketiedettä ei siis 
antiikin ajoilta löydy samassa mielessä kuin esimerkiksi kirurgi- 
aa, tartuntatautioppia tai lääkeoppia — joiden monet käsitteet ja 
eräät edelleen käytössä olevat hoitomuodotkin ovat tunnistetta- 
vissa jopa vuosituhansien takaisista kirjoituksista — ovat perin- 
nöllisyyteen liittyvät kysymykset tietysti kiinnostaneet ihmistä jo 
kauan. Periytyviä ominaisuuksia ja tauteja on ollut niin kasveil- 
la, eläimillä kuin ihmisilläkin aina, ja niiden on kokemusperäi- 
sesti voitu todeta siirtyvän vanhemmilta jälkeläisille. Niihin on 
yritetty jo historian alkuhämäristä alkaen myös vaikuttaa. Kasvi- 
en ominaisuuksien parantaminen risteyttämällä on arkeologisten 
löydösten perusteella ollut käytössä tuhansia vuosia eri puolilla 
maailmaa, ja esimerkiksi Väli-Amerikasta on löytynyt todisteita 
maissin jalostuksesta jopa 7000 vuoden takaa. Muinaiset kiina- 
laiset oppivat tuottamaan parempia riisikantoja jo ainakin 6000 
vuotta sitten, taatelipalmuja tiedetään risteytetyn vuosituhansia 
ja vehnän viljelijät oppivat varhain valitsemaan suurimmat jyvät 
sisältävät tähkät käytettäväksi seuraavan vuoden kylvössä ja näin 
valikoimaan haluttuja ominaisuuksia. Myös monien eläimillä to- 
dettujen ominaisuuksien perinnöllisyys on ymmärretty hyvin ja 
kotieläinten jalostuksella on pitkät perinteet. Perinnöllisyystie- 
teen vanhimpiin dokumentteihin kuuluu Kaldeasta muinaisen 
Babylonian alueelta löytynyt noin 6000 vuotta vanha hevosten 
sukupuu, joka käsittää viisi sukupolvea ja jonka avulla on havain- 
nollistettu hevosten korkeuden ja niiden harjan pituuden periy- 
tymistä jälkeläisille. 

Perinnöllisyys antiikin tieteessä 


Antiikin ajan peruskäsitykset esimerkiksi hedelmöityksestä ja li- 
sääntymisestä poikkesivat huomattavasti nykyisistä, mutta lisäksi 
tuon ajan tiedemiesten ja filosofien ajattelutapa ja kiinnostuksen 
kohteet olivat varsin eri tyyppisiä kuin tämän päivän tutkijoilla. 
Antiikin tiedemiesten mielissä perinnöllisyys oli vain yksi monis- 
ta niistä aspekteista, jotka liittyivät sikiämiseen, generaatioon, 
joka käsitteenä on laajempi kuin se fyysinen tapahtuma, josta yk- 
silö saa alkunsa.” Siten periytymisen ongelmia ei pohdittu erik- 
seen samalla tavoin kuin nykyaikana. Vaikka generaation käsit- 
teen ongelmat kuuluvatkin osin perinnöllisyyslääketieteen alaan 
tai siihen läheisesti liittyvään embryologiaan, paljon pohdinnasta 
oli ensisijaisesti metafyysista spekulaatiota. ”Biologisella” tasolla 
oltiin jo antiikin aikana kyllä kiinnostuneita esimerkiksi suku- 
puolten erilaistumisesta, sukupuolisen tyydytyksen luonteesta 
ja tarkoituksesta, eri eläimillä todettavista lisääntymisen eroista, 
lapsen sukupuolen määräytymisestä, erilaisten ominaisuuksien 
siirtymisestä jälkeläisille ja uusien ominaisuuksien ilmaantumi- 
sesta jälkeläisessä, kaksosten alkuperästä, epämuodostumista jne., 
mutta koko generaation ongelmaa pohdittiin ensisijaisesti osana 
koko "olevaisen" arvoituksen ratkaisemista. 

Klassisen Kreikan ajoilta on peräisin pitkään vallalla ollut ns. 
preformaatio-oppi: elävien olentojen siemenessä ajateltiin ole- 
va karvoja, kynsiä, luita jne. aivan kuten aikuisessa ruumiissa- 
kin, mutta ne olivat liian pieniä näkyäkseen. Sikiäminen oli siten 
ikuisten (maailmankaikkeuden alusta asti olemassa olleiden) osi- 
en kasvua, sekoittumista ja eroamista toisistaan. Antiikin kirjoi- 
tukset vaikuttivat ajatteluun 1800-luvun alkupuoliskolle asti ja 
preformaatio-oppi koki uuden voimakkaan nousun vielä 1600- 
luvullakin, kunnes 1700-luvulla elänyt ranskalainen Maupertuis 

ja hänen seuraajansa alkoivat sitä vastustaa.* Tässä yhteydessä on 
syytä muistaa, että siittiösolut ”löydettiin? vasta vuonna 1677, 
samoihin aikoihin kun munasarjojen ja munasolujen rakenne ja 
merkitys alkoivat selvitä ja ensi kertaa oli päästy katsomaan ke- 
hittyvää alkiota mikroskoopissa. Monet ihmisen lisääntymiseen 
liittyvät perustiedot ovat melko nuoria.’ 

Toisaalta jo Empedokles oli opettanut, että sikiön jotkut osat 
olivat peräisin isältä, toiset äidiltä. Monet päättelivätkin, että sie- 
men ei voinut olla valmiiksi pienen pieni yksilö, joka sisälsi vuo- 
rostaan valmiita vielä pienempiä siemeniä tulevia sukupolvia var- 
ten. Preformaatio-opin rinnalle nousseen epigeneesi-teorian mu- 
kaan alkionkehityksen alussa oli toisen sukupuolen tuottama vielä 
muotoutumaton massa, joka alkoi kehittyä muotoutuvaksi alkioksi 
vastakkaisen sukupuolen vaikutuksesta. Aristoteleen mukaan alki- 
on osat muodostuivat yksi toisensa jälkeen, mutta aiemmin synty- 
neet osat eivät niitä muovanneet ja lapsen osat olivat peräisin ve- 
restä, mutta veri ei ole niitä hahmottamassa. Tarvittiin siis lisäksi 
jokin ainetta muovaava aineeton psyykkinen prinsiippi, sielu, joka 
muotoili passiivista ainetta sikiökehityksen aikana. !° 

Pitkään vallinnut käsitys ”perintömateriaalista” joka oli eritty- 
nyt eri elimistä osaksi ihmisen verta ja siis verestä perinnöllisyy- 
den tyyssijana voidaan ajatella heijastuvan puhekielessä vieläkin: 
puhutaan esimerkiksi verisukulaisuudesta, verisiteistä, puoliveri- 
sistä ja verikostosta. Antiikin ajan käsityksistä koskien naisen ja 
miehen erilaista roolia lisääntymisessä ja hedelmöityksessä on kir- 
joitettu useassa yhteydessä.!' 

Aristoteles ja pangenesis-opin kritiikki 


Mendelin sijasta on genetiikan historia toisinaan aloitettu myös 
Aristoteleesta, joka pohti myös periytymisen problematiikkaa ja 
jonka näitä asioita koskeva Hippokrates-kritiikki oli monissa asi- 
oissa oikeaan osunutta. Hippokraattiset kirjoittajat olivat omaksu- 
neet teorian, josta Darwin myóhemmin käytti nimitystä "pange- 
neesi” ja jonka mukaan jokainen ruumiinosa osallistui ”siemenen” 
muodostamiseen. Teoria tähtäsi — sekä Hippokrateksella että aika- 
naan Darwinilla — pääasiassa selittämään oletettu hankittujen omi- 
naisuuksien periytyminen. Aristoteles kritisoi tätä teoriaa monista 
syistä. Hän huomautti, että yksilöt toisinaan muistuttivat kaukai- 
sia esi-isiä enemmän kuin vanhempiaan, joka huonosti sopi hippo- 
kraattiseen ajatukseen siitä, että eri ruumiinosista tuleva siemenen 
osa vapautui nimenomaan yhdynnän hetkellä. Aristoteles huo- 
mautti myös, että kynsien, hiusten ja esimerkiksi kävelytyylin eri- 
koisuudet saattoivat ilmentyä jälkeläisessä ja kävelytyylihän ei ollut 
mikään ruumiinosa. Hän huomautti myös, että periytyä saattoi- 
vat sellaisetkin ominaisuudet, jotka vielä eivät olleet yksilössä läsnä: 
harmaa tukka tai parran malli saattoivat periytyä nuorelta isältä en- 
nen kuin hänellä itsellään oli sellaisia. Myös Aristoteles oli aikalais- 
tensa tavoin sitä mieltä, että hankitut ominaisuudet saattoivat jos- 
kus periytyä, mutta hän huomautti, että kokemusperäisesti eri ruu- 
miinosien puutokset ja pahoinpitelyt eivät useinkaan periytyneet. 
suutta ei peritä sinänsä, vaan peritään edellytykset ja mahdollisuus 
sen ominaisuuden syntyyn."? 

Aristoteles oli monissa ajatuksissaan varsin moderni, mutta hä- 
nenkin oli vaikea selittää kaikkia generaatioon liittyviä seikkoja 
ja samalla myös periytymisen perusmekanismeja puhtaasti biolo- 
giselta pohjalta. Kuten tieteenhistorioitsija Mirko Grmek on to- 

dennut, nykyperspektiivistä katsoen antiikin ajan ajattelun oleel- 
lisimpana erona oli aivan eri muodossa olevan informaation kä- 
sitteen puuttuminen, se että ei ymmärretty rakenteiden voivan 
syntyä myös erityisen koodin välityksellä — siten kuin on laita 
juuri perinnöllisyyden ollessa kyseessä.!* Nykyisin tiedämme, että 
lapsi ei peri vanhemmiltaan eri rakenteita tai ominaisuuksia sel- 
laisenaan, vaan niiden syntyä säätelevän ja DNA:han sisältyvän 
geneettisen koodin. 


Antiikin genetiikan empiiriset ”tosiseikat” 


Muinaisten kreikkalaisten kirjoituksista voidaan löytää useita asi- 
oita, joita pidettiin faktoina ja jotka voidaan liittää genetiikkaan. 


Tällaisia olivat muun muassa!*. 


- eläinten sikiäminen eli generaatio on pääsääntöisesti 
seksuaalista ja seurausta niiden parittelusta, mutta oli 
myös poikkeuksia 

- jälkeläiset ovat täysin vanhempiensa kaltaisia, jos ky- 
seessä olivat lajikohtaiset ominaisuudet (ihminen siittää 
aina ihmisen, hevonen hevosen), ja vaihtelevassa määrin 
jos kyseessä olivat yksilölliset yhtäläisyydet 

- joidenkin ominaisuuksien periytyminen on sukupuo- 
leen sidottua 

- useimpien ominaisuuksien periytyminen on toisistaan 
riippumatonta 

- ympäristö voi muokata eläviä olentoja 

- hankitut ominaisuudet voivat periytyä 

- jotkut patologiset tilat ovat perinnöllisiä 

- jalostus voi parantaa eläinkantaa 
- yleensä on mahdotonta risteyttää eri lajeja keskenään, 
mutta tästä säännöstä on poikkeuksia 


Useimmat näistä tosiseikoista tuntuvat edelleen varsin paikkansa- 
pitäviltä, lähinnä vain uskomus hankittujen ominaisuuksien pe- 
riytymiseen kuulostaa oudolta. Monet käsitykset varmaan perus- 
tuivat empiirisiin havaintoihin, joita oli tehty ihmiskunnan al- 
kuhämäristä asti ja jotka eivät olleet pelkästään lääkärikunnan 
tekemiä. Myös varhaiset Kreikan kirjallisuuden klassikot sisältä- 
vät käsitteitä, jotka voidaan liittää perinnöllisyyteen: jumaltaru- 
stoissa ja varhaisissa historian kirjoituksissa puhutaan toistuvasti 
perheestä, esi-isistä ja jälkeläisistä ja erilaisten ominaisuuksien il- 
menemisestä näissä. Onkin esitetty, että genetiikan peruskäsitteet 
ovat löydettävissä jo esimerkiksi Homeroksen eeppisistä teoksis- 
ta. Niissä ylistetään sankarien voimaa, terveyttä, kauneutta ja ja- 
loa luonnetta sekä samanaikaisesti selvitetään heidän jumalaista 
tai jalosyntyistä alkuperäänsä. Polveutuminen on esitetty niin yk- 
sityiskohtaisesti, että tietojen perusteella on ollut mahdollista laa- 
tia jumalille ja heidän jälkeläisilleen varsin laajojakin sukupuita. 
Niiden avulla voidaan seurata vaikkapa profetian lahjan ”periyty- 
mistä” useassa peräkkäisessä sukupolvessa." Jo Odysseiassa kuva- 
taan esimerkiksi myös, miten ulkonäköpiirteet periytyivät selvästi 
tunnistettavina isältä pojalle. 


Hankittujen ominaisuuksien periytyminen 
antiikin käsitysten mukaan 


”Lapset eivät muistuta vanhempiaan ainoastaan heidän luon- 
taisten ominaisuuksiensa suhteen vaan myös heidän hankittu- 
jen ominaisuuksiensa suhteen. On ollut vanhempia, joilla on 

ollut haavojen arpia, ja jotkut heidän lapsistaan ovat saaneet 
arpea muistuttavan painanteen samoille kohdille. Eräs mies 
jolla oli käsivarressa tatuointi sai pojan, jolla näkyi häivä kir- 
jaimesta, vaikka se olikin yhteensulautunut eikä täysin selvä- 
piirteinen.” 

Aristoteles: De generatione animalium ['° 


"Aloitan makrokefaaleista. Ei ole yhtään toista kansaa, jolla 
olisi heidän kaltaisensa päät. Aluksi peritty tapa oli perussyy 
heidän päittensä pituuteen, mutta nykydän myös luonto tukee 
perittyä käytäntöä. Kun näet makrokefaalit pitävät erittäin 
pitkän pään omaavia kaikkein hienoimpina, syntyi seuraava 
tapa. Heti kun lapsi on syntynyt, he muotoilevat vielä pehme- 
ää lapsen päätä käsillään ja pakottavat sen kasvamaan pituut- 
ta käyttämällä siteitä ja sopivia välineitä, joiden avulla pään 
pyöreys vähenee mutta pituus lisääntyy. Siten tapa sai aikaan 
aluksi sen, että päästä tuli sellainen; mutta ajan kuluessa siitä 
tuli luonnollinen ominaisuus, niin että tapa ei enää yksinään 
aiheuttanut pakottavaa vaikutustaan. Sillä siementä tulee 
kaikkialta ruumiista, terveistä osista tervettä, sairaista sairasta. 
Jos siis kaljuista syntyy etupäässä kaljuja, sinisilmäisistä sinisil- 
mäisiä ja kierosilmistä kierosilmiä asianlaidan ollessa muiden- 
kin ominaisuuksien osalta samoin, miksi ei sitten pitkäpäisestä 
voisi syntyä pitkäpäistä? Nykyään siellä ei tosin synny pitkäpäi- 
tä enää samassa määrin kuin ennen, sillä yhteys muiden ih- 
misten kanssa on vähentänyt mainittua tapaa”. 
Hippokraattinen teos Ympäristötekijöistä (n. 300-luku 
E.Kr.) 7 

Hippokraattisista kirjoituksista löytyy selvästi viitteitä siitä, että 
hankittujen ominaisuuksien, kuten esimerkiksi vammojen tai ar- 
pien, katsottiin toisinaan periytyvän lapselle ja tämän olevan jopa 
melko yleistä. Myös Aristoteles kertoo näistä, mutta suhtautuu 
asiaan selvästi varauksellisemmin. Antiikin tarustoista on löydet- 
tävissä esikuvat myös tälle ajattelulle, joka tunnetusti on noussut 
usein esiin vielä lähellä meidän aikaammekin. Tumma ihonväri- 
kin oli tarinoiden mukaan alun perin hankittu ominaisuus: Apol- 
lonin pojan Faethonin kerrotaan kerran kokemattomuuttaan aja- 
neen isänsä aurinkovaunut niin lähelle Etiopiaa, että kaikki sen 
asukkaan paloivat. Kuumuus nosti heidän verensä ruumiin pin- 
taan, niin että heistä tuli mustia ja tämä ominaisuus periytyi sit- 
ten heidän jälkeläisilleen. !'* 





Kuva 2. Virkamies 
Seneb vaimoineen 
ja lapsineen. Lap- 
set sekä vaimo ovat 
terveitä, sen sijaan 
Seneb on kääpiö- 
kokoinen, ja hänen 
kätensä ovat pie- 
net; proksimaalinen 
mikromelia (pieni- 
raajaisuus). Tunte- 
mattoman taiteilijan 
veistos ajalta 2563— 
2423 eKr. Egyptiläi- 
nen museo, Kairo. 
(Teoksesta J. Kunze 
and 1. Nippert: 
Genetics and 
Malformations in 
Art, Grosse Verlag, 
Berlin 1986.) 

Perinnölliset taudit antiikin lähteissä 


” Epämuotoisista vanhemmista syntyy 
epämuotoisia lapsia, rammoista rampoja 

ja sokeista sokeita, ja yleisesti ottaen lapset 
usein perivät kaikenlaista, mikä on ominaista 
heidän vanhemmilleen...” 

Aristoteles: Historia Animalium 


"Rujojen vanhempien lapset ovat yleensä 

terveitä. Tämä johtuu siitä, että vaikka eläin 

saattaa olla vammainen, siinä on silti 

täsmälleen samat ainesosat kuin terveellä. 

Mutta jos kysymyksessä on joku sairaus eivätkä ne neljä 
nestelaatua, joista siemen 

muodostuu, ole täydellisiä vaan vammaisen 

kohdan osalta vajavaisia, käsittääkseni ei 

ole luonnotonta, että lapsi voi syntyä 

samalla tavoin vammaisena kuin sen 

vanhempi. ”? 

Hippokraattinen teos Sikiämisestä 


Hippokraattisissa kirjoituksissa tulee toistuvasti esiin käsitys siitä, 


miten siemenen ajateltiin suodattuvan kaikista ihmisen ruumiin 


osista, sekä terveistä että sairaista (ns. pangeneesi) ja siten sairaas- 


ta kudoksesta tai elimestä saattoi syntyä tekijää joka aiheutti sa- 


man ilmiön jälkeläisillä. Näin selittyi paitsi hankittujen ominai- 


suuksien periytyminen myös erilaisten tautien siirtyminen seu- 


raavalle sukupolvelle. 


Tautien periytymisestä antiikin lääkärit kirjoittivat kuitenkin 


varsin yleisluontoisesti. Onkin joskus todettu, että kreikkalai- 

set pääsivät ajattelussaan lähemmäs teoreettisia ongelmia kuin 
itse perinnöllisyyden ilmiötä, ja vallitsevat teoriat näyttivät myös 
muokanneen ihmisten objektiivisia havaintoja, esimerkkinä vaik- 
kapa Aristoteleen väite siitä, miten pojat muistuttavat enemmän 
isiään ja tyttäret äitejään?. Tästä vääristymästä ei tietysti nykyih- 
minenkään ole vapaa: lasten ajatellaan ylipäätään muistuttavan 
vanhempiaan asiaa sen kummemmin erittelemättä, ja jälkeläi- 
sissä usein nähdään niitä piirteitä, joita halutaankin nähdä. On 
ehkä kuitenkin yllättävää, että antiikista ei ole säilynyt oikeastaan 
yhtäkään kiistatonta nykyihmiselle tunnistettavaa perinnöllisen 
taudin kuvausta. Ihmisen erilaisia perinnöllisiä tauteja tunnetaan 
nykyisin jo tuhansia ja näitä tauteja ja tautisukuja on varmasti 
ollut jo antiikin aikanakin. Useimmat taudeista saivat kuitenkin 
odottaa ”keksijäänsä? aina 1800-1900-luvulle asti. 

Juutalaisesta traditiosta löytyy eräs vanhimmista teksteistä, 
jonka on katsottu sopivan vielä nykyisinkin tunnettuun ns. men- 
delöivään tautiin. Vain pojilla esiintyvä verenvuototauti hemofi- 
lia periytyy sukupuoleen sidotusti eli X-kromosomissa suvun ter- 
veiden naisten ollessa kantajia. Varhaisessa juutalaisen Talmudin 
versiossa 2. vuosisadalta ennen ajanlaskun alkua (Yebamot 64b) 
opetetaan, että ”mikäli nainen ympärileikkasi ensimmäisen poi- 
kalapsensa ja tämä kuoli [verenvuotoon], ja järjestyksessä toinen- 
kin kuoli, hänen ei pidä ympärileikata kolmatta lastaan”. Rabbi- 
en tulkinnan mukaan syynä tällaisten lasten kuolemaan on heille 
ominainen ”ohut veri" ?! 

Sen sijaan antiikin taiteesta on tunnistettavissa useita tauteja, 
jotka ovat geneettisiä, hyvänä esimerkkinä eräät lyhytkasvuisuut- 
ta aiheuttavat luuston sairaudet. Veistoksista tai seinämaalauksis- 
ta ei luonnollisestikaan selviä, miten hyvin niiden tekijä ymmärsi 
kyseisen taudin periytyvän luonteen. 

Hippokrateen perinnölliset taudit: 
epilepsia, tuberkuloosi, kihti ja vesipöhö 


Mutta tämä tauti ei minusta ole sen pyhempi kuin muut 
taudit, vaan samoin kuin muilla taudeilla on luonnolli- 
nen syy... eikä se ole yhtään vähemmän parannettavissa 
kuin muut taudit, ellei se ole jo pitemmän aikaa kehit- 
tynyt, niin että se on tullut voimakkaammaksi kuin poti- 
laalle annettavat lääkkeet. Muiden tautien tavoin se saa 
alkunsa perinnöllisesti. Jos flegmatyypistä syntyy fleemainen 
lapsi, sappityypistä sappinen, keuhkotautisesta keuhkotau- 
tinen ja synkkämielisestä synkkämielinen, miksi joku lap- 
sista, jonka isä tai äiti sairastaa tätä tautia, ei voisi sairas- 
tua siihen? Sillä siemen tulee kaikista ruumiin osista, ter- 
veistä osista terveenä, sairaista osista sairaana.” 

Pyhästä taudista”? 


Hippokrateen koulukunnalle oli tuttua joidenkin normaaliomi- 
naisuuksien perinnöllisyys, esimerkiksi silmien värin periytymi- 
nen (”sinisilmäiset saavat sinisilmäisiä”, vrt. s. 288)? ja taipumus 
varhaiseen kaljuuntumiseen. Heille oli tuttua myös sokeuden, ai- 
nakin joidenkin epämuodostumien ja liikuntavammoja aiheutta- 
vien tautien periytyminen sekä perinnöllinen taipumus masen- 
nukseen. Nämä käsitykset on nykylukijankin helppo ymmärtää. 
Sen sijaan ajatus keuhkotaudin ja eräissä toisissa teksteissä mai- 
nittujen kihdin ja vesipöhön perinnöllisyydestä, samoin kuin kä- 
sitys hankittujen ominaisuuksien periytymisestä, tuntuu oudom- 
malta. 

Ehkä parhaiten nykyaikaan asti on muistettu perinnöllisyyden 
mainitseminen kirjoituksessa ”Pyhästä taudista”, jossa puhutaan 
epilepsiasta. Noin 300-luvun alkuun ennen ajanlaskun alkua si- 

joitettu kirjoitus on voimakkaan kaunopuheinen kannanotto 
magiaa vastaan ja se korostaa epilepsian olevan vain yksi tauti 
muiden joukossa. Huomattavaa on myös, että kirjoituksessa ko- 
rostetaan epilepsian olevan hoidettavissa oleva tauti. Kirjoitukses- 
sa todetaan kuitenkin varsin kategorisesti epilepsian olevan perin- 
nöllinen, jota se nykytiedon mukaan ei suinkaan aina ole. Tämä 
antiikista alkaen vallinnut käsitys jäi liiankin voimakkaana elä- 
mään nykyaikaan asti, jota kuvastaa muun muassa Suomen lain- 
säädännössä vuoteen 1969 asti mukana ollut epilepsiaa koskenut 
avioestepykälä. Itse asiassa nykyisin tiedämme, että mahdollinen 
suvuittain liittyvä alttius epileptisiin kohtauksiin liittyy lähinnä 
sen hyvänlaatuisiin ja hyvin hoidettavissa oleviin muotoihin, kun 
taas vaikeahoitoiset varhaislapsuudessa alkavat ja huonosti lääk- 
keille vastaavat epilepsiat eivät yleensä siirry jälkeläisille. 

Tästä Hippokrateen nimissä kulkevasta kirjoituksesta on har- 
voin muistettu nostaa esiin ajatus, jonka mukaan taudin totea- 
minen perinnölliseksi ei suinkaan tarkoittanut sitä, etteikö tautia 
olisi pystytty hoitamaan — varsin moderni näkemys. 

Antiikin ajoista vallinnut käsitys tuberkuloosin perinnöllisyy- 
destä osoittautui myös sitkeäksi: se ei tahtonut väistyä edes sil- 
loin, kun vuonna 1882 Koch lopulta keksi tuberkelibasillin ja 
taudin tarttuva luonne tuli siten osoitettua. Myös suomalaisen 
lääkärikunnan keskuudessa käytiin ankaraa väittelyä tuberkuloo- 
sin periytymisestä vielä sen jälkeenkin, kun bakteerit olivat omin 
silmin nähtävissä. 


Fpämuodostumat 


Eräs nykyaikaisen perinnöllisyyslääketieteen keskeinen tehtävä on 
synnynnäisten epämuodostumien ja erilaisten oireyhtymien tun- 
nistaminen sekä niiden toistumisriskien arviointi. Epämuodos- 

tumien tutkimisella on itse asiassa pitkät perinteet, mutta aluksi 
ne eivät kuuluneet ensisijaisesti lääkärien toimialaan. Kirjallisia 
lähteitä epämuodostumista on säilynyt lähes neljän vuosituhan- 
nen takaa muinaisen Mesopotamian alueella vaikuttaneen assyro- 
babylonialaisen kulttuurin ajoista asti, mutta ei lääketieteellisistä 
syistä, vaan koska niihin ajateltiin sisältyvän ennustus. 

Muinaisten kulttuurien keskeinen osa oli ennustaminen eri- 
laisten ennusmerkkien kautta ja nykyajan ihmisillekin ovat edel- 
leen tuttuja esimerkiksi tähdistä, unista ja kädestä ennustaminen. 
Myös uhrieläimen maksasta ennustaminen (hepatoskopia) oli 
käytössä useissa kulttuureissa. Sen sijaan iholuomista, syntymä- 
merkeistä tai epämuodostumista ennustaminen lienee useimmil- 
le vähemmän tuttu perinne. Sitä käytettiin kuitenkin aikanaan 
useissa kulttuureissa ja tämän perinteen tiedostaminen auttaa 
ymmärtämään meidän päiviimme asti säilyneet epämuodostu- 
miin liittyvät pelot ja ennakkoluulot. 

Vanhin systemaattinen synnynnäisiä epämuodostumia ja niistä 
tehtyjä ennustuksia käsittelevä teos on laadittu nuolenpääkirjoi- 
tuksella. Se on löytynyt Tigris-joen rannalta ja tunnetaan nimel- 
lä ”shumma izbu” (Babyloniassa ja Assyriassa puhuttua akkadin 
kieltä, tarkoittaa ”jos epämuodostuma”). Teksti lienee laadittu 
noin 1800-luvulla ennen ajanlaskun alkua. Vanhoista teksteistä 
käy ilmi, miten Mesopotamiassa selkeästi erotettiin toisistaan ne 
sikiöt, jotka olivat normaaleja, ne jotka olivat keskenmenon kaut- 
ta syntyneitä, ja ne joilla todettiin erilaisia rakennepoikkeavuuk- 
sia (izbu). Anomaliat olivat jumalallisia ennusmerkkejä, jotka piti 
tulkita, ja siten vanhassa babylonialais-assyrialaisessa kulttuurissa 
epämuodostunutta vastasyntynyttä ei tuhottu, kuten spartalai- 
sessa kulttuurissa myöhemmin. Säilyneitä ennustustulkintoja on 
säilynyt yli 2000 ja mukana on myös muita ennusmerkkejä kuin 

sukupuoli, monisikidiset raskaudet (kaksoset) ja lapsen poikkeava 
tarjonta synnytyksessä (perätila). 

Kirjoituksesta kay ilmi, että jo vuosituhansia sitten syntyi esi- 
merkiksi eri tyyppisesti yhteen kasvaneita eli ns. siamilaisia kak- 
sosia, kääpiöitä, normaalia suurikokoisempia lapsia ja albinoita. 
Kirjoituksissa on kuvattu selvästi nykylukijallekin tunnistettaval- 
la tavalla monenlaisia aistivammoja, kuten synnynnäinen sokeus 
ja kuurous, hämäräsokeus ja likinäköisyys. Luettelo erilaisista pään 
ja kasvojen alueen epämuodostumista on pitkä: 4000 vuotta sitten 
osattiin todeta korvalehden rakennemuutoksia, kuten sen vajaake- 
hitys eli mikrotia, korvakäytävän synnynnäinen ahtaus eli atresia, 
poikkeava korvien sijainti, silmien puuttuminen eli anoftalmia, yk- 
sisilmäisyys eli kyklopia (ehkä ensimmäinen kuvaus 13-trisomia- 
kromosomipoikkeavuudesta, johon tämä epämuodostuma usein 
liittyy), erilaisia nenän ja suun alueen poikkeavuuksia ja myös jos- 
kus todettava puhjenneiden hampaiden esiintyminen jo vastasyn- 
tyneellä. Myös monet muut rakennepoikkeavuudet, kuten synnyn- 
näinen vatsanpeitteiden sulkeutumishäiriö eli gastroskiisi, napaty- 
rä eli omfaloseele, peräaukon kehityshäiriöt ja erilaiset sukuelinten 
poikkeavuudet ovat selvästi tunnistettavissa, samoin monet raajo- 
jen rakennepoikkeavuudet, kuten sormien ja varpaiden yli- ja ali- 
lukuisuus ja jopa kampura. Kaikkiin näihin liittyi oma ennustuk- 
sensa perheen ja joskus koko kaupungin tai kansakunnan tulevai- 
suudesta. Enne oli usein huono, mutta ei välttämättä, ja erilaisten 
rituaalien ja vastakkaisten enteiden kautta uskottiin pahan olevan 
myös vältettävissä. 

Eri tyyppisten rakennepoikkeavuuksien osakseen saamaa kiin- 
nostusta kuvastaa niiden runsas kuvaaminen myöhemmässä tai- 
teessa sekä muodostuminen osaksi kirjallista perinnettä. Erityi- 
sesti Antiikin Kreikassa syntyi lisäksi myös lukuisia kuvitteellisia 
taruhahmoja, joiden oudot piirteet osittain saattoivat pohjautua 

ihmisillä tai eläimillä nähtyihin epämuodostumiin, mutta joista 


osalla ei varmasti ollut mitään todellisuuspohjaa. Erilaiset satyy- 
rit, kentaurit, seireenit, jättiläiset ja heidän ominaisuutensa se- 
koittuivat kuitenkin ihmisten mielissä todellisiin epämuodostu- 
miin ja vaikuttivat vuosisatojen ajan siihen, miten näihin asioi- 
hin suhtauduttiin. Erityisenä ryhmänä olivat lisäksi tarinat, joissa 
kerrottiin kaukaisten maiden asukkaista ja näillä todettavista ou- 
doista piirteistä. 

Antiikin Roomassa erilaisiin synnynnäisiin epämuodostumiin 
liittyi edelleen osin jumalaisen varoituksen merkitys (monstrum), 
mutta hieman eri merkityksessä myös niitä pidettiin ihmeinä 
(ostentum). Ciceron teoksissa luetellaan eri tapoja, joilla jumali- 
en ajateltiin lähettävän kuolevaisille viestejä. Tällaisia olivat esi- 
merkiksi taivaalliset merkit (salamointi, meteorisateet), astrolo- 
gia ja linnut, mutta niiden ohella hän erotti omaksi ryhmäkseen 
epätavalliset ilmiöt: kaksoset, monstra, prodigia, omina. Ciceron 
mukaan ”monstra, ostenta, portenta, prodigia, appelantur guoniam 
monstrant, ostendunt, portendunt, praedicant"? Roomalaises- 
sa traditiossakin synnynnäiseen rakennepoikkeavuuteen liittyvä 
enne oli useimmiten huono. 

Epämuodostumiin on ylipäätään suhtauduttu yleensä hyvin 


negatiivisesti ja varhaisissa kulttuureissa epämuodostuneen vasta- 
syntyneen surmaaminen uskotaan olleen verraten tavallista ja hy- 
vaksytty tapa. Vielä antiikin Roomassakin 5. vuosisadalla ennen 
ajanlaskun alkua käytössä olleessa perhelaissa (12 taulua) perheen 
isälle annettiin oikeus synnynnäisesti epamuodostuneen lapsen 
surmaamiseen.”° 


297 


Kuva 4. Nukkuva her- 
mafrodiitti, jolla on 
michen penis ja nai- 
sen rinnat. luntc- 
mattoman taiteilijan 
veistos 2. vuosisadal- 
ta eKr; patja ja tyy- 
nyt lisätty 1700-luvul- 
la. Louvren taidemu- 
seo, Pariisi. (Teoksesta 
J. Kunze and 1. 
Nippert: Genetics and 
Malformations in Art, 
Grosse Verlag, Berlin 


1986.) 


ANTIIKIN AJAN PERINNOLLISYYSLAAKETIEDETTA 


Seuraavina vuosisatoina suhtautuminen kuitenkin muuttui. Esi- 
merkiksi Pliniuksen (23-79) mukaan erilaiset epämuodostumat 
ja erityisesti kääpiöt ja hermafrodiitit eivät olleetkaan jumalallisia 
varoituksia, vaan heistä tuli arvostettu osa huvituksia. Pliniuksen 
mukaan luonto synnyttää erilaisia epämuodostumia hämmästyt- 
tääkseen ihmisiä ja huvittaakseen itseään.” Esimerkkinä suhtau- 
tumisen muutoksesta on tarina, jonka mukaan keisari Augustuk- 
sen kerrotaan teettäneen lempikääpiönsä Luciuksen patsaan, joka 
oli puhdasta kultaa ja jonka silmät olivat timanteista. Pliniuksen 
Historia naturalis sisälsi runsaasti kuvauksia erilaisista epämuodos- 
tuneista yksilöistä ja roduista. Mukana oli myös täysin fiktiivisiä 
tarinoita, mutta tiedemiehetkin hyväksyivät ne verraten kritiikittö- 
mästi todenmukaisina vuosisatoja eteenpäin. Ne sulautuivat myös 
osaksi kristillistä traditiota 400-luvulta alkaen. 

Kuvaavaa on, että Suomessakin aina vuoteen 1968 asti käy- 
tössä olleen kansainvälisen tautiluokituksen mukainen ja sairaus- 
kertomuksissa käytetty virallinen diagnoosinimike synnynnäisille 
rakennepoikkeavuuksille oli tänä päivänä varsin sekavia tunteita 
herättävä ja siis antiikista periytyvä Monstrum. 


Kääpiöt ja hermafrodiitit 
taiteilijoiden innoittajina 
Lyhytkasvuisuuden syyt ovat moninaiset ja kautta historian esi- 
merkiksi ravinto-olosuhteet ovat vaikuttaneet ihmisen pituuteen. 
Voimakasasteinen lyhytkasvuisuus (aikuispituus alle 130 cm) on 
kuitenkin selvästi harvemmin ulkonaisten tekijöiden aiheuttamaa 
ja usein seurausta geenivirheestä. Tavallisimpia lyhytkasvuisuus- 
tauteja on akondroplasia, yleismaailmallisesti esiintyvä ja verraten 
yleinen (noin 1:34 000 vastasyntynyttä) tauti, joka useimmiten 
johtuu uudesta mutaatiosta, mutta voi tulla myös dominantisti 

eli vallitsevasti periytyvänä toiselta vanhemmalta. Taudille omi- 
naiset piirteet eli lyhyehköt raajat ja erityisesti korostuneen ly- 
hyt olkavarsi, varsinkin vastasyntyneenä suhteessa epäsuhtaisen 
kookkaalta vaikuttava pää, korkea otsa ja matala nenänselkä sekä 
seistessä usein korostuneelta vaikuttava lanneselän lordoosi ovat 
helposti tunnistettavissa. 

Akondroplasia on tuttu monista antiikin ajan taideteoksista ja 
myöhemmin esimerkiksi useista Velazquezin maalauksista”. Kos- 
ka tautia sairastavat ovat älykkyydeltään normaaleja ja muuten- 
kin elimistö toimii varsin normaalisti, he selvisivät jo antiikin ai- 
kana aikuisikään siinä missä muutkin. Eri tyyppisiä lyhytkasvui- 
sia hahmoja on pelkästään Egyptin vanhasta taiteesta kuvattu yli 
200, suurin osa näistä akondroplasiaa sairastavia”. 

Eräs erikoinen esimerkki taiteen historiassa on Firenzessä säi- 
lytettävä Giovanni Bolognan veistos ”Morgante lohikäärmeen se- 
lässä” vuodelta 1583 (s. 283). Tätä Morgante-patsaan hahmoa 
on pidetty tyypillisenä akondroplasia-hahmona, mutta aiheen 
veistokselle antanut Luigi Pulgin koominen tarina Il Morgante 
Maggiore (1483) kertoo itse asiassa Morgante-nimisestä jättiläi- 
sestä! Erään tulkinnan mukaan patsaan henkilöhahmolle on lai- 
nattu akondroplasiaan liittyviä piirteitä enemmänkin tähän oi- 
reyhtymään liitettyjen positiivisten mielikuvien vuoksi. 

Antiikin taiteen toinen suosittu aihe oli hermafrodiittien eli 
sekä miehen että naisen sukupuolielimet omaavien henkilöiden 
kuvaaminen. Hermafrodisus, mytologian mukaan Hermeksen ja 
Afroditen lapsi, syntyi poikana, mutta 15-vuotiaana joutui vasten 
tahtoaan häneen intohimoisesti rakastuneen nymfi Salmakiksen 
syleilyyn. Salmakis rukoili, ettei heidän koskaan tarvitsisi erota ja 
rukouksen kuulleet jumalat antoivat näiden kahden sulautua yh- 
deksi niin, ettei enää ollut mahdollista kutsua heitä mieheksi tai 
naiseksi, vaan ollen yhtä he eivät enää olleet kumpaakaan ja kui- 

tenkin molempia?!. Tässä tarinassa yhdistyivät monet jo edellä 
mainitut ja antiikin filosofeja askarruttaneet kysymykset, kuten 
sukupuolisuus ja sen merkitys, miehen ja naisen eroavaisuuden 
mysteeri tai lapsen sukupuolen määräytyminen, ja toisaalta epä- 
muodostumat ja niihin liittyvä mahdollinen jumalallinen sano- 
ma ja ennustus. Se kytkeytyi myös koko olevaisuuden problema- 
tiikkaan, siihen miten ihmiskunta pysyi aikaisemman kaltaisena 
ja pystyi lisääntymään. 

Useat kreikkalaiset kuvanveistäjät käyttivät aiheenaan hermaf- 
rodiittia ja näiden patsaiden suosio säilyi myös Roomassa. Roo- 
man Galleria Borghesen ”Nukkuva hermafrodiitti” lienee kopio 
kreikkalaisen Polykleen (Attika 2. vuosisata ennen ajanlaskun al- 
kua) veistoksesta. 

Samoin kuin lyhytkasvuisiin, myös suhtautuminen hermafro- 
diitteihin muuttui Rooman keisarivallan aikana: Pliniuksen mu- 
kaan heitä ei enää pidetty enteinä, vaan huvituksena. Toisaalta 
ilmeisesti jo antiikin Rooman aikana tehtiin myös kirurgisia toi- 
menpiteitä, joilla sukupuoli pyrittiin ”yksinkertaistamaan”. 


Lopuksi 


Jos tarkastellaan genetiikan historiaa ennen Mendeliä, antiikin 
ajan suurista ajattelijoista Aristoteles lienee tärkein hahmo, jonka 
voidaan ajatella kirjoituksissaan ennakoineen esimerkiksi perin- 
nöllisyyden perustana olevan informaationsiirtoa. 

Mendelin kokeet, joissa osoitettiin isältä ja äidiltä saatujen pe- 
rintötekijöiden säilyttävän itsenäisyytensä ja puhtautensa toivat 
kuitenkin aivan uuden näkökulman antiikista asti vallinneisiin 
käsityksiin, joiden mukaan vanhempien perintötekijät sekoittui- 
vat jälkeläisessä kuten liuokset. Näin Brnon munkki todella aloit- 
ti perinnöllisyystieteen ikään kuin alusta. 


300 


ANTIIKIN AJAN PERINNOLLISYYSLAAKETIEDETTA 


Kokemusperäistä kliinistä perinnöllisyyslääketieteen tietoa 
antiikin ajoilta on löydettävissä vähän, ja se on kertynyt suurim- 
maksi osaksi vasta 1900-luvulla. Epämuodostumien tarkat ja yk- 
sityiskohtaiset selostukset vuosituhansien takaa muodostavat kui- 
tenkin selvän poikkeuksen. Tieto rakennepoikkeavuuksien esiin- 
tymisestä kauan sitten ja erilaisissa kulttuureissa auttaa ymmärtä- 
mään, miksi niiden syyt harvoin loytyvat nykyisestä ympäristöstä 
ja sen haitoista ja miten ne ovat aina olleet yksi aspekti ihmisenä 
olemista ja ihmiseksi syntymistä. 

Kun isorokko levisi intiaanien keskuuteen vajaat 200 vuotta 
sitten, valkoinen mies oli saanut tehokkaan apurin. Missourista 
violta 30 000:een ja vitsaus leviää yhä... Laaja puolustusvaruste- 
lu on tarpeetonta... Pieninkin ajatus sotimisesta on hylätty ja ne 
harvat [intiaanit], jotka ovat jäljellä, ovat nöyriä kuin nääntyneet 
koirat...” 

Osa infektio- eli tartuntataudeista on ollut seuralaisinamme 
varhaisista ajoista lähtien niin kuin Egyptin muumiot ja Alpeilta 
löytynyt hyvin säilynyt metsästäjän ruumis osoittavat — niissähän 
ovat parasiitti-infektioiden merkit. Toisissa tapauksissa näyttää 
tapahtuneen taudinaiheuttamiskykyvyn eli virulenssin muutosta. 
Tulirokkoa aiheuttava streptokokkibakteeri ei ole yhtä vaarallinen 
kuin 1930-luvun Helsingissä, eikä ilmiö selity yksin penisilliinin 
käytöllä. Malaria oli aikoinaan melkoinen vitsaus Euroopassa, 
myös Suomessa, kunnes horkka, vilutauti, häipyi täältä spontaa- 
nisti lukuunottamatta Sardiniaa (jossa hyttysiä hävitettiin aktiivi- 
sesti 1950-luvulla). 

Ihminen on toimillaan sekä harvinaistanut (rokotukset, mikro- 
bilääkkeet) että tavallistanut tauteja ja varsinkin infektio- eli tar- 
tuntatauteja. Urbanisoituminen, autoistuminen, sotiminen ja muu 
väkivalta ovat lisänneet ja lisäävät yhä ihmiskunnan pahoinvointia. 


Mutta missä määrin tartuntataudit ovat muuttaneet historiaa? 

Ensin tulee toki mieleen tuho, jonka valtaisa epidemia on ai- 
heuttanut. Tämän tarkastelun tuottama informaatio on lahjoma- 
tonta — tapahtumathan ovat tosia. Toinen, jopa kiehtovampi nä- 
kökulma on yrittää vastata kysymykseen, mitä olisi luultavasti ta- 
pahtunut, jos Suuri Johtaja eż olisi sairastunut. Vastaus on tietysti 
fiktiota, mutta historian faktat parantavat osumatarkkuutta. Va- 
litkaamme esimerkkejä molemmilta tahoilta. 

Liitonarkin merkilliset vaiheet 


Ensimmäinen Samuelin kirja kertoo epidemiasta, joka raivosi 
12:lla vuosisadalla eKr. Israelilaiset olivat jo menettäneet aina- 
kin 4000 miestä taistelussaan filistealaisia vastaan, kun apua ha- 
ettiin korkeimmilta voimilta. Pyhin esine oli ”liitonarkki”, pari- 
sataa vuotta vanha puinen laatikko, joka oli päällystetty kullalla. 
Arkki oli erityinen aarre sen vuoksi, että siinä oli kaksi Moosek- 
sen laintaulua. 

Filistealaiset löivät israelilaiset uudestaan, tappaen 300000 
miestä ja arkki joutui filistealaisten haltuun. Mutta sitten tapah- 
tui kummia: epidemia levisi filistealaisiin. Infektio oli kaiketi pai- 
seruttoa. Tautia on vaikea varmistaa jälkikäteen, mutta ehkä se 
ei olekaan oleellista. Joka tapauksessa filistealaiset yrittivät selvi- 
tä ahdingosta siirtämällä arkkia paikasta toiseen, mutta aina syn- 
tyi uusi epidemia, ja siihen sairastuivat niin ylhäiset kuin alhai- 
set. Taudin kuvaus on karskia: ”Ne, jotka vielä olivat hengissä, 
olivat täynnä paiseita”, ja "kaupungissa vallitsi kuolemankauhu”. 
Kun seitsemän kuukautta oli vierähtänyt epidemian kourissa, fi- 
listealaiset eivät nähneet enää muuta vaihtoehtoa kuin palauttaa 
arkku. Se tehtiin. Levisikö epidemia sen jälkeen israelilaisiin, on 
epäselvää, mutta niin kaiketi tapahtui, koska runsaasti kuoleman- 
tapauksia havaittiin sen jälkeen myös israelilaisissa. 

Jos kysymys oli rutosta, ruttokirppuja (taudin levittäjiä) täytyi 
pesiä arkissa tai sen kantajissa; saattoipa joku infektoitunut rot- 
takin piileskellä lähellä. Yersinia pestis -bakteerin aiheuttama rut- 
to on ensisijaisesti jyrsijöiden sairaus, ja ihminen saa tartunnan 
kirpuista (epideemisissä oloissa myös toisesta potilaasta). Epide- 
mianaikaiset kirpunpuremat ovat vaarallisia, sillä infektoituneet 
kirput ovat hengenhädässä bakteerimassan tukkiessa niiden ruo- 
katorven. Nälissään kirppu puree mitä tahansa. 

Episodi saattoi vaikuttaa historiaan, silla filistealaisten oli pe- 
räännyttävä. Myöhemmin arkku tuhoutui Nebukadnessarin ba- 
bylonialaisten hävittäessä Jerusalemin 589 eKr. 


Ateenan rutto 


Ateena kukoisti viidennellä vuosisadalla eKr. Se oli oli lyönyt Per- 
sian mahtavan Dareioksen Marathonissa ja Salamiissa. Perikleen 
valtakausi alkoi 462 eKr., ja Ateenan tulevaisuus näytti loisteli- 
aalta. Persialaisten tuhoamat Ateenan ja Eleusiksen temppelit ra- 
kennettiin uudestaan nerokkaiden arkkitehtien Ikhnoksen ja Fei- 
diaksen johdolla. Kulttuuri ja vauraus olivat yhtä. 

Kateus koitui kuitenkin ateenalaisten tuhoksi. Toinen helleeni- 
nen keskus oli Spartassa, eikä sen militaristinen järjestelmä katso- 
nut ateenalaisten menestystä hyvällä. Toisaalta ateenalaisiakaan ei 
voinut syyttää uhon puutteesta. Peloponnesolaissotana tunnettu 
konflikti alkoi 431 eKr. Kilpailijoiden tärkeä sotilastaktinen ero 
oli, että Spartalla oli voimakas maa-armeija, mutta ei laivastoa. 
Ateenalla oli erinomainen laivasto, mutta heikko armeija. Tuo 
puute ei paljon haitannut, sillä Kreikan rikkonainen rannikko soi 
erinomaiset huoltoreitit myös hädän hetkellä, varsinkin kun lai- 
vaston vahva tuki oli saatavilla. Ateenalla ei pitänyt olla suuria- 
kaan vaikeuksia Spartan lyömisessä. 

Luultavasti Etiopiasta sai alkunsa katastrofi, joka saavutti Atee- 
nan 430 eKr. Numerotietoja ei ole säilynyt, mutta joka toisen 
ateenalaisen arvellaan menehtyneen ulkoa tulleeseen tautiin. Pa- 
hinta oli, että tuho hävitti pian myös moraalin; millään ei ollut 
enää väliä, sillä pikainen kuolema näytti odottavan kaikkia. Ju- 
malatkin olivat hylänneet Ateenan, lepyttipä heitä miten tahan- 
sa. Historioitsija Thukydides kertoo lannistumisen mielialasta: 

”Kaikkein kunnioitetummatkin kansalaiset alentuivat vain ryyp- 
päämään, mässäilemään ja irstailemaan.” 

Kun ahdinko näytti viimein helpottavan, Perikles lähetti jäljel- 
lä olevan laivastonsa miehittämään spartalaisten Potidean. Mutta 
laivat olivat hädin tuskin päässeet merelle, kun epidemia puhkesi 
niiden miehistössä; laivojen oli palattava nopeasti Ateenaan. Pe- 
rikles yritti sittemmin Epidaurokseen — mutta menehtyi itse sa- 
maan tautiin 429 eKr. 

Mikä tuo kamala tauti oli, on jäänyt epäselväksi. Puhutaan 
”Ateenan rutosta”, ja Thukydideksen kuvaukset saa kyllä sopi- 
maan myös ruttoon. Muita tautiehdokkaita ovat muun muassa 
poikkeuksellisen virulentti tulirokko, pilkkukuume, isorokko, 
tuhkarokko, jopa pernarutto. Sekin on periaatteessa mahdol- 
lista, että epidemian aiheutti jokin meille tuntematon mikrobi 
— tartuntataudista oli kuitenkin kysymys. Kummallista on, että 
Hippokrateelta ei ole jäänyt kuvausta tästä epidemiasta, josta hän 
taatusti oli aikalaisena tietoinen. Olisiko mahdollista, että hänen 
kertomuksensa olisivat hävinneet vain tältä osin? Joka tapaukses- 
sa Ateenan valta sortui paljolti odottamattoman taudin vuoksi. 
Epidemia muutti nopeaksi ajatellun offensiivin 27-vuotiseksi na- 
histeluksi, joka päättyi Ateenan nöyrtymiseen 404 eKr. 

Tunnettu bakteriologi ja historioitsija Hans Zinsser on vakuut- 
tunut, että Ateenan rutto oli isorokkoa — vastoin eräiden toisten 
historioitsijoiden näkemystä, että isorokkoa ei vielä ollut Euroo- 
passa Kreikan ja Rooman klassisina aikoina lainkaan. Zinsser ha- 
kee väitteelleen mielenkiintoisen todisteen Sisiliasta. Epidemia 
oli levinnyt Syrakusaa piirittäviin karthagolaisiin n. 40 vuotta 
Ateenan katastrofin jälkeen, ja tuo kulkutauti on luultavasti ol- 
lut samaa epidemiaa kuin Ateenan rutto. Mikä tärkeintä, tallella 
on Diodorus Siculuksen tarkka kuvaus: ”Ennen auringonnousua, 
vedestä nousevan kylmän tuulen vuoksi, heille tuli vilunväristyk- 

siä. Ensi vaihessa oli köhää, katarria jota seurasi kurkun turvotus. 
Pian sen jälkeen ilmaantui kuume, selkäkipu ja painon tunne 
alaraajoissa. Viimein kehittyi veriripuli samalla, kun keholle levisi 
rakkuloita. Jotkut potilaista hourailivat. Yleensä kuolema seurasi 
sairauden viidentenä tai kuudentena päivänä.” 

Tällainen oirekokonaisuus sopii paremmin isorokkoon kuin 
ruttoon. Taudin aiheuttamat tuho olivat niin suuria, että karthago- 
laisten oli peräännyttävä ja lähdettävä kotiin. Vajaat sata vuotta en- 
nen Puunilaissotia tartuntatauti oli katkaissut kartagolaisten aikeet 
saada hallintaansa koko Sisilia. Sitä kautta mahdollistui sekin, että 
Rooma pystyi lopulta voittamaan Karthagon. Meidän yhteiskunta- 
järjestelmämme olisi varmaan erilainen, jos olisi kä nyt toisin. 


Infektioissako myös Rooman tuho? 


Muutamia satoja vuosia myöhemmin Rooma kasvoi kukoistuk- 
seen, joka etsii vertaistaan vielä meidän päivinämme. Cloaca Ma- 
xima rakennettiin kuudennella vuosisadalla eKr. kuivattamaan 
räme, jolle Forum Romanum rakennettiin. Puhdas vesi ja kor- 
keatasoinen hygienia miellettiin terveellisiksi jo tuolloin, ja roo- 
malaiset lienevät olleet ensimmäisiä varustamaan kaupunkinsa 
julkisin käymälöin. Kuuluisaksi tulivat marmoriurinaalit, jotka 
keisari Vespasianus rakennutti suunnilleen 70 jKr. Nykyaikainen 
WC keksittiin yli tuhat vuotta myöhemmin, mutta vesikäyttöi- 
nen toaletti oli ainakin varakkaan roomalaisen arkipäivää jo en- 
simmäisellä vuosisadalla ajanlaskumme alusta. 

Käymälöistä ei ollut pitkä matka puhtaan veden tuottamis- 
järjestelmään. Ensimmäinen akvedukti rakennettiin ehkä jo 312 
eKr, Jeesuksen aikana niitä oli kuusi, ja lisää pystytettiin. Kun 
vuorilta tuotettua vettä oli runsaasti (roomalaisilla oli yhtä paljon 
puhdasta vettä käytettävisään kuin lontoolaisilla tai newyorkilai- 

sella on nykyisin), kaikenlaiset ja -tasoiset kylpylät tulivat muo- 
tiin. Puhtauskeskusten suuruusluokasta saa käsityksen, kun ker- 
rotaan että n. 260 jKr. valmistuneessa Diocletianuksen kylpylässä 
oli 3000 huonetta. Niissä kävivät sekä naiset että miehet, ja tapa- 
na oli kylpeä alasti. Yleisiä bordelleja ei niistä kuitenkaan synty- 
nyt, joskin varmaan sitäkin toimintaa varmaan harjoitettiin. Suo- 
malainen saunoja saattaa uskoa, että yhdessä kylpeminen ei aina 
edellyttänyt seksiä. 

Kaksi kolmasosaa Roomasta paloi tulipalossa keisari Neron ai- 
kana 64 jKr., mutta tuho osattiin hyödyntää rakentamalla uusi 
Rooma. Toisin kuin myöhemmin Lontoossa, Rooman ei annet- 
tu versoa sinne tänne, vaan tarkan arkkitehtonisen suunnitel- 
man mukaan. Tuosta järjestelmällisyydestä saamme mekin naut- 
tia Roomaa samotessamme. Kaikki oli siis varsin hyvin Ikuisessa 
kaupungissa, olivathan lavantauti ja muut vesivälitteiset infektiot 
saatu hallintaan varsin hyvin. 

Ylhäisen Rooman kutistuminen vähäiseksi pikkukaupungik- 
si oli monien tapahtumien summaa, mutta tartuntataudeilla oli 
tärkeä osansa. Malariasta tuli ensimmäiseltä vuosisadalta jKr. rie- 
sa viideksisadaksi vuodeksi. Roomaa ympäröivien maatalousalu- 
eiden seisova kasteluvesi oli mainio kasvualusta tautia levittävän 
Anopheles-hyttysen toukille. Horkkatauti kasvoi sellaisiin mitta- 
suhteisiin, että maataloustuotanto lakkasi viljavan Campagnan 
alueelta. Malaria alkoi vaikuttaa myös syntyvyyteen, ja kun väki 
väheni Roomassa, Italian muissa osissa alkanut syntyvyyden kas- 
vu pahensi asiaa. Kuvaavaa on, että neljännellä vuosisadalla jKr. 
suuri osa Rooman mahtavista sotajoukoista oli miehitetty ger- 
maaneilla aina upseeristoa myöden. Liekö tässä osasyy siihen, 
että Attilan hurjat hunnit pääsivät lännessä suuremmitta vastuk- 
sitta Orleansiin saakka vuosina 451—4. Hunnien mukana saapui 
myös vieraita tauteja. 

Ajanlaskumme ensimmäiset vuosisadat ovat vavahduttava sar- 
ja epidemioita, jotka toistuivat epämääräisin valiajoin ja vaihtele- 
vin taudinkuvin, mutta jotka aina tuottivat suurta tuhoa. Vaiku- 
tukset olivat sitäkin onnettomampia, kun samoihin aikoihin osui 
yllättäviä luonnontapahtumia. Vesuvius purkautui vuonna 79, 
ja sitä seurasi suuri karjatuho; tauti oli luultavasti pernaruttoa. 
Infektio levisi ihmisiinkin, joista 10.000 menehtyi yksinomaan 
Campagnassa. 

Vielä paljon tappavampi oli vuonna 125 alkanut Orosiuksen 
rutto. Katastrofi syntyi Pohjois-Afrikassa, kun uskomattomat 
heinäsirkkalaumat tuhosivat kypsyvän sadon. Noille hävittäjä- 
lentueille ei Välimeren ylittäminen ollut suurikaan ponnistus, ja 
nälänhätä saapui pian Italiaan. Mutta nälkää näkivät myös rotat. 
Ne etsiytyivät ihmisten läheisyyteen. Kun jokunen niistä oli Y 
pestiksen tartuttama, asetelma oli valmis uuden ruttoepidemian 
syntyä. Orosiuksen rutto autioitti kokonaisia kyliä ja pikkukau- 
punkeja. 

Nelisenkymmentä vuotta myöhemmin, vuosina 165-89, seu- 
rasi Antoniuksen (Galenoksen) rutto — tai isorokko. Epidemia 
puhkesi Avidius Claudiuksen sotajoukoissa Syyriassa, jonne ne 
oli lähetetty lannistamaan paikallinen vastarintaliike. Kun joukot 
palasivat Roomaan, syntyi niin hirvittävä epidemia, että ruumii- 
ta raahattiin röykkiöittäin rattaissa ja kaikenlaisissa kärryissä pois 
pääkaupungista... Kaikkiaan kuoli 7-10 miljoonaa asukasta eikä 
yksinomaan Rooman valtakunnassa, vaan kaikkialla silloisessa 
tunnetussa maailmassa. 

Antoniuksen rutto oli merkittävä historiallinen tapahtuma sii- 
näkin mielessä, että Rooman puolustuslinjoihin ilmaantui en- 
simmäinen särö. Siihen saakka valtakunta oli vain laajentunut. 
Rajat pitivät, kunnes Marcomannin johtama baijerilainen bar- 
baarilauma alkoi ahdistella Rooman koillisnurkan legioonalai- 

sia vuonna 161. Nahistelua kesti vuosikausia, ja vasta roomalais- 
ten suurhyökkäys lannisti barbaarit vuonna 169. Hämmästys oli 
suuri, sillä taistelutantereelta löytyi germaanisotilaita, joilla ei ol- 
lut haavan haavaa. Antoniuksen rutolla on mielenkiintoinen ana- 
logiansa 1352 vuotta myöhempiin tapahtumiin: kun Tenochtit- 
län (Mexico City) viimein antautui v. 1521, kaupunki oli täynnä 
kuolleita, jotka eivät olleet menehtyneet taistelussa eivätkä nälän- 
hätään. Isorokko oli saapunut Hernän Cortésin konkistadorien 
avuksi. Antoniuksen roomalaisia avusti kaiketi rutto. 

Antoniuksen ruttoepidemiaa kesti vuoteen 180 asti. Yksi vii- 
meisiä uhreja oli Rooman keisareista jaloimpia, Marcus Aure- 
lius. Hänen kerrotaan kuolinvuoteellaan kieltäytyneen tapaa- 
masta poikaansa, jotta tämä ei saisi isänsä sairautta. Taudin tart- 
tuvuudesta oltiin siis syvästi tietoisia pari tuhatta vuotta ennen 
kuin aiheuttaja tunnistettiin. Myöhempiä Rooman valtakunnan 
suurepidemioita olivat muun muassa Kyprianuksen rutto vuosi- 
na 250—63 sekä Justinianuksen rutto (alkoi vuonna 541 ja kesti 
60 vuotta). Molemmissa menehtyi miljoonia ihmisiä, Justinianus 
menehtyi itse vuonna 565 hetkellä, jolloin puolet Itä-Rooman 
keisarikunnan asukkaista oli kuollut. 

Tämänkaltaisilla katastrofeilla oli mullistavia seuraamuksia yh- 
teiskuntaan ja sen tulevaisuuteen. Ennen kaikkea ne lisäsivät epä- 
varmuutta, ja kun kansakunnan mieliala lannistuu, se on lahja 
kaunaisille kilpailijoille. Rooman kohdalla tämä koski gootteja ja 
vandaaleita, jotka käyttivät tilaisuutta hyväkseen. Rooma ei var- 
maankaan sortunut yksinomaan tartuntatautien vuoksi, mutta 
suuri merkitys niillä kuitenkin oli. 

Mustan surman vaikutus löytöretkiin, kristilli- 
seen kirkkoon - ja juutalaisiin 


Tunnetuin ruottoepidemia, ”Musta surma”, alkoi Keski-Aasias- 
ta vuonna 1346 ja levisi 15 vuoden aikana itään Kiinaan, poh- 
joiseen Venäjälle ja Skandinaviaan sekä eteläiseen Afrikkaan. Se 
oli kokonaisia kansakuntia kohdannut suurepidemia. Norjalaiset 
laivat toivat ruton Grönlantiin Erik Punaisen vuonna 936 perus- 
tamiin siirtokuntiin, ja kun henkihieverissä olevista viikingeistä 
ei ollut inuitien hyökkäysten torjujiksi, uudisasukkaat tuhottiin 
viimeiseen mieheen 1400-luvulla. Grönlantikin unohtui, kun- 
nes John Davis löysi sen uudelleen 1585. Ja koska viikingeillä oli 
ollut yhteyksiä myös Amerikan mantereelle — ”Vinland” sijait- 
si kaiketi Newfoundlandissa — kului yli 200 vuotta ennen kuin 
Kolumbus ”löysi” Uuden maailman. Rutto oli jälleen puuttunut 
historian kulkuun. 

Musta surma tappoi ainakin 24 miljoonaa ihmistä, neljännek- 
sen Euroopan asujaimistosta. Vallitsi uskomaton kaaos. Petrar- 
ca ja Boccaccio kuvaavat makaaberia atmosfääriä vavahduttavas- 
ti. Laivat, joiden miehistö oli kuollut, ajelehtivat Välimerellä ja 
pohjoisen vesiä, kylät autioituivat, ihmiset kuljeskelivat kauhuis- 
saan ilman määränpäätä, kaikkea ja kaikkia epäiltiin, kunnes ah- 
distava hiljaisuus syrjäytti pelon ja tuskan äänet; vain rottia näkyi 
siellä täällä. Tauti raivosi Etelä-Ranskassa niin suurella voimalla, 
että paavin oli siunattava Avignonin ohi virtaava Rhöne hautaus- 
maaksi. Kun ruumiin sai raahatuksi edes sinne, kristillinen hau- 
taus oli tapahtunut. Euroopan tuhot olivat vähintään yhtä suuret 
kuin toisessa maailmansodassa. 

Rutolla on monta sataa vuotta kestänyt kummallinen yhteys 
juutalaisiin, vieläpä niin, ettei asian historiallisesta merkitykses- 
tä jää epäilystä. Äärimmäinen hätä ja avuttomuus kirvoittivat il- 

miöitä, joita on vaikea uskoa todeksi. Syyllisinä pidettiin muun 
muassa aatelisia ja vammaisia, mutta pian myös juutalaisia, joi- 
den sanottiin levittäneen mustan surman myrkkyä taloihin. Vai- 
no sai alkunsa Leman- (Genéve) -järven rantakaupungista Chil- 
lonista vuonna 1348 ja levisi Baseliin, Berniin, Freiburgiin ja 
Strassbourgiin. Baselin ja Bernin juutalaiset koottiin puiseen ra- 
kennukseen ja poltettiin, Strassbourgissa hirtettiin yli 2000 juu- 
talaista omalla hautausmaallaan. Liberaalisen paavi Clementius 
VI:nnen oli julkaistava kaksi bullaa, joissa hän vakuutti juutalais- 
ten syyttömyyttä. 

Tapahtumat selittävät osaksi, miksi juutalaisia oli niin paljon 
Itä-Euroopassa 1800-1900 -lukujen taitteessa: he olivat aikoi- 
naan lähteneet pakoon musta surmaa ja juutalaisvainoa. Mustan 
surman heijastumaa voi nähdä jopa kansallissosialistisessa Saksas- 
sa ja nykypäivän Puolassa. 

1300-luvun epidemian yhteiskunnalliset vaikutukset ulottuivat 
kauas tulevaisuuteen. Katolisen kirkon auktoriteettia vastaan oli 
napinoitu esimerkiksi Saksassa ja Englannissa, mutta kun ehdo- 
tonta kuuliaisuutta vaativa oppi osoittautui sekin voimattomaksi 
taudin raivotessa, otteet kovenivat. Canterburyn arkkipiispan Si- 
mon Sudburyn pää katkaistiin kapinallisten hyökkäyksessä vuon- 
na 1381. Samoihin aikoihin ilmaantui kyselijöitä kirkon omaan- 
kin piiriin. Tunnetuin oli John Wyclif, Raamatun englannintaja. 
Hän kyseenalaisti kuvien kumarrukset, sai seuraajakseen Juhana 
Hussin, joka puolestaan sai työnsä jatkajan Martti Lutherissa. 
Kun kveekareiden Mayflower-pursi vihdoin rantautui William 
Pennin johdolla Pohjois-Amerikassa vuonna 1681, koko protes- 
tanttinen kirkko uusine ajatuksineen sai voimaa mustan surman 
tuhovaikutuksista. Jopa 2000-luvun protestanttisen kirkon leviä- 
misellä Afrikassa ja Kiinassa on kaukainen yhteytensä 600 vuotta 
aiemmin raivonneeseen mustaan surmaan. 

Meidän päiviemme suurepidemia: AIDS 


Olisiko maailmanlaajuinen tuho kulkutaudin vuoksi vieläkin 
mahdollista? 

Immuunikato, AIDS (Acquired Immune Deficiency Syndo- 
me) on tunnetuin oman aikamme pandemioista. Tämän artik- 
kelin kirjoittaja osallistui 1981 erääseen kongressiin Skotlannis- 
sa, jossa kerrottiin uudesta ilmiöstä: Yhdysvaltain länsirannikon 
laajaan homoseksuaaliväestöön oli ilmaantunut hivuttava, entis- 
aikojen tuberkuloosia muistuttava tauti, jolle oli luonteenomais- 
ta laihtuminen, pitkällinen ripuli ja poikkeavanlaatuisen keuhko- 
kuumeen kehittyminen. Potilaat kuihtuivat pois hoitoyrityksistä 
huolimatta. Ominaista oli, ettà promiskuiteetti, tavallista hur- 
jempi sukupuolinen aktiviteetti toisten miesten kanssa, oli ollut 
yleistä uuteen tautiin sairastuneiden keskuudessa. 

Immuunikato todettiin Yhdysvalloissa ja Afrikassa samanai- 
kaisesti. Se naytti todella uudelta taudilta, joskin se on vanhem- 
pi kuin oletettiin; näivettävää slim disease -oireyhtymää oli tavat- 
tu Afrikassa vuosikausia ja vasta-aineita 1950-luvulla kerätyistä 
näytteistä. Parempaa taudin syntyteoriaa ei ole esitetty kuin etta 
virus muuntul ja siirtyi viidakon viherapinoista afrikkalaisiin, 
sieltä haitilaisiin ja vihdoin newyorkilaisten ja sanfranciscolaisten 
homoseksuaalien mukana Yhdysvaltoihin. 

Niin alkoivat tapahtumat, josta monikaan maailman asukas 
ei ollut kuullut. Ei liene toista tautia, johon olisi reagoitu yhta 
nopeasti, yhtà runsaskätisesti ja yhtä kiivaasti (SARS:ia ehkä lu- 
kuunottamatta). Niin kävi, koska oli tavattu tauti, joka kohdistui 
ensisijaisesti supervallan nuoreen aikuisväestöön, vieläpä mies- 
puoliseen, valkoiseen ja homoseksuaaliseen ja joka tappoi. Kun 
selvisi, että tauti leviää sukupuoliteitse, valtaisan mediatapahtu- 
man elementit olivat koossa. 

Ennennäkemätön panostus tuotti tietoa nopeasti. Pian ym- 
märrettiin, että AIDS on immuunijärjestelmän puutostauti, jon- 
ka aiheuttaa HIV (human immunodeficiency virus), että tartun- 
tatapoja on muitakin kuin homoseksuaalinen yhdyntä, että virus 
on helppo hävittää, että tartuntavaara on pieni verrattuna moniin 
muihin infektioihin, että infektion voi estää helposti, että itämis- 
aika on hyvin pitkä (vuosia), ettei hoito ainakaan toistaiseksi pa- 
ranna tautia ja että rokotteen kehittäminen on poikkeuksellisen 
vaikeaa. 

Suomikin toimi nopeasti. Varoja löytyi tutkimustyöhön, oman 
professuurin ja laboratorion perustamiseen, tukiyhdistysten ja 
päivystävän puhelimen organisointiin. Televisio, radio ja lehdistö 
toistivat turvaseksiohjeita, asioita puitiin monimuotoisesti, kon- 
domimalli ja -käyttöohjeet lähetettiin kaikille puberteetti-ikäisille 
kodin kasvatusperinteestä välittämättä, raitiovaunuihin ilmaan- 
tui ”Yhtyvään Eurooppaan” -mainoksia, suurpankin henkilökun- 
nalle järjestettiin vasta-ainetestauksia jne. Pian oli testattu yli vii- 
desosa koko väestöstä. Nykyisin tehdään yli tuhat veritutkimusta 
kutakin löydettyä HIV-infektiota kohti. Vuoteen 2004 mennes- 
sä maastamme on löytynyt noin 1600 tartunnan saanutta, jois- 
ta muutamia satoja on kuollut. Vuonna 2002 löytyi 156 infek- 
tiota, joista joka kuudes oli suonensisäisten huumeiden käyttäjä. 
Ovatko nämä luvut suuria, kun sydän-, syöpä- ja muiden kuin 
HIV-infektioiden aiheuttamia kuolemantapauksia on Suomessa 
10.000 vuodessa kutakin? Meidän historiamme ei varmaan muu- 
tu immuunikadon vuoksi. Ei ole todennäköistä, että maailman- 
historiakaan muuttuisi AIDS:n vuoksi. Kukaan ei tiedä tähän- 
astisten HIV-tartuntojen kokonaismäärää, mutta nykyisin n. 43 
miljoonalla maailman asukkaalla on HIV-tartunta. Heistä suun- 
nilleen joka toinen tullee menehtymään AIDS:iin — ei siksi, ettei 
heitä osattaisi hoitaa, vaan resurssien puutteen vuoksi. Jo nyt me- 

nehtyy kolmisen miljoonaa AIDS-potilasta vuodessa. Surullisinta 
on, että suuri osa on lapsia. Heitä on nykyisin noin 3 miljoonaa. 
Infektio on tarttunut äidistä sikiöaikana, synnytyksessä tai pian 
sen jalkeen. Saharan etelänpuolinen Afrikka on pahinta aluetta. 
Siellä 11 miljoonaa lasta on menettänyt ainakin toisen vanhem- 
mistaan immuunikadon vuoksi. Elinajanodote on eräissä maissa 
pudonnut 1800-luvun tasolle. Surullisen kuuluisa on Botswana, 
jossa ilman AIDS:ia väestö eläisi keskimäärin 74 vuotta, mutta 
nykyinen elinajanodote on 27 vuotta. Onneksi Botswanan kal- 
taisia maita ei ole monta. Suomi on onnellisessa asemassa, sillä 
lasten immuunikatotapaukset voi laskea yhden käden sormin. 

Kieltämättä me olemme jälleen tekemisissä pandemian kanssa, 
mutta pelko Afrikan autioitumisesta ei perustu tosiasioihin. Ver- 
taus mustaan surmaan ontuu, sillä, toisin kuin 600 vuotta sitten, 
AIDS ei sittenkään ole erityisen tartuntakykyinen, me tunnem- 
me aiheuttajan, leviämistien ja osaamme hoitaakin tautiin sairas- 
tuneita. Ennen kaikkea me tunnemme ehkäisykeinot. 

Mutta miksi AIDS yhä leviää ja tappaa? Tämän taudin prob- 
lematiikka on omituinen: suuri osa HIV-infektion saaneista on 
terveitä nuoria aikuisia, jotka ovat ottaneet tietoisen riskin. Kun 
nuoren ihmisen motivaatiota pitäisi muuttaa, se ei olekaan help- 
poa. 

Maailman ainoalla supervallalla oli resursseja vastata haas- 
teeseen, vaikka AIDS-epidemia on jo maksanut Yhdysvalloille 
enemmän kuin kuin maailmansodat yhteensä. On paljolti ame- 
rikkalaisen tutkimuksen ansiota, että AIDS:n lääkehoito on ke- 
hittynyt niin, että rikkaiden maiden kuolevuusluvut ovat romah- 
taneet. Toisaalta yhden potilaan lääkkeet maksavat 20.000 euroa 
vuodessa eikä tällaisia summia maksella maissa, joissa immuu- 
nikato on todellinen ongelma. AIDS:n tarina jäänee maailman- 
historiaan tautina, joka pani vauraat maat nostamaan edes pikku- 


318 


TARTUNTATAUDIT HISTORIAN MUOKKAAJINA 


sormensa muun muassa Afrikan hyväksi. Laaja ilmaisten tai lähes 
ilmaisten lääkkeiden ohjelma on jo käynnistetty — mutta asiat 
edistyvät kovin hitaasti. Vuonna 2004 se maksoi tuhansia AIDS- 
kuolemia päivässä. 


Kun Johtaja on sairastunut 


Eurooppaa jaettiin uudelleen, kun Josif Stalin, Winston Chur- 
chill ja Franklin D. Roosevelt kokoontuivat Jaltassa 1943. Vain 
Stalin oli täysissä hengen ja ruumiin voimissa — ja sen saivat mil- 
joonat Vanhan mantereen asukkaat tuntea seuraavien vuosikym- 
menten aikana. 

Historia toisti taas itseään, sillä sodankäynti ja infektiot ovat 
aina olleet ystäviä keskenään. 1800-1900-lukujen taitteessa näh- 
ty buurisota oli ensimmäinen, jossa aseet surmasivat edes yhtä 
paljon kuin lavantauti: Ensimmäinen maailmansota oli ensim- 
mäinen, jossa aseet vihdoin voittivat tartuntataudit kuolemankyl- 
vössä. Napoleonin valtaisa armeija ei tuhoutunut Venäjän talveen 
vaan pilkkukuumeeseen, joka vielä ensimmäisessä maailmanso- 
dassa oli vievä mennessään kolmisen miljoonaa itäeurooppalais- 
ta. 

Historiasta löytää monta esimerkkiä kansanjohtajasta, jonka 
alkuaikojen oikeat päätökset — ne, jotka nostivat hänet suureksi 
johtajaksi — muuntuivat vähitellen vääriksi tilannearvioiksi, jos- 
kus mielenvikaisen sairaalloisiksi oikuiksi. Surullisin esimerkki 
on livana IV, sittemmin Julmaksi nimetty. Hänen oma infektion- 
sa muutti historiaa. Iivanan ja koko laajan Venäjänmaan kohta- 
loista tuli määräämään hermostokuppa, neurosyfilis (samaa on 
epäilty Englannin Henrik VIII: sta). 

Iivanasta tuli suurherttua kolmivuotiaana vuonna 1533, kun 
hänen isänsä Vasili III oli kuollut. Onneton lapsuus kehitti hur- 

jan nuorukaisen, joka anasti itselleen vallan 14-vuotiaana ja hyö- 
dynsi asemaansa estottomasti. Oli johdonmukaista, että Iivana 
kruunautti itsensä ensimmäiseksi tsaariksi vuonna 1547. Seuraava 
yli kymmenvuotiskausi oli kuitenkin hyvää aikaa: kouluja perus- 
tettiin, kirkko reformoitiin, lainsäädäntöä kehitettiin, puolustusta 
ryhdistettiin ja kaikilla oli jopa vapaa mielipide- ja puheoikeus. 

Ensimmäisestä avioliitosta syntyi kolme poikaa, joista ainakin 
kahdella oli synnynnäinen kuppa. Anastasia-vaimon kuoltua liva- 
na solmi uusia liittoja — kaikkiaan ainakin seitsemän — ja sai lisää 
lapsia. Heistä huomattavan moni kuoli oirein, jotka sopivat syn- 
nynnäiseen kuppaan. 

Todennäköinen kuppatauti oli ennen kaikkea isän ongelma. 
Vuonna 1553 hän koki ankaran kuumetaudin. Kuten sopii kes- 
kushermostoon leviävään syfilikseen, henkinen tasapaino alkoi 
järkkyä hiljalleen: itsevaltiaasta alettiin käyttää lisänimeä Groznyi, 
julma. Historiankirjat kertovat selvästä psyyken muutoksesta vuo- 
den 1560 tienoilla. 

Ensimmäinen kliininen todiste saatiin joulukuussa 1564. Aa- 
muhämärissä kuormattiin Kremlin aukiolla reet täyteen palatsin 
jalokiviä, kultaa ja hopeaa. Tsaari, tsaaritar ja kaksi poikaa hävisivät 
eikä määränpäätä ilmoitettu. ”Petosta” karkuun lähteneet löytyivät 
150 km:n päästä Aleksandrovista. Itsevaltias saatiin palaamaan 2. 
2. 1565, mutta ehtona oli, että Iivana sai siitä lähtien surmauttaa 
kenet tahansa petturiksi epäilemänsä. Hänelle hankittiin oma luos- 
tari ja palkattiin 1 000 miehen turvajoukko. Se oli pahamaineisen 
opritsinan alku. Joukko suureni nopeasti kuusinkertaiseksi. 

Moskovaan palattuaan Iivana ei aikaillut: kidutukset ja mesta- 
ukset aloitettiin kahden päivän kuluttua. Silmittämät kostot ku- 
viteltuja vihollisia vastaan ulotettiin Novgorodiin, jossa tuhan- 
sia ruoskittiin kuoliaiksi, poltettiin ja upotettiin jään alle. Hei- 
näkuussa 1570 prinssi Viskavati hirtettiin ja paloiteltiin veitsillä 

samaan aikaan, kun ruhtinas raiskasi lesken ja poika vanhimman 
tyttären. Hulluus saavutti yhden ennätyksistään, kun tappovuo- 
roon tuli oma poika ja perijä tsarevits Iivana. Vasta 1584 sakki- 
pöydässä tapahtunut kuolema vapautti maan järkensä menettä- 
neestä hallitsijasta. 

On helppo ajatella, että Iivanan tauti ohjasi Venäjän kohtaloita 
pitkiksi ajoiksi eteenpäin. Saattaa olla, että tappajaksi koulutetun 
oman pojan murha esti vieläkin verisemmän hirmuhallinnon, 
mutta se jätti valtaistuimen kyvyttömälle Fedorille. Hänet pan- 
tiin sittemmin holhoukseen Boris Godunovin valtaanastumiseen 
saakka. Kun tämänkin mielenterveys horjui ja kuolema seurasi 
1605, maa ajautui kaaokseen. On täysin mahdolllista, että yksi 
kymmenen päivän penisilliinhoitojakso olisi muuttanut Pyhän 
Venäjänmaan tapahtumia paljon. Olisiko yhden ihmisen lääkit- 
seminen johtanut sellaiseen tsaarivallan vakauteen, että bolsevik- 
kivallankumous olisi estynyt? Ja olisiko Iivanan infektiotaudilla 
ollut vaikutuksensa jopa Suomen kohtaloihin? 


Kirjallisuutta 


Cartwright FF. Disease and history. Hart-Davis, MacGibbon, London 
1972 

Eino Jutikkala: Kuolemalla on aina syynsä. WSOY, Porvoo 1987. 

Juhani Eskola, Pentti Huovinen, Ville Valtonen (toim.) Infektiosairaudet. 
Duodecim 1998 Jyvaskyla 

Heikki S. Vuorinen: Taunti(n)en historia. Vastapaino, Tampere 2002. 

Robert Sallares: Malaria and Rome. A history of malaria in ancient italy. 
Oxford University Press, Oxford 2002 

R. Marjomaa, J. Nurmiainen, H. Weiss (toim) Ilmestyskirjan ratsastajat. 
Sota, nalka, taudit ja kuolema historiassa. Vastapaino, Tampere 2000 

William H. McNeill: Plagues and Peoples. Anchor Books, New York, 
1998 


321 


mom 


1 P 








Christian Krötzl 


PYHIMYSTEN VAI 
LAAKARIEN AVULLA? 


Keskiajan "ihmeparantumiset" 


PYHIMYSTEN VAI LAAKARIEN AVULLA 


V oiko ihminen parantua ihmeiden kautta, ilman lääkärin ja 
lääketieteen apua? Tästä puhutaan nykyäänkin ja viime vuosina 
jopa entistä voimakkaammin, varsinkin eri uskonnollisissa liik- 
keissä. Vahvan uskon osuus parantumisprosessia edistävänä teki- 
jänä on asia, jota moderni lääketiedekään ei kiellä. Mutta ovatko 
ne ihmeitä? 

Ihmeparantumisia kuvataan sekä antiikin että keskiajan lähde- 
aineistossa hyvinkin paljon ja tapahtumakulussa on runsaasti sa- 
mankaltaisuuksia. Kreikkalais-roomalaisessa kulttuurissa ihmepa- 
rantumiset liitettiin eri jumaliin, joiden palvontapaikoille sairaat 
tai apua etsivät tekivät pyhiinvaelluksen ja toivat votiivilahjoja, 
usein sairastuneen ruumiinosan muodossa. Parantuminen tapah- 
tui parantavan unen (incubatio) ja muiden riittien kautta, joiden 
suorittamisessa jumalalle vihitty papisto avusti. Sairaat oleskelivat 
usein päivä- tai viikkokausia palvontapaikalla. Tästä on runsaasti 
kuvauksia sekä kreikkalaisissa että roomalaisissa lähteissä. Savesta 
tehtyjä, eri ruumiinosien muotoisia votiivilahjoja on löytynyt ar- 
keologisissa kaivauksissa hyvin paljon. 

Kristinuskon nousun myötä samat käyttäytymistavat säilyivät, 
mutta palvonnan kohde vaihtui: lukuisten pakanallisten jumal- 
ten sijasta parannusta ja apua etsittiin kristilliseltä Jumalalta, py- 
himysten kautta. Alkukirkosta lähtien Raamatun henkilöitä tai 
uskonsa puolesta kuolleita marttyyreita kunnioitettiin pyhimyk- 
sinä, jotka saattoivat ansioidensa perusteella toimia tuonpuolei- 
sessa välittäjinä ihmisten ja Jumalan välillä. Uskonvainojen jäl- 
keen pyhimyksen asemaan korotettiin myös pyhää elämää elänei- 
tä naisia tai miehiä. Myöhäsantiikista saakka pyhimysten puoleen 
käännyttiin nimenomaan arkipäivänelämän eri ongelmatilan- 
teissa sekä sairauksien yhteydessä; pyhimyksille osoitetulla avun- 
pyynnöllä uskottiin olevan erityisen suurta painoarvoa taivaassa. 

Pyhimysten maallisilla jäännöksillä (ns. reliikit), heidän luillaan 
ja heidän kanssa kosketuksissa olleilla esineillä uskottiin olevan 
erityisen suurta parantavaa voimaa. 

Eri pyhimysten hautapaikan yhteydessä tapahtuneista "ihme- 
parantumisista" on hagiografisessa lähteistössä kuvauksia alkukir- 
kon ajoista lähtien. Mistä oli kyse? Voidaanko tosiaan puhua ny- 
kymääritelmän mukaisista ihmeistä, yliluonnollisista ilmiöistä, 
joille ei löydy rationaalista selitystä? Mikä oli lääkärien ja lääke- 
tieteen rooli näissä ihmeparantumisissa? 

Seka antiikin että keskiajan yhteiskunnassa lääkärien ja lääke- 
tieteeseen perustuvan hoidon yleinen saatavuus oli heikko. Mis- 
tään yleisestä, kaikkien saatavissa olevasta terveydenhuollosta tai 
lääkärien hoidosta ei voida puhua, varsinkin jos tarkastellaan vä- 
estöä kokonaisuudessaan, myös maaseudella eläviä, jotka muo- 
dostivat sekä antiikin että keskiajan yhteiskunnassa ylivoimaisen 
enemmistön. Antiikin kaupungeissakin lääkärien apuun saattoi- 
vat turvautua ennen kaikkea rikkaammat ihmiset. Varhaiskeski- 
ajan mullistusten ja kansainvaellusten myötä lääketieteen koulu- 
tuskin romahti. 

Kirkko otti kyllä lähimmäisenrakkauden velvoitteensa vakavasti 
ja pyrki auttamaan myös kaikkein köyhimpiä. Lähes jokaisen luos- 
tarin yhteydessä sijaitsi hospitaali, jossa pyrittiin hoitamaan sai- 
raita parhaan tietämyksen mukaan. Lääketieteellinen tietämys oli 
kuitenkin heikkoa ja säilyi vain joillakin harvoilla paikkakunnil- 
la (muun muassa Italian Salernossa) sekä luostarien kautta. Mun- 
kit kopioivat muiden antiikin tekstien ohella myös antiikin lääke- 
tieteeseen liittyviä teoksia siitäkin huolimatta, että kirkon johdon 
suhtautuminen lääketieteeseen ja lääkäreihin oli kielteinen: papis- 
toon kuuluvilta sekä munkeilta kiellettiin 1200-luvun alussa lääke- 
tieteen harjoittaminen. Kirkon virallisten julkilausumien ja todelli- 
suuden välinen ero saattoi kuitenkin keskiajalla olla suuri. 

Sydankeskiajalla vaikutteita alkoi tulla islamin maailmasta, jos- 
sa antiikin lääketieteen perintöä oli säilytetty ja kehitetty eteen- 
päin. 1100- ja 1200-luvulla syntyivät ensimmäiset yliopistot Ita- 
liaan, Ranskaan ja Englantiin, joissa lääketieteellä oli pian mer- 
kittävä sija, tosin aina alistettuna kaikkein ylimmälle tieteelle, 
teologialle. Porvariston nousun ja itsenäistymisen myötä alettiin 
kaupungeissa — muun muassa Pohjois-Italiassa, Saksassa, Hol- 
lannissa ja Belgiassa — kiinnittää huomiota yleisempään, kaikkia 
kaupunkilaisia palvelevaan terveydenhuoltoon, ja myöhäiskes- 
kiajalla löytyy mainintoja kaupunkien palkkaamista lääkäreistä 
sekä sairaaloista. 

Sekä antiikin että keskiajan lääketiede oli kuitenkin hyvin teo- 
reettista ja kokonaisväestön kannalta tehotonta. Hyvinkin kor- 
keatasoinen tietämys ei usein välittynyt käytännön hoidossa vä- 
lineiden tai lääkkeiden puutteesta. Ihmisten oli etsittävä sairauk- 
siinsa ja vaivoihinsa muuta apua, jota tarjosivat antiikin aikana 
jumalat ja keskiajalla pyhimykset. 

Keskiajalta on säilynyt tuhansittain ihmekertomuksia, joiden 
sisältö liittyy pääosin erilaisiin sairauksiin, haavoittumisiin sekä 
niistä parantumiseen. Varsinkin sydän- ja myöhäiskeskiajan ko- 
koelmat, jotka liittyvät kanonisaatioprosesseihin, ovat usein hy- 
vin seikkaperäisiä. Kun alkukirkossa seurakunnat olivat päättä- 
neet, ketä palvoa pyhimyksenä, tämä oikeus siirtyi 300-luvulla 
piispoille ja 1000-luvulta alkaen yhä enemmän Rooman piispal- 
le, eli paaville. 1234 alkaen koko kirkossa palvottavien pyhimys- 
ten kanonisaatio oli paavin etuoikeus. 

Menestyksekäs prosessi edellytti laajan todistusaineiston kerää- 
mistä "pyhimyskandidaatin" elämästä ja ennen kaikkea ihmete- 
oista, joihin hänellä oli ollut osuutta elämänsä aikana sekä kuol- 
tuaan. Roomaan toimitettiin elämäkerta sekä ihmekertomusko- 
koelma, jonka pohjalta suoritettiin laajoja todistajanhaastatteluja 

eri paikkakunnilla, joilla pyhimys oli vaikuttanut. Nama ihme- 
kertomuskokoelmat seka todistajanlausunnot kuuluvat parhai- 
siin ihmisten arkipäivää ja mentaliteettia keskiajalla kuvaaviin 
láhteisiin. 

Perustan analyysini ennen kaikkea pohjoismaisiin ihmekerto- 
muskokoelmiin, joita on säilynyt 1100-luvulta alkaen 1400-lu- 
vulle, lisäksi olen käyttänyt lähteitä Englannista, Ranskasta ja Ita- 
liasta. Sisällöllisesti ja tapahtumakulun perusteella eurooppalai- 
sessa ihmekertomusaineistossa voidaan erottaa kaksi päätyyppiä: 


1) sairaan tai avuntarvitsijan toiviovaellus pyhiinvaellus- 
kohteeseen, jossa rukoiltiin ja odotettiin parannusta si- 
joittautumalla mahdollisimman lähelle pyhäinjäännök- 
siä, minkä seurauksena tapahtui "ihme" reliikkien lähei- 
syydessä, tai 

2) kotona tai muualla annettu lupaus (votum) pyhiinvael- 
luksesta sekä votiivilahjasta parantumisen jälkeen. 


Toiviovaellukset esiintyvät hagiografisissa lähteissä enemmistö- 
nä 1100-luvulle saakka, kun taas 1200-luvun toiselta puoliskol- 
ta eteenpäin kuvataan ennen kaikkea kaukana pyhiinvaelluskoh- 
teesta tapahtuvia ihmeitä, joiden seurauksena tehtiin kiitosvael- 
lus. Pohjoismaisesta aineistosta (yht. 825 tapausta) toiviovaellus- 
tyyppisiä on noin 25 %, lähinnä 1100- ja 1200-luvulta, kun taas 
kiitosvaellustyyppiset tapaukset (75 %) sijoittuvat ennen kaikkea 
1300- ja 1400-luvulle. 

Toiviovaelluksia ja reliikki-ihmeitä koskevissa selostuksissa 
esiintyy ennen kaikkea kroonisia, pitkäaikaisia sairauksia. Poh- 
joismaista aineistoa voi esimerkiksi verrata ranskalaiseen: 

Ranska Ranska Pohjoismaat Pohjoismaat 
(800) (900/1000) — (-1350) (1350-1500) 
Halvaantuminen 41 % 34 % 35% 12% 
Sokeus 19 96 14,8 96 19 96 35 96 
Kuurous/mykkyys ^ 8,5 96 9,8 96 10 96 12 96 
Mielisairaus 12,5 96 9,6 96 8 96 26 96 
Paiseet 5,3 96 5 96 5 96 


Joidenkin sairausten suhteen aineistossa voidaan havaita selviä 
yhteiskunnallisia painotuksia. Sokeat edustavat kaikki alempia 
sosiaaliryhmiä: Aatelistoon, papistoon tai muihin ylempiin ryh- 
miin kuuluvia ei esiinny pohjoismaisessa aineistossa lainkaan ja 
ranskalaisessakin aineistossa heitä on vain noin 8 % sokeustapa- 
uksista. Kuurous ja/tai mykkyys olivat pohjoismaisessa aineistos- 
sa taas leimallisesti miesten sairauksia, joiden osuus oli 73 %, 
verrattuna naisten 27 %. Lasten ja nuorten osuus kaikista ta- 
pauksista oli 36 %. Ranskalaisenkin aineiston analyysi on anta- 
nut samansuuntaisia tuloksia: 76 % miehiä sekä 41 % lasten ja 
nuorten osuutena.' Mielisairaiden joukossa taas lasten ja nuorten 
osuus oli pohjoismaisessa aineistossa vain 8 %. 

Näiden kroonisesti sairaiden suhteen puhutaan vain harvoin 
lääkäreistä tai lääkehoidosta. Mikäli mainintoja löytyy, ne koske- 
vat lähes aina epäonnistuneita hoitoyrityksiä, joiden jälkeen pää- 
tettiin kääntyä asianomaisen pyhimyksen puoleen suorittamalla 
pyhiinvaellus hänen haudalleen. 

Keskiajan lääkkeistä ei ollut suurta hyötyä kroonisissa sairauk- 
sissa: ”hyödyttömien lääkkeiden jälkeen? ainoa keino oli tehdä 
pyhiinvaellus, kuten tanskalaisen naisen suhteen kerrotaan 1200- 
luvun alkupuolella.? Lääkärien puoleen kyllä käännyttiin, mutta 
heidän taidoistaan ei ollut kroonikoille suurta hyötyä: ”Parantu- 

akseen hàn oli valmis antamaan runsaasti (rahaa) lääkäreille, ih- 
misille, joista ei tule terveyttä, mutta ei ollut ketään, joka olisi 
auttanut häntä”.” Ruotsalaisessa 1400-luvun lähteessä kerrotaan 
"lääkäreiden lukuisista yrityksistä”, jotka eivät olleet johtaneet 
tervehtymiseen.* Myös halvaantuneita lääkärit yrittivät parantaa, 
mutta ilman tuloksia.’ 

Toisten lähteiden mukaan lääkärit saattoivat myös kieltäytyä 
hoitamasta potilasta, mikäli katsoivat oman taitonsa riittämättö- 
miksi. 1400-luvun ruotsalaisessa todistajanlausunnossa Skaran 
kaupungin viisikymmentävuotias porvari, joka käyttää itsestään 
nimitystä „Cirurgicus”, ilmoittaa että tutkittuaan potilasta (jalois- 
taan halvaantunutta poikaa) ,hän tuli siihen tulokseen, että koska 
hän ei taidoillaan tai tiedoillaan pystynyt olemaan hyödyksi, hän ei 
halunnut sekaantua tapaukseen”, toisin sanoen hän kieltäytyi hoi- 
dosta. Kiintoisaa on tässä tapauksessa lisäksi, että kirurgilääkärin 
(välskärin?) taidot olivat ilmeisesti siirtyneet sukupolvesta toisel- 
le ja vieläpä naiselta miehelle; seuraavassa todistajanlausunnossa 
siteraataan kyseisen porvarin lähes kahdeksankymmentävuotiasta 
äitiä, joka oli ”arvostettu emäntä” sekä ” hyvin kuuluisa ja kirurgis- 


sa taidoissa erittäin kokenut’ 

Lääkärien hoidosta puhutaan useimmiten loukkaantumisten 
ja vastaavien tapausten yhteydessä. He yrittivät — tosin kuvatussa 
tapauksessa tuloksetta — liittää jalasta irronnutta palaa taas takai- 
sin,’ hoitaa sukupuolielimiä, jotka olivat kärsineet miehen pudo- 
tessa hevoselta,’ parantaa päässä olevia vammoja, jotka olivat syn- 
tyneet kaksintaistelussa? tai kättä, joka oli loukkaantunut oksan 
pudottua sen päälle.!? 

Lääkärien hoitivat kuvausten perusteella ennen kaikkea ylem- 
piin yhteiskuntaryhmiin kuuluvia ihmisiä, kuten Birgitan kano- 
nisaatioprosessissa mainittua kaksitoistavuotiasta tyttöä, jonka yli 

! tai kolmivuotiasta poi- 


dot” eivat olleet pystyneet parantamaan, 
kaa, jonka aateliset vanhemmat olivat kääntyneet turhaan eri lää- 
käreiden puoleen.'* Joissakin tapauksissa kuitenkin myös alem- 
piin sosiaaliryhmiin kuuluvat saivat lääkärihoitoa, kuten maatyö- 
läinen tai ”köyhä mies”, joka oli iskenyt kirveellä polveensa kaa- 
taessaan puita."? 

Kuvauksista välittyvät pitkät hoitoajat kotona, perheen tai pai- 
kallisyhteisón toimesta; sokeiden, halvaantuneiden ja kuuromyk- 
kien suhteen puhutaan usein monista vuosista. Erilaisia itsehoito- 
menetelmiä ja kotona tehtyjä valmisteita mainitaan usein, kuten 
tuhkasta valmistettua voidetta, jota äiti käytti poikansa palamis- 
vammoihin,'* tai muita lääkkeitä ja voiteita." Kansanparantajia- 
kin esiintyy, joilta esimerkiksi eras ruotsalainen talonpoika etsi 
apua tyttärensä pitkäaikaiseen (syntymästä saakka) sairauteen. 
Apuun kutsuttu nainen yritti loitsuillaan ja kiinnitti taikaesinei- 
ta tytön kaulaan, mutta tämän tilanne vain paheni, kunnes kään- 
nyttiin pyhimyksen puoleen.'® 

Myös lukuisten mielisairaita koskevien kuvausten yhteydessä 
puhutaan hyvinkin pitkistä hoitoajoista perheen tai paikallisen 
yhteisön piirissä; lääkärit eivät esiinny näissä tapauksissa. Mieli- 
sairauden syynä nähtiin lähes aina paha demoni tai henki, joka 
oli päässyt tunkeutumaan ihmiseen ja jonka karkoittamiseen tar- 
vittiin pyhimyksen apua.'’ Tämä asennoittuminen ja yksiselittei- 
sen, ulkoisen syy-yhteyden määritteleminen tarkoitti myös, että 
kun aiheuttaja (demoni) oli saatu karkoitettua, mielisairas oli yh- 
teisön silmissä parantunut, stigmaa ei jäänyt. 

Kun välitön kuolemanvaara uhkasi, kuvataan runsaasti eri 
menetelmiä loukkaantuneen tai hukkuneen elvyttämiseksi; toi- 
mettomiksi ei jääty, vaan eri menetelmien kirjo oli hyvin laaja ja 
naapurit sekä yhteisö auttoivat. Hukkunutta poikaa riiputettiin 

jaloista sekä pantiin kapula suuhun, jotta vesi pääsisi pois. Sen 
jälkeen häntä kierrettiin kaukalossa pitkän ajan puolelta toiselle, 
kuten kuvataan tanskalaisessa 1200-luvun lähteessä.'* Tätä tunti- 
kausia tai kokonaisen yön kestävää liikuttamista puolelta toiselle 
kuvataan monessa tapauksessa.'? Talvisaikaan hukkuneelle saa- 
tettiin myös juottaa lämmintä olutta tai peittää rintakehä lämpi- 
millä pyyhkeilla.” 

Vasta viimeisenä keinona kuvataan kääntymistä pyhimyksen 
puoleen, pyhiinvaelluksen tai pyhiinvaelluslupauksen muodos- 
sa. Tarjolla olevien pyhimysten määrä oli kuitenkin hyvin suuri 
ja oikean valitseminen ei ollut helppoa. Pohjoismaisissa lähteis- 
sä kuvataan säännöllisesti muun muassa arpojen (kolme kertaa 
kolme) heittämistä oikean pyhimyksen löytämiseksi. Linköpin- 
gin piispa Nikolausta koskevassa todistajanlausunnossa vuodelta 
1410 Linköpingin kaupungin raatiherran vaimo kertoo miehies- 
tään, joka voimakkaiden hammaskipujen vuoksi kääntyi rukouk- 
sella ja lupauksella sekä Nikolauksen että Pyhän Apollonian puo- 
leen, joka perinteisesti auttoi hammaskivuissa. Parannuttuaan 
raatiherra ei tiennyt ketä näistä kahdesta pitäisi kiittää ja pyysi 
tämän takia Nikolaus Linköpingiläistä, mikäli hän oli auttanut, 
palauttamaan hammaskivut yhden tunnin ajaksi. Niin tapahtui- 
kin ja raatiherra tiesi nyt kenelle kuului kunnia hänen paranta- 
misestaan.”! 

Sairaat paranivat usein jo lähestyessään pyhiinvaelluskohdet- 
ta; keskiaikaisen näkemyksen mukaan pyhimyksen parantava 
voima kasvoi sen myötä, mitä lähemmäksi päästiin pyhäinjään- 
nöksiä. Pyhiinvaellustie oli näin ollen parantumisen tie, samoin 
paikat, joissa pyhimys oli liikkunyt eläessään. Tanskalaisen 1200- 
luvun todistajanlausunnon mukaan parantumisia tapahtui kaik- 
kialla ” metsässä ja kaukana luostarista, missä Jumalan palvelija oli 
istunut tai kävellyt”? Birgittaa koskevassa todistajanlausunnossa 

mielisairaan ja halvaantuneen naisen kerrotaan aloittaneen vael- 
luksensa muide pyhiinvaeltajien kanssa ryömien ja kontaten, 
mutta tulleensa täysin parannetuksi jo vaelluksen aikana, ennen 
saapumistaan Vadstenaan.? Myös nelivuotias tyttö parani silmä- 
sairaudestaan jo ”tiellä, ennen kuin hän saapui tuohon paikkaan 
(Vadstenaan)” ?^ 

Pyhiinvaelluskohde (kirkko ja/tai luostari) oli keskiajan ihmi- 
selle parantumisen paikka — funktioltaan keskiajan terveyskeskus 
tai lääkärin vastaanotto. 1200-luvun tanskalaisen lähteen mu- 
kaan nainen, joka meni pyhiinvaelluskirkkoon "pyrki terveyden 
lähteelle eli pyhimyksen haudalle”.”° Pyhiinvaelluskohteessa oli 
tapana viettää usein pitkiäkin aikoja; sairaat olivat pyhäinjään- 
nösten läheisyydessä yötä päivää ja usein he viettivat siellä viikko- 
kausia. Tässä on jälleen hyvin paljon samankaltaisuuksia antiikin 
pyhiinvaelluskohteista säilyneiden kuvausten kanssa. Parantumi- 
sia tapahtui kuvausten mukaan usein juuri parantavan unen ai- 
kana. Sairaat sijoitettiin pyhäinjäännösten ja haudan välittömään 
läheisyyteen, ilmeisesti laverityyppisille vuoteille. 1100-luvun 
norjalaisen lähteen (P. Olavin ihmekertomuskokoelma) mukaan 
halvaantunutta hoidettiin yötä päivää kirkossa, kunnes ”hän pu- 
tosi yhtäkkiä siltä paikalta, johon hänet oli pantu, haudan alle” ja 
oli siitä hetkestä terve.?* Toisten kuvausten mukaan sairaita lapsia 
sijoitettiin haudan päälle.” 

Säännölliset juhlalliset kulkueet pyhäinjäännösten ympäri tai 
niitä kantaen kuuluivat pyhiinvaelluskirkon tapoihin ja parantu- 
miset tapahtuivat monesti kulkueen aikana. Ruotsalaisen kuva- 
uksen mukaan kymmenvuotias tyttö oli ollut neljätoista viikkoa 
halvaantuneena, kunnes hänet vietiin Vadstenaan, missä Birgi- 


tan tyttären Katariinan pyhäinjäännöksiä pidettiin hänen päänsä 


päällä. Tyttö parani kolmen päivän kuluessa. 

Parantuminen kuvataan usein tapahtumaksi, joka näkyi ja 
kuului. Kun halvaantunut tyttö parani, hermojen laajentuminen 
kuului 1100-luvun lähteen mukaan selvästi, kuten kuvataan use- 
assa muussakin tapauksessa.” Hermojen laajeneminen parantu- 
misen yhteydessä kuvastaa itse asiassa aikakauden lääketieteellisiä 
teorioita. Tanskalaisen 1200-luvun kuvauksen mukaan halvaan- 
tuneen naisen tunneaisti palasi eri jäseniin ja ”hermot sekä ruu- 
mis lämpenivät” .?! 

Yhtäkkisiä parantumisia esiintyy lähteissä, mutta huomattavas- 
ti useammin kuvataan asteittaista, tunteja tai päiviä kestävää pa- 
ranemisprosessia, kuten leprasairaan kohdalla, joka 1200-luvun 
tanskalaisen lähteen mukaan parani „päivä päivältä". Paranemi- 
nen tai pikemmin paranemisprosessin näkyvä alkaminen päivän 
tai parin sisällä esiintyy usein, muita ajanmäärityksiä ovat "infra 
triduum" (kolmen päivän)? tai kahdeksan päivän sisällä. 

Kiinnostavia ovat kuvaukset, joissa pyhimys ilmestyy unissa 
ja toimii itse hyvin konkreettisesti lääkärinä. Kouriintuntuvim- 
pia tapauksia on 1100-luvun norjalainen pappi, joka tunsi liian 
suurta vetoa vastakkaiseen sukupuoleen. Usean jälkeläisen synty- 
misen jälkeen pappi rukoili epätoivoisena Olavin alttarin edessä 
ja nukahti siihen. Unessa hänelle ilmestyi ”eräs lääkäriksi pukeu- 
tunut”. Kun pappi tiedusteli tämän nimeä, lääkäri vastasi olevan- 
toisin sanoen suoritti ilmeisesti kastraation. Pappi heräsi, tunsi 
suurta kipua, huomasi mitä oli tapahtunut ja pyysi välittömästi 
päästä kuumaan kylpyyn kipujen lievittämiseksi. Kuvauksen mu- 
kaan ”kyky syntien tekemiseen” oli näin ollen kadonnut. Kovin 
pitkälle meneviä johtopäätöksiä tästä ei voida tehdä, mutta teks- 
ti osoittaa ainakin, että lääkäreitä omana ammattikuntana sekä 
lääkärin ulkoista, pukeutumisellaan erottuvaa hahmoa tunnettiin 

1100-luvun Norjassa, kuten myös poltinrautaa lääkärin välineenä 
sekä hermojen katkaisemista ja kastraatiota hoitomuotona. 

Toisen kertomuksen mukaan Olavi paransi nuorukaisen, jolta 
oli epäoikeudenmukaisesti leikattu kieli, vetämällä tämän kielen 
jäljelläolevaa osaa ulos. Nuorukainen ryhtyi unessa huutamaan 
kivusta, heräsi ja huomasi tapahtuneen.*’ Pohjoismaisessakin ai- 
neistossakin säännöllisesti toistuvien kuvausten mukaan unessa 
ilmestyvä pyhimys teki ristinmerkin, kosketti haavoittunutta tai 
sairasta ruumiinosaa kädellään tai laittoi siihen erilaisia voiteita. 

Kaiken tämän kuvannollisen tai unissa tapahtuvan parantami- 
sen rinnalla pyhiinvaelluskohteissa ja niiden yhteydessä harjoitet- 
tiin ilmeisesti myös hyvin konkreettista lääketieteellistä ja muuta 
hoitoa, tosin ihmekertomuskokoelmat ja muut pyhimystä ylistä- 
vät lähteet puhuvat tästä vain ohimennen. 1100-luvun norjalai- 
sen lähteen mukaan halvaantunut poika tuotiin Olavin kirkon 
luo (Trondheimiin), missä hän lepäsi ”sairaalassa, joka oli tarkoi- 
tettu sairaiden hoitoon”. 

Lääketieteellisen hoidon niukka esiintyminen hagiografisessa 
lähdeaineistossa ympäri Eurooppaa selittyy muun muassa kirkon 
perinteisesti nihkeällä suhtautumisella lääketieteeseen ja lääkärin 
ammatin harjoittamiseen — ainakin julkisissa kannanotoissa sekä 
kanonisen (kirkollisen) oikeuden pykälissä; siinä nähtiin puut- 
tumista Jumalan toimintaan. Merkittävässä, vuonna 1215 pide- 
tyssä neljännessä Lateraanikonsiilissa kaikilta papistoon kuuluvil- 
ta kiellettiin lääkärin ammatin ja kirurgian taitojen harjoittami- 
nen. 

Todellisuus oli kuitenkin, kuten niin usein keskiajalla, jotain 
muuta kuin lain määräykset. Tanskalainen Aebelholtin luostari 
raunioitui uskonpuhdistuksen jälkeen, siellä oli keskiajalla pal- 
vottu P. Vilhelmiä, merkittävää apottia. Lääketieteen historioitsi- 
jan Vilhelm Moeller-Christensenin johdolla suoritettiin vuosina 

1938-45 laajat kaivaukset luostarin alueella, joissa paljastuivat 
muun muassa sairaalan jäännökset. Keinotekoisesti kaivetun pu- 
ron yhteydessä löytyi runsaasti keramiikkasirpaleita: Ne olivat pe- 
räisin ruukuista, joista oli juotu P. Vilhelmin vettä, joka oli juos- 
sut Vilhelmin hampaan yli ja jolla uskottiin olevan parantavaa 
vaikutusta.*' Luostarin hautausmaasta voitiin kaivaa ja tutkia os- 
teologisesti noin 760 keskiaikaista luurankoa. 

Hyvin kiinnostava havainto oli, että merkittävästä osasta luis- 
ta löytyi lääketieteellis-kirurgisten toimenpiteiden jälkiä, jotka oli 
suoritettu sen ajan uusimpien Salernon koulukunnan tietojen ja 
menetelmien mukaisesti. Läheisyydestä löytyi myös kirurgisiin 
leikkauksiin käytettyjä instrumentteja. Tutkijoiden mukaan aino- 
astaan munkit olivat saattaneet olla näiden lääketieteellis-kirur- 
gisten toimenpiteiden tekijöitä.” 

Vastaaviin tuloksiin päästiin myös tutkittaessa noin 2000 luu- 
rankoa, jotka olivat peräisin toisesta merkittävästä tanskalaisesta 
luostarista, Omin sisterssiläisluostarista: lääketieteelliset toimen- 
piteet ”vastasivat tuon ajana pisimmälle kehittyneitä menetel- 
miä”.* Ruotsalaisen Varnhemin sisterssiläisluostarin kaivaukset 
johtivat samanlaisiin päätelmiin: ”the monks were well versed 
in contemporary treatments” ja hallitsivat ”advanced surgical 
technigues”.* Myös toisenlainen pohjoismainen lähdeaineis- 
to — 1200-luvun islantilais-norjalaiset saagat — on tarkemmassa 
analyysissa paljastanut lääketieteellis-kirurgista tietämystä, joka 
oli täysin ajan tasalla sen kanssa, mitä tiedettiin muualla Euroo- 
passa.** 

Samasta Aebelholtin luostarista ja samalta aikakaudelta (1220- 
luvulta) peräisin oleva, yksityiskohtainen ihmekertomuskokoel- 
ma ei kuitenkaan mainitse sanallakaan tätä ilmeisen laajaa ja me- 
nestyksellistä lääketieteellis-kirurgista toimintaa. Päinvastoin, 
tekstistä löytyy samoja lääkäreitä ja lääketiedettä tuomitsevia lau- 

seita kuin muualtakin eurooppalaisesta hagiografisesta lähteis- 
töstä: lääkäreistä ei ollut hyötyä, heidän puoleen ei kannattanut 
kääntyä ja ainoa apu oli odotettavissa pyhimykseltä.? Usein ku- 
vataan parantavan veden käyttöä, johon oli ”upotettu Pyhän Vil- 
helmin hammas”, tästä käytetään nimitystä "aqua medicinalis”.?* 
Sitä hierottiin tai tiputettiin sairastuneeseen ruumiinosaan. 

Samasta Vilhelmiin liittyvästä ihmekertomuskokoelmasta löy- 
tyy kuitenkin kaksi harvinaisen realistista kuvausta, joita voi- 
si nimittää lähes anti-ihmeeksi. Vakavasti sairaalle naiselle, joka 
vietti yön pyhiinvaelluskirkossa, ilmestyi uninäyssä P. Vilhelm ja 
kehotti häntä palaamaan kotiin, ”koska täällä sinua ei voida pa- 
rantaa”. Pyhimys ennusti naiselle jopa pikaista kuolemaa ja lu- 
pasi, että hän tulee ”sijoittumaan kiven lailla taivaalliseen raken- 
nukseen”. Nainen rauhoittui tämän jälkeen ja palasi kotiin, mis- 
sä hän kuolikin pian. Myös toiselle sairaalle pyhimys ilmestyi 
unessa ja ilmoitti: ”Miksi makaat täällä? Terveyttä et tule täällä 
saavuttamaan. Kun palaat kotiin, tulet sen sijaan saavuttamaan 
terveyttä, joka ei kuitenkaan kestä kauan”. Mies palasikin kotiin 
ja tervehtyi, mutta kuoli pian kaatuvan puun alle.°° Todennäköi- 
sen tulkinnan mukaan näillä anti-ihmeillä yritettiin karsia tai ra- 
joittaa toiviovaeltajien sekä luostarista lääkärin apua etsivien liian 
suuria odotuksia. 

Vahvaa uskoa pyhimykseen ja hänen parantavaan voimaansa 
myös kuolemansa jälkeen oli hagiografisen lähdeaineiston keskei- 
siä elementtejä, ja se oli keskiajalla juurtunut hyvin syvälle ihmis- 
ten mieliin — samalla tavalla kuin antiikin aikana vahva usko eri 
jumalten parantavaan voimaan. Parantumisen toivossa tehdystä 
lupauksesta tuli pitää myös kiinni; kuvauksissa toistuvat ns. ran- 
kaisuihmeet, jotka seurasivat kun pyhiinvaellus- tai lahjalupaus- 
ta ei oltu täytetty: sairaus palasi tai uusi onnettomuus kohtasi. 
Myös epäilijöitä rankaistiin, kuten Turun piispa Henrikin ihme- 

kertomuskokoelmassa mainittua ruotsalaista pappia. Kun suoma- 
lainen virkaveli oli hänen luonaan vierailulla Länsigöötanmaalla, 
han kohotti ruokailun jälkeen maljaa pyhän Henrikin muistol- 
le, mihin ruotsalainen vastasi pilkkaamalla tätä suomalaista pyhi- 
mystä, jota hàn ei tuntenut ennestään. Rankaisu seurasi ja ruot- 
salainen pappi sairastui yöllä vakavasti.?! 

Vahvan uskon ohella, joka oli epäilemättä merkittävällä sijalla 
tervehtymisprosessissa, keskiajan lähteen paljastavat suuren jou- 
kon omia parantamismenetelmiä, perheen tai yhteisön parissa. 
Ihmeet olivat tarkemmassa analyysissa useimmiten asteittaisia, 
pidemmän ajan kuluessa tapahtuvia parantumisia. Lääkäreistä ja 
lääkehoidostakin hagiografiset lähteet kertovat yllättävän paljon, 
ottaen huomioon kirkon kielteisen asenteen. Lääketieteellisen 
merkittävimmät kuin mitä pelkät kirjalliset lähteet antavat ym- 
märtää. 

Maapallon vakilu- 
ku vuosina 0-2000. 
AB = antibioottien 


keksiminen. 

N ykyinen ihmislaji on ollut olemassa yli 100.000 vuotta. Ny- 
kyaikainen lääketiede on ollut olemassa alle 100 vuotta. Johto- 
päätös: ihmiskunta ei tarvitse lääketiedettä. 

On totta, että ihmisten keskimääräinen elinikä on huomatta- 
vasti kohonnut ja maapallon väestö lisääntynyt räjähdysmäisesti, 
varhaiskuolleisuuden vähetessä. Mutta lääketiede ei voi ottaa sii- 
tä itselleen mitään kunniaa (tai syyllisyyttä). Väestöräjähdys alkoi 
huomattavasti ennen modernin lääketieteen kehittymistä. Kuol- 
leisuuden vähenemiseen ovat vaikuttaneet riittävä ravinnon saan- 
ti eli tehokas elintarviketuotanto, sekä hygienia, erityisesti puh- 


das vesi. 

On totta, että viimeisen sadan vuoden aikana lääketieteen pa- 
rissa on tehty loistavia keksintöjä, puhutaan suorastaan riemu- 
voitoista. Erityisesti aikavälillä 1940-70 lääketiede otti huimia 
harppauksia (sen jälkeen keksintöjen tahti on merkittävästi hi- 


dastunut). 

Tällaisia tärkeitä keksintöjä ovat muun muassa anestesia ja 
puudutteet, kortisoni ja sen johdannaiset, muut hormonit, psyy- 
kenlääkkeet, tehohoito ja nestehoito, sydänkirurgia, tahystyski- 
rurgia ja kuvantaminen. Ja tietysti antibiootit. 

Mutta silloinkin, kun on kehitetty jollekin taudille spesifi anti- 
biootti, ei ole suinkaan selvää, että taudin kukistuminen on lääk- 
keen ansiota. Kuten allaolevasta ilmenee, tuberkuloosi oli ruven- 
nut häviämään jo paljon ennen antibioottien keksimistä. Ja kun 
spesifi tuberkuloosilääkitys, streptomysiini-para-aminosalisyyli- 
happo keksittiin ja otettiin käyttöön, ei tuberkuloosin häviämi- 
nen siitä juurikaan nopeutunut. Ympäristön muuttumisella oli 
tässäkin kehityksessä ratkaiseva osuus. Tämä ei tarkoita, etteikö 
antibiooteilla olisi yksittäisten potilaiden kohdalla merkittävää 
tervehdyttävää vaikutusta. 

Silti edelleen maailmassa kuolee vuosittain tuberkuloosiin 3 
miljoonaa ihmistä (joista lapsia 0,5 miljoonaa), malariaan 2,5 
miljoonaa, ripulitauteihin 2,2 miljoonaa, tuhkarokkoon vajaa 
1 miljoona, hengitystietulehduksiin 3,9 miljoonaa ja AIDSiin 3 
miljoonaa ihmistä.* Nämä ovat kaikki tiloja, jotka olisivat suh- 
teellisen helposti nykyään hoidettavissa tai torjuttavissa. Voidaan 
toki vedota siihen, että nämä luvut tulevat pääosin kolmannes- 
ta maailmasta. Mutta se osoittaa, että lääketieteen olemassaolo ei 
riitä. Yhteiskunnan pitää olla riittävän varakas, jotta hoitoja voi- 
daan hankkia ja riittävän kehittynyt, jotta apu voidaan organisoi- 
da tarvittaville ja valistusta levittää. 

Entä sitten ns. kehittyneissä, varakkaissa länsimaissa? Tänä 
päivänä Suomessa saa vuosittain 50.000 ihmistä sairaalainfektion, 
näistä 5000 menehtyy ja näistä tuhannella ei ollut tappavaa 
perussairautta.* Englannissa tehdyssä tuoreessa tutkimuksessa? 
ilmeni, että sairaalahoidosta koituu haittaa joka kymmenennelle 
potilaalle ja näistä lähes joka kymmenes (eli lähes joka sadas 
sairaalaan joutuneista) saa pysyvän haitan ja puolet haitoista olisi 
ollut ehkäistävissä. 

Kuitenkin nämä luvut ovat hyviä verrattuna siihen, että 1910- 
luvulle saakka yli puolelle sairaalaan joutuneista aiheutui siitä 
merkittävää lisähaittaa. Toisin sanoen vasta sen jälkeen potilaal- 
la on ollut suurempi todennäköisyys saada hyötyä kuin vahinkoa 
joutuessaan sairaalaan. | 

Mutta historia opettaa, että kaikesta tästä huolimatta lääkärei- 
tä on aina ollut, (ainakin niin kauan kuin historiallista tietoa on 
olemassa, eli yli 5000 vuotta). Vaikka ihmiskunta ei lääkäriä tar- 
vitsekaan, ihminen tarvitsee ja on aina tarvinnut. Lääketieteen 
suurimmat voitot on saatu ja saadaan yksilötasolla, potilaskoh- 
taisesti. 

Mutta tarvitseeko lääkäri historiaa? Yhteiskunta voi hyvin kou- 
luttaa (ja kuvittelee jopa voivansa mukamas pikakouluttaa) “lää- 
käri”-nimitystä käyttäviä terveysteknikoita, jotka pystyvät poista- 
maan näppyjä, leikkaamaan sappikiviä ja kirjoittamaan antibioot- 
tireseptin. Mutta ovatko he oikeita lääkäreitä? Lääkärin ammatin 
edellyttämään henkiseen kypsyyteen, omistautumiseen, vastuun- 
tuntoon, etiikkaan ja elämän kunnoioittamiseen ei kasveta vain 
luonnontieteen ja tekniikan opein, ilman humanismia. Hippo- 
krates sanoo: “Moni on lääkäri titteliltään, harva teoiltaan.” 

Mihin siis lääkäri historiaa tarvitsee? Historia opettaa lääkäriä. 
Se opettaa ennen kaikkea nöyryyttä, kuten alussa esitetyt esimer- 
kitkin osoittavat. Ja nöyryyttä lääkäri tarvitsee. 

Historia opettaa myös ymmärryksen syvyyttä. Sivistyneen lää- 
kärin (kuten muunkin sivistyneen henkilön) kuuluu tietää oman 
ammattinsa oppihistoriaa. Vasta sitten voi hallita alansa, kun ym- 
märtää, kuinka se on kehittynyt. 

Nykyään puhutaan medikalisaation vaarasta. Tällä tarkoitetaan 
sitä, että lääketieteestä etsitään selitystä tai parannuskeinoa sellai- 
sillekin asioille, joilla ei ole mitään lääketieteen kanssa tekemistä, 
tai vyörytetään vastuu lääketieteelle. 

Kun lapset käyttäytyvät törkeästi, se on muka lääketieteellinen 
oire tai jokin syndrooma, kun tosiasiassa useimmiten heitä ei ole 
kasvatettu. Kun harmittaa eikä haluta ja ihmissuhteet ovat pieles- 
sä, se on muka lääketieteellinen oire, kun monissa tapauksissa ei 
viitsitä itse yrittää. Pitäisi vain nopeasti saada jokin pilleri tai pis- 
tos. Tai sairaslomaa. 

Medikalisaatioon kuuluu myös nykyään toisinaan kuultavat 
valitukset siitä, että lääketieteellä ja lääkäreillä on liikaa valtaa. 
Tämä kuulostaa lääkärin korvaan kummalliselta, joskaan lääkä- 
reiden ja lääketieteen kritisoinnissa ei ole mitään uutta. Jo Plini- 
us Vanhempi (23-79 jKr.) uhosi: "Lääkärit saavat oppinsa mei- 

tä vaarantaen ja kokeitaan tehden he tappavat meidät. Lääkäri on 
ainoa, joka saa tappaa joutumatta syytteeseen.” Cato vanhempi 
(234—149 eKr.) taas neuvoi poikaansa: “Kiellän sinua olemasta 
missään kanssakäymisissä lääkärien kanssa.” 

Todellisuudessa lääkärillä ei ole mitään ylimääräistä valtaa. Lää- 
kärin työ on palveluammatti. Jo keisarinajan Roomassa lääkäri oli 
useimmiten orja tai vapautettu orja (ks. Solin, luku IV). Maail- 
man vanhimmassa edelleen toimivassa sairaalassa, Rooman Santo 
Spiritossa (toiminut yhtämittaisesti vuodesta 1098 lähtien) oli ai- 
koinaan kaikissa potilassängyissä katokset. Siihen aikaan vain ruh- 
tinailla oli katosvuoteet. Kuitenkin Santo Spiriton potilaat olivat 
yhteiskunnan pohjasakkaa, kodittomia, varattomia, orpoja, raaja- 
rikkoja, spitaalisia ja muita. Myös sängyillä haluttiin viestittää, että 
jokainen potilas on herra, lääkäri on hänen palvelijansa. 

Kreikkalainen Libanios sanoi 300-luvulla: *Sinä, joka haluat 
tulla lääkäriksi ja olet löytänyt itsellesi opettajan, omistaudu uut- 
terasti tieteelle. Ole inhimillinen ja osoita rakkautta lähimmäisiäsi 
kohtaan kaikissa teoissast. Kun potilas kutsuu sinua luokseen, kii- 
ruhda, ja kun olet tullut hänen luokseen, tutki häntä kaikella tai- 
dollasi. Ole sairaille myötätuntoinen ja iloitse, kun he paranevat. 
Ymmärrä, että taistelet heidän kanssaan tautia vastaan, ja käytä 
kaikki lahjakkuutesi taistelun voittamiseksi.” > 

Medikalisaation vaaraa väijyy maallikoita. Lääkäreitä voi väijyä 
“teknikalisaation” vaara. Sillä tarkoitan sitä, että lääketieteellisen 
päätöksenteon vastuu sysätään tekniikan niskaan. Ei luoteta mi- 
hinkään, mitä ei kone- tai laboratoriotutkimuksella ole todettu. 

Kuitenkin yli kahdeksankymmentä prosenttia diagnostiikas- 
ta perustuu edelleen perinteisiin lääkärin taitoihin, huolelliseen 
esitietojen kyselyyn ja lääkärintarkastukseen, sekä lääkärin älyyn 
ja kokemukseen, ilman mitään konetutkimuksia tai kemiallisia 
analyyseja. Toki lisätutkimukset ovat tärkeitä. Monissa tapauksis- 

sa ne antavat vahvistuksen, poissulun tai lisäselvityksen lääkärin 
diagnoosioletukselle ja niità voidaan käyttää seurannassa. Mutta 
tutkimuksia tilatessakin lääkärillä pitää olla järkevä kysymyksen- 
asettelu ja se perustuu kliiniseen tutkimukseen ja esitietoihin. 
diagnoosista ja hoidosta tekee aina lääkäri. Ja lääkärin on kuun- 
neltava aivojaan, sydäntään ja potilasta. 

Suurin osa lääketieteellistä diagnostiikkaa perustuu siis edel- 
leen potilaan ja lääkärin kohtaamiseen — niin kuin jo Hippokra- 
teen ja Galenoksen aikaan. 

Voidaan tietysti huomauttaa, että diagnostiikka ja hoito Hip- 
pokrateen ja Galenoksen aikaan oli nykyiseen verrattuna primi- 
tiivistä. Ylimielisyyteen ei kuitenkaan ole aihetta. Silloin oikea 
lääkäri toimi parhaan olemassaolevan tieto-taidon mukaan. Niin 
hän tekee nykyäänkin. 

On totta, että tuolloin anatomian tuntemus oli heikkoa ja fy- 
siologia täysin lapsenkengissä. Mutta jossakin oltiin oikeassakin. 
Jo ennen Hippokrateen aikaa, Alkmaion Krotonilainen (ks. Lei- 
kola, luku III) esitti ajatuksen tasapainon tärkeydestä ja siitä, että 
nesteiden epätasapaino synnyttää sairauksia. Periaate on aivan oi- 
kea. Nykyään vain lima, veri ja sappi on tässä teoriassa korvattu 
hormoneilla, elektrolyyteillä ja välittäjäaineilla. 

Toki osa hoidoista antiikissa oli tehottomia ja osa suorastaan 
haitallisia. Kuitenkin monet hoito-ohjeet olivat hyviä, järkeviä ja 
käypiä. Levon, liikunnan ja oikean ravinnon merkitystä korostet- 
tiin, kuten nykyäänkin. Kipuja, kuumetta ja tulehduksia osattiin 
lääkitä myös keinoin, jotka ovat toimivia tämänkin päivän kritee- 
rein (ks. Klinge, luku VIII). Ja Hippokrateen valan lääkärinetiik- 
ka ei ole 2400 vuodessa vanhentunut tippaakaan (ks. Pelkonen, 


luku V). 


351 


Kuva 1. Santo Spi- 
rito-sairaala Roo- 


massa. 


LAAKARI JA HISTORIA 





Merkittävää on, että Hippokrateen aikoihin oli meneillään tie- 


teellisen ajattelun vallankumous, ja tuolloin syntyi se rationaali- 
nen, järkiperäinen lääketiede, joka on pohjana nykyiselle lääke- 
tieteelle. Ratkaisevaa oli, ettei tyydytty kysymään esimerkiksi tau- 
deista “mika tai kuka tämän aiheutti?” vaan “milla mekanismilla 
tämä syntyi?”. Ensimmäiseen kysymykseen vastauksena oli hel- 
posti “paha henki” tai “kiukustunut jumala”, ja se jälkeen asia oli 
loppuun käsitelty. Korkeintaan mietittiin, millä lepyttää jumalat. 
Jälkimmäinen kysymys taas johdatti pohtimaan ja ymmärtämään 

tautien patofysiologiaa ja loi välttämättömän pohjan tehokkaiden 
hoitojen kehittamiselle. Eikä se silti ole ristiriidassa korkeamman 
voiman olemassaolon kanssa. 

Ja potilasta tutkittiin ja havainnoitiin huolellisesti. Esimerkki- 
na käyköön seuraava kuvaus: 

“Terveelle henkilölle tulee äkillinen pään kipu; hän menettää 
välittömästi puhekykynsä, hänen hengityksensä on rohisevaa ja 
hänen suunsa on ammollaan. Jos joku puhuttelee häntä tai ra- 
vistaa häntä, hän vain vaikeroi eikä ymmärrä mitään. Hän virt- 
saa runsaasti, mutta ei ole itse tietoinen siitä.... Tila on yleisempi 
vanhoilla kuin nuorilla. Harva selviää ensimmäisestä kohtaukses- 
ta”. 

Tämä Hippokrateen kuvaus aivohalvauksesta on käypä tänä- 
kin päivänä. Onneksi ennuste on nykyään parempi. 

Hippokrateen toteamus "luonto on tautien parantaja” on 
täysin paikkansapitävä kahdellakin tavalla. Yhtäältä, monet oireet 
paranevat ilman hoitojakin itsestään (eli luonto parantaa ne), 
toisaalta, silloinkin kun turvaudutaan hoitoihin, luonto suorittaa 
parantamisen, lääketiede on vain avustaja. 

Nimittäin lääketiede, kirjaimellisesti ottaen, parantaa varsin 
vähän. Suuri osa hoidoista on menetelmiä, joilla hillitään elimis- 
tön liiallisia reaktioita, pidetään kurissa oireita tai annetaan eli- 
mistön omille korjausmekanismeille mahdollisuus toimia. Esi- 
merkiksi antibiootit eivät paranna mitään. Ne tappavat baktee- 
reja ja siten poistavat vahingollisen tekijän. Sitten elimistö korjaa 
itse itsensä, jos jaksaa. 

Yksi tärkeimmistä asioista, jota ihmiset lääkäriltään toivovat 
on se, että lääkäri ottaa heidät ihmisenä ja yksilönä. He haluavat 
lääkärin, joka kysyy potilaalta: "Kuinka Te voitte?", ei “Kuinkas 
nämä laboratorioarvot voivat?” 

Lääkärin tulee aina muistaa vastuunsa siitä, kuinka ainutlaa- 
tuinen tapahtuma jokaisen potilaan kohtaaminen on. Ja vaikka 
odotushuone olisi täynnnä kohtalotovereita, potilaalla on vain 
oma ainutkertainen oireensa, hänen oma sairautensa, juuri hänen 
kipunsa. Hänellä on hätä, ja huoli ja suru. Nuutti Hiltusta mu- 
kaillen: Paikassa, jossa ihminen kohtaa toisen ihmisen surun, on 
riisuttava kengät jalasta. Se paikka on pyhä.? 

Lääkärin työ on eettisten ja moraalisten päätösten tekoa. Jo 
Hippokrateen aikaan keskusteltiin eettisistä kysymyksistä. Yhtä 
mieltä oltiin siitä, että lääkärin tulee tehdä hyvää, tai ei ainakaan 
vahingoittaa. Mutta mielipiteet jakautuivat sen suhteen, tuleeko 
hoitaa kaikkia, vaiko ainoastaan niitä, joita tiedetään voitavan 
auttaa (ja jättää toivottomat tapaukset oman onnensa nojaan). 

Jälleen olemme samojen kysymysten edessä. Terveydenhuollon 
kustannukset ovat kasvaneet räjähdysmäisesti, ylittäen rikkaim- 
mankin yhteiskunnan maksukyvyn. Rajattomia hoitomahdolli- 
suuksia ei voida taata kaikille. Joudumme palaamaan eettisten 
peruskysymysten äärelle. Puhutaan hoidon priorisoinnista; ketä 
hoidetaan ja ketä ei. Eettisten kysymysten raskaus lisääntyy. 

Hippokrateella oli selkeä kanta lääkärin eettisestä velvollisuu- 
desta ja ymmärrys kykyjemme rajallisuudesta: lääkäri voi “joskus 
parantaa, usein lievittää, aina lohduttaa.” 

Historia opettaa, että sairaan ihmisen kärsimys ja lääkärin 
ponnistelut ovat samat tänään kuin tuhansia vuosia sitten. 

Lääkäri ei siis voi parantaa koko maailmaa. Lääkäri auttaa ih- 
mistä. Mutta jokainen ihminen on maailmansa. Ja autuaan Äiti 
Teresan hengessä voidaan sanoa, että maailmassa ei ole suurem- 
paa kärsimystä kuin yhden ihmisen kärsimys. 

Jos lääkäri pystyy parantamaan yhden ihmisen, hän parantaa 
yhden maailman. 

